
LUKIJALLE 


Yhdeksän vuotta kestäneen tauon jälkeen ilmestyy 
"Työväenluokan maailmankatsomus” perusteellisesti 
uusittuna ja täydennettynä. Kirjaan otettuja luentoja on nyt 
yhdeksän entisen viiden asemesta, niissä käsiteltyjen 
kysymysten piiri on vastaavasti laajentunut ja kirjan 
sivumäärä on lisääntynyt lähes puolella. Kolmeen 
ensimmäiseen lukuun tehdyt muutokset eivät ole suuria, 
mutta siitä eteenpäin on vanhaa tekstiä käytetty pääasiassa 
vain aineistona uuden ohella. 

Eräiden aikaisemmissa painoksissa nimeltään 
mainittujen henkilöiden filosofisten lausuntojen yli olen 
vetänyt niin sanotut henkselit, koska noissa lausunnoissa 
esiintyvä viisaus on osoittanut olevansa nopeasti haihtuvaa 
lajia. Näin ollen emme siis tapaa tämän kirjan sivuilla enää 
vanhoja hupaisia tuttaviamme, "syvähenkisen 
sosialismin" profeettaa, ent. propagandasihteeri Armas D. 
Siimestä, emme piispa E. G. Gulinia, joka kymmenen 
vuotta sitten ilmoitti kuunnelleensa Tampereella 
taivaallisia urkuääniä atomin sisästä, emme myöskään 
kokoomuslaista maisteria Iisakki Laatia, joka samoihin 
aikoihin tarjoutui rakastettavasti täydentämään Marxin 
oppia ja osoittamaan, että maailmassa jatkuu kehitys vielä 
kommunismin toteuttamisen jälkeenkin. 

Sitävastoin olen jättänyt sellaisenaan paikoilleen 
suurimman osan siitä mitä olen aikaisemmin sanonut Eino 
Kailasta ja kailalaisuudesta. En pidä Kailan teoksia 
kuolemattomina, mutta n ii hin tutustuminen on 
opettavaista etenkin siitä syystä, että niissä on harvinaisen 
avomielisesti ja jyrkkäsanaisesti muotoiltu ne poliittiset 
johtopäätökset, joihin nykyaikainen porvarillinen filosofia 
tähtää. 

Tämän teoksen luonne ei ole entisestään muuttunut. 
Se on uusitussakin muodossaan aatteellinen 
taistelukirjanen, joka puuttuu vain oman maamme 
työväenluokan ja porvariston välisen taistelun 
"polttopisteessä” näkyviin ajankohtaisiin 

maailmankatsomuksellisiin kysymyksiin. Se ei pyri 
olemaan oppineisuuden näyte, eikä myöskään 
järjestelmällinen esitys marxilaisen filosofian aikeista, 
mutta se pyrkii kiihottamaan lukijoissaan tiedonnälkää ja 
varsinkin kiinnostusta dialektisen materialismin suurten 
edustajien teoksiin, joiden joukossa Engelsin "Anti- 
Duhring” ja Leninin "Materialismi ja empiriokritisismi” 
on ensimmäisinä mainittava. 

Helsingissä, kesäkuun 9 päivänä 1959. 

Tekijä 

I. MATERIALISMI JA 
IDEALISMI 


Eräs ”barrikadilinja” 

Maailma on yksi, mutta maailmankatsomuksia on 
monenlaisia. Maailmankatsomuksellisia oppisuuntia ja 
virtauksia on aikojen kuluessa esiintynyt lukematon 
määrä, ja yhä uusia syntyy kuin sieniä sateella. Filosofian 
historiaa selaillessamme saamme aluksi sen vaikutelman, 
että filosofioita on yhtä monta kuin filosofejakin ja että 
loppujen lopuksi jokainen ihminen on oma filosofinsa. 

Mutta asioihin syventyessämme huomaamme, että 
kuva ei olekaan n ii n monenkirjava kuin miltä se ensi 
silmäykseltä näyttää. Erotamme yhä selvemmin kaksi 
perussuuntaa, kaksi valtavirtausta. Filosofian historia 
opettaa, että siitä asti kun filosofista ajattelua on 
maailmassa ollut, ovat sen edustajat jakaantuneet kahteen 
suureen puolueeseen, kahteen vastakkaiseen leiriin, 
toisaalta materialisteihin, toisaalta idealisteihin. Selvän ja 
ehdottoman puoluerajan vetäminen ei läheskään jokaisen 
ajattelijan kohdalta ole mahdollista, mutta oleellisimmissa 
vaiheissaan on filosofian historia ollut materialismin ja 
idealismin välisen taistelun historiaa. Tässä kulkee 
filosofian '’barrikadilinja”. 

Tämä jako maailmankatsomuksellisten 

perussuuntien välillä pätee tänäkin päivänä, niin paljon 
kuin niiden välimailla saattaakin esiintyä "hoipertelijoita” 

ja niin paljon kuin kummassakin leirissä saattaa ilmetä 
sisäisiä erimielisyyksiä toisarvoisista kysymyksistä. Se 
pätee siitä huolimatta, haluavatko asianomaiset sitä 
myöntää tai ei. Useat "realisteina” mainostetut 
kapitalistisen maailman muotifilosofit julistavat 
materialismin ja idealismin välisen kiistan 
vanhentuneeksi, uskottelevat olevansa tuon kiistan 
yläpuolella, väittävät materialistien ja idealistien riidelleen 
vuosituhansia "tyhjästä kysymyksestä”. 

Tuonnempana näemme, että nuo materialismin ja 
idealismin "yläpuolella" olijat eivät itse asiassa tee muuta 
kuin kaupittelevat filosofisen idealismin vararikkopesän 
vanhaa ummehtunutta tavaraa nykyaikaisissa 
pakkauksissa. Julistautuen puolueettomiksi materialismin 
ja idealismin välisessä kiistassa he käyttävät 
puolueettomuutta vain sumuverhona hyökätessään 
materialismia vastaan. Mutta tässä hyökkäyksessään he 
paljastavat puoluekarvansa. 

Lenin oli ehdottomasti oikeassa korostaessaan, että 
puolueetonta filosofiaa ei ole olemassakaan ja että taistelu 
filosofian rintamalla on edelleenkin taistelua 
materialismin leirin ja idealismin leirin välillä. Tämä 
taistelu heijastaa viime kädessä yhteiskuntaluokkien 
välillä käytävää taistelua. Meidän päiviemme ratkaisevat 
aatetaistelut ovat ennen kai kk ea taistelua työväenluokan 
maailmankatsomuksen ja porvarillisen 

maailmankatsomuksen välillä. Kaikki nuo erinimiset 
muotifilo sofian koulukunnat — pragmatismi, 
instrumentalismi, eksistentialismi jne. — edustavat 
kapitalistiluokan maailmankatsomusta. Ne kiistelevät 
keskenään pikkuasioista, useimmiten vain pelkistä 
sanoista, mutta kohtelevat vihollisenaan vain dialektista 
materialismia, jota me täydellä syyllä nimitämme 
työväenluokan maailmankatsomukseksi. 

Mitä dialektinen materialismi on, siitä koetan antaa 
näissä luennoissa jonkinlaisen yleiskäsityksen. Kysymys 
ei ole eikä voikaan olla tämän monipuolisen, valtavaan 
tieteelliseen aineistoon perustuvan opin tyhjentävästä 
esityksestä, vaan ainoastaan aakkosista, ja niistäkin hyvin 
rajoitetuissa puitteissa. Yritän keskittää huomion ennen 
ka ikk ea kotoiselta maaperältä nouseviin ajankohtaisiin 
maailmankatsomuksellisiin taistelukysymyksiin. 

Puhumme ensin dialektisen materialismin 
"materialistisuudesta” ja vasta myöhemmin sen 
"dialektisuudesta”. 

Onko materialisti ”karkea aineellisuuden palvoja”? 

Työväenluokan materialistista maailmankatsomusta 
mustatessaan käyttävät sen vastustajat ovelasti hyväkseen 
erästä verraten laajalle levinnyttä epätieteellistä käsitystä 
materialismin ja idealismin välisestä erosta. 
Jokapäiväisessä kielenkäytössä, kahvikupposen ja totilasin 
ääressä, tarkoitetaan materialistilla usein matalamielistä 
etuilijaa, mammonan orjaa ja irstailijaa, idealistilla taas 
epäitsekästä aatteiden ja ihanteiden palvojaa. Materialisti 
hamstraa, rohmuaa ja porsastelee, syö, juo ja oksentaa 
samaan aikaan kuin idealisti harjoittaa ka ik kinaisia 
hyveitä, antaa toisen ihome kk onsa sille, jolla ei ole yhtään, 
ajattelee jaloja ajatuksia ja tuntee pyhiä tunteita. 

Tuolla hupaisella poroporvarillisella käsityksellä ei 
ole mitään tekemistä filosofisen materialismin ja 
filosofisen idealismin välillä todella vallinneen ja 
vallitsevan eron kanssa. Filosofian historia ei tiedä mitään 
mainitunlaisista "materialisteista” enempää kuin 
"idealisteistakaan”. Mutta materialismin viholliset 
käyttävät tuota poroporvarillista "tietoutta” varsin 



murhaavana todistuskappaleena materialismia ja 
nimenomaan marxilaista dialektista materialismia vastaan. 

''Materialisti on karkea aineellisuuden palvoja”. 
Näin kuuluu Ison Tietosanakirjan antama "tieteellinen” 
määritelmä. Tämä onkin se sakramentaalinen iskulause, 
joka toistuu kirjaimellisesti ka ik issa porvarillisten 
"asiantuntijain” kirjallisissa ja suullisissa esityksissä. Sitä 
hokevat piispat ja rovastit, jumaluusopin ja filosofian 
professorit ja heidän perässään kokonainen legio 
apulaispappeja ja filosofian maistereita. Toiset näistä 
hokijoista tietävät sanovansa väärän todistuksen. Mutta he 
tietävät myös, että panettelu ja vääristely ovat ainoita 
"tepsiviä” taistelukeinoja materialismia vastaan. Toiset 
taas harjoittavat tätä panettelua tietämättömyyttään, kun 
eivät vaivaudu ottamaan selvää asioista, joista puhuvat. 

Silloin tällöin sattuu mainitusta iskulauseesta 
hurskaasti kiinnipitäville materialismin vihollisille melko 
humoristisiakin kommelluksia. Kovan paikan tullen on 
heidän pakko karvain mielin myöntää, että materialisteiksi 
tunnustautuvat henkilöt ovatkin elämässään ka ikk ea 
muuta kuin karkeita aineellisuuden palvojia. Tulessakaan 
palamattomat tosiasiat puhuvat työväenluokan 
maailmankatsomuksen edustajien korkeasta 

aatteellisuudesta, epäitsekkyydestä, uhrautuvuudesta. 
Mutta älköön luultako, että nuo tosiasiat saisivat 
materialismin vastustajat tarkistamaan omia nurinkurisia 
käsityksiään materialismista. Ei, vika ei ole heidän 
teorioissaan, vaan eräissä materialisteiksi itseään 
nimittävissä henkilöissä, jotka ovat vain olevinaan 
materialisteja, mutta todellisuudessa ovatkin ilmettyjä 
idealisteja. 

Klassillisen näytteen tämänkaltaisesta viisaudesta on 
antanut sosialidemokraattinen jumaluusopin professori 

Yrjö E. Alanen, joka on tehnyt sen suurenmoisen 
keksinnön, että Karl Marx ei ollutkaan marxilainen. 
Yhteisen seurakunnan ylösrakennukseksi lainaan tähän 
pienen otteen hänen kirjoituksestaan "Materialismi ja 
idealismi teoriassa ja todellisuudessa”, joka on julkaistu 
Suomen Sosialidemokraatissa tammikuun 25 päivänä 
1947. Mainittu herra kääntää kasvonsa meidän puoleemme 
ja valistaa meitä näin sanoen: 

”. . . On kuitenkin huomattava, ettei Marx itse 
toiminut materialistisen elämänkäsityksen mukaan, vaan 
päinvastoin idealistisen. Hän ei ollut köyhälistön eikä 
työväenluokan jäsen, vaan kuului keskisäätyyn ja hänellä 
oli yhteyttä myös ylempiin yhteiskunnan kerroksiin. 
Erittäin lahjakas ja uuttera ja tavoiltaan säännöllinen kuin 
oli, hänellä olisi ollut mahdollisuutta päästä pitkälle 
aikansa porvarillisessa yhteiskunnassa. Varsinkin hänen 
vaimonsa vaikutusvaltaiset sukulaiset olisivat voineet 
edistää hänen yhteiskunnallista nousuaan. Mutta ka ikk i 
nämä mahdollisuudet hän uhrasi antautuen 
puutteenalaisissa olosuhteissa tutk im aan yhteiskunnallista 
kysymystä ja toimimaan vakaumuksensa mukaisesti, 
va ikk a hän joutui tämän johdosta kuin yhteiskunnan 
ulkopuolelle . . . Marx oli myös perhe-elämässään 
uskollinen ja hyvä aviopuoliso, joka noudatti esi-isiensä 
pyhän lain kuudetta käskyä eikä niitä uusia ‘vapaita’ 
aatteita sukupuolielämästä, joita 1800-luvun lopulla monet 
marxilaiset ainakin teoriassa kannattivat.” 

Toisin sanoen: Marx oli hyvä mies, mutta 
marxilaisuus on isästä perkeleestä. Marx ansaitsee 
kunnioitusta sen vuoksi, että hän on hylännyt omat 
periaatteensa! 

Synnissä siinneen ja syntyneen maall ik on on 
tietenkin mahdoton arvata, onko jumaluusopin professorin 

järkeilyihin luvallista soveltaa maallista logiikkaa. Mutta 
jos on, ja koska materialisti on kaikessa idealistin 
vastakohta, niin saamme materialistista seuraavanlaisen 
kuvan: 

1. Materialisti on lahjaton, laiska ja tavoiltaan 
epäsäännöllinen. 2. Materialisti ei jätä käyttämättä 
tilaisuutta päästäkseen pitkälle aikansa porvarillisessa 
yhteiskunnassa. 3. Materialisti ei varsinkaan kieltäydy 
käyttämästä hyväkseen vaimonsa vaikutusvaltaisia 
sukulaisia saavuttaakseen yhteiskunnallisen nousun. 4. 
Materialisti ei uhraudu eikä toimi vakaumuksensa 
mukaisesti. 5. Materialisti on uskoton ja huono 
aviopuoliso, kuudennen käskyn rikkoja. 

Kun Karl Marx kaikista prof. Alasen ylistämistä 
hyveistään huolimatta itsepintaisesti sanoi olevansa 
materialisti, syyttää professorimme häntä 
epäjohdonmukaisuudesta ja lisää harmistuneena: 

"Samaa epäjohdonmukaisuutta, mitä me 
havaitsimme Marxilla itsellään, kohtaamme myös monilla 
muillakin marxilaisilla." 

Herra Alasen haastelu on hyvin kuvaavaa, mutta 
vailla uutuuden viehätystä. Se oh käypää tavaraa jo Marxin 
ja Engelsin eläessä. Ja on kerrassaan mahdoton luonnehtia 
sitä sattuvammin kuin mitä Engels teki kirjoittaessaan 
vuonna 1886: 

"Poroporvari ymmärtää materialismilla 
ylensyömistä, juopottelua, lihanhimoa, silmäinpyyntöä ja 
elämänkoreutta, rahanhimoa, saituutta, ahneutta, 
liikevoiton kiskontaa ja pörssihuijausta, sanalla sanoen 
ka ikk ia niitä iljettäviä paheita, joita hän itse hiljaisuudessa 
harjoittaa. . .” (Engels: Ludwig Feuerbach). 

Väheksyykö materialismi henkisiä arvoja? 

Sivistyneistössä, varsinkin opiskelevassa nuorisossa, 
koetetaan herättää vastenmielisyyttä materialismia 
kohtaan semmoisellakin "tietoudella”, että materialismi 
muka mataloittaa henkistä elämää, väheksyy henkisiä 
arvoja. Tosiasiat osoittavat tässäkin päinvastaista. Onpa 
itsensä prof. Alasenkin pakko myöntää, että monet mitä 
lahjakkaimmat henkisen kulttuurin edustajat, heidän 
joukossaan suuret taiteilijat, ovat 

maailmankat so mukselt aan materialistej a. 

Neuvostoliitossa on materialistinen maailmankatsomus 
vallitsevana, mutta tieteet, taiteet ja yleensä kaikenlainen 
henkinen kulttuuri on siellä varmasti suuremmassa arvossa 
ja kunniassa kuin ainoassakaan muussa maassa. Kukaan ei 
voi myöskään kieltää neuvostokansan korkeaa moraalista 
tasoa. 

Tieteellisen materialismin syyttäminen henkisen 
elämän mataloittamisesta on aiheetonta. Kun dialektinen 
materialismi todellakin kieltää järjettömän väitteen, että 
mielikuvia, ajatuksia, moraalikäsitteitä, aatteita, tunteita 
jne. voisi olla ihmisen ja hänen tajuntansa ulkopuolella, ei 
siihen saada mahduttamallakaan mahtumaan 
minkäänlaista henkisten arvojen kieltämistä tai 
väheksymistä. Päinvastoin, mystillinen käsitys henkisen 
elämän yliluonnollisesta alkuperästä pakottaa 
aliarvioimaan, jopa halveksimaankin ihmistä, ka ik kien 
henkisten arvojen luojaa. 

"Mutta entä ne henkiset arvot, joita uskonto on 
kautta aikojen edustanut? Voiko materialismi antaa mitään 
uskonnon tilalle? Täytyyhän ihmisellä olla jotakin 
syvähenkistä elämää?” 

Tällaisen vastaväitteen kuulee joskus nuorilta 
opiskelijoilta, jotka ovat kyllin valveutuneita ollakseen 
uskomatta kristinuskon dogmeihin, mutta sittenkin 
kaipaavat "jotakin”, jonkinlaista uskonnon korviketta. 
Tämän korv ikk een he luulevat löytäneensä niin sanotusta 
syvähenkisestä elämästä. Kun nuo mystillisiltä kuulostavat 
sanat "syvähenkinen elämä" ja "syvähenkisyys” 
kummittelevat mitä erilaisimmissa yhteyksissä, jopa 
työläisillekin tarkoitetussa kirjallisuudessa, on syytä 
katsoa, mitä ne oikeastaan sisältävät. 

"Syvähenkinen elämä" on psykologinen oppitermi, 
jonka keksijä lienee suomalainen filosofian professori ja 
akateemi kk o Eino Kaila. Hän on määritellyt 
"syvähenkisen elämän" näin: 

”Syvähenkiseksi nimitämme sitä ihmisen henkisen 
elämän astetta, jolloin tunne-elämän syvyysulottuvaisuus 
on suurin, silloin tunteen kohde herättää sellaista alistuvaa 
kunnioitusta, johon sisältyy ‘hartautta’, joka näkee 
kohteensa ‘pyhänä’. . . Jos erotamme toisistaan 

uskonnollisuuden ja uskonnon (esim. kristillisyyden ja 
kristinuskon), niin että edellisestä jätämme pois ka ikk i 
‘opinkappaleet’, voimme sanoa, että syvähenkinen elämä 
on samaa kuin uskonnollisuus. 

Mikä tässä yhteydessä on merkillisintä, on se, että 
Eros on syvähenkisen elämän mahtava kir\’oittaja ja 
lukuisilla ihmisillä ainoa tie syvähenkiseen elämään . . . 
Syvähenkiseen elämään vie monta tietä; siihen voidaan 
nousta eri tarpeista, esim. sosiaalisen vietin tietä, jopa 
itsetehostuksenkin pohjalla . . . Mutta tavallinen tie 
syvähenkiseen elämään on, kuten sanottu, Eros.” (Kaila: 
"Persoonallisuus", 2 painos, s. 213-214. Kursivointi 
tekijän.) 

Näemme, että prof. Kaila ei tarkoittanut 
syvähenkisellä elämällä sen kummallisempaa kuin 
ihmisen tunne-elämän tiettyä astetta eli 
syvyysulottuvuutta, siis hyvin maallisia ja luonnollisia 
asioita, joista toiset filosofit ja psykologit käyttävät vain 
toisenlaisia nimiä. Ja varsinkin, kun meille toistamiseen 
erittäin painokkaasti ja yleistajuisesti selitetään, että Eros 
eli Amor on tavallisin, jopa usein ainoakin tie 
syvähenkiseen elämään, ei koko mysteeriosta jää jäljelle 
muuta kuin ne tuhannet tunteet, joita kuka tahansa synnin 
orja tuntee rakastuessaan tai muina elämänsä suurina 
hetkinä. 

Kuinkahan rakentavaa hartaista uskovaisista on 
kuulla, että heidän uskonnolliset tunteensa eivät pohjaltaan 
ole sen kummempia kuin nuo jumalattomienkin tuntemat 
hyvin inhimilliset ja maalliset tunteet. Mutta 
evankelisluterilaisen valtiok ir kon mahtimiehiin näyttää 
tuollainen selitys käyvän aivan täydestä, koskapa 
minkäänlaisesta skismasta Kailan edustaman filosofian ja 
k ir kon välillä ei ole merkkejä näkynyt. 

Edellä esitetystä syvähenkisen elämän 
määritelmästä ei löydy hakemallakaan sellaista, mikä 
tekisi materialistin vähemmän "syvähenkiseksi” kuin 
idealistinkaan, sillä materialismi tunnustaa inhimillisen 
tunne-elämän kaikkine mahdollisine asteineen ja 
syvyysulottuvuuksineen. 

En voi olla tässä yhteydessä palauttamatta mieleen 
eräitä materialisti Leninin sanoja, joita suuri ranskalainen 
kirjailija Romain Rolland — materialisti hänkin — 
haltioituneena siteeraa kirjassaan "Matkatovereita”. 
Beethovenin musiikista puheen ollen Lenin sanoo: 

"En tiedä mitään kauniimpaa kuin Appassionata , 
voisin kuunnella sitä päivät päästään. Yli-inhimillistä 

musii kk ia . . . Sanon aina itselleni, kenties yksinkertaisen, 
kenties lapsellisen ylpeänä: millaisia ihmeitä ihmiset 
pystyvätkään luomaan!” 

Kuinka paljon "alistuvaa kunnioitusta” ja "hartautta” 
sisältyykään noihin suuren materialistin sanoihin! Kuinka 
”pyhänä” hän näkee rajattoman ihailunsa ”yli- 
inhimillisen” kohteen. 

Niiden ylioppilaiden, jopa ”ulosoppineiden” 
maisterienkin, jotka moitiskelevat materialismia 
"syvähenkisyyden” puutteesta ja luulevat löytävänsä sitä 
jostain muusta filosofiasta, olisi hyödyllistä tietää, ettei 
edes itse prof. Kaila katsonut voivansa tuollaista moitetta 
esittää, va ikk a hän ei ollutkaan marxilaisuuden ystävä. 
Hän sanoo: 

"Ns. materialistisen historiankäsityksen virhe ei 
sisälly siihen, että se antaisi liian vähän osuutta 
ihmisluonnon henkiselle ainekselle . . .” (Persoonallisuus, 
s. 331.) 

Näin siis "syvähenkisen elämän" keksijän omankin 
tunnustuksen mukaan materialistiin saattaa mahtua 
syvähenkisyyttä yhtä paljon kuin kehen muuhun ihmiseen 
tahansa. — Se, missä prof. Kaila oli näkevinään 
materialistisen historiankäsityksen virheen, ei meitä tässä 
yhteydessä kiinnosta. Merkitystä on vain sen seikan 
toteamisella, etteivät ka ik ki materialismin vastustajatkaan 
halua pilata mainettaan ja tehdä itseään lopullisesti 
naurettaviksi yhtymällä väitteisiin, että materialistit ovat 
karkeita aineellisuuden palvojia ja että materialismi 
mataloittaa henkistä elämää, kieltää henkiset arvot jne. 

Todellinen ero materialismin ja idealismin välillä 

Olemme toistaiseksi saaneet vastauksen 
kysymykseen, mitä materialismi ei ole, ja havainneet että 
se ei olekaan se ruma sielunvihollinen, jona sen vastustajat 
yrittävät sen maalata. Materialismin ja idealismin välinen 
ero ei ole siinä, että toinen olisi karkeaa, aineellista ja 
lihallista, toinen ylevää ja henkistä. Ja jos ruvettaisiin 
keräämään tilastoa etuilijoista, mässäreistä ja 
porsastelijoista, niin voimme olla etukäteen melko varmat 
siitä, että voitto tulisi ylivoimaisesti kallistumaan 
porvarillisen maailmankatsomuksen, siis idealismin 
kannattajain puolelle. 

Peruskysymys, joka on erottanut ja edelleenkin 
erottaa materialismin idealismista, ei ole suinkaan 
kysymys henkisen elämän myöntämisestä tai 
kieltämisestä, eipä edes kuudennen käskyn r ikk omisesta 
tai r ikk omatta jättämisestä, vaan kysymys hengen 
suhteesta aineeseen, ajattelun suhteesta olemiseen. Kumpi 
niistä, henki vaiko aine, on kaikkien ilmiöiden pohja ja 
perusta? Kumpi on ollut ensin ja kumpi on ilmaantunut 
sitten? Onko henki luonut aineen vai onko henki itse 
aineen tuote? 

Materialistit ovat edustaneet käsitystä, että luonto, 
aine eli materia on ollut ensin, ennen minkäänlaista 
henkeä, ja että ajattelu ja yleensä henkinen elämä on 
syntynyt aineellisen elämän pohjalla eikä ole muuta kuin 
aineellisen todellisuuden heijastumista ihmisten 
tajunnassa. Materian olemassaolo ei riipu minkäänlaisesta 
hengestä, mutta henkeä ei ole ilman materiaa. 
Ihmistajunnan uiko- tai yläpuolella ei mitään ajattelua eikä 
henkistä elämää ole. Idealistit ovat päinvastoin pitäneet 
ideaa eli henkeä kaiken olevaisen alkuna ja perustana, 


16 



luojana ja ohjaajana, jopa ainoana todellisesti olevana. 
Idealistisen maailmankatsomuksen ydinajatuksen on suuri 
espanjalainen kirjailija Cervantes ilmaissut 
huumorintajuisesti kolme ja puoli vuosisataa sitten 
antaessaan Murheellisen hahmon ritarinsa Don Quijoten 
lausua aseenkantajalleen Sancho Panzalle: 

”Ajattele voimakkaasti suuria asioita ja tiedä, että 
ajatus on ainoa realiteetti maailmassa. Kohota luonto 
omaan mittaasi ja olkoon maailmankaikkeus sinulle 
ainoastaan oman sankarillisen sielusi heijastus.” 

Todellinen ero idealismin ja materialismin välillä on 
siis lyhyesti sanottuna siinä, että idealistinen 
maailmankatsomus kääntää asiat nurinniskoin, 
päälaelleen, kivijalan ullakkokamariksi ja ullakkokamarin 
kivijalaksi, kun taas materialistinen maailmankatsomus 
panee ne jaloilleen, luonnolliseen asentoonsa, oikeaan 
suhteeseensa. 

Kahdenlaista idealismia 

Idealismi samoin kuin materialismikin on aikojen 
kuluessa ja nimenomaan tieteen edistyessä muuttanut 
muotoaan. Mutta idealismin ja materialismin 
muodonmuutokset eivät ole toisiinsa rinnastettavissa. 
Materialismille on tieteen edistyminen merkinnyt sen 
perusolettamusten, sen ”suuren linjan” yhä lisääntyvää 
vahvistumista, maailmankuvan avartumista ja 
selkenemistä. Sen ei ole tarvinnut 'luopua kanteestaan”, 
siitä perusväittämästään, että fyysinen maailma on 
olemassa sinänsä, tajunnastamme riippumatta. Sen on vain 
pitänyt muuttaa käsityksiään tämän fyysisen maailman 
rakenteesta , korvata yksityiset, kestämättömiksi 
osoittautuneet vanhat olettamukset ja väittämät uusilla, 

maailman todellisuutta paremmin vastaavilla 
olettamuksilla ja väittämillä. 

Idealismi sitävastoin on saanut tieteeltä niin ankaria 
iskuja, että sen on täytynyt pyörtää kaikkein pyhimmät 
sanansa, perääntyä avainasemistaan. Sen on täytynyt 
umpikujaan jouduttuaan luovuttaa Ihmisen omaisuudeksi 
koko se henkisen elämän alue, jonka se ennen katsoi 
kuuluvan ihmisen ulkopuolella oleville salaperäisille 
voimille. Tämä vallankaappaus erottaa uudemman 
subjektiivisen idealismin vanhemmasta objektiivisesta 
idealismista. 

Objektiivinen idealismi, jonka edustajista 
mainittakoon tässä vain Platon ja Hegel sekä tämän 
suomalainen oppilas J. V. Snellman, tunnustaa ihmisen 
ulkopuolella olevan ja vaikuttavan Idean eli 
Maailmanhengen, Kaitselmuksen jne. Luonto, fyysinen 
maailma on sen mukaan vain tuon eri nimillä esiintyvän 
ikuisen Hengen luomusta ja ilmausta. Hengen toteutumista 
ja lihaksituloa maan päällä, sen varjoa ja ”toisinolemista”. 
Kissa, jonka näemme juoksentelevan, on Platonin opin 
mukaan näennäinen, epätäydellinen, katoavainen, mutta 
kissan idea on todellinen, ikuinen ja kuolematon. Henki ei 
synny ihmisestä, se tulee häneen ulkoapäin, asuu hänessä, 
vaikuttaa hänen kauttaan. Platonin Idea ja Hegelin 
Maailmanhenki muistuttavat suuresti sitä ”alussa” ollutta 
Henkeä, josta Raamattu kertoo. Objektiivinen idealismi 
onkin itse asiassa filosofien kielelle käännettyä uskontoa. 

Uudempi subjektiivinen idealismi eroaa 
vanhamallisesta objektiivisesta idealismista ratkaisevasti 
siinä, että sen mukaan henki kuuluu yksinomaan ihmisen 
sisäisen maailman piiriin. Subjektiivinen idealismi ei 
tunne ihmisaivojen ulkopuolella olevaa ajatusta. Näin on 
siis objektiivisen idealismin olettama Idea, 

Maailmanhenki, Kaitselmus eli Jumala syösty 
valtaistuimelta ja sijalle on istutettu ihmisjärki. Tämä 
vallankumous jää kuitenkin pelkäksi 

palatsivallankumoukseksi idealismin omassa leirissä. Uusi 
filosofia on yhä vielä idealismia, sillä kieltäessään 
ihmistajunnan ulkopuolella olevan Hengen olemassaolon 
se kieltää yksin tein myöskin ihmisen ulkopuolella olevan 
aineellisen todellisuuden, heittää siis pesuveden mukana 
lapsenkin menemään. Subjektiivinen idealismi tunnustaa 
olemassaolevaksi vain subjektin eli Minän mielikuvat ja 
niitä aiheuttavat aistihavainnot, mutta ei sitä mikä 
havaitaan. 

Subjektiivisen idealismin kantaisä, englantilainen 
piispa Berkeley, joka eli ja vaikutti kolmatta vuosisataa 
sitten, sisällytti oppinsa ydinajatuksen lauseeseen: esse e st 
per dpi, oleminen on havaituksi tulemista. Olevainen on 
siis pelkkää havaintoa. Se mitä me sanomme omenaksi, 
piispa Berkeley opettaa, ei ole muuta kuin tietty maku, 
haju, väri, muoto jne., pelkkä mielikuvaryhmä. Omenaa 
esineenä ei ole olemassakaan. 

"Maailma on minun mielikuvaani.” ”Maailma on 
harhakuvaa.” ”Maailma on pelkkää ilmiötä.” "Maailma on 
minän tuote”. ”Minä luo ei-minän omaksi 
vastakohdakseen.” Tällaisia ovat subjektiivisten 
idealistien perusväittämät. 

Kun tuollaisesta filosofiasta pidetään 
johdonmukaisesti kiinni, päädytään lopulta siihen, että 
maailmassa ei ole olemassakaan ketään eikä mitään muuta 
kuin Minä yksin mielikuvineni ja aistimuksineni. Tällaista 
ka ikk ein "äkkijyrkältä” subjektiivisen idealismin lajia 
sanotaan solipsismiksi. Solipsisti kieltää siis myöskin 
toisen ihmisen olemassaolon, paitsi korkeintaan 
hätävarjeluksessa, siksi hetkeksi, kun vastaväittäjä tarttuu 

kauluksiin kiinni ja pakottaa tunnustamaan 
olemassaolonsa. 

Autuas piispa Berkeley ei jaksanut noudattaa 
tällaista johdonmukaisuutta filosofiassaan. Hän joka oli 
hirveän äkäinen materialisteille siitä, että nämä tunnustivat 
"järjen ulkopuolella” olevan fyysisen maailman, tunnusti 
itse ihmisjärjen ulkopuolella olevan Korkeimman olennon. 
Papin ammatti on sellaista, että siinä pitää puhua 
Jumalasta, olkoon uskomisen laita niin ta ikk a näin. Mutta 
Korkeimman olennon tunnustaminen teki Berkeleyn 
filosofiasta objektiivisen ja subjektiivisen idealismin 
yhdistelmän. Tuollaista ”sekahedelmäkeittoa” sanotaan 
elektiikaksi eli elektisismiksi. 

Materialismin ja idealismin välimailla esiintyy 
agnostisismi, tietämättömyyden eli epätietoisuuden 
filosofia, jonka kuuluisimpia edustajia ovat saksalainen 
Immanuel Kant ja englantilainen Hume. Agnostikko on 
filosofinen hoipertelija. Hän myöntää, että ihmistajunnan 
ulkopuolella saattaa hyvinkin olla todellisuutta, "olioita 
sinänsä”, mutta väittää, että tällaisista asioista ei voi olla 
mitään tietoa, ei ainakaan luotettavaa tietoa. Agnostikko 
”ei tiedä”, onko tämä maailma kaupunkeineen, metsineen 
ja järvineen olemassa vai ei. Ja jos jotakin on, niin 
seppäkään ei saa selvää, mitä se on. Agnostikko vaikeroi 
kuten Jukolan Timo: 

"Kuka käsittää tämän maailman rakennusta? Ei 
ihmislapsi, joka on typerä ja tyhmä kuin määkivä jäärä.” 

Agnostikko on useinkin Engelsin sanojen mukaan 
"häpeilevä materialisti”. Tällainen häpeilevän 
materialistin tyyppi on hyvin yleinen varsinkin 
tiedemiesten keskuudessa. Luonnontutkija, fyysi kk o, 
biologi, kemisti on työssään jämerä materialisti, sillä se 
materia, jota hän tutkii, täytyy hänen olettaa todellakin 


20 




olevaksi, jos mielii päästä askeltakaan eteenpäin. Tämä ei 
estä häntä sunnuntaina kuvittelemasta, että hän on 
maanantaista lauantaihin havainnutkin vain omia 
havaintojaan. 

Materialismi eroaa kaikenlaisista idealismin ja 
agnostisismin lajeista ratkaisevasti siinä, että se tunnustaa 
aineellisen todellisuuden ehdottoman olemassaolon ja 
myöskin sen yhä täydellisemmän tiedostamisen 
mahdollisuuden. Aineellinen todellisuus on olemassa 
minkäänlaisesta subjektista, Minästä riippumatta, 
kokonaan riippumatta siitä, havaitseeko sitä joku tai ei. 
Omena on ainetta, materiaa, ja se on olemassa silloinkin, 
kun kukaan ei ole sitä maistamassa ja haistamassa. 
Maailmankaikkeus ei ole meidän “sankarillisen sielumme 
heijastus”, vaan päinvastoin ajattelumme ja yleensä 
henkinen elämämme on ihmisen aivoissa syntyvää 
heijastusta maailmankai kk eudesta. 

Tämä perusseikka erottaa nykyisinkin 
työväenluokan materialistisen maailmankatsomuksen 
porvarillisesta muotifilosofiasta. Siellä missä tämä ei ole 
aivan "puhdasta” subjektiivista idealismia, se on parhaassa 
tapauksessa samaan subjektiiviseen idealismiin kallistuvaa 
agnostisismia. Mikäli se ei kokonaan kiellä ”ei-minän” 
olemassaoloa, tunnustaa se sen vain kaksimielisesti 
kiemurrellen. 

Materialismi ja ateismi 

Materialismin vastustajat näkyvät pitäneen huolta 
sellaisenkin käsityksen levittämisestä, että marxilaisuus 
materialistisine maailmankatsomuksineen on aivan samaa 
kuin ateismi tai että tämä "jumalattomuus” on ainakin 
pääasia marxilaisuudessa. Iso Tietosanakirja kertoilee, että 

ateismi kuuluu vain "bolsevismin ja kommunismin 
opinkappaleisiin” ja antaa ymmärtää, että muuta ateismia 
ei maailmassa ole oikeastaan koskaan ollutkaan. Lukijalle 
annetaan sellainen kuva, että kommunistit ovatkin 
olemassa vain Jumalaa pilkatakseen ja Perkelettä 
ylistääkseen. 

Tuollainen propaganda on meidän torjuttava, ei sen 
vuoksi, että haluaisimme esiintyä pappien ystävinä ja 
ateismin vihollisina, vaan sen vuoksi, että kysymyksessä 
on puolueellinen sumutusyritys. Sillä pyritään kääntämään 
ihmisten huomio pois siitä mikä marxilaisuudessa on 
todellakin pääasia. Tämä pääasia on aina ollut ja on 
sosialismi ja kommunismi, yhteiskuntajärjestelmä, jossa 
kukaan ei voi elää toisten ihmisten hiestä ja verestä. 
Oivaltaen sen tosiasian, että rahavallan harjoittama riisto 
ja sorto kohdistuu yhtä hyvin uskovaisiin kuin ei- 
uskovaisiin, marxilais-leniniläisen maailmankatsomuksen 
kannattajat puolustavat kal kk ien työtätekevien etuja ja 
oikeuksia tekemättä minkäänlaista eroa uskovaisten ja ei- 
uskovaisten välillä. 

Varsinkin aina vaalien edellä kuulee toitotettavan, 
että "kommunistit vihaavat uskovaisia”. Sanoisin, että 
tuollaiset jutut ovat Perkeleen keksintöä, ellen varmasti 
tietäisi, että ka ikk i kunnia niiden keksimisestä kuuluu 
yksinomaan raharuhtinaiden palkkapaimenille. 
Kommunisteilla ei ole muita vihollisia kuin työtätekevän 
kansan viholliset, olkootpa nämä uskovaisia tai ei. Mutta 
ei ole milloinkaan hetkeksikään unohdettava 
riistäjäluokkien valtiotaidon ikivanhaa sääntöä: "Hajota ja 
hallitse!” Riistäjäluokkien luokkaetu vaatii eripuraisuuden 
lietsomista työkansan keskuudessa, työläisten usuttamista 
toisiaan vastaan. Tähän "perkeleelliseen” tarkoitukseen 
kelpaa milloin rotu- ja kansallisuuskysymys, milloin 
uskontokysymys, milloin mikin. 

Toisaalta emme voi olla näkemättä, että 
kapitalistisen järjestelmän vallitessa k irkk o on alistettu 
rahavallan palvelukseen ja että siitä on tehty riistäjien 
luokkataistelun ase. Kohottiko vuonna 1918 yksikään 
suomalainen pappi ääntään työläisten ja torpparien 
puolesta? Ja eikö tälläkin hetkellä Suomen pappien valtava 
enemmistö ilmaise räikeän mielenosoituksellisesti 
solidaarisuuttaan työväenluokan vihollisten kanssa 
antamalla avoimesti kannatuksensa kokoomuspuolueelle? 

Kokoomuspuolue ei ole taivaallinen puolue, vaan 
aivan maallinen, suurkapitalistien aineellisia etuja valvova 
tyypillinen luokkapuolue. Mutta juuri se, samoin kuin 
muutkin riistäjäluokkia edustavat puolueet, käyttää 
ovelasti hyväkseen k ir kkoon ja papistoon omaamaansa 
vaikutusvaltaa keinotellakseen työläisten ja talonpoikien 
uskonnollisilla tunteilla antaen ymmärtää, että vain sen 
taskussa ovat taivaanvaltakunnan avaimet. Me sitävastoin 
olemme uskonnon nimessä harjoitettavan inhottavan 
poliittisen pelin samoin kuin kaiken muunkin keinottelun 
ja huijauksen vastustajia. 

Mutta koska emme ole sameassa vedessä 
kalastelijoita, emme pyri salaamaan oman proletaarisen 
maailmankatsomuksemme kielteistä suhtautumista itse 
uskontoonkin eikä vain uskonnolla keinottelemiseen. 
Riistäjäluokat ovat orjayhteiskunnan ajoista alkaen 
valjastaneet uskonnon valtiolaitoksensa palvelukseen 
nimenomaan sen vuoksi, että se luonnostaan soveltuu 
erinomaisesti siksi "oopiumiksi kansalle”, joksi Karl Marx 
sen on luonnehtinut. Ranskan porvaristo suhtautui 
vihamielisesti uskontoon ollessaan vielä vallasta taisteleva 
"kolmas sääty”, mutta valtaan tultuaan se ei kieltäytynyt 
käyttämästä sitä hyväkseen luokkaherruutensa pönkkänä. 

Vallassaolevat riistäjäluokat oivaltavat mainiosti sen 
arvokkaan palveluksen, jonka k irkk o niille tekee 
saarnatessaan kansanjoukoille nöyryyttä, alistuvuutta, 
ehdotonta lainkuuliaisuutta, "Jumalalta annetun” esivallan 
kunnioittamista, vääryyden ja sorron malttavaista 
sietämistä, luopumista maallisen onnen tavoittelusta 
haudanjälkeisen palkinnon toivossa. — Kenpä haluaisi 
kieltää sitä, että Raamattu sisältää myöskin kauniita 
ajatuksia lähimmäisenrakkaudesta, kirpeääkin arvostelua 
r ikk aiden halpamaisuudesta, itsekkyydestä, ahneudesta ja 
ulkokultaisuudesta. Ja onpa ollut tapauksia, jolloin sorretut 
kansanjoukot ovat käyneet vapaustaisteluaan 
uskonnollisin tunnuksin. Mutta emme arvioi uskontoa 
tämän tai tuon raamatunlauseen tai yksityisen tapahtuman, 
vaan sen objektiivisen merkityksen perusteella, mikä sillä 
kansojen elämässä on ollut ja edelleenkin on. Ja tosiasiana 
pysyy, että nimenomaan riistäjäluokat ovat siitä aina 
vetäneet pitemmän tikun, saaneet suurimman hyödyn. 
Eivät nuo omaa parastaan kaikessa katsoneet 
orjanomistajat, feodaaliherrat ja kapitalistit suotta ole 
olleet siitä niin kiinnostuneita pelkästään sen sinisten 
silmien vuoksi. 

Emme tietenkään väitä uskonnon syntyneen 
vartavasten keksittynä kansan sortamisvälineenä. 
Käsitykset ja mielikuvat erilaisista yliluonnollisista 
olennoista voivat muodostua ilman sellaisia tavoitteitakin. 
Kysymyshän onkin vain uskonnon soveltuvuudesta 
riistäjäluokkien "maallisiin” tarkoituksiin. 

Uskonnollisen oopiumin turmiollisuus omien 
kättensä työllä eläville kansankerroksille on siinä, että se 
sumentaa niiden luokkatietoisuutta, synnyttää 
harhakuvitelmia ka ikk ien "yhteiseen seurakuntaan” 
kuuluvien — suurkapitalistin ja työläisen, kartanonherran 
ja muonamiehen — samanarvoisuudesta ja käsityksiä 

maallisen elämän turhuudesta. Se estää työläisiä 
näkemästä omaa todellista "etsikkoaikaansa”, tajuamasta 
suurta historiallista tehtäväänsä, joka on kaiken vääryyden, 
riiston ja sorron lopettaminen, oikeudenmukaisen 
yhteiskunnan rakentaminen maan päällä eikä vasta 
''taivaissa”. Uskonnonvastainen valistustyö, niin suuria 
vaikeuksia kohtaavaa ja niin suurta kärsivällisyyttä ja 
tahdikkuutta vaativaa kuin se taantumuksellisen 
pimityspropagandan kyllästämässä ilmapiirissä saattaa 
ollakin, on sittenkin työkansan elinetujen mukaista. 

Kielteinen suhtautumisemme uskontoon ei perustu 
ainoastaan historian opetuksiin, vaan myöskin tieteeseen. 
Dialektinen materialismi on tieteellinen 
maailmankatsomus, ja sellaisena se on 
yhteensoveltumaton uskonnon ja yleensä kaikenlaisen 
mystiikan kanssa. Tieteellisessä maailmankuvassa ei 
yksinkertaisesti ole tilaa yliluonnollisille olennoille — 
muualla kuin Uimisten päissä. Tiede ei tunne eikä voi siis 
myöskään tunnustaa sellaista Henkeä, joka olisi 
ihmistajunnan ulkopuolella ja siitä riippumaton. 
Sitävastoin se voi luonnollisesti ja sitovasti todistaa, 
kuinka "ihminen loi jumalan omaksi kuvakseen”. 

Tieteellinen ateismi sisältyy siis dialektiseen 
materialismiin, mutta ei suinkaan pääasiana eikä minään 
opinkappaleena, vaan eräänä itsestään selvänä 
johtopäätöksenä. Yhtä luonnollisesti se sisältyy jokaiseen 
muuhunkin maailmankatsomukseen, joka haluaa käydä 
tieteellisestä. Ei myöskään subjektiivisen idealismin 
enempää kuin agnostisisminkaan perusolettamusten 
mukaan — mikäli niistä halutaan johdonmukaisesti pitää 
kiinni — voida tunnustaa jumalaa muuksi kuin 
ihmistajunnassa olevaksi käsitteeksi ja mielikuvaksi, 
koska kerran tajunnan ulkopuolella ei ole mitään, tai jos 
on, niin siitä ei voida tietää mitään. 

Suomessakin vaikuttavan loogisen empirismin 
länsimaiset propagandakeskukset suositelevat eri maiden 
vapaa-ajattelijajärjestöille suurmiestensä Wittgensteinin, 
Camapin ym. teoksia nimenomaan ateistisena 
kirjallisuutena. Ja suomalaisissa sivistyneistöpiireissä 
melko laajalle levinnyt käsitys mainitun koulukunnan 
edistyksellisyydestä perustuu ilmeisesti ensi sijassa niihin 
ateistisiin katsomuksiin, joita sen suomalaisen 
pääedustajan prof. Kailan on sanottu aikoinaan esittäneen. 
Todistuksena tämän professorin ateistisuudesta 
mainitsevat hänen kannattajansa seuraavan lausunnon: 

”Miltei kaikkialla Euroopassa opetetaan vielä tänä 
päivänä Kristuksen neitseestä syntymistä, ruumiillista 
Taivaaseen’ astumista, sielu-olion ylösnousemusta 
haudasta yms.; ja kuinka moni niistä sivistyneistä miehistä 
ja naisista, jotka kaikkea tätä opettavat, siihen todella 
uskoo.” (Persoonallisuus, s. 155.) 

Itse asiassa tuo lausunto ei sisällä muuta kuin eräiden 
kristinopin uskonkappaleiden arvostelua. Tekijä esiintyy 
siinäkin vain eräänlaisena uskonpuhdistajana, uutena 
Lutheruksena, uskonkappaleettoman 

”aitouskonnollisuuden” apostolina. Tällaiseen "ateismiin” 
monet pappismiehetkin tuntevat vetoa eikä se varmasti 
johda k ir konk ir oukseen. Mutta kysymyshän onkin vain 
siitä, että sitä eräissä piireissä pidetään ateismina. Todella 
joustavaa filosofiaa, joka kelpaa uskonnon korv ikk eeksi 
yksille, ateismin korv ikk eeksi toisille! 

Suomalaisen vapaa-ajattelijaliikkeen huomattavin 
edustaja, prof. V. T. Aaltonen ei ollut marxilainen 
materialisti, vaan filosofisilta katsomuksiltaan 
ennemminkin agnostikko, ainakin seuraavista 
käsityksistään päätellen: 

''Filosofian kysymykset, onko henki ollut ennen 
luontoa vai onko luontoa pidettävä alkuperäisenä, ja onko 
luonto ja materia ulkokohtaista todellisuutta vai ainoastaan 
meidän tajunnassamme olevaa, tulevat aina pysymään 
ratkaisemattomina. .. Oma käsitykseni on, että jos voidaan 
puhua ‘hengestä’ ja ‘aineesta’, ne ovat olleet ja ovat 
kaikkialla samanaikaisesti. Onko maailma merineen, 
maineen, tähtineen, atomeineen ja ihmisineen 
todellisuudessa olemassa vai ei, se on kokonaan uskon asia 
eikä kiista siitä tule loppumaan koskaan.” (Miksi en ole 
kristitty, s. 22-23.) 

Emme yhdy prof. Aaltosen filosofisiin 
katsomuksiin, mutta tunnustusta ansaitsee hänen 
rohkeutensa, se että hän uskalsi nimenomaan 
uskontokysymyksessä esittää edistyksellisiä mielipiteitä, 
joihin jo tuollaisenkin filosofian omaksuminen velvoittaa, 
lausua julki sen, mitä useimmat luonnontutkijat varmasti 
ajattelevat. 

Tällä kaikella olen tahtonut sanoa vain sen, että 
ateismi ei ole samaa kuin materialismi. Ateisti voi olla yhtä 
hyvin idealisti ja agnostikko kuin materialist ik in. 
Materialismissa on ratkaisevaa ihmisen tajunnasta 
riippumattoman aineellisen todellisuuden tunnustaminen, 
mikä ei suinkaan ole välttämätöntä jokaiselle ateistille. 
Ateisti, jos hän on vain ateisti, tyytyy rajankäyntiin tiedon 
ja uskon, tieteen ja uskonnon välillä. Vapaa-ajattelijat 
selittävät "taistelevansa vain k irkk oa ja uskontoa vastaan 
puoluekarsinoihin katsomatta”. Yhteiskunnallisella alalla 
selittää Vapaa-ajatte lijain liitto toimivansa vain 
"valtiok irkk oon kuulumattomien yhteiskunnallisten 
oikeuksien parantamiseksi”, tekemättä siis mitään eroa 
"herran” ja työmiehen välillä. 

Niin pitkälle kuin historiaa voidaan seurata, on 
ateismi yhtä vanha kuin uskontokin. Tosin Iso 
Tietosanakirja isossa tietoviisaudessaan julistaa 
"bolsevikit ja kommunistit” miltei ainoiksi ateisteiksi 
maailmassa ja ilmoittaa, että "filosofiassa ei ateismilla ole 
ollut maine ikk aita kannattajia”. 

Mutta tunnettu englantilainen filosofoiva lordi 
Bertrand Russell on jo paljoa tietävämpi. Hänen 
kirjoittamassaan "Länsimaisen filosofian historiassa” 
mainitaan ateistien mustalle listalle joutuneina mm. 
sellaiset filosofit kuin Demokritos, Descartes, Spinoza, 
Hobbes, Nietzsche. Voisimme jatkaa tätä 
"jumalankieltäjien” luetteloa pitkältikin, mutta onhan 
tuossakin jo tarpeeksi noita "maineettomia bolsevikkeja ja 
kommunisteja”. 

Sanoisin lopuksi, että pääasia dialektisessa 
materialismissa ei ole kieltäminen, vaan myöntäminen. Se 
myöntää luonnossa ja yhteiskunnassa tapahtuvan 
herkeämättömän kehityksen. Se herättää tieteellisesti 
perusteltua luottamusta edistyksellisten voimien voittoon, 
ihmiskunnan valoisaan tulevaisuuteen. Dialektinen 
materialismi, jos mikään, kasvattaa syvää uskoa ihmiseen, 
hänen ylevään kutsumukseensa, hänen "parempaan 
minäänsä”, tahtoonsa ja kykyynsä luoda pois itsekäs, 
yksityisomistuksellinen "vanha aataminsa”, omistaa 
voimansa ja työnsä kanssaihmistensä hyväksi, kehittyä 
riistoa ja sortoa tuntemattoman vapaan ihmisyhteisön 
arvokkaaksi jäseneksi. 

Sellaista on tämä "karkea aineellisuuden oppi”. Ja 
juuri myönteisyytensä ja edistyksellisyytensä vuoksi se 
herättääkin vihaa ja katkeruutta niissä, jotka kammoksuvat 
kehitystä, pelkäävät tulevaisuutta. Nämä taantumukselliset 

voimat suosivat päinvastaista filosofiaa. Siitä tulee puhe 
seuraavassa luennossa. 

II. PORVARILLINEN 
FILOSOFIA 
BARRIKADEILLA 


Tieteellisyyden naamio 

Tämän tästä astuu porvariston leirissä esiin urhoja, 
jotka uhkaavat "riisua lopullisesti tieteellisyyden 
naamion” marxilaisuudelta. Me puolestamme emme 
uhkaile riisua pois tieteellisyyden naamiota porvarilliselta 
muotifiloSofialta. Meistä on paljon hauskempaa katsella 
päältä, kun se riisuu itse itsensä ja sitten ilkialastomana 
pieksee itseään omalla järjen- ja tieteenvastaisella 
puolueviisaudellaan. 

Ennen kuin ryhdyn tätä puolueviisautta selostamaan 
haluaisin palauttaa mieleen terveellisen neuvon, jonka 
Lenin antoi oikeasta suhtautumisesta porvarillisten 
professorien ja erittäinkin filosofian professorien 
opetuksiin. Nämä professorit saattavat kirjoittaa varsin 
arvo kk aita teoksia tieteen erikoisaloilta, mutta filosofiasta 
puheen ollen ei pidä uskoa kehenkään heistä, ei 
ainoaankaan sanaan. Porvarilliset taloustieteen 
professorit pystyvät saamaan aikaan hyvinkin arvokkaita 
erikoistutkimuksia, mutta heidän ainoaankaan sanaansa ei 
ole luottamista, silloin kun puhutaan taloustieteen yleisestä 
teoriasta, sillä tämäkin on puoluetiede nykyisessä 
yhteiskunnassa. "Suurin piirtein eivät taloustieteen 
professorit ole mitään muuta kuin kapitalistiluokan 

oppineita käskyläisiä ja filosofian professorit — teologien 
oppineita käskyläisiä”. (Materialismi ja empiriokritisismi.) 

Tuo kuulostaa hyvin armottomalta, mutta 
ympärillemme katsellessamme huomaamme, ettei siinä 
ole liioittelua. Kuinka aiheellista Leninin suosittelema 
epäluuloisuus porvarillisten tiedemiesten 

"puolueettomuutta” kohtaan meidänkin oloissamme on, 
siitä tulee pian vakuuttuneeksi vaikkapa vain selailemalla 
Isoa Tietosanakirjaa. Kun korkeasti oppinut filosofian 
professori ilmoittaa siinä meille, että "materialisti on 
karkea aineellisuuden palvoja” ja että kommunismi "ei 
hylkää ainoastaan kapitalismia, vaan myös . . . 

kansallisuuden, isänmaallisuuden, vieläpä valtionkin”, tai 
kun vähintään yhtä korkeasti oppinut historian professori 
uskottelee valkoisten v. 1918 taistelleen "Suomen 
itsenäisyyden” puolesta, leimaa Suomen Punaisen Kaartin 
huligaaneiksi ja valehtelee kansalaissodan taisteluiden 
jälkeen teloitettujen punaisten vankien lukumäärän 
kymmenen kertaa todellista pienemmäksi, on siinäkin jo 
ensi aluksi kuvaa tuon niin sanotun tieteen niin sanotusta 
puolueettomuudesta. Ja aivan kouluesimerkkinä nykyisin 
muodissa olevasta "tieteellisyydestä” on pidettävä niitä 
tunnetun suomalaisen professorin tutkimuksia, joiden 
valossa Kalevalan runot olivat syntyneet ensin "Kanta- 
Suomessa”, sitten Itä-Karjalassa ja sitten jälleen "Kanta- 
Suomessa” — aina sen mukaan, miten Suur-Suomen 
kurssi kulloinkin heilahteli. 

Emme väitä, että matematiikka ja luonnontieteet 
olisivat sellaisinaan puoluetieteitä ja että siis olisi esim. 
kokoomuslaista kemiaa tai kommunistista fysiikkaa. 
Mutta maailmankatsomukselliset johtopäätökset , joita 
porvarilliset professorit näidenkin tieteiden saavutuksista 
tekevät, näkyvät useimmiten olevan taantumuksellista 
puoluefiloSofiaa. Tuorein ja varsin tyypillinen esimer kk i 

tästä on atomitutkimus. Niin kauan kuin fyysikko pysyy 
fyys ikk ona, kun hän tyytyy tutkimaan itseään atomia, siis 
materiaa ja sen ominaisuuksia, ei puolueellisuudesta voida 
puhua. Mutta kun hän tai jokin filosofian professori 
pillastuu julistamaan, että materiaa ei ole olemassakaan, 
kun hän alkaa haastella atomien henkisyydestä ja 
materialismin perusteiden romahduksesta, silloin ei 
kysymys ole muusta kuin mielivaltaisista väittämistä, 
vapaasti runoilluista ''taivaallisista tarinoista”, 
toiveajattelusta. Edessämme ei enää ole tiedemies, vaan 
saarnamies, "teologien oppinut käskyläinen”. 

Puoluetieteeksi muodostuvat nykyisessä 
yhteiskunnassa varsinaiset yhteiskuntatieteet 
kansantaloustiede, sosiologia, valtio-oppi jne. — sekä 
myöskin filosofia. Nämä tieteet koskevat niin välittömästi 
keskenään taistelevien yhteiskuntaluokkien suoraan 
vastakkaisia etuja, että parhaimmankin tasapainotaiturin 
on ajan pitkään mahdoton pysytellä kultaisella keskitiellä 
kallistumatta puoleen tai toiseen. Virallisia tiede- ja 
oppilaitoksia hallitseva suurporvaristo luokkavaltioineen 
myöntää kansalaisoikeudet vain sellaiselle 
yhteiskuntatieteelle ja filosofialle, joka vastaa sen omia 
luokkapyyteitä. Tähän asiaintilaan on 

yhteiskuntatieteilijän ja filosofin tahtoen tai tahtomattaan 
alistuttava, ellei halua tulla kohdelluksi 
"epäamerikkalaiseen toimintaan” syyllistyneenä, 
"suomalaisen yhteiskunnan vihollisena”, 

"kapinakiihottajana”, "perkeleen liittolaisena” jne. 

Emme tietenkään pyri leimaamaan jokaista 
porvarillista maailmankatsomusta esittävää henkilöä 
nahkansa myyneeksi heittiöksi, taantumuksen tietoiseksi 
palkkarengiksi. Kysymys on aina vain noiden katsomusten 
objektiivisesta merkityksestä , kokonaan riippumatta niiden 
esittäjien henkilökohtaisesta hyvyydestä tai pahuudesta. Ja 

että nimenomaan marxilaisuus osaa tehdä eron ihmisten ja 
asiain välillä, siitä on itse Karl Marx antanut hyvän 
esimerkin huomauttaessaan Pääomansa esipuheessa, että 
va ikk a hän ei kuvailekaan ruusunhohtoisin värein 
kapitalisteja ja suurmaanomistajia, kiinnostavat henkilöt 
häntä vain sikäli kuin he ovat tiettyjen luokkasuhteitten ja 
luokkaetujen edustajia, ja että hän ei suinkaan halua tehdä 
yksityistä henkilöä vastuunalaiseksi olosuhteista, joiden 
luomuksena hän yhteiskunnallisesti pysyy. — Emme 
unohda myöskään sitä usein havaitsemaamme tosiasiaa, 
että porvarillisen maailmankatsomuksen omaksuminen on 
monelle rehelliselle totuudenetsijälle merkinnyt tiettyä 
kehitysvaihetta, "taakse jäänyttä elämää”. 

Kysyttäneen, kannattaako meikäläisen yleensäkään 
tuhlata kallista aikaansa porvarillisen filosofian 
tutkimiseen. Kysymys olisi oikeutettu siinä tapauksessa, 
jos porvarillista maailmankatsomusta tyydyttäisiin 
levittämään varsinaisten riistäjäluokkien keskuuteen. 
Meikäläistä liikuttaa vähän se, millaisella 
hengenravinnolla kapitalistit ja suurmaanomistajat 
haluavat itseään ruokkia. Mutta meille ei ole 
yhdentekevää, mitä omien kättensä työllä eläjien 
nautittavaksi tarjotaan. Mielenkiintomme porvarillista 
filosofiaa kohtaan johtuukin yksinomaan siitä, että sitä 
tyrkytetään "barrikadin” tälle puolen. 

Meillä siis on tosiasiallista syytä tarkastella hieman 
tätä filosofista viisautta ja antaa sen paljastaa 
taantumuksellisuutensa. Ei ole tarpeellista syventyä sen 
oppijärjestelmien yksityiskohtaiseen kehittelyyn. Saamme 
aivan riittävän kuvan tutustumalla eräisiin sen 
tyypillisimpiin pääväittämiin ja näihin perustuviin, kansan 
keskuuteen levitettyihin "elämänviisauksiin”. 

Kun seuraavassa tulee puhe pääasiassa loogiseksi 
empirismiksi itseään nimittävästä porvarillisen 
kokemusfilosofian suunnasta sellaisena kuin se esiintyy 
prof. Eino Kailan teoksissa, johtuu tämä yksinomaan siitä, 
että juuri kailalaisuus on maamme virallisessa filosofian 
opetuksessa saanut valta-aseman ja että Kailan teoksista on 
ammennettu useimmat työläispiireihinkin levitetyt 
filosofiset "elämänviisaudet”. Onko kailalaisuus taatusti 
"oikeaa” loogista empirismiä, se ei meitä hituistakaan 
liikuta. Meille riittää, että se on tyypillistä porvarillista 
filosofiaa. 

Monet muut, loogista empirismiä paljoa 

kuuluisammat ja mahtavammat filosofian suunnat saavat 
puolestamme olla rauhassa. Niinpä ei meillä käsittääkseni 
ole riittävää syytä puuttua ranskalaisen Sartren 

saarnaamaan eksistentialismiin, niin suurta kohua kuin 
eräät Sartren näytelmät ovat Suomessa aikoinaan 
aiheuttaneetkin. Sartren filosofia on liian eksoottista, 
runovoittoista ja "katolilaista” menestyäkseen meidän 
karussa evankelis-luterilaisessa maassamme, jossa 
yksinpä uskontoakin istutetaan ihmisiin järjen voimalla — 
vaikka itse Luther on sanonut järkeä perkeleen 
morsiameksi. 

Tutustuessamme hiukan loogisen empirismin 

kailalaiseen painokseen saamme samalla aivan riittävän 
kuvan porvarillisesta muotifilosofiasta yleensä, sillä 
kaikessa oleellisessa se on kaikkialla samaa. 

Onko maailma olemassa? 

Niin hassulta kuin tämä kysymys jokaisesta terveestä 
ihmisestä kuulostaakin, on meidän kuitenkin siitä 
aloitettava, sillä perustavinta porvarillisessa 

muotifiloSofiassa on maailman aineellisen todellisuuden 
kieltäminen, sen julistaminen pelkäksi aistimukseksi, 
havainnoksi, kokemukseksi, mielikuvaksi, 

ajatusrakennelmaksi jne. 

Yllättävintä tässä lienee, miksi juuri 
kapitalistiluokka suosii filosofiaa, joka kieltää 
todellisuuksien maailman ja sen mukana myöskin rahan ja 
maallisen tavaran olemassaolon. Tämä ihmeelliseltä 
näyttävä arvoitus on luonnollisesti selitettävissä: 
maailman todellisuuden tunnustaminen on riistäjäluokille 
hengenvaarallista. Tähän todellisuuteen sisältyy muuan 
kiistaton, mutta riistäjäluokille hyvin vastenmielinen 
seikka, nimittäin luonnossa ja yhteiskuntaelämässä 
vallitseva taukoamaton kehitys ja eteenpäin meno. Vanha, 
aikansa elänyt surkastuu, lahoaa ja kuolee, sen uumenista 
nousee uusi elämä, joka varttuu ja raivaa tiensä 
vastustamattomalla voimalla. Mutta sehän on kauheaa! 
Kapitalistiluokka ei aina kiellä professoreitaan 
tunnustamasta luonnossa vallitsevaa kehitystä, 
luonnonlakeja. Mutta auta armias, kun kysymys on 
yhteiskuntaelämästä! Siinä ei saa kerta ka ikk iaan olla 
kehitystä, ei mitään vanhan kuolemista eikä uuden 
syntymistä, ei mitään lakeja, ei objektiivista totuutta. 
Kehitys on niinkuin se kehitetään, laki niinkuin se luetaan 
ja totuus sitä, mitä kapitalistiluokka haluaa totuudeksi 
nimitettävän. ''Porvaristo vaatii professoreiltaan 
taantumuksellisuutta”, sanoo Lenin. Kapitalistiluokka 
suosii subjektiivisen mielivallan filosofiaa, "me teemme, 
mitä tahdomme”-filosofiaa, sellaista filosofiaa, jonka 
mukaan historian kulku voidaan pysähdyttää ja tarpeen 
vaatiessa rukata taaksepäin. 

Tämä selittää, miksi juuri subjektiivinen idealismi 
erilaisine vivahteineen on saavuttanut armon ja suosion 
imperialistisen taantumuksen leirissä. Kapitalistit eivät 

menetä mitään siitä, että heidän professorinsa ja 
akatee mikk onsa kieltävät aineellisen todellisuuden 
olemassaolon. Ase-, makkara- ja saippuatehtaat pyörivät, 
voitto-osingot virtaavat, konjakki ja viski kutkuttavat 
ihanasti kurkunpäätä olipa filosofia mikä tahansa. Mutta 
onhan se niin lohdullista ajatella, että tässä parhaassa 
ka lk ista mahdollisista maailmoista ei asioilla ole mitään 
omaa menoaan, vaan että kaikki riippuu minusta , ka i kk i on 
vain Minun sankarillisen sieluni heijastusta! 

Palaamme nyt varsinaiseen filosofiseen 
kysymykseen: onko tämä maailma todellakin olemassa? 
Olemme jo tehneet tuttavuutta subjektiivisen idealismin 
kantaisän, hurskaan piispa Berkeleyn ja sen hänen 
väitteensä kanssa, että omenaa ei ole olemassakaan, on 
vain maun, värin, hajun jne. aistimus ja mielikuva. 
Aistimuksella ei ole lähdettä eikä kohdetta luonnossa, se 
tulee suoraan Jumalasta ihmiseen. 

Saksalaiset empiriokriitikot Mach ja Avenarius, joita 
vastaan Lenin väitteli kuolemattomassa teoksessaan 
"Materialismi ja empiriokritisismi”, selittävät 
tunnustavansa luonnon olemassaolon. Mutta tuo 
''tunnustaminen” meni lekkeripeliksi, koska siinä 
edellytettiin subjektin ja objektin ehdotonta 
erottamattomuutta. Objektia ei ole ilman subjektia, esineet 
ovat olemassa vain sikäli kuin jokin Minä on niitä 
näkemässä, kuulemassa, tuntemassa, haistamassa tai 
maistamassa. Tuollainen "olemassaolo” on yhtä kuin plus 
miinus nolla, samaa kuin olemattomuus. Jokainen 
täysijärkinen ihminen käsittää, että oliot, ympäristö, 
maailma ovat olemassa aistimisestamme, Minästämme ja 
yleensä ihmisestä riippumatta. Lenin totesi, että Mach ja 
Avenarius eivät olleet tuoneet mitään uutta — paitsi uusia 
sanoja — kaksi sataa vuotta aikaisemmin autuaasti 

kuolleen piispa Berkeleyn ajatuksiin. Loppujen lopuksi 
hekin aistivat vain omia aistimuksiaan. 

Ken vaivautuu tutustumaan akateemi kk o Eino 
Kailan teoksiin, hän joutuu ihmettelemään miksi tällainen 
voiteen haaskaus, m ik si tässä on tarvittu uudennimistä 
"ismiä”, sillä mitään sanottavaa eroa ei Machin 
empiriokritisismin ja Kailan edustaman loogisen 
empirismin välillä ole. Tämän koulukunnan 
itävaltalaissyntyiset, nyttemmin englantilaistuneet ja 
amerikkalaistuneet päämiehet ovat empiriokriitikko 
Machin oppilaita, ja filosofisessa kirjallisuudessa heitä 
sanotaankin usein uusmachikisiksi. 

Kailakin puhuu paljon objektista, ympäristöstä, 
ulkomaailmasta, jopa fyysisestä todellisuudestakin. Mutta 
kun haluamme tietää, mitä se tuo fyysinen todellisuus 
oikeastaan on, saamme vastaukseksi, ”ettei se olekaan 
muuta kuin eräs kokemuksen aineksista suoritettu 
korkeanasteinen ‘looginen konstruktio’.” (Inhimillinen 
tieto, 1939, s. 53.) 

Ja vielä toinen määritelmä: 

"Loogisesti katsoen ‘fyysinen todellisuus’ on 
generellien implikaatioiden järjestelmä, joka sisältää eräitä 
kokemuksen invariansseja.” (Sama teos, s. 223.) 

Kun nyt olemme uteliaita tietämään, mitä ne nuo 
"generellit implikaatiot” merkitsevät, jotka "loogisesti 
katsoen” ovat fyysistä todellisuutta, saamme selityksen: 

"Generelli implikaatio on empiirisiä luonnonlakeja 
esittävien lauseiden kaava.” (Sama teos, s. 149.) 

Lopputulokseksi jää, että fyysinen todellisuus on 
pelkkää ajatusrakennelmaa, lauseita ja lauseiden kaavaa. 
Lyysinen todellisuus on filosofin päässä, ei sen 

ulkopuolella. Sen tutkiminen pelkistyy lauseiden 
tutkimiseksi, lausekalkyyliksi, "logistiikaksi”. Kysymys 
toisten ihmistenkin olemassaolosta muodostuu mitä 
mutk ikk aimmaksi ongelmaksi, kokonaiseksi 

”vierassieluisen probleemaksi”. 

Sivumennen sanoen ei Kailan konstikas kielenkäyttö 
"invariansseilleen” ja "generelleine implikaatioineen” ole 
ominaista vain hänelle itselleen, vaan koko hänen 
edustamalleen uusmachilaiselle koulukunnalle. Tämän 
koulukunnan päämiehen Ludwig Wittgensteinin teos 
"Tractatus logicophilosophicus” on erään hänen 
oppilaansa lausunnon mukaan niin vaikeatajuista 
luettavaa, että tekijä itse ymmärtää siitä vain vajaat 50 
prosenttia. — Olisi tietenkin hyvin kevytmielistä mennä 
julistamaan jotakin teosta arvottomaksi vain sen vuoksi, 
että se on vaikeatajuinen. Tieteessä on paljon seikkoja, 
joiden täsmällinen ilmaiseminen ei ole mahdollista aivan 
helppotajuisesta Mutta mitä nimenomaan porvarillisiin 
filosofian professoreihin tulee, niin Lenin oli varmasti 
oikeassa todetessaan, että he useinkin turvautuvat omaan 
vaikeatajuiseen slangiinsa vain peitelläkseen ajatustensa 
latteutta ja onttoutta. 

Kailan "Inhimillisen tiedon” keskeisin, erilaisissa 
muodoissa toistuva väite on, että materiaa ei ole. Heti 
ensimmäisellä sivulla tehdään tiettäväksi, että "esineen 
muodostavat eräät säännönmukaisesti toisiinsa liittyvät 
ominaisuudet”. Ei siis niin, että olisi esine, ja tällä esineellä 
näitä ja noita ominaisuuksia. Eihän toki! Olemassa on vain 
pelkkiä ominaisuuksia, siis ei-minkään ja ei-kenenkään 
ominaisuuksia. 

Samaa maata on julistus, "ettei olekaan muuta kuin 
ilmiöiden lakkaamaton virta”. Siis: ilmiö on vain tyhjän 
panttina. Ilmiössä ei ilmene muu kuin ilmiö. Sitä esinettä 

tai ihmistä, jonka me luulemme ilmiössä huomaavamme, 
ei ole olemassakaan. 

Kun järki-ihminen huomaa jotakin liikuntaa, 
kiinnostaa häntä kysymys, mikä se on, joka li ikk uu? Mutta 
”viisaustieteen” korkein edustaja opettaa, että liikunta ei 
ole liikkuvan kappaleen ominaisuutta, vaan pelkkää 
suhdetta. Minkä suhdetta mihin, sitä ei sanota. On 
liikuntaa, on muutosta ja muutosten keskinäisiä suhteita, 
mutta ei mitään sellaista, mikä liikkuu ja muuttuu. Liikunta 
lii kk uu ja muutos muuttuu! 

Kaila suuntasi ankarimman rumputulensa sitä 
materialismin omaksumaa käsitystä vastaan, että 
objektiivinen todellisuus, ulkomaailma, on olemassa 
tajunnasta riippumatta. Hän nimittää tällaista käsitystä 
''metafyysiseksi” — materialismin vastustajien yleisen 
muodin mukaan. Hän tunnusti asiat olemassaoleviksi vain 
sikäli kuin ne ovat meillä kokemuksessa, eli kuten asia 
hienommin sanotaan, sikäli kuin ne "palautuvat 
kokemukseen”. Kokemuksen ulkopuolella ei ole mitään. 
Ja kun koetatte saada selville, mitä se on jota me koemme, 
ette tule hullua hurskaammiksi. Ainoaksi vastaukseksi jää, 
että kokemus on kokemusta ja ihminen kokee omia 
kokemuksiaan. 

Ne Kailan oppilaat, jotka ovat ihailleet tätä ateistina , 
selittävät, että tuo hänen kiivailunsa "tajunnasta 
riippumatonta ulkomaailmaa” vastaan ei ollut laisinkaan 
tähdätty materialismia vastaan, vaan se oli sotaa Immanuel 
Kantia ja tämän olettamaa ihmisjärjestä riippumatonta 
Jumalaa vastaan. Tässä selityksessä saattaa olla toinen 
puoli tottakin, koska Jumalakaan ei voi tuon filosofian 
mukaan olla muuta kuin "looginen konstruktio”, pelkkä 
lause. Mutta toisaalta kaipaa selitystä se omituinen ilmiö, 
että Suomen kirkkoruhtinaat antavat isällisen 

siunauksensa moiselle "jumalattomuudelle”. Selitys on 
siinä, että filosofia, joka kieltää aineellisen todellisuuden, 
vie väkisinkin mystiikkaan, ja kaikenlainen mystiikka 
valaa vettä k ir kon myllyyn. Kirkkoruhtinaat näkevät 
porvarillisessa kokemusfilosofiassa tarkoituksiinsa hyvin 
soveltuvan apuaitauksen heidän välittömästi 
kaitsemastaan laumasta loitonneiden lampaiden 
pidättämistä varten kirkon avarassa helmassa. 

Ristiinnaulittu Aika 

Idealistisen kokemusfilosofian edustajat joutuvat 
hyvin tukalaan asemaan, kun heidän vastattavakseen 
esitetään suora ja selvä kysymys: kenen kokemusta tämä 
meidän maapallomme oli siihen aikaan, kun kukaan ei 
ollut sitä kokemassa eikä näkemässä? Kysymys on 
mahdollisimman asiallinen ja tieteellisesti perusteltu, sillä 
luonnontiede todistaa, että maapallo on miljardeja vuosia 
sitten muodostunut sumumassasta, jossa mikään elollinen 
olento ei ole voinut elää. Kokijoita ja näkijöitä ei siis ole 
voinut olla, ne ovat hyvin pitkäaikaisen kehityksen 
synnyttämiä. 

Lenin panee empiriokriitikot seinää vasten 
kysymällä: ”Onko luonto ollut ennen ihmistä?” Tähän 
kysymykseen ei Mach, joka oli tiedemies, voinut vastata 
muuten kuin myöntävästi. Mutta kun empiriokriitikkojen 
piti sitten vastata oma huutonsa ja selittää, kenen 
aistimusta maapallo oli niiden miljoonien vuosien 
kuluessa, jolloin mitään aistijaa ei ollut olemassakaan, niin 
siitäpä alko ik in mitä hassunkurisin kiemurtelu, joka jatkuu 
meidän päivinämme ja tulee varmasti jatkumaan niin 
kauan kuin subjektiivista idealismia on maailmassa. 

Muuan empiriokriitikoista, Willy nimeltään, 
häkelteli, että eihän kokemuksella tarvitse ehdottomasti 
ymmärtää ihmisen kokemusta , voihan se olla va ikk a 
ka lkk ein mitättömimmän matosenkin kokemusta. Tällä 
matosellaan ei Willy suinkaan parantanut 
empiriokriitikkojen tukalaa asemaa, vaan teki sen entistä 
naurettavammaksi. 

Mach ja Avenarius keksivät sellaisen selityksen, että 
va ikk a maapallo onkin ollut olemassa ennen ihmistä, niin 
voihan ihminen toki kuvitella olleensa läsnä 
menneisyydessäkin. Tällä tempulla he luulivat 
pelastavansa teoriansa subjektin ja objektin 
erottamattomuudesta. Heillä ei ollut tarpeeksi 
huumorintajua huomatakseen, kuinka noloon asemaan he 
joutuivat myöntäessään, että heidän läsnäolonsa 
menneisyydessä oli kuviteltua , kun taas maapallon 
olemassaolo ennen ihmistä on todellista. 

Machin ja Avenariuksen opetuslapset näkyvät 
pitävän näiden silmänkääntötemppua 

huippusaavutuksena, johon ei enää voida mitään lisätä. 
Kaila esitti saman viisauden hiukan toisin sanoin: 

”Että maailma oli olemassa ennen ihmistä, 
merkitsee, että tietyt invarianssit ovat voimassa, saakoon 
variaabeli t = aika eräissä rajoissa mitä arvoja tahansa. 
Sellainen lause kuin esim., että maapallo oli olemassa 
ennenkuin ketään havaitsijaa oli, on loogillisesti samaa 
laatua kuin esim. väite, että selkäni takana tällä hetkellä on 
kappale, jota ei kukaan havaitse.” (Sama teos, s. 224). 

EU epäfilosofisemmalle, mutta paljoa selvemmälle 
kansankielelle suomennettuna: hyvää päivää — 
kirvesvartta. Kysymys on ajasta, tarkemmin sanoen 
menneestä ajasta, siitä jolloin maapallo oli mutta kukaan 
ei ollut sitä näkemässä. Mutta meille vastataan, että eihän 

tällaisissa asioissa aika mitään merkitse. Sehän on vain 
tuollainen variaabeli, vaihteleva suure, jota saa 
pahoinpidellä mielin määrin, venyttää eteen- ja taaksepäin, 
hypittää niinkuin alokasta kasarminpihalla. Se hetki 
vuonna 1939, jolloin professorimme käänsi selkänsä 
vastikään näkemälleen kappaleelle, julistetaan "loogisesti” 
samaksi kuin se miljardien vuosien takainen menneisyys, 
jolloin maapallolla ei ollut yhtään elävää olentoa, 
professoreista puhumattakaan. Siis pieni yhtälö vain, t = 
aika, ja — simsalabim! — me olemme läsnä siinä 
sumumassassa, josta Maa on joskus muodostunut. 

"Loogisuudesta” puhuminen tuollaisten järjettömien 
väitteiden yhteydessä on ihmisjärjen pilkkaamista, sillä 
inhimillinen logiikka velvoittaa ajasta puheen ollen 
tekemään eron menneisyyden, nykyisyyden ja 
tulevaisuuden välillä. 

Ja niinpä emme sitten lainkaan ihmettele, kun meille 
samassa teoksessa yhtä "loogisesti" ilmoitetaan, että aikaa 
ei ole olemassakaan. Aika, menneisyys, nykyisyys ja 
tulevaisuus ovatkin vain "sopimuksen luontoisia 
edellytyksiä”, siis ihmisen mielivallasta ja päähänpistoista 
riippuvia. Kailan mukaan on asia näin: 

"On kysymyksenalaista, voiko mitään menneisyyttä 
‘näyttää’ ja siis ollenkaan määritellä käsitettä 
‘menneisyys’. Ja on vielä enemmän kysymyksenalaista, 
voiko mitään tulevaa ‘näyttää’, nimittäin nykyisyydessä, ja 
siis ollenkaan määritellä käsitettä ‘tulevaisuus’. Ne täytyy 
edellyttää tunnetuiksi...” (Inhimillinen tieto, s. 200.) 

Filosofian professori osaa tarkalleen laskea 
ennakolta päivän ja hetken, jolloin hän saa nostaa 
seuraavan kuukausipalkkansa. Jokainen kapitalisti 
oivaltaa, että aika on rahaa. Mutta tämä ei estä 
kapitalistiluokkaa teettämästä professoreillaan sellaista 

filosofiaa, jonka mukaan aikaa ei ole olemassakaan, eikä 
varsinkaan tulevaisuutta. Tulevaisuus ei tiedä 
kapitalistiluokalle mitään hyvää, sillä se merkitsee 
sellaisen asiaintilan lähestymistä, jossa kukaan ei voi 
rikastua toisten hiestä ja verestä. Ja tulevaisuutta kohti 
nyrkkiään heristäen kapitalismi huutaa professoreilleen: 
ristiinnaulitkaa hänet! 

”Korkein hengenviljely” umpikujassa 

Mutta seuratkaamme vielä hetkisen tuota samaa 
akateemista kiemurtelua: 

''Kaikilla näillä käsitteillä ‘lakata olemasta’, 
‘vaikuttaa’ jne., on tietty empiirinen sisällys, mutta kun 
niitä käytetään puheenalaisissa metafyysillisissä lauseissa, 
niitä ei ole käytetty missään tällaisessa empiirisessä, 
kokemukseen palautuvassa merkityksessä. Niitä on 
käytetty jossain määrittelemättömässä merkityksessä, 
mutta tällainen merkitys ei ole mikään asiallinen merkitys, 
vaan pelkkä tunnepitoinen merkityselämys. 
Mainitunlaisiin kysymyksiin ei voida mitään vastata, 
koskapa ei voida ilmoittaa, mitä niissä oikeastaan 
kysytään.” (Sama teos, s. 225.) 

Siinä sitä ollaan! Te ette voi mitenkään ilmoittaa 
suomalaiselle professorille, mitä te oikeastaan kysytte, 
va ikk a kysytte mahdollisimman selvällä suomen kielellä: 
kenen kokemusta maailma oli siihen aikaan, jolloin ei 
mitään kokijaa ollut, ja lakkaako se olemasta sillä hetkellä, 
jolloin joku lakkaa sitä kokemasta? Saatte vastaukseksi 
vain aristokraattisen olankohautuksen. Tämä olankohautus 
paljastaa erittäin kaunopuheisesti umpikujan, johon 
erilaisten kokemusfilosofiain nimellä kulkeva 
subjektiivinen idealismi on ajautunut. 

Niin, "olotilanne” on todellakin tukala ja pysyy 
sellaisena, ellei asetuta tosiasiain pohjalle ja tunnusteta 
suoraan, että maailman olemassaolo on täysin riippumaton 
mistään kokemuksesta tai "kokemattomuudesta”. 

Tilanteen tukaluus ja kestämättömyys tajutaan 
erittäin hyvin taantumuksen omassakin leirissä. Ka ikk ein 
uusimmat amer ikk alaisten imperialistien suosimat 
filosofiset koulukunnat, joista huomattavin on ns. 
personalismi, etsivätkin pelastusta umpikujasta 
turvautumalla aivan avoimeen mystiikkaan, 
yliluonnollisiin olentoihin, uskontoon. On helppo viitata 
kintaalla tosiasioihin, tieteeseen ja inhimilliseen 
logiikkaan, kun voidaan selittää, kuten "vanhaan hyvään 
aikaan” tehtiin, että sehän on Jumala joka on nähnyt ja 
näkee kaiken iankai kk isesta iankai kk iseen. Mutta Jumalan 
tuominen takaisin filosofiaan, josta uuden ajan 
"kokemusfilo sofia” oli sen karkottanut, merkitsee 
subjektiivisen idealismin vararikon tunnustamista ja 
takaisinpaluuta vanhaan objektiiviseen idealismiin, siis 
uutta häränpyllyä, uutta vallankumousta eli oikeammin 
sanoen vastavallankumousta idealismin leirissä. 
Ihmisjärki jonka subjektiivinen idealismi oli tunnustanut 
ainoaksi "hengeksi”, saa jälleen lähteä mieron tielle. Raja 
papin ja filosofin väliltä katoaa olemattomiin. 

Se että nimenomaan Amerikan Yhdysvallat kulkee 
filosofiankin alalla taantumuksen kärjessä, on erittäin 
kuvaava ajan mer kk i. On tietenkin vain ajan kysymys, 
koska "korkein suomalainen hengenviljely” näkee hyväksi 
onnellistaa Suomenkin kansaa amerikkalaisen 
personalismin suomalaisella painoksella. Toistaiseksi on 
meidän kuitenkin tyydyttävä seuraamaan hiukan 
vanhamuotisemman kokemusfilosofian sankarillista 
rimpuilua subjektiivisen idealismin suossa. 

”Lopullisia selityksiä” 

Niin selvästi kuin idealistinen muotifilo sofia 
paljastaa taantumuksellisen puoluekarvansa jo maailman 
olemassaoloa koskevassa filosofisessa 

peruskysymyksessä, yhä räikeämmäksi muuttuu kuva 
silloin, kun se ryhtyy välittömästi koskettelemaan 
yhteiskunnallisia kysymyksiä. Tämän seikan 
havainnollistamiseksi esittelen eräitä kukkasia, jotka on 
poimittu psykologiaa eli sielutiedettä käsittelevästä Kailan 
teoksesta "Persoonallisuus”. Aluksi tällainen: 

"Siinä määrin kuin historiallis-sosiaalisia ilmiöitä, 
kielellisen, oikeudellisen, taloudellisen ym. kehityksen 
ilmiöitä yleensä voidaan selittää, on psykologia määrätty 
antamaan lopulliset selitykset. Yhteiskunta ja kaikki sen 
ilmiöt elävätfunktionaalisesti yksilöissä , kaikki sosiaaliset 
reaktiot ovat yksilöiden reaktioita”. (Sivu 243. Kursivointi 
tekijän.) 

Siinä sen kuulitte: ette te taloustieteellä pitkällekään 
pääse talouselämän ymmärtämisessä, ettekä millään 
muullakaan yhteiskuntatieteellä voi yhteiskuntaelämän 
ilmiöitä selittää. Ei, tässä auttaa vain psykologia, 
sielutiede. Tutkikaa ihmisen biologisia ja henkisiä 
ominaisuuksia, tuijottakaa ihmisyksilön sieluun! Sieltä ja 
vain sieltä löydätte kaiken yhteiskuntaelämän lopulliset 
selitykset, sillä ihmisyksilö on yhteiskunta pienoiskoossa. 

Tämä ka ikk i kuulostaa hyvin tutulta niille, jotka 
sattuvat muistamaan vanhan ajan historiasta lukemansa 
tarinan roomalaisesta patriisista Menenius Agrippasta ja 
hänen plebeijeistään. Kerran plebeijit karkasivat jättäen 
herransa oman onnensa nojaan. Tälle tuli hätä käteen, ja 
Menenius Agrippa riensi plebeijien perässä, sai heidät 
pysähtymään ja kertoi leppoisan tarinan siitä, kuinka 

kerran ihmisen raajat nousivat kapinaan vatsaa vastaan, ja 
kuinka surullisia seurauksia siitä koitui ennen ka ikk ea 
raajoille itselleen. Raajat ja vatsa kuuluvat 
erottamattomasti yhteen, ja näin siis myöskin patriisit ja 
plebeijit tarvitsevat toisiaan. Tällä biologisella 
vertauksella kerrotaan Menenius Agrippan saaneen 
kapinoivat plebeijit '’järkiintymään”. Äsken kuulemamme 
väite, että "yhteiskunta ja ka ikk i sen ilmiöt elävät 
funktionaalisesti yksilöissä”, ei ole muuta kuin 
orjanomistaja Menenius Agrippan vanha typerä satu 
uusintaesityksenä. Se on ka ikk ina aikoina ollut 
riistäjäluokkien mielisatu. Ja väitetäänpä, että on sellaisia 
kapitalisteja, jotka joskus itsekin luulevat olevansa 
yhteiskunnan hyväntekijöitä, vatsa jota ilman raajat eivät 
voi tulla toimeen. 

Osoittaisimme anteeksiantamatonta huumorintajun 
puutetta, jos ryhtyisimme vakavissamme kumoamaan 
Menenius Agrippan satua ja sen nykyaikaista toisintoa, 
biologis-psykologista yhteiskuntaoppia. Se kaatuu 
itsestään. Eihän kenellekään aikuiselle ihmiselle tarvitse 
todistella, että talouselämän rakenne on kokonaan eri 
maata kuin ihmisruumiin rakenne ja että tavara ja raha 
"käyttäytyvät” mar kk inoilla aivan toisin kuin elolliset 
oliot, joiden kanssa biologia ja psykologia ovat 
tekemisissä. Talouselämän tutkimisessa ei psykologialla 
päästä askeltakaan eteenpäin, mutta "korkeimmankaan 
hengenviljelyn” ilmiöitä ei voida täysin selittää ilman 
kyseisen ajanjakson yhteiskuntaelämän ja sen perustana 
olevan talousmuodon tuntemusta. Kailan filosofiassa eivät 
hänen omat biologiset eivätkä edes henkisetkään 
ominaisuutensa esitä ratkaisevaa osaa. "Lopulliset 
selitykset” ka ikk iin hänen teorioihinsa saamme vasta siitä 
seikasta, että ne ovat kapitalistisen yhteiskunnan tuotetta, 
porvariston tarpeen sanelemia teorioita. 

Mutta jos ehdottomasti halutaan puhua vertausten ja 
tunnusmerkkien kautta ja löytää ne nimenomaan biologian 
alalta, niin pitäisi sadun, joka totuudenmukaisesti 
luonnehtii kapitalististen riistäjien osuutta nykyisessä 
yhteiskunnassa, alkaa näin: 

"Oli kerran syöpäläinen.. 

Vallankumousten ”'järjettömyys ” 

Kailalaisuuden musta puoluekarva rehottaa vieläkin 
kukkeampana sen vallankumousteorioissa. Koska 
vallankumous on asia, joka aivan erikoisesti kiinnostaa 
riistettyjen kansanluokkien jäseniä, heristämme 
korviamme kuullaksemme seuraavaa akateemista 
valistusta: 

'Tuskin voi löytää psykologisesti 
mielenkiintoisempia sosiaalis-henkisen elämän ilmiöitä 
kuin suuret vallankumoukset. 

Jos kumousliikkeen vallitsevana voimana olisi 
rationaalisesti arvostellen oikeutettu tyytymättömyys 
sosiaalisten epäkohtien johdosta, niin kumouksen tietysti 
täytyisi loppua, niin pian kuin nämä epäkohdat on poistettu 
... Se, että kumous!i ik e ollenkaan voi päästä vauhtiin, on 
jo itsestään riittävä todistus, että valtasuhteet ovat 
muuttuneet, so. että tie olojen rauhalliseen muuttamiseen 
on avattu." (Persoonallisuus, s. 336.) 

"Monissa suurissa kansanlii kk eissä on, kuten 
tunnettua, aktiivisen vähemmistön toiminta johtanut 
hirmuvaltaan eli terroriin: niin oli laita Ranskan suuressa 
vallankumouksessa ja Venäjän bolsevikkikumouksessa. 
Kuinka on ymmärrettävää, että väestön suuri enemmistö ei 
pudista vähemmistön veristä iestä hartioiltaan? Eräänä 
selittävänä asianhaarana on tässä huomattava mm. 

seuraavaa: Vallankumous on joukkoliike, sellaisena se 
merkitsee henkisen tason laskua, mm. ka ikk ien aatteiden 
ja ihanteiden yksinkertaistumista laumojen tajuttaviksi 
iskulauseiksi. Saattaa olla, että väestön suuri enemmistö on 
jo kumouksen ensimmäisten saavutusten kautta oleellisesti 
tyydytetty, ja siitä huolimatta kumousliike kuin tulipalo 
jatkuu edelleen.” (Sama teos, s. 241-242.) 

Totuuden kanssa ei noilla korkeimman akateemisesti 
kerrotuilla tarinoilla ”bolsevikkikumousta” muka 
seuranneesta "vähemmistön hirmuvallasta” ja 
"vähemmistön verisestä ikeestä” ole muuta tekemistä kuin 
se, että ne ovat totuuden suoranainen vastakohta. 
Neuvostovalta on syntymästään saakka ollut kansan 
suuren enemmistön valtaa. Jätämmekin nämä vahvasti 
sappi- ja tunnepitoiset tarinat omaan "syvähenkiseen” 
arvoonsa, ja tarkastelemme niitä väittämiä, jotka edes 
näyttävät hieman asiallisemmilta ja tieteellisemmiltä. 

Ensimmäinen väittämä: vallankumouksen 

jatkuminen alkuvaiheita pidemmälle on epärationaalista, 
järjenvastaista. Tämä merkitsee muun muassa — ja 
siihenhän tekijäkin selvästi viittaa — että Venäjän 
vallankumouksen jatkuminen Helmikuun porvarillisen 
vallankumouksen jälkeen oli järjenvastaista, ja varsinkin 
"bolsevi kkik umouk seksi" ristitty Lokakuun sosialistinen 
vallankumous oli aivan hullua reuhtomista, koska jo 
helmikuussa oli saavutettu kaikki, mitä "rationaalisesti 
ajatellen” voitiin toivoa. Filosofian jonka mukaan 
ihmisjärki on kokonaan riippumaton olevista oloista, on 
varsin soveliasta jättää huomaamatta se tosiasia, että 
kapitalistisessa yhteiskunnassa esiintyy suurin piirtein 
kahdenlaista järkeä: riistäjien järkeä ja riistettyjen järkeä. 
Jos Venäjän työläiset ja talonpojat olisivat ajatelleet 
kapitalistien ja tilanherrojen järjellä, olisivat he tietenkin 
tyytyneet Helmikuun vallankumoukseen, va ikk a he eivät 

saavuttaneetkaan siinä muuta kuin entistä suuremmat 
mahdollisuudet vapaustaistelunsa jatkamiseen. Mutta kun 
he ajattelivat omilla aivoillaan, eivät he voineet tyytyä 
siihen järjettömään asiaintilaan, että kapitalistinen riisto¬ 
ja sortojärjestelmä jäi ennalleen, imperialistinen rosvosota 
ja kansallisuussorto jatkuivat ja maa pysyi tilanherrain 
yksityisomaisuutena. Heidän terve järkensä sanoi heille, 
että näin tulee jatkumaan loputtomiin, ellei 
vallankumousta viedä eteenpäin. Historia todistaa, että he 
menettelivät ainoalla järjellisellä tavalla suorittaessaan ns. 
"bolsevikkikumouksen”, joka vasta toteutti kansan 
enemmistön tahdon. 

Toinen tieteelliseltä kalskahtava väittämä: 
vallankumous merkitsee "henkisen tason laskua", 
"aatteiden ja ihanteiden yksinkertaistumista laumojen 
tajuttaviksi iskulauseiksi”. 

Tämä väittämä, josta huokuu aristokraattinen 
kansanjoukkojen halveksunta, ei kenties ole sellaisenaan 
tarkoitettu laumojen tajuttavaksi iskulauseeksi, mutta 
iskulause se on joka tapauksessa, ja hyvin "tunnepitoinen” 
siksikin. Historia todistaa, että suuret vallankumoukset 
ovat aina merkinneet jyrkkää, nopeaa ja voimakasta 
kansanjoukkojen henkisen tason nousua. Jokainen suuri 
vallankumous herättää kansan syvät rivit horrostilastaan, 
kohottaa ne pienten, arkipäiväisten, yksilöllisten 
etunäkökohtiensa yläpuolelle, suurten yhteisten 
päämäärien kirkastuvaan tajuamiseen. Jokaisen suuren 
vallankumouksen luonteenomaisimpana piirteenä on 
kansanjoukkojen osoittama rajaton alttius ja uhrautuvuus 
taistelussa yhteisen asian puolesta, joukkosankaruus, pyhä 
innostus niihin edistyksellisiin, yleviin aatteisiin, jotka 
ovat vallankumouksen lippuna. Ja tätä ka ikk ea sanotaan 
eräiden professorien kielellä "henkisen tason laskuksi". 
Kuinka syvällinen viisaus tähän on kätketty, se selviää 

meille heti, kun saamme samasta kirjasta lukea, että nuo 
samat hyveet, epäitsekkyys, uhrautuvuus, sankaruus jne. 
eivät olekaan laskua vaan nousua, jopa peräti 
"syvähenkisyyttä” siinä tapauksessa, että niitä osoitetaan 
suuromistajien hallitseman isänmaan palveluksessa. 
Teoksessa ylistetään maasta taivaisiin ruhtinas Ri sm a reki n 
"syvähenkistä kiintymystä isänmaahan”, mikä oli mm. 
ilmennyt tämän välinpitämättömässä suhtautumisessa 
kunniamerkkeihin ja titteleihin. 

Olemme siis tekemisissä tällaisen "logistiikan” 
kanssa: se m ik ä työtätekevällä kansalla on henkisen tason 
laskua, on riistäjäluokan edustajalla syvähenkistä elämää. 
Henkisen tason lasku ja nousu määräytyvät sen mukaan, 
kenen lehmä kulloinkin on ojassa. 

Mutta täytyyhän meidän toki saada jonkinlainen 
selitys siihen "järjettömään” ilmiöön, että vallankumous 
jatkuu kuin tulipalo edelleen, va ikk a "kal kk i" on 
saavutettu! M ik ä ihme ja kumma siinä on, että tuon 
"bolsevikk ik umouk senkin" piti tapahtua, va ikk a se 
"rationaalisesti ajatellen” oli aivan tarpeeton? 

Ei pidä luulla, että vallankumouksen jatkumisen 
syytä olisi etsittävä olevista oloista, yhteiskunnallisista 
ristiriidoista, tyydyttämättä jääneistä kansan 
vaatimuksista! Nuohan ovat pikkuseikkoja, jotka 
lutviutuisivat itsestään, jos vain oltaisiin järkeviä. Kaiken 
pahan juurta on etsittävä ihmisyksilöiden kelvottomasta 
sielunelämästä: 

"Entä minkälaisia miehiä olivat luonteeltaan ja 
entisyydeltään vallankumouksen johtavat henkilöt? 

Miltei poikkeuksetta ancien regimen aikana 
sosiaalisesti epäonnistuneita yksilöitä. ‘Kansan ystävä’ 
Marat? Ihmisparka, joka kompensoi ruumiillisen ja 

henkisen alamittaisuutensa sairaalloisesta polttavalla 
kunnianhimolla ja suuruudenkuvitelmilla; jonka moraali 
oli niin perverssi, että hän tieteessäkin joutuu kiinni 
petosyrityksestä . . . Danton ja Robespierre? Entisiä 
nurkka-advokaatteja, ei vailla eräänlaista suurpiirteisyyttä, 
mutta Danton henkisesti barbaari ja Robespierre 
eriskummainen psykopaatti. Robespierren ystävä Saint- 
Just? Mies, joka on joutunut kiinni varkaudesta oman 
äitinsä luona ja pornograafisesta kirjailijasta muuttunut 
fraasihyveen fanaatikoksi.” (Persoonallisuus, s. 338.) 

Objektiivinen historiantutkimus saattaisi kenties 
torjua nuo juorut Ranskan porvarillisen vallankumouksen 
johtajista. Mutta tämän asian selvittäminen ei meitä tässä 
kiinnosta. Sitä huvittavampi on teoria, jonka mukaan 
suurten vallankumousten syytä on haettava "henkisesti 
barbaarien”, psykopaattien ja pornograafikkojen 
perverssien yksilöiden sairaasta sielusta. Siinä on teille 
"lopullisia selityksiä”. 

Vertauksen vuoksi sietää palauttaa mieliin, mitä J. V. 
Snellman, vaikka hänkin haasteli vallankumouksen 
"järjenvastaisuudesta”, kirjoitti v. 1842 ilmestyneessä 
"Valtio-opissaan”: 

”Ja kuitenkin kiellettäisiin historian todistus, jos 
arveltaisiin vallankumouksen johtavan alkunsa 
sattumuksesta . . . Aivan vähän luottamista on niiden 
arvosteluun, jotka sanovat muutamien kansanyllyttäjien 
salajuonillaan olevan syyn vallankumoukseen . . . 
Kansanjohtajia ja kansan turmelijoita täytyy semmoisissa 
tilaisuuksissa aina ilmestyä, mutta he puhuisivat kuuroille 
korville, ellei salainen tyytymättömyyden nurina kansassa, 
sorron tunne ja hämärä käsitys siitä, että sorto on alkuisin 
hallituksesta, saisi kansaa herkästi tarttumaan joka 
tilaisuuteen olonsa muuttamiseksi. Todellisen syyn täytyy 


51 



aina olla olemassa, jopa niin voimakas, että kansa mielii 
muutosta mistä hinnasta tahansa.” (Valtio-oppi, suom. v. 
1901, s. 305-306.) 

Tuolla tavoin saattoi nousevan porvariston edustaja 
kirjoittaa siihen aikaan, jolloin porvarilliset 
vallankumoukset olivat vielä päiväjärjestyksessä. Nyt 
sitävastoin, kapitalismin luhistumisen ja proletaaristen 
vallankumousten aikakaudella, ei vallankumouksen syy 
saa olla missään muualla kuin "kansan turmelijoissa”. 
Kapitalistiluokan palveluksessa olevilla filosofeilla ei ole 
lupaa nähdä yhteiskunnallista todellisuutta sellaisena kuin 
se on, he eivät saa olla tietävinään mitään ristiriidasta, joka 
kapitalistisessa yhteiskunnassa vallitsee riistäjien ja 
riistettyjen välillä. Heidän täytyy kuurnita hyttysiä ja niellä 
kameli. 

Tässä luennossa esittämäni aineisto eräistä 
porvarillisen filosofian keskeisimmistä opinkappaleista ja 
niihin perustuvista iskulauseista riittänee osoittamaan, 
mikä arvo on annettava väitteille tuon filosofian 
tieteellisyydestä. Tekisimme suuren virheen, jos 
ottaisimme mainitunlaisen "tieteen” kovin vakavasti 
emmekä huomaisi sen suoraa riippuvuutta porvariston 
luokkaeduista. Porvarillisten filosofian professoreiden 
konst ikk aimmatkin viisaudet käyvät helposti 
ymmärrettäviksi, niihin saadaan ka ik ki "lopulliset 
selitykset", kun muistetaan etsiä vastausta kysymykseen: 
kuka tuollaista filosofiaa tarxntsee? 

III. MAAILMA JA 
MAAILMANKUVA 


Dialektinen materialismi ja tiede 

Annettuamme porvarilliselle muotifilosofialle 
tilaisuuden riisua yltään tieteellisyyden hepeneet ja näyttää 
yleisölle taantumukselliset sulonsa yritämme nyt selventää 
itsellemme kysymystä työväenluokan 

maailmankatsomuksen, dialektisen materialismin, 
tieteellisistä perusteista. 

Se seikka, että dialektinen materialismi syntyi viime 
vuosisadan keskivaiheilla, ei ole sattuma eikä johdu 
yksinomaan Marxin ja Engelsin neroudesta. Sen syntyä 
edelsi tieteellisessä ajattelussa ja ennen ka ikk ea 
luonnontieteiden kehityksessä 18. vuosisadan lopussa 
alkanut ja 19. vuosisadan alkupuoliskolla valtavaan 
vauhtiin päässyt vallankumous. Kantin ja Laplacen 
aurinkokuntateoria, aineen häviämättömyyden ja 
muuttumisen laki, Darwinin oppi lajien synnystä ja 
kehityksestä — siinä vain eräitä kalkkein tärkeimpiä niistä 
käänteentekevistä tieteen saavutuksista, jotka merkitsivät 
musertavaa iskua aikaisemmin vallinneille kuvitelmille 
maailman kertaka ikk isesta luomisesta, sen "alusta” ja 
"lopusta” sekä käsityksille maailman 

muuttumattomuudesta. 

Uusi tiede näytti maailman liikkuvana, muuttuvana 
ja kehittyvänä maailmana. Se oli pystynyt, Engelsin 

sanojen mukaan, todistamaan, ”että koko luonto 
pienimmästä suurimpaan, hiekkajyväsistä aurinkoihin, 
alkueliöistä ihmisiin asti, on ikuisesti syntymässä ja 
tuhoutumassa, keskeytymättömässä virtauksessa, 
herkeämättömässä li ikk eessä ja muutoksessa”. Vanhan 
ajan suurten materialisti-filosofien (Demokritoksen, 
Herakleitoksen ym.) nerokkaat aavistukset materian eli 
aineen ykseydestä ja ikuisesta liikkeestä, saman pysyvän 
aineen mitä erilaisimmista olomuodoista ja 
muodonmuutoksista olivat tulleet tieteellisiksi tosiasioiksi. 
Tieteen antama käsitys maailman "rakennuksesta”, 
maailmankuva, oli perinpohjin muuttunut: se ei ollut enää 
mekaaninen, kuten aikaisemmin, vaan dialektinen. Näin 
olivat syntyneet edellytykset dialektisen materialismin 
synnylle. 

Dialektinen materialismi on ensimmäinen ja samalla 
ainoa tieteellinen maailmankatsomus. Tosin eräissä 
filosofian oppikirjoissa näkyy selitettävän, ettei tieteellistä 
maailmankatsomusta voi olla olemassakaan, koska 
maailmankatsomukseen sisältyy myös asioiden 
arvostaminen, eikä vain pelkkä tieto maailmasta. Me 
tunnustamme maailmankatsomuksen tieteelliseksi, jos sen 
väittämät perustuvat tieteeseen ja ovat sopusoinnussa 
tieteellisten tosiasioiden kanssa. 

Dialektinen materialismi eroaa perusteellisesti 17. ja 
18. vuosisadan mekaanisesta materialismista, joka 
ihmisessäkin näki vain koneen. Mutta tästä erotuksesta 
eivät meidän kotimaiset marxilaisuuden 'Reilaajamme” ole 
tietääkseenkään. He uskottelevat sahaavansa päätä poikki 
elävältä marxilaiselta materialismilta, vaikka itse asiassa 
häärivätkin vanhan mekaanisen materialismin ruumiin 
kimpussa. 

Dialektinen materialismi ei perustu vain 
luonnontieteiden saavutuksiin, se perustuu myöskin 
edistyneimpään yhteiskuntatieteeseen, historian 
kokemusten pätevään arviointiin. Tästä kaikesta johtuu se 
jokaisen havaittavissa oleva tosiasia, että dialektisen 
materialismin peru s väittämät ovat sopusoinnussa tieteen 
viimeisimpienkin saavutusten ja samalla myöskin 
historian kokemuksen, inhimillisen käytännön kanssa. 
Marxilaisen maailmankatsomuksen edustajalle ei voida 
tehdä sellaisia kiusallisia kysymyksiä, jotka kuten olemme 
nähneet pakottavat idealistiset filosofit turvautumaan 
milloin johonkin yliluonnolliseen olentoon, milloin taas 
maan matoseen, milloin kuuroksi tekeytymiseen. 

Emme tietenkään väitä olevamme kaikkitietäviä 
yleisneroja, jotka voivat suoralta kädeltä antaa lopulliset 
selitykset ka ikk iin tähtitieteen, fysi ik an, kemian, 
biologian, fysiologian jne. ongelmiin, edes niihin, jotka 
tiede on jo ratkaissut. Puhumattakaan siitä, että 
maailmassa on paljonkin "salaisuuksia” eli toisin sanoen 
ilmiöitä, joita edistyneinkään tiede ei ole toistaiseksi 
pystynyt tyydyttävästi selittämään. Ja salaisuuksia tulee 
aina olemaankin, eikä tiede saa koskaan työtään niin 
valmiiksi, että joutuisi lakkautuspalkalle, sillä luonnon ja 
yhteiskunnan kehitys synnyttää jatkuvasti uusia 
salaisuuksia. Mutta merkittävää on, että salaisuus toisensa 
jälkeen lakkaa olemasta salaisuutena ja saa aivan 
luonnollisen, tieteellisesti pätevän ja inhimillisen 
käytännön toteen näyttämän selityksen. Tieteen 
voittokulku supistaa supistamistaan mystiikan ja 
idealismin elintilaa. 

Kysymys ei ole siis kaikkitietävyydestä, vaan siitä, 
olemmeko oikealla tiellä, onko se, minkä nyt jo varmaksi 
tiedämme, sopusoinnussa maailmankatsomuksemme 
perusteiden kanssa ja onko meillä riittävät syyt siihen 

vakaumukseen, että tätä tietä pääsemme yhä 
täydellisempään totuuteen. 

Tämä vakaumus oli Leninillä, kun hän kirjoitti: 

. . Kulkemalla Marxin viitoittamaa tietä tulemme 
yhä enemmän lähestymään objektiivista totuutta 
(milloinkaan ammentamatta sitä loppuun saakka), mutta 
kulkemalla mitä muuta tietä tahansa emme voi tulla 
mihinkään muuhun kuin sekavuuteen ja valheeseen. ” 
(Materialismi ja empiriokritisismi, s. 141.) 

Marxilaisuuden viholliset kuvailevat meikäläisiä 
mielellään yksitotisiksi raamatunselittäjiksi, jotka sokeasti 
uskovat jokaiseen Marxin kirjoittamaan sanaan. 
Tosiasiassa ei marxilaisuudella ole uskonkappaleita ja sen 
suhtautuminen kaikenlaisiin uskonkappale ihin on 
kielteinen. Mutta itsepintaiset historialliset tosiasiat ovat 
omiaan jo ennakolta herättämään mitä suurinta 
luottamusta marxilaisen maailmankatsomuksen tieteellisiä 
perusteita kohtaan. Tämän maailmankatsomuksen suuret 
edustajat ovat pystyneet sellaiseen, mihin kukaan muu ei 
ole pystynyt: viitoittamaan varmasti ja suurin piirtein 
erehtymättömästi ihmiskunnan kehityksen suunnan 
vuosikymmen ik si, jopa vuosisadoiksi eteenpäin. Historian 
tosiasiallinen kulku on antanut täyden vahvistuksen heidän 
tieteelliselle ennakkonäkemykselleen. 

Dialektinen materialismi on sosialismin 
toteuttamisen puolesta taistelevan työväenluokan 
maailmankatsomus. Mutta tämä selvä luokka- ja 
puoluekantaisuus ei ole ristiriidassa sen tieteellisyyden 
kanssa, se ei estä sitä olemasta ainoaa tieteellistä 
maailmankatsomusta. Asia on niin, kuten tuonnempana 
havainnollisesti näemme, että tieteellinen totuus on 
työväenluokan puolella, se todistaa tieteellisen 
materialismin hyväksi porvarillista idealismia vastaan. Itse 

tosiasiat ovat "puolueellisia”, ja juuri tämä niiden 
itsepintainen puolueellisuus pakottaakin porvarillisen 
filosofian edustajat edellä kuvailtuun temppuiluun, 
tehtailemaan "lopullisia selityksiä”, että noita tosiasioita ei 
ole olemassakaan, ei ole ulkokohtaista todellisuutta eikä 
objektiivista totuutta, ei aikaa eikä paikkaa, on vain 
subjektiivisia käsityksiä ja aistimuksia, ajatusrakennelmia, 
kokemuslauseita ja muita lauseita, on kokemusta ilman 
koettavaa, ilmiöitä ilman sitä, m ik ä ilmenee, liikuntaa 
ilman liikkujaa, rakennetta ilman rakennusta, muotoa 
ilman sisällystä. Lyhyesti sanoen: tyhjää tyhjän päällä. 

Tiede, ja nimenomaan luonnontiede, paljastaa 
"puolueellisuutensa” materialismin hyväksi jo yksistään 
sillä seikalla, että se tutkii materiaa, tutkijan tajunnan 
ulkopuolella olevaa todellisuuksien maailmaa, ei vain 
ilmiöitä, vaan ilmiöiden syitä, ei vain tutkimuksen kohteen 
"käyttäytymistä”, vaan myöskin sen olemusta. Tällaisessa 
pinteessä joutuu tiedemies väkisinkin tunnustamaan 
materian olemassaolon, toisin sanoen asettumaan 
materialismin kannalle. 

Oikeassa oli Rooman paavi Pius XII väittäessään, 
että luonnontieteellinen kehitysoppi "auttaa kommunismin 
leviämistä ja puolustaa sen materialismia”. 

Materialismin vastustajat kysyvät i lkk uen: mistä te 
olette tietävinänne, että tuo teidän olevaksi väittämänne 
todellisuuksien maailma on olemassa? 

Ja tosiaankin, jos yrittäisimme teoreettisesti todistaa, 
että tämä talo on olemassa todellisuudessa, eikä vain 
mielikuvanamme, täytyisi meidän pian huomata tuollaisen 
yrityksen toivottomuus. Suuri ranskalainen materialisti 
Diderot totesikin "ihmisjärjen ja filosofian häpeäksi”, että 
juuri tuontapaisia vastaväitteitä on ka ikk ein vaikein 
kumota, va ikk a ne ovat kaikkein järjettömimpiä. 

Vaikeus johtuu siitä kiistattomasta tosiasiasta, että 
meillä ei välittömästi ole muita todistuksia ulkomaailman 
olemassaolosta kuin omat aistihavaintomme ja niiden 
aiheuttamat mielikuvat. Kuinka siis uskalletaan väittää, 
että esim. tämä kapitalistinen yhteiskunta 
poliisipatukoineen, valtiokirkkoineen ja muine 
ihanuuksineen on todellakin olemassa muuna kuin 
pelkkänä havaintona ja mielikuvana? 

Marxilaisuus vastaa kysymykseen ajattelun 
totuudesta näin: 

”Kysymys siitä, vastaako inhimillistä ajattelua 
esineellinen totuus, ei ole teorian, vaan käytännön 
kysymys. Käytännössä täytyy ihmisen todistaa ajattelunsa 
totuus, s.o. sen todellisuus ja mahti, sen 
tämänpuoleisuus. ” (Marx: Feuerbach-teesit.) 

Engels huomauttaa, että idealistisen filosofian 
onnettomuudeksi ihminen alkoi toimia ennenkuin hän oppi 
filosofoimaan. Käyttäessään hyväkseen luonnon antimia, 
valmistaessaan tarvitsemansa esineet niiden omista 
aineellisista edellytyksistä ja pannessaan ne vihdoin 
palvelemaan omia käytännöllisiä tarkoituksiaan ihminen 
on täysin sitovasti todistanut niiden olemassaolon. Kun 
aikaisemmin tuntemattomien taivaankappaleiden 
keksimiseen on tultu pelkkien tähtitieteellisten laskelmien 
perusteella, joiden mukaan niiden on täytynyt olla 
olemassa, va ikk a niitä ei kukaan vielä ollut havainnutkaan, 
ja kun ne sitten ovat lopuksi todellakin löytyneet oletetulta 
paikalta, on myöskin niiden olemassaolo riittävästi 
todistettu. 

Moni saattaa ihmetellä, miksi pitää puhua näistä 
itsestään selvistä asioista. Eihän järki-ihmiselle tarvitse 
ryhtyä todistelemaan, että tämä talo on todellakin olemassa 
ja että sen ovat rakentaneet todelliset muurarit todellisesta 


58 



savesta poltetuista todellisista tiiliskivistä. Tarvitseeko 
meidän todistella metallimiehelle, että rauta, jota 
muokatessaan hän saa tikkuja ja palohaavoja käsiinsä, on 
todellista rautaa eikä "loogista konstruktiota”? Menkääpä 
todistamaan pellonraivaajalle, että ne kivet, joita hän 
otsansa hiessä vääntää, ovatkin vain pelkkää aineetonta 
"ominaisuutta”! Tai sanokaapa koetteeksi jollekin äidille, 
että eihän tuo sinun lapsesi mikään lapsi olekaan, vaan 
veretön ja lihaton ilmiö! Ne vastaukset, joita näihin 
syvällisiin viisauksiinne saisitte, eivät luultavasti olisi 
ka ikk ein kohteliaimpia eikä filosofien kielellä muotoiltuja, 
mutta ne varmasti sisältäisivät hyvin terveellistä 
muistutusta siitä, että ajattelun totuus todistetaan 
käytännössä eikä teoreettisilla viisasteluilla. Oikea 
filosofia kestää tieteen arvostelun, se kestää myöskin 
ka ik issa elämän myrskyissä. 

Kuinka matalaa, kuinka epäfilosofista! sanovat 
tähän materialismin vastustajat. Tuohan on vain pelkkää 
"naiivia realismia”, "naiivia fysiikkaa”, 
"arkipäiväisajattelua”! 

Lenin huomauttaa, että materialismi ottaa tietoisesti 
lähtökohdakseen ihmiskunnan "naiivin vakaumuksen”, 
että maailma on olemassa kenenkään kokemuksista ja 
ajatuksista riippumatta. Materialismin viholliset saattavat 
riemuita siitä, että Teninkin puhuu tässä vain 
vakaumuksesta. Olkoon niin! Mutta kysymyksessä on 
vakaumus, jonka jokainen tieteen ja käytännöllisen elämän 
askel vahvistaa todeksi ja joka ei milloinkaan joudu 
häpeään, kun taas päinvastaisten "vakaumusten” 
edustajien täytyy yhtenään pistää päänsä pensaaseen, 
kieltäytyä ymmärtämästä omalla äidinkielellä esitettyjä 
asiallisia kysymyksiä. 

Marxin kosminen optimismi” 

"Kommunistit saavat jokaisen Virtasen ja Lahtisen 
tuntemaan itsensä tärkeäksi.” Tälläkin tavoin on 
taantumusporvarin julkisessa sanassa äkäilty 
kommunisteille. Samalla on tultu tavallaan antaneeksi 
marxilaisuudelle tunnustus siitä, että se pystyy 
herättämään tavallisissa ihmisissä luottamusta omiin 
voimiinsa ja parempaan tulevaisuuteen. 

Työväenluokan maailmankatsomukselle ominainen 
valoisuus ja elämänmyönteisyys ei miellytä myöskään 
englantilaista filosofista pakinoitsijaa Russellia. Hän 
moittii Marxia siitä, että tämä on "liian käytännöllinen, 
liiaksi oman aikansa probleemeihin kietoutunut" ja että 
"hänen näkökulmansa rajoittuu tähän kiertotähteen ja sen 
piirissä ihmiseen”. Tämä on kuulemma "kosmista 
optimismia”, joka on pahasta, koska jo "Kopernikuksesta 
lähtien on ilmeistä, ettei Ihmisellä ole sitä kosmista 
merkittävyyttä, jota hän on aikaisemmin itselleen vaatinut” 
(Länsimaisen filosofian historia, II osa, s. 323). 

Tuollaiset "kosmisen pessimismin" apostolit 
näkyvät tahtovan, että meidän olisi alituisesti murehdittava 
Maa-nimisen planeettamme mitättömyyttä ja muistettava 
elävämme rannattomassa avaruudessa uiskentelevalla 
kurjalla tomukikkareella. He tahtovat ottaa luulot pois 
tämän kikkareen pinnalla hyöriviltä pieneläjiltä, Virtasilta, 
Lahtisilta, Mäkisiltä ja Niemisiltä — ka lk ilta noilta, joista 
Nietzsche sanoi, että "heidät korjatkoot piru ja 
tilastotiede”. Porvaril li nen muotifilosolia kulkee tässäkin 
samalla asialla kuin uskonto, joka sekin vaatii ihmistä 
nöyränä tunnustamaan raadollisuutensa ja 
viheliäisyytensä. 

Russell eksyy pitämään marxilaisen filosofian 
heikkoutena sitä missä itse asiassa onkin sen väkevyys, sen 
elinvoimaisuuden salaisuus, nimittäin teorian 
erottamattomassa yhteydessä käytäntöön, elävään 
elämään. "Filosofeerailu” ilman tällaista yhteyttä on 
hedelmätöntä askartelua. Se ei ole sitä filosofiaa, joka 
palvelee ihmistä. Ja tällainen vaatimus pitänee sentään 
kaiken järjellisyyden nimessä filosofiallekin asettaa. 

Syyttely liiasta käytännöllisyydestä ja liiallisesta 
kietoutumisesta oman aikansa ongelmiin olisi aiheellista, 
jos se olisi estänyt Marxia näkemästä aikansa edelle. Mutta 
asia onkin päinvastoin. Marxin tieteellinen 
ennakkonäkemys on maailmanhistoriassa vertaansa vailla, 
ja sen teki mahdolliseksi vain perusteellisuus ja 
syvällisyys, jolla hän tutki aikansa kapitalistisen 
yhteiskunnan tilaa ja kehitystendenssejä. ”Oman aikansa 
probleemeihin kietoutuminen” ei siis ollutkaan esteenä 
historialliselle kaukonäköisyydelle, vaan oli sen 
välttämätön ehto. 

Optimismi on tietenkin heikoissa kantimissa, ellei 
sitä voida perustella. Mutta mitä tulee ensinnäkin Marxin 
"maiseen” optimismiin, hänen luottamukseensa 
ihmiskunnan kehitykseen sosialismia ja kommunismia 
kohti, niin senhän historia on riittävästi todistanut. 
Toisaalta eivät Marx ja Engels tietenkään voineet olla 
tunnustamatta oikeaksi sitä tieteen todistusta, että koko 
elämä tulee meidän planeetallamme joskus — ehkä 
miljardien vuosien kuluttua — sammumaan. Mutta, 
sanovat he, "meillä on varmuus siitä, että materia pysyy 
ka ik issa muodonvaihdoksissaan ikuisesti samana, että 
mikään sille kuuluvista ominaisuuksista ei voi milloinkaan 
mennä hukkaan ja että se myös tästä syystä on synnyttävä 
jälleen jossakin muualla ja toisena aikana korkeimman 
kukkansa, ajattelevan hengen samalla rautaisella 

välttämättömyydellä kuin se hävittää sen Maan pinnalla” 
(Engels: Luonnon dialektiikka, Johdanto). 

Nuo sanat kuvastavat todellakin mahdollisimman 
kauas eteenpäin katsovaa "kosmista optimismia”. Ja kuka 
voi väittää tätä optimismia aiheettomaksi? Jo nyt esitetään 
tiedemiespiireissä perusteluja sen olettamuksen puolesta, 
että meitä lähimpänä olevilla naapuriplaneetoilla on 
miljoonia vuosia sitten ollut ei vain elämää, vaan myös 
erittäin korkeaa kulttuuria. 

Mistä tieto tulee? 

Eräs niistä monista "ikävistä” kysymyksistä, joista 
porvarillinen filosofia koettaa selviytyä pelkällä 
sfinksimäisellä vaitiololla, on kysymys inhimillisen tiedon 
lähteestä. Mistä tieto tulee, tuleeko se meitä ympäröivästä 
todellisuudesta tai jostakin "ylempää”, vai syntyykö se 
kenties itsestään, tyhjästä? Juuri tämä on peruskysymys, 
pääasia kaikenlaisessa tieto-opissa. 

Mutta sitä omituisempaa on, että meidän päiviemme 
"kokemusfilosofia” ei ole tietävinään koko kysymyksestä. 
Eikä se voi siitä koskaan mitään sanoakaan omaa 
vararikkoaan tunnustamatta. Kuinka se voisi väittää esim. 
tiedon tulevan Jumalasta, joka sille on vain subjektiivinen 
käsite, pelkkä lause? Aineellinen todellisuus tiedon 
lähteenä ei liioin tule kysymykseen, koska se on olematon, 
looginen konstruktio vain, tyhjän päällä seisova 
ajatusrakennelma, pelkkä lause sekin. Jos taas väitettäisiin, 
että "kai kk i tieto alkaa lauseesta”, niin ka ikk i huomaisivat, 
että tuo on sitä Luukas Filemon Koikaleen filosofiaa, jonka 
mukaan kaikki viisaus alkaa pokstaavista. Eipä siis auta 
muu kuin ottaa vaaria sananlaskusta: puhuminen on 
hopeaa, vaikeneminen kultaa. 

Kaila on kirjoittanut kokonaisen teoksen 
inhimillisestä tiedosta, mutta ei ole sanonut sanaakaan 
pääasiasta, nimittäin tiedon lähteestä. Sitävastoin saamme 
kuulla erittäin laajalti järkeilyjä ihmisen subjektiivisesta 
tiedonpyrkimyksestä, tiedon tarpeesta. Tämä pelkkä tarve 
kuulemma määrääkin tietomme sisällön. Kukin kuuluu 
tietävän vain sitä, mitä hänen tarvitsee tietää. Mitä se on, 
jota me tiedämme, mistä tietomme on lähtöisin? — tässä 
oleellisimmassa asiassa jää ainoaksi vastaukseksi, että 
tieto on tietoa ja kukin tietää vain omaa tietämistään. 

Kaila ilmoittaa, että edellä mainittu tiedonpyrkimys 
on "ankkuroitu syvälle olentoomme”. Mutta kun 
haluaisimme tietää, kuka on ankkuroinut, miten 
ankkuroinut ja milloin ankkuroinut, niin sitäpä ei tekijä 
suostukaan meille ilmoittamaan, vaan pitää kaiken tämän 
omana suurena salaisuutenaan. 

Kirjansa alkulauseessa hän sanoo nähneensä 
"loogillisesta korkeudesta lankeavan k irkk auden liikkuvan 
syvyyden päällä". Mitä tämä on, se lienee viisailta ja 
ymmärtäväisiltä salattu, mutta se tuo vastustamattomasti 
mieleen Hengen, jonka kerrotaan aikoinaan li ik kuneen 
"vetten päällä". Ilmeisesti tahdotaan vihjaista, että tieto 
tulee ihmiseen tuosta syvyyksien päällä liikkuvasta 
kirkkaudesta eli vetten päällä liikkuvasta Hengestä. Näin 
on siis meitä erikoisesti kiinnostava kysymys inhimillisen 
tiedon lähteestä "ratkaistu”. Mutta silloin on ollut aivan 
suotta kirjoittaa teosta "Inhimillinen tieto”, koska pääasia 
on selitetty jo ensimmäisessä Mooseksen kujassa. 

Mystiikassa on porvarillisen muotifilosofian ainoa 
pelastus. Varustus vahva aivan — ajalla vaaran, vaivan. 

Me "naiivit" ja "arkipäiväiset” materialistit 
torjumme kaikenlaisen mystiikan. Me väitämme, että 
kaiken tiedon lähde on aineellinen todellisuuksien 

maailma, johon ihminen itsekin kuuluu. Eikä vain tiedon 
lähde, vaan koko henkisen elämän, ajattelun, 
mielikuvituksen, tunne-elämän ja tahdontoiminnan 
edellytys, perusta ja lähtökohta. Abstraktisimpienkin 
''hengentieteiden”, kuten matematiikan ja logiikan, 
yliaistillisimpienkin mielikuvituksen luomusten (taivas, 
helvetti, Jumala, Perkele jne.) luonnollinen, "maallinen” ja 
fyysinen alkuperä on helposti todettavissa. 

Dialektinen materialismi väittääkin, että ihmisten 
henkinen elämä ei ole mitään muuta kuin aineellisen 
todellisuuden heijastelua heidän tajunnassaan. "Elämä 
synnyttää aivot. Ihmisen aivoissa heijastuu luonto” 
(Lenin). Emme puhu tässä yhteydessä heijastekin 
luonteesta, siitä, onko se täydellistä tai epätäydellistä, 
virheetöntä tai virheellistä, vaan ainoastaan sen 
alkuperästä, lähtökohdasta, joka ei voi olla mikään muu 
kuin objektiivinen todellisuus. 

Mutta korostaessamme henkisen elämän 
riippuvuutta aineellisesta todellisuudesta torjumme 
samalla porvarillisen filosofian muotiväitteet, joiden 
mukaan aineellisen ja henkisen välistä eroa ei ole 
olemassakaan. Tuo taho uskottelee erittäin tarmokkaasti 
mm., että todellisuus on unta ja uni todellisuutta. Kailan 
mukaan ei unen ja valve-elämän välillä ole muuta kuin 
sellainen pienoinen aste-ero, että "toinen on suhteellisesti 
säännöllinen ja siten omaa korkeamman invarianssin kuin 
toinen”. (Inhimillinen tieto, s. 204). 

Paljoa helppotajuisemmin ja rohkeammin esitti 
saman ajatuksen Ernst Mach sanoessaan, ettei 
"tieteelliseltä kannalta katsoen ole mitään järkeä usein 
asetetussa kysymyksessä, onko maailma todella olemassa 
vai onko se vain meidän unennäköämme. Mutta ka ikk ein 
hassuinkin uni on tosiasia”. 

Lenin vastasi: 

'Totta on, ettei ainoastaan hassu uni, vaan myöskin 
hassu filosofia on tosiasia. Sitä on mahdotonta epäillä sen 
jälkeen, kun on tutustunut Ernst Machin filosofiaan.” 
(Materialismi ja empiriokritisismi.) 

Olisi synti lisätä kommentaareja tähän Leninin 
huomautukseen, joka soveltuu nykypäivien 
uusmachilaisiin filosofisiin unissakävijöihin yhtä hyvin 
kuin itseensä Ernst Machiinkin. Onhan täysikasvuiselle 
järki-ihmiselle selittämättäkin selvää, että unet eivät ole 
muuta kuin nu kk uvan yksilön mielikuvia, ei siis 
todellisuutta, vaan todellisuuden omalaatuista heijastelua 
hänen aivoissaan. 

”Mikä on totuus?” 

Nykymaailmassakin esiintyy Pontius Pilatuksia, 
jotka haluavat asettaa kyseenalaiseksi totuuden 
olemassaolonkin — silloin kun totuus on heille 
vastenmielinen. Näiden Pontius Pilatusten avuksi kiiruhtaa 
"moderni” filosofia, joka selittää, että "totuus on jonkin 
elämäntarpeen tyydyttämisväline”, "arvostelma on tosi, 
jos se on käyttökelpoinen” ja että siis totta on vain se mikä 
on hyödyllistä tai millä on "yleistä merkittävyyttä”. 

Kun mainitunlaisia väitteitä perustellaan 
"tieteellisesti”, pyritään tavallisesti herättämään 
epäluottamusta silmiemme, korviemme ja muiden 
aistielintemme todistuksiin. Sanotaan, että havaintomme, 
joihin kaikenlainen tietomme maailmasta perustuu, eivät 
ole todistusvoimaisia ja että aistielimemme ovat "jäävit", 
koska ne tässä tapauksessa joutuvat todistamaan omassa 
asiassaan. Ei siis muka ole päteviä todisteita siitä, että 

ulkomaailmasta saamamme kuva on oikea, ”mallia” 
vastaava. 

Onkohan tilanne noin toivoton? 

Suuri ranskalainen filosofi Descartes puolusti 
aikoinaan varmaa luottamustaan aistielintensä todistuksiin 
selittämällä, että Jumala oli antanut hänelle vankan uskon 
aineellisten kappaleiden olemassaoloon, eikä Jumala voi 
valehdella. Tuollaista jumaluusopillista nokkeluutta 
tarvittiin siihen aikaan jesuiittojen kidutuspenkin ja 
polttorovion välttämiseksi. Nykyisin ei enää onneksi 
tarvitse vaivata taivaan herroja tällaisessa tapauksessa. 

Edellä on jo ollut puhe siitä, että kysymys jonkin 
esineen olemassaolosta todistetaan käytännössä eikä 
teoreettisilla järkeilyillä. Sama sääntö koskee esineen 
ka ikk ia ominaisuuksia, sitä, onko siitä saamamme kuva 
oikea, todellisuutta vastaava. Miljoonien ihmisten 
samansuuntaiset havainnot, mitä erilaisimmat kokeilu- ja 
tutkimusmenetelmät sekä pitkälle kehitetyt teknilliset ja 
tieteelliset välineet tekevät mahdolliseksi tarkistaa 
yleispätevällä tavalla aistihavaintojen luotettavuuden aste. 
Ei tarvita kovinkaan mutkikkaita kokeiluja saadaksemme 
sitovasti todistetuksi, että esimerkiksi pöytä, jonka 
näemme neliskulmaisena, on todellakin neliskulmainen 
eikä pyöreä. Yhtä vakuuttavasti todettavissa on, että myös 
kuulo-, maku-, haju-, tunto-, väri- ym. aistimukset 
vastaavat todellisuutta ja välittävät meille objektiivista 
totuutta, tietenkin kukin omalla erikoisella tavallaan. 
Kaikkien muiden olosuhteiden pysyessä samoina 
synnyttää samanlainen ääniaaltojen värähtely 
korvissamme aina samanlaisen äänen, samanlainen 
aineyhdistelmä maistuu kielellämme aina samanlaisena tai 
synnyttää nenässämme samanlaisen hajun jne. 
Aistielintemme tällaisten ilmoitusten yleispätevyys on 

todistettu jo sillä, että niiden sisällöstä pääsevät toisilleen 
aivan vieraat, eri puolilla maailmaa asuvat ihmiset 
yksimielisyyteen pelkän puhutun ja kirjoitetun sanan 
avulla. Ellei näin olisi, elleivät aistimukset olisi ka ik ille 
saman maailman kuvia, ellei aistielintemme todistuksiin 
olisi luottamista, ei olisi mahdollinen minkäänlainen 
määrätietoinen inhimillinen toiminta — sputnikkien 
rakentamisesta puhumattakaan, kirjailijat ja taiteilijat eivät 
saisi ketään ymmärtämään itseään jne. 

Emme tietenkään väitä aistielintemme ilmoitusten 
olevan aina virheettömiä, täsmällisiä ja täydellisiä. 
Esimerkkejä aistiharhoista, erehdyksistä, hämäristä, 
yksipuolisista ja pinnallisista havainnoista voi jokainen 
kertoa vaikka millä mitalla. Eri yksilöiden huomiokyvyn 
herkkyydellä, terävyydellä ja kypsyydellä saattaa olla 
hyvinkin suuri ero. Toinen saa ilmiöistä enemmän ”irti” 
kuin toinen, näkee syvemmälle, huomaa niissä useampia 
puolia. Mutta vaillinainen, hämärä ja yksipuolinenkin 
aistihavainto vastaa jossakin määrin todellisuutta, sisältää 
siis vaikkapa vain rahtusenkin objektiivista totuutta, ja 
tässä onkin asian ydin. 

Mutta miksi pitää taaskin ”paasata” näistä jokaiselle 
täysijärkiselle ihmiselle itsestään selvistä ja 
yksinkertaisista asioista? Siksi, että ne liittyvät hyvin 
läheisesti ka ikk ia työläisiäkin läheisesti koskevaan 
suureen periaatteelliseen kysymykseen: onko totuus 
olemassa vai onko se vain turhaa luuloa, pelkkää 
mielipidettä, "propagandaa” ja "arvoarvostelmaa” (mikä 
"moderni” sanahirviö!)? Onko totuus vain sitä mitä kukin 
haluaa totuudeksi nimitettävän, vai onko sellaista totuutta, 
joka "ei pala tulessakaan" ja joka kestää "vaikka vuoret 
luhistuisivat ja kalliot halkeilisivat"? 

Näin olemme tulleet ikivanhaan, mutta vieläkin 
jatkuvaan kiistaan absoluuttisesta eli ehdottomasta ja 
relatiivisesta eli suhteellisesta totuudesta. Absoluuttiseksi 
eli ehdottomaksi sanomme totuutta, joka on lopullinen, 
muuttumaton ja ikuinen ja jota siis ei kukaan eikä mikään 
voi tulevaisuudessakaan kumota. Relatiivinen eli 
suhteellinen totuus sitävastoin on ehdollista, osittaista, 
"ajallista”, olosuhteista riippuvaa ja muutosten alaista. 

Pro f. Urpo Harva näkyy saaneen jostakin sellaisen 
käsityksen, että marxilaisuus kieltää absoluuttisen eli 
ehdottoman totuuden olemassaolon ja että sen mukaan 
"ainoa olemassaoleva totuus on relatiivinen”. Se on 
väärinkäsitys — kohteliaasti sanoen. Asia on nimittäin 
päinvastoin. Marxilaisuus ei voi ensinnäkään kiistää 
esimerk ik si seuraavien totuuksien ehdottomuutta: kissa on 
eläin, Napoleon kuoli toukokuun 5 pnä 1821, atomi ei ole 
jakamaton ainehiukkanen jne. Tällaisia kiistattomia 
kumoamattomia totuuksia voisimme ladella loputtomiin, 
mutta sillä emme vielä sanoisi absoluuttista totuutta 
kaikesta olevaisesta, vaan ainoastaan hyvin pienestä osasta 
olioita ja ilmiöitä. Kun kuitenkin myönnämme muidenkin 
olioiden ja ilmiöiden olemassaolon, olemme samalla 
myöntäneet niitä vastaavan absoluuttisen todellisuuden 
olemassaolon, ja kysymys on vain siitä, pääsemmekö ja 
missä määrin voimme päästä tästä totuudesta selville, 
saavuttaa sen. 

Kysymykseen, onko absoluuttinen totuus olemassa, 
marxilaisuus antaa empimättä myönteisen vastauksen. 
Lenin sanoo tästä asiasta: "Materialistina oleminen 
merkitsee, että tunnustetaan aistielintemme meille 
paljastama objektiivinen totuus. Objektiivisen totuuden, ts. 
ihmisestä ja ihmiskunnasta riippumattoman totuuden 
tunnustaminen merkitsee, että tavalla tai toisella 

tunnustetaan absoluuttinen totuus.” (Materialismi ja 
empiriokritisismi.) 

Mitä sitten merkitsee absoluuttisen totuuden 
tunnustaminen ”tavalla tai toisella”? Ennen ka ikk ea sitä, 
että absoluuttista totuutta ei ole käsiteltävä irrallisena, vaan 
sen yhteydessä suhteelliseen totuuteen. Suhteellinen 
totuus, kun se heijastaa oikein osaakin objektiivisesta 
todellisuudesta, on tältä osaltaan absoluuttista totuutta. 
Absoluuttinen totuus ei avaudu kerralla, se muodostuu 
suhteellisten totuuksien summasta ja ”jokainen aste tieteen 
kehityksessä lisää uusia jyväsiä tähän absoluuttisen 
totuuden summaan” (Lenin). Ajattelemmepa mitä tieteen 
tai käytännöllisen toiminnan alaa tahansa, ka ikk ialla 
havaitsemme, että vanhat, useinkin lopullisina pidetyt 
totuudet ovat joutuneet tekemään tilaa uusille, entistä 
"todemmille” totuuksille, jotka nekään eivät ole jääneet 
lopullisiksi, mutta ovat merkinneet suurta edistysaskelta 
absoluuttista totuutta kohti. Atomia pidettiin viime 
vuosisadan loppuun saakka nimensä mukaisena 
"jakamattomana”, viimeisenä ainehiukkasena, kunnes 
tämä käsitys osoittautui vain erääksi etapiksi, välivaiheeksi 
materian rakennetta tutkivan tieteen kehityksessä, 
suhteelliseksi totuudeksi, joka ilmaisi vain erään puolen 
absoluuttisesta totuudesta. Eikä tiede ole vielä läheskään 
sanonut viimeistä sanaansa materian rakenteesta, se on nyt 
jokaiselle ilmeistä. A ik oinaan vallinnut käsitys, että 
aurinko kiertää Maata, ei ollut suinkaan kokonaan väärä 
eikä varsinkaan "naurettava”, se sisälsi arvokkaita 
totuuden aineksia. Kopernikuksen aurinkokeskeinen 
maailmanjärjestelmä oli korkeampaa totuutta, mutta ei 
sekään tyhjentävää ja lopullista tietoa auringon ja Maan 
välisistä suhteista. 

Dialektisen materialismin mukaan ovat 
"historiallisesti ehdollisia ne rajat, joissa tietomme 

lähenevät objektiivista, ehdotonta totuutta, mutta ehdoton 
on tämän totuuden olemassaolo, ehdotonta on se, että me 
lähestymme sitä” (Lenin). Marxilaisuus ei yhdy siihen 
psykologistiseen teoriaan, jonka mukaan ihmisen 
psyykkinen eli sielullinen rakenne estää häntä 
saavuttamasta absoluuttista totuutta. Inhimillinen 
tiedostamiskyky ja inhimillinen ajattelu ovat 
rajoittamattomia ja suvereeneja rakenteensa, luontonsa 
sekä niille avautuvien mahdollisuuksien puolesta. 
Maailmankuvamme avartuessa tulemme yhä lähemmäksi 
absoluuttista totuutta. Sen saavuttaminen kaikessa 
täydellisyydessään ja lopullisuudessaan on tosin 
käytännössä mahdotonta, mutta tämä ei johdu ihmisen 
"sielullisesta rakenteesta”, vaan tiedostavien yksilöiden 
ajallisista ja paikallisista rajoituksista, siitä että "ajattelun 
suvereenisuus toteutuu monissa epäsuvereenisesti 
ajattelevissa ihmisissä”, "monissa suhteellisissa 
erehdyksissä” (Engels). Ja se johtuu ennen ka ikk ea 
ikuisessa liikkeessä, alituisessa muutoksessa ja 
uudistumisessa olevan luonnon äärettömyydestä ja 
ehtymättömyydestä. 

Kumoaako atomifysiikka materialismin? 

Tiedettä saamme kiittää siitä, että 
maailmankuvamme avartuu ja syvenee jatkuvasti. Tieteen 
saavutukset eivät voi olla vaikuttamatta 
maailmankatsomuksellisten oppien kehitykseen ja 
kohtaloihin. Kuvaavaa on, että jopa uskonnonkin edustajat 
katsovat nykyisin aiheelliseksi vertailla opinkappaleitaan 
eräisiin kiistattomiin tieteellisiin tosiasioihin. 

Varsinkin on atomintutkimus monine ennen 
aavistamattomine tuloksineen aiheuttanut vilkasta 
keskustelua maailmankatsomuksellisistakin 

kysymyksistä. Suurinta mielenkiintoa on tässä yhteydessä 
herättänyt kysymys materian ns. aaltomaisuudesta. Se mitä 
aikaisemmin pidettiin erityisen väliaineen, eetterin 
väreilynä, onkin osoittautunut ominaiseksi materialle 
yleensä. Kun atomien lähettämän säteilyn oli havaittu 
käyttäytyvän "kaksimielisesti”, milloin ainehiukkasten, 
milloin ”paljaan” aallon tavoin, suorittivat materialismin 
viholliset omin lupinsa mielivaltaisen lei kk auksen ja — 
selvä juttu — heittivät "tarpeettomana” pois sen mikä 
viittasi säteilyn hiukkasominaisuuksiin. Näin oli tuo 
kirottu materia saatu onnellisesti pois tieltä, jäljelle jäi vain 
aaltoilu ja väreily, pelkkä "henki”. Tästä saatiin sitten aihe 
suureen iloon "aineen katoamisesta" ja "materialismin 
perusteiden romahduksesta”. Materialismin teilaajat 
viettivät riemullisia peijaisia. 

Materialismin vihollisten äänekäs riemu 
materialismin kumoamisen johdosta on läheistä sukua 
surullisenkuuluisalle amer ikk alaiselle atomidiplomatialle. 
Yhteistä näille on muun muassa tulenpalava ki ir e 
nolaamaan itsensä. Materialismin teilaajat eivät ole tulleet 
innostuksissaan huomanneeksi, että se minkä uusin tiede 
on kumonnut, ei ole materialismi, vaan tiedemiesten 
keskuudessa aikaisemmin vallinnut puutteellinen käsitys 
materian rakenteesta ja sen ominaisuuksista. Materia ei ole 
lakannut olemasta materiaa. Maailma on edelleenkin 
maailma, vaikka maailmankuva on muuttunut, tullut 
täydellisemmäksi, lähemmäksi objektiivista totuutta. 
Tiede ei ole suinkaan hävittänyt rajaa aineen ja hengen, 
todellisuuden ja tajunnan väliltä. Se ei ole tehnyt 
"aineellista henkisemmäksi ja henkistä aineellisemmaksi”, 
kuten Russell väittää. Raja aineen ja hengen, todellisuuden 
ja ajattelun välillä on yhtä selvä kuin ennenkin. Atomi jota 
fyysikko tutkii ja pommittaa, on ulkokohtaista 
todellisuutta, materiaa, mutta atomi teoria syntyy vasta 

tutkijan aivoissa. Atomipommi on vaatinut keksijöiltään 
tavattoman paljon aivotyötä, olettamuksia, teorioita, 
laskelmia ja mielikuvitustakin, mutta sitä ei ole pantu 
kokoon teorioista eikä mielikuvista, vaan sen aineellisista 
edellytyksistä, maan uumenista esiinkaivetusta materiasta. 

Jutut aineen katoamisesta, atomien henkisyydestä, 
rajan häviämisestä aineen ja hengen väliltä, materialismin 
perusteiden romahtamisesta jne. ovatkin vain hurskasta 
toiveajattelua, taivaallisia tarinoita. Ne eivät ansaitse 
yhtään enempää arvoa kuin mitä taantumukselliselle 
pimityspropagandalle yleensä on annettava. 

Atomintutkimuksen tulokset luovat uutta valoa 
myöskin materialismin ja idealismin väliseen vanhaan, 
mutta ei vanhentuneeseen kiistakysymykseen maailman 
olemassaolosta. Monien atomintutkimusten yhteydessä 
ilmenneiden seikkojen odottamattomuus ja yllätyksellisyys 
on saanut useat tiedemiehet säikähtämään omien 
tutkimustensa tuloksia. Tämä tosiasia nauraa filosofialle, 
jonka mukaan ihmisen tiedon määräävät vain hänen 
tarpeensa. 

Ja vihdoin se ennenkuulumattoman nopea liikunta, 
joka kaikenlaisen aineen jokaisessa atomissa joka hetki on 
käynnissä, se valtava energiamäärä, joka siihen sisältyy, 
näyttää selvääkin selvemmin toteen dialektisen 
materialismin väittämän, jonka eräs näiden luentojen 
kuulijoista tulkitsi omin sanoin näin: 

''Materialla ei ole alkua eikä loppua, se ei ole 
tarvinnut eikä tarvitse luojaa eikä liikuttajaa, se on ollut ja 
on, se on liikkunut ja lii kk uu omalla voimallaan 
ianka ikk isesta ianka ikk iseen.” 

Tähän on mahdoton olla sanomatta "aamen”. 
Henkeä, kuolematonta sielua tai vapaata tahtoa ei atomista 

ole kukaan löytänyt. Kumoamattomana pysyy dialektisen 
materialismin väite: 

”Materia on kaikkien muutosten subjekti. ” (Marx.) 

Atomintutkimuksen tulokset ovat joka kohdassa 
dialektisen materialismin perusväittämien 

toteennäyttämistä. Ne eivät ole tappaneet dialektista 
materialismia eivätkä vähäisimmässäkään määrin 
järkyttäneet sen terveyttä, vaan päinvastoin suuresti sitä 
lujittaneet. 

Maailmankuva on Leninin sanojen mukaan ”kuva 
siitä, miten materia liikkuu ja miten materia ajattelee”. 
Kun lähdemme siitä, että tämä todellisuuksien maailma on 
olemassa, että se ei seiso päällään vaan jaloillaan, 
aineellisella perustallaan, ja kun me tämän mukaisesti 
tunnustamme ajatustapahtuman luonnon ja 
yhteiskuntaelämän tapahtumien heijastumiksi ihmisten 
aivoissa, silloin on maailmankatsomuksellamme van kk a 
kallioperusta, joka kestää tieteen, historian ja käytännön 
arvostelun. Muussa tapauksessa joudumme umpikujaan, 
jossa porvarillinen muotifilosofia istuu. 

Materialismi ja niin sanottu realismi 

Tajuntamme ulkopuolella olevan ja siitä 
riippumattoman objektiivisen todellisuuden 

tunnustaminen on perusseikka, joka erottaa materialismin 
idealismista. Tähän tunnustamiseen nähden ei voi olla 
vähänkään johdonmukaista "kolmatta linjaa”, ja yrityskin 
sellaisen löytämiseen voi olla vain epämääräistä 
hoipertelua näiden kahden peruslinjan välillä, 
pikkumyönnytysten tekoa puolelle ja toiselle, sanalla 
sanoen periaatteetonta filosofista konikauppaa. Tämä on 
sanottava siitä huolimatta, että korkeasti oppineet 


73 




filosofian professorit väittävät päinvastaista. Niinpä prof. 
J. E. Salomaa, joka 'Työväenluokan 
maailmankatsomuksen” ensimmäisen painoksen 
ilmestyttyä kirjoitti siitä arvostelun valtion 
kirjastotoimiston julkaisemaan Arvostelevaan 
Kirjaluetteloon, oli sitä mieltä, että teoksessani 
"yksinkertaistetaan nykyajan filosofinen tilanne, kun 
katsotaan filosofiassa olevan vastakkain vain idealismin ja 
materialismin . . . sekä jätetään kokonaan syrjään mm. 
realistiset maailmankatsomukset, jotka materialismiin 
taipumatta hyväksyvät subjektista riippumattoman 
todellisuuden olemassaolon. . .” Myös prof. G. H. von 
Wright puhuu teoksessaan "Logiikka, filosofia ja kieli” 
realismista, joka ei ole materialismia, mutta kuitenkin 
"myöntää tajunnasta riippumattoman todellisuuden 
olemassaolon”. 

Tutustuakseni tähän merkilliseen "realismiin” eli 
"todellisuusfiloSofiaan” tartuin saman prof. Salomaan 
kirjoittamaan teokseen "Idealismi ja realismi 
nykyaikaisessa englantilaisessa filosofiassa”. Siinä 
mainitaan mm. Bertrand Russell eräänä nykymaailman 
huomattavimmista "realisteista”. Mutta kun sitten prof. 
Salomaan asiantuntevalla johdolla tutustumme Russellin 
filosofiaan, toteamme että tuo kehuttu todellisuuden 
"hyväksyminen” ja "myöntäminen” tapahtuu siinä 
aikalailla omituisella tavalla. Aineen ja hengen välinen ero 
on Russellin mukaan pelkkää harhaa. Hän tahtoo, kuten 
Salomaa sanoo, "hävittää kaiken aineellisen aineellisesta 
maailmasta ja kaiken henkisen henkisistä ilmiöistä”. 
Tämän kuultuamme kysymme ihmeissämme: mitähän se 
on tuo "tajunnasta riippumaton todellisuus”, joka ei ole 
henkistä eikä aineellista? Meille vastataan, että se on 
"jotakin” — jotakin henkeä ja ainetta alkuperäisempää 
"ainesta”. Tätä "ainesta” nimitetään "tapahtumiksi”. Tämä 

on sellaista hepreaa, joka panee pro f. Salomaankin 
ihmettelemään, sillä, kuten hän sanoo, ”jää lopulta 
käsittämättömäksi, mitä meidän on ymmärrettävä 
ajallisesti ja paikallisesti ulottuvaisilla ‘tapahtumilla’, 
jotka eivät ole aineellisia eikä henkisiä, etenkin kun paikka 
ja aika eivät Russellin mukaan ole mitään objektiivista 
todellisuutta, vaan määrättyjä suhteita”. 

Filosofinen hoipertelija Russell, joka luulee 
päässeensä irti niin aineesta kuin hengestäkin, ei 
kuitenkaan malta olla niistä puhumatta. Niinpä hän 
atomifysiikan saavutuksiin vedoten väittää, että "henkinen 
on tullut aineellisemmaksi ja aineellinen henkisemmäksi”. 
Mutta tämähän merkitsee, että todellisuus on sekä henkistä 
että aineellista yhdellä kertaa, mutta että niiden välillä ei 
ole rajaa. 

Siinäpä meille sitten jo onkin "realismia” 
kerrakseen. Kun aine ja henki, materia ja tajunta, ovat yhtä 
ja samaa , niin tajunnasta riippumatonta todellisuutta ei 
voi olla olemassakaan. Kun siitä kuitenkin puhutaan, niin 
se on yhtä hupaisan järkyttävää kuin naimamatkalle 
sonnustautuvan Nummisuutarin Eskon unelmointi Esko- 
Kreetasta tai Kreeta-Eskosta. Mutta realismia se ei ole, jos 
realismilla tarkoitetaan nimensä mukaista realiteetteihin 
eli tosiasioihin perustuvaa oppia. Se on realismia 
lainausmerkeissä, niin sanottua realismia, itse asiassa 
subjektiivista idealismia. Niiden jotka todellakin 
tunnustavat subjektista, tajunnasta riippumattoman 
todellisuuden olemassaolon "ilman sarvia ja hampaita”, 
johdonmukaisesti ja kiemurtelematta, on pakostakin sekä 
taivuttava että päädyttävä materialismiin. 

Prof. Salomaa selittää, että realismiksi nimitetty 
Russellin filosofia on "pääpyrkimykseltään ja 
olemukseltaan samaa kuin Avenariuksen ja Machin 

positivismi”. Se on totta. Mutta Machin ja Avenariuksen 
positivismi on juuri sitä samaa empiriokritisismiä, josta 
Lenin on kirjoittanut suurenmoisen filosofisen teoksensa 
”Materialismi ja empiriokritisismi”. Tähän teokseen 
tutustumalla saamme oikean arvion niin Russellin 
filosofiasta kuin ka ik ista muistakin porvarillisen 
muotifilosofian uusimmistakin virtauksista. 

IV. MATERIA JA 
TAJUNTA 


Mitä materia on? 

Olemme tähän asti puhuneet materiasta 
määrittelemättä tätä käsitettä tarkemmin. Tällainen 
määrittely on kuitenkin aivan välttämätön, jotta 
pystyisimme päättelemään minkä arvon ansaitsee usein 
kuulemamme väite, että uusin tiede on muka todistanut 
materian olemattomaksi ja että materialismi on tämän 
yhteydessä kärsinyt romahduksen. 

Mahdollisimman selvät ja tyhjentävät materian 
määritelmät ovat meille antaneet Engels ja Lenin. Ne 
kuuluvat näin: 

”Materiaa on se mikä vaikuttaessaan aistielimiimme 
synnyttää aistimuksen. ” (Engels). 

”Materia on meille aistimuksessa esiintyvä 
objektiivinen todellisuus. ” (Lenin). 

Kiinnitettäköön aluksi huomiota siihen, mitä näissä 
määritelmissä ei sanota. Niissä ei sanota, että materian 
täytyy ehdottomasti olla kiinteää, nestemäistä tai 
kaasumaista massaa. Ei sanota — filosofisten 
poroporvarien katkeraksi pettymykseksi — että materia on 
vain ruoka, juoma ja muut "karkeat” nautinto välineet. 

Marxilaisuus, kuten Lenin huomauttaa, ei sido eikä 
ole milloinkaan sitonut materian tieteellistä käsitettä 

kysymykseen materian rakenteesta , sen näistä tai noista 
ominaisuuksista, paitsi siitä ainoasta "ominaisuudesta”, 
että se on subjektiivista todellisuutta. Objektiivista 
todellisuutta eli siis materiaa on ka ikk i mikä on olemassa 
mistään subjektista eli Minästä riippumatta: ”maa ja ka ikk i 
mitä siinä on” ka ikk ine elollisine olentoineenkin poliiseja, 
pappeja ja filosofian professoreita myöten, mutta ilman 
näiden "sielua”, aistimuksia ja aivoituksia. Ilma, sähkö, 
valo, radioaktiiviset ja kai kk i muut säteet ovat materiaa 
yhtä hyvin kuin graniitti ja teräskin. 

Vain meidän ajatuksemme ja yleensä tajuntamme ei 
ole materiaa, se on materian kuvaa eli heijastusta 
aivoissamme. Valo on materiaa. Se muuttuu 
ainehiukkasiksi, siis toisenlaiseksi materiaksi, ja 
ainehiukkaset muuttuvat valoksi. Mutta valo ei muutu 
ajatukseksi, ajatus ei muutu valoksi eikä muuksikaan 
energiaksi tai materiaksi. Puhumme tosin järjen valosta ja 
"lantun säteilemisestä”, mutta sitä ei pidä ottaa aivan 
kirjaimellisesti, sillä ajatus ei sisällä materiaa, vaikka sen 
syntyminen ja välittäminen toisille ihmisille ei ole 
mahdollista ilman aivoja, siis ilman materiaa. Tunne, 
mielikuva ja ajatus voivat tietenkin välillisesti aiheuttaa 
energiaa heijastuessaan aivoista takaisin ympäristöön, 
pannessaan liikkeelle sen omaksuneet ihmiset. Marx sanoi, 
että teoriasta tulee aineellinen voima silloin, kun se valtaa 
joukot. 

”Materia ajattelee” 

Nykyinen fysiologia todistaa, että isot aivot eivät ole 
ainoastaan inhimillisen ajattelun, vaan myöskin tunne- 
elämän ja tahdontoiminnan keskuksia. Muita ajattelun 
elimiä tai "hengen asuinsijoja” ei tiede tunne. Dialektinen 
materialismi torjuu filosofian, jonka mukaan ajatusta voisi 

syntyä tai esiintyä jossakin ihmisen aivojen ulkopuolella. 
Lenin nimittää sellaista filosofiaa "aivottomaksi 
filosofiaksi”. 

Henkinen elämä voi ilmestyä maapallolle vain 
aineellisen elämän pohjalla, vasta sillä hetkellä, jolloin 
elottomasta materiasta syntynyt elollinen luonto on 
miljoonia vuosia kestäneessä kehityksessään päässyt niin 
pitkälle, että se muodostaa erittäin hienorakenteisen, 
monimutkaisen, miljardeja hermosoluja käsittävän elimen, 
jota me nimitämme isoiksi aivoiksi. Tämä elin on kaiken 
tajuntatoiminnan ehdoton edellytys. Ellei sitä ole, ei ole 
ajatusta, tunnetta, tahtoa eikä henkeä, ei mitään "henkisiä 
arvoja”. Mutta aivot muodostuvat soluista, ne ovat siis 
aivan selvää materiaa. Dialektinen materialismi väittääkin: 

”Ajatusta ei voida irrottaa materiasta, joka 
ajattelee." (Marx). 

”Tajuntamme ja ajattelumme, niin yliaistilliselta 
kuin se näyttäneekin, on aineellisen, ruumiillisen elimen, 
aivojen tuotetta. . . Henki on materian korkein tuote. ” 
(Engels). 

Marxilaisuuden vastustajat levittävät mielellään 
sellaista juttua, että me muka selitämme sielunelämänkin 
pelkäksi aineeksi. Tuontapaisia esityksiä on joskus 
todellakin esitetty, mutta niitä eivät ole vahingossakaan 
esittäneet marxilaiset, vaan porvarilliset ns. vulgäärit 
materialistit Cabanis, Biichner ja Moleschott, joiden 
mukaan "aivot erittävät ajatusta samalla tavoin kuin maksa 
erittää sappea.” 

Dialektisen materialismin mukaan ajatus ei ole 
ainetta — mutta ei myöskään aineen vastakohtaa, kuten 
joskus näkee "tieteellisissäkin” teoksissa lystikkäästi 
selitettävän — vaan aineellisen todellisuuden kuvaa eli 


79 



heijastusta. Tässä yhteydessä on joskus puhuttu 
peilikuvasta. Tämä vertaus valottaa erittäin 
havainnollisesti kysymystä ajatuksen aineellisuudesta ja 
aineettomuudesta. Peili samoin kuin aivotkin on materiaa, 
mutta peili kuvassa ei materiaa ole hiukkastakaan. Tämän 
tietäen ei kukaan järki-ihminen ryhdykään apinan tavoin 
etsimään itseään peilin takaa. 

Peili-vertaus ei kuitenkaan ilmaise koko totuutta. 
Emme suinkaan väitä, että aivot kykenevät vain 
peilimäisen passiivisesti ja koneellisesti kuvastamaan 
maailman menoa. Peili on epäorgaanista, ''kuollutta” 
materiaa, aivot soluista rakentunutta elollista materiaa. Ne 
pystyvät aktiiviseen toimintaan, "leikkaamaan”, 
"sorvaamaan” ja "hiomaan” aistien välityksellä 
ulkomaailmasta saamaansa aineistoa. 

Tässä on tietenkin koko ajan puhe ihmisen aivoista. 
Moni eläin voi heiluttaa paremmin korviaan, mutta 
ihminen kykenee — mikäli viitsii — paremmin 
liikuttamaan aivojaan. "Ihminen pystyy mitä suurimmassa 
määrin itse ohjaamaan ja sääntelemään omaa 
aivotoimintaansa”, sanoo fysiologi. Tämän tieteellisen 
totuuden on Jukolan Juhani lausunut julki yleistajuisesti: 

"Mutta katsos, kun mies taitaa aatella, mitä hän 
tahtoo, aatella itsensä maailman herraksi tai tönkeileväksi 
sontiaiseksi. Kas hän taitaa aatella kuolleiksi Jumalan ja 
perkeleet, enkelit ja koko ihmissuvun ja elikot maassa, 
meressä ja ilmassa, aatella maan, helvetin ja taivaan 
katoovan kuin tappuratukko tulessa ja pimeyden astuvan 
sijaan, jossa kenokaula ei sinä ilmoisna ikänä Herran 
valkeutta huuda. Niin sinkoilee täällä miehen aatos, ja ken 
taitaa viskellä verkkoja sen tielle?” 

Niin, ihminen on todellakin "vapaa”, jopa 
kapitalistisessa yhteiskunnassakin, mitä mielikuvituksen 

lentoon tulee. Tästä johtuu, että ”miehen aatos” saattaa 
helposti singota niin korkealle yläilmoihin, loitota niin 
etäälle reaalisesta todellisuuspohjastaan, että mies tulee 
ylimieliseksi, alkaa ylenkatsoa maaemoa ja luulla 
aatostaan kokonaan siitä riippumattomaksi, pitää 
henkisten arvojen maailmaa jonkinlaisena itsenäisenä, 
suvereenina valtakuntana. Tällaista ei satu vain 
runoilijoille ja uskonnollisille haaveilijoille, vaan joskus 
tiedemiehillekin. On filosofoivia matemaatikkoja, joiden 
väitteiden mukaan maailmankaikkeus onkin vain suuren 
matemaatikon puhdasta ajatusta. Tämä merkitsee, että 
mikäli matematiikalla on lainkaan tekemistä fyysisen 
maailman kanssa, niin matematiikka sanelee lait luonnolle, 
eikä päinvastoin. 

Mutta ihmisen aivoilla on vielä toinenkin hyvin 
merkittävä ominaisuus, joka tekee ymmärrettäväksi luulot 
henkisten arvojen itsenäisyydestä ja riippumattomuudesta. 
Aivot pystyvät näet sekä ottamaan vastaan että 
lähettämään mielikuvia ja ajatuksia puhutun ja kirjoitetun 
sanan välityksellä, siirtämään niitä henkilöstä toiseen. 
Tämä on ihmisen aivojen mekanismiin kuuluva ”toinen 
signaalijärjestelmä”, josta venäläinen fysiologi Pavlov 
puhuu ja joka hänen tutkimustensa valossa ratkaisevasti 
erottaa ihmisen eläimestä. Eläimenkin aivoissa heijastuu 
luonto, sekin kykenee ymmärtämään ja myöskin antamaan 
yksinkertaisia, välittömään elintoimintaansa liittyviä 
merkkejä. Koira oppii tuntemaan vellikellon äänen, kissa 
raapii ovea. Eläimelläkin on tiettyjä tunteita, jopa 
mielikuviakin. Ja kukapa tietää, vaikka jokin eläin, 
esimerkiksi aasi, olisi joskus joutilaana ollessaan saanut 
päähänsä sellaisenkin hassun ”aatoksen”, että se heinä, jota 
se syö, ei olekaan heinää, vaan pelkkää "ilmiöiden virtaa” 
ja "empiirisiä luonnonlakeja esittävien lauseiden kaavaa”, 

tai että vain syvähenkinen elämä vapauttaa ka ikk i 
maailman aasit kuormajuhdan kovasta kohtalosta. 

Mutta olettamamme filosofoiva aasi ei kykenekään 
onnellistamaan toisia aaseja tällä suurella viisaudellaan, 
koska nelijalkaisen aasin aivokoneistossa ei kerta 
kaikkiaan ole toista signaalijärjestelmää, joka tekisi 
mahdolliseksi ajatusten siirtämisen aivoista aivoihin. 

Tuo toinen signaalijärjestelmä, jonka 
yksinoikeudellinen omistaja ihminen on, tuo mukanaan 
suuria helpotuksia —ja suuria luuloja. Jonkin abstraktisen 
ajatuksen, matemaattisen yhtälön, filosofisen viisauden, 
jumala-käsitteen jne. omaksuminen ei ole tarpeen, että 
kukin yksilö kokee omalta kohdaltaan koko sen pitkällisen 
aivotoiminnan prosessin, jonka tuloksena tuo abstraktio on 
syntynyt. Hän voi saada sen puhutun ja kirjoitetun sanan 
välityksellä sellaisenaan, valmiiksi veistettynä, sorvattuna 
ja hiottuna, puhtaana henkisenä arvona. Sen alkuperäinen 
luonnollinen ja maallinen lähtökohta jää helposti varjoon, 
se näyttää olevan irti maasta, kuuluvan johonkin 
itsenäiseen, suvereeniseen "hengen valtakuntaan”, 
"arvojen maailmaan”. 

Tajunnan olemus 

Aistihavainnot, aavistukset, tunteet, elämykset, 
mielikuvat, vaikutelmat, muisti, uskomukset ja käsitykset, 
toiveet, tahto ja ajattelu — ka ik ki tämä ja paljon muuta 
samantapaista kuuluu ihmisen sisäiseen maailmaan, jota 
jotkut sanovat sielunelämäksi, toiset hengeksi, kolmannet 
psyykeksi, neljännet aivotoiminnaksi jne. Suomenkielessä 
on kuitenkin vielä sellainen sana kuin tajunta , joka vastaa 
täsmälleen sitä mitä ymmärrämme ihmisen sisäisellä 
maailmalla. Niin onnistunutta vastinetta "sielunelämälle” 

ei suurissakaan kielissä ole, ja niiden on pakko käyttää 
sanoja, jotka merkitsevät samalla kertaa sekä tajuntaa 
yleensä että tietoisuutta, joka on vain eräs tajunnan 
muodoista. Seuraavassa käytetään mieluiten tätä 
erinomaista sanaa — varsinkin sen papillisen sivumaun 
välttämiseksi, minkä "sielusta” ja "hengestä” puhuminen 
useinkin tuo suuhun. 

Mutta kysymys ei sittenkään ole niin paljon sanoista 
kuin itse asiasta, ja ensi sijassa siitä, mitä tuo tajunta eli 
"sielunelämä” oikeastaan on. Monet "uudenaikaiset” 
filosofit ja psykologit kieltäytyvät itsepintaisesti 
vastaamasta tähän kysymykseen tai jos sitä yrittävät, on 
vastaus epätyydyttävä. Suomessakin hyvin tunnettu 
ruotsalainen psykologian oppikirjojen tekijä Alf Ahlberg 
kertoilee, että "tähän mennessä ei ole onnistuttu 
vähimmässäkään määrässä selvittämään, mitä sielunelämä 
eli ns. psyykinen elämä on”, ja julistaa aristokraattisesti, 
että hän haluaa "jättää omaan arvoonsa ka lkk i kysymykset 
sielun olemuksesta”. Kaila ei ollut sentään yhtä ylpeä, hän 
edes yritti esittää määritelmää. Siitä tuli tällainen: 

"Sielunelämä, persoonallisuus, on 

keskushermostoon liittyvää biologista elämää.” 

Että sielunelämä eli tajunta liittyy keskushermostoon 
ja ettei sitä voi ollakaan ilman aivojen toimintaa, se on 
kiistatonta. Mutta jos sielunelämäkin määritellään pelkäksi 
biologiseksi elämäksi, niin sellaisesta määritelmästä 
puuttuu ka lkk ein oleellisin se ikk a: siinä ei osoiteta sitä 
erikoisuutta, joka erottaa sielunelämän siitä m ik ä ei ole 
sielunelämää. Ja tämä erikoisuus, laadullinen ero tajunnan 
tapahtumien ja biologisten tapahtumien välillä jää 
pakostakin näkemättä niin kauan kuin pidetään kiinni 
filosofiasta, joka kieltää tajunnasta riippumattoman 
todellisuuden olemassaolon ja väittää rajan fyysisen eli 

"animaalisen” ja henkisen väliltä kadonneen. Kaila 
selittääkin, että ero "animaalisen ja henkisen elämän” 
välillä ei ole laatuero, vaan aste-ero”. Ne ovat siis 
laadullisesti aivan samaa. 

On hyvin opettavaista, että "karkeasta 
aineellisuudesta” syytetty marxilaisuus joutuu meidän 
päivinämme puolustamaan henkisten arvojen 
erikoisasemaa ns. korkeimman hengenviljelyn ka lkk ein 
” s y v ä h e n k i s i m p i äk i n ” edustajia vastaan. Juuri dialektinen 
materialismi pitää erittäin tärkeänä selvän rajan vetämistä 
tajunnan ja fyysisen todellisuuden, "sielun” ja aivojen, 
hengen ja aineen välille. Marxilaisuus väittää ja todistaa, 
että henkinen elämä ei ole samaa kuin biologinen tai 
"animaalinen” elämä, vaan että näiden välillä on 
oleellinen, laadullinen ero. 

Kun lahjakas saksalainen työläisfilosofi Josef 
Dietzgen oli erehtynyt väittämään, että "epäaistillinenkin 
mielikuva on yhtä hyvin aistillinen, aineellinen, ts. 
todellinen” ja että "henki ei poikkea pöydästä, valosta ja 
äänestä sen enempää kuin nämä oliot eroavat toisistaan”, 
Lenin huomauttaa: 

"Tämä on ilmeisesti väärin. Että niin ajattelu kuin 
ainekin ovat ‘todellisia’, ts. olevaista, se on totta. Mutta 
ajattelun nimittäminen aineelliseksi merkitsee harha- 
askeleen ottamista materialismin ja idealismin toisiinsa 
sekoittamisen suuntaan” (Materialismi ja 
empiriokritisismi). 

Sama pyrkimys tajunnan ja aineellisen todellisuuden 
toisiinsa sekoittamiseen ilmenee siinä "uudenaikaisessa” 
määritelmässä, jonka mukaan psykologia eli sielutiede on 
pelkästään "tietoa ihmisestä”, hänen 

"käyttäytymisestään”. Tuollaisen määritelmän väljyys ja 
hataruus on silmäänpistävä. Jos psykologia antaa meille 

tiedon koko ihmisestä ja hänen kaikenlaisesta 
käyttäytymisestään, niin mitä virkaa on sitten enää 
esimerk ik si fysiologialla ja anatomialla, jotka nekin 
pyrkivät antamaan meille "tietoa ihmisestä” tutkimalla 
ihmisruumiin "käyttäytymistä” ja rakennetta? Eikö ole 
selvää, että psykologian määrittely vain "tiedoksi 
ihmisestä” johtaa pelkkään sekavuuteen, siihen 
mystilliseen hämärään, jossa porvarilliset filosofit ja 
psykologit niin mielellään viihtyvät? 

Marxilaiset tutkijat ovat tässä asiassa todellakin niin 
"vanhanaikaisia”, että jättävät psykologian edelleenkin 
psykologiaksi eli sielutieteeksi, ts. rajoittavat psykologian 
tutk im usalan nimenomaan tajunnan ilmiöitä koskevaksi. 
Tämä ei tietenkään merkitse, että pidettäisiin mahdollisena 
tutkia "sielua” ruumiin ulkopuolella. Elollinen ruumis, 
"keho”, on ainoa "hengen asuinsija”. Tajuntamme 
riippuvuus elimistöstämme on kiistaton, mutta ne ovat 
sittenkin laadullisesti erilaisia ilmiöitä ja sellaisina 
er ik seen tutkittavissa. 

"Alitajuinen sielunelämä” 

Järkeä olis, muttei saa juoksemaan, sanoi entinen 
mies. "Moderni” syvyyspsykologia sanoo itse asiassa 
samaa väittäessään, että "meillä saattaa olla sielullisia 
elämyksiä ilman että lainkaan tiedostamme niitä”. 
Elimistömme pimennoissa, "siellä jossakin”, uinuu ja 
uiskentelee henkisiä aarteita va ikk a millä mitalla, mutta 
meillä, noiden aarteiden omistajilla, ei ole niistä 
aavistustakaan! Sanotaanpa niinkin, että juuri nämä 
tajuntamme uiko- ja alapuolella, "sielullisissa 
syvyyskerroksissa” jylläävät sielulliset voimat ohjaavat 
ratkaisevasti elämämme kulkua, ne kuuluvat määräävän 

myös koko ihmiskunnan kohtalot sotia ja vallankumouksia 
myöten. 

Ns. alitajuisesta sielunelämästä ei ole pitkä matka 
''kuolemattomaan sieluun”, josta pyhät k ir kkoisät 
keskiajalla haastelivat. Molemmat ovat si lk kaa 
mystiikkaa. Koska tajunta merkitsee aivan samaa kuin 
sielunelämä — jos käytämme tätä sanaa sen inhimillisessä 
ja tieteellisessä eikä papillisessa mielessä — niin 
"alitajuisesta sielunelämästä” puhuminen on yhtä viisasta 
kuin jos puhuisimme alitajuisesta tajunnasta, 
ajatuksettomasta ajattelusta tai tunteettomasta tunteesta. 

Merkitseekö tämä, että kiellämme koko alitajunta- 
käsitteen? Ei, se merkitsee vain, että kiellämme 
"alitajuisen” tajunnan, tajuntamme ylä-, ala- tai 
ulkopuolella olevan sielunelämän. Muutahan elämää ja 
menoa siellä on vaikka millä mitalla. Omassa 
ruumiissamme on alituisesti käynnissä jos jonkinlaisia 
prosesseja: verenkiertoa, hengitys- ja ruoansulatuselinten 
toimintaa, aineenvaihduntaa, uusien solujen syntymistä ja 
vanhojen tuhoutumista jne. Nämä prosessit ovat 
valtimoittemme, keuhkojemme, suolistomme jne. elämää, 
mutta tämä elämä on vain biologista, "ruumiillista”. 
Sielunelämästä voimme näiden prosessien yhteydessä 
puhua vasta silloin kun ne kuvastuvat aivoissamme 
havaintoina, mielikuvina, tietoisuutena jne., silloin kun ne 
sanalla sanoen ovat tulleet tajuisiksi. 

Mutta eikö sellainen "ihmeellinen” sei kk a kuin 
muisti viittaa jonkinlaiseen alitajuiseen sielunelämään, 
elämysten ”varastoitumiseen” ja säilymiseen jossakin 
tajuntamme "alapuolella” olevassa kellarin tapaisessa? 
Erittäin valaiseva oli vastaus, jonka fysiologi Pavlov antoi 
kysymykseen: "Missä on säilynyt se mielikuva, joka 

minulla oli, mutta katosi ja palasi taas uudelleen?” Vastaus 
kuului: 

”Ei missään. Kun kysytään, missä mielikuva on 
silloin, kun sitä ei ole, niin se on yhtä jäljetöntä kuin jos 
kysyttäisiin, missä on raudalla kiveen iskettäessä 
ilmestyvä kipinä silloin, kun iskua ei ole vielä annettu.” 

Ne jotka puhuvat "alitajuisesta sielunelämästä” 
sekoittavat toisiinsa tajunnan ja sen "ruumiillisen” 
perustan. Elimistömme ja meitä ympäröivä ulkomaailma 
tarjoavat vain edellytykset, "raudan” ja ”kiven”, tajunnan 
ilmiöiden syntymiselle. Mutta vasta aivoissa havaintona, 
mielikuvana jne. syttynyt "kipinä” on tajuntaa eli 
sielunelämää. "Alitajuinen sielunelämä” on miel ik uvitusta 
ja mystiikkaa. Vakavasti otettava ja tutkimuksen arvoinen 
mutta ei vielä läheskään loppuun saakka tutkittu on 
tapahtuma, jolloin omasta elimistöstämme tai sen 
ulkopuolelta tuleva ärsyke aiheuttaa aivoissamme 
tajunnan "kipinän”, jolloin siis biologinen liikunta 
synnyttää tajunnan ilmiön. Tiede ei tunne "alitajuista 
sielunelämää” — ja mahdotontahan on kenenkään 
tajutakaan sitä mikä on tajunnan "alapuolella” — mutta 
tiede pystyy saavuttamaan edistysaskeleita tutkiessaan 
sekä tajunnan ilmiöitä että niitä aiheuttavia fyysisiä syitä. 
Korkeinta hermotoimintaa tutkiva fysiologia, jonka suuri 
edustaja Pavlov oli, selvittelee tajunnan aineellista 
substraattia eli perustaa, aivokuoren toimintaa. 

Tämän koneiston tutkimisesta on etsittävä selitystä 
myös edellä mainitun "piiloutuneen” mielikuvan 
pulpahtamiseen jälleen esiin. Suuri fysiologi selittää tämän 
"ihmeen” luonnollisella tavalla: tuo mielikuva oli 
ensimmäisen kerran esiintyessään jättänyt itsestään jäljen 
aivokuoren hienoihin kudoksiin — puhtaasti aineellisen, 

fyysisen jäljen, joka suotuisten olosuhteiden vallitessa 
aiheutti mielikuvan palautumisen. 

"Alitajuisesta sielunelämästä” ja "sielullisista 
syvyyskerroksista” haasteltaessa vedotaan ennen muuta 
viettien ja vaistojen olemassaoloon. Juuri vietti- ja 
vaistokerroksissa kuuluvatkin mellastavan ne "alitajuiset 
sielulliset voimat", jotka määräävät ihmisten 
käyttäytymisen ja kansojen kohtalot. Nämä mystilliset 
käsitykset saavat jonkinlaista ravintoa siitä seikasta, että 
kysymys on todellakin hyvin mutk ikk aista ilmiöistä ja että 
viettien ja vaistojen fysiologista mekanismia ei ole vielä 
läheskään riittävästi tutkittu. Siitä johtuu, että raja näiden 
ilmiöiden fyysisen ja "sielullisen” puolen välillä ei ole aina 
selvästi nähtävissä. Ilmeistä joka tapauksessa on, että 
vietteinä ja vaistoina esiintyvä elimistömme 
käyttäytyminen on ensisijaisesti puhtaasti fyysistä, 
biologista elintoimintaa, joko tiedotonta tai tiedostettua. 
Tajunnasta eli "sielunelämästä” voimme tässäkin 
tapauksessa puhua vain silloin, kun nuo biologiset 
tapahtumat kuvastuvat aivoissamme tavalla tai toisella, 
vaikkapa vain hämärästikin, aavistuksenomaisesti. 

Edellä sanotusta oletan käyneen kiistattomasti 
selville tajunnan ilmiöiden riippuvuuden elimistöstämme, 
nimenomaan aivoistamme, "ajattelevasta materiasta”. 
Mutta niin välttämätöntä kuin tämän seikan oivaltaminen 
onkin, se ei vielä riitä tajunnan ilmiöiden selittämiseen. 
Ymmärtäessämme, että korkeinkin henkinen elämä 
rakentuu biologiselle perustukselle, olemme kyllä oikealla 
tiellä, mutta vasta alkupäässä. 

Tajunta ja ulkomaailma 

Vanhojen kir kk oisien "psykologia” irrotti sielun 
ruumiista, julisti sen kuolemattomaksi ja selitti liitelevän 
ylös taivaisiin tai alas helvettiin ja ainoastaan jättävän 
maallisen tomumajansa fyysisen elintoiminnan 
sammuessa. "Modernit” porvarilliset filosofit ja 
psykologit myöntävät kyllä tajunnan riippuvuuden 
ihmisen elimistöstä, mutta pyrkivät itsepintaisesti 
repäisemään koko ihmisen ruumiineen ja sieluineen irti 
häntä ympäröivästä todellisuudesta, siitä pellosta, josta 
ihminen saa niin henkisen kuin aineellisenkin ravintonsa. 

Kun tuollainen psykologi selittää, että "ihmisen 
korkeinkin henkinen elämä rakentuu biologiselle 
perustukselle”, on hän oikeassa ymmärtäessään 
kaikenlaisten tajunnan muotojen riippuvuuden elollisesta 
elimistöstä. Mutta kun hän samaan hengenvetoon jatkaa, 
että tuo korkeinkin henkinen elämä on yksinomaan 
"biologisten lainalaisuuksien avulla ymmärrettävissä” ja 
että "ihmistä ja muita eläviä olentoja vallitsevat ‘voimat’, 
so. niiden toimintaa määräävät tekijät, ovat niiden tarpeet ” 
ja että juuri tarpeet ja vain ne ovat elollisten olentojen 
elämystenkin, siis tajunnan alalle kuuluvien ilmiöiden 
ainoita syitä, silloin ollaan jo matkalla pois tästä 
maailmasta. 

Tarpeet, olkoot ne fyysisiä tai henkisiä, ovat aina 
subjektiivisia, ihmisten "sisäisen maailman” piiriin 
rajoittuvia. Kun siis sanotaan, että vain tarpeet ovat 
ihmisten käyttäytymisen ainoita syitä, se merkitsee, että 
kaiken syy on ihmisissä itsessään, heidän omassa 
elimistössään ja omassa Minässään, mitään syytä ei ole 
heidän ulkopuolellaan, heitä ympäröivässä objektiivisessa 
todellisuudessa. Tarpeilla itsellään ei ole syitä, koska ne 

ovat kaiken elämäntapahtumisen alkusyitä. Ei siis niin 
kuin järki sanoo, että ihminen tarpeineen ka ikk ineen on 
luonnon ja yhteiskunnan tuote ja että hänen tarpeensa 
määräytyvät ratkaisevasti olosuhteiden, mahdollisuuksien 
ja välttämättömyyden mukaan. 

Tuollaisen minäkeskeisen "biologisen psykologian” 
kestämättömyys on ilmeinen. Jokainen ihminen voi oman 
kokemuksensa perusteella todistaa, että hänen 
käyttäytymisensä ja elämyksensä eivät suinkaan määräydy 
vain hänen tarpeittensa mukaan. Ei kenelläkään ole 
tarvetta kokea kurjuutta ja sairautta. Vasta sitten kun 
tuollaiset ihmisten tarpeista ja tahdosta riippumattomat 
ilmiöt antavat tietää itsestään, syntyy tarve päästä niistä irti 
ja torjua niitä. Evankelis-luterilaisen k ir kon piispoilla ei 
ole varmasti ollut vähäisintäkään tarvetta tietää mitään 
siitä tosiasiasta, että Raamatun luomiskertomus on 
ristiriidassa tieteen todistuksen kanssa. Vasta niiden 
armottomien iskujen jälkeen, joita tiede on mystiikalle 
antanut, vasta kun on ollut pakko nähdä, kuinka työläs on 
potkia tutkainta vastaan, ovat eräät heistä tunteneet tarvetta 
ryhtyä epätoivoisiin yrityksiin tieteen todistuksen ja 
luomistarinan yhteensovittamiseksi. Ensin ovat tarpeen 
aiheuttavat olosuhteet, ja vasta sitten ilmaantuu jonkin 
Minän tuntema tarve. Sellainen on luonnollinen 
maailmanjärjestys. 

Kun ihmisen tajunnan lähdettä etsitään ihmisestä 
itsestään, hänen omasta elimistöstään, ja kun ympäröivän 
ulkomaailman vaikutus hänen tarpeisiinsa ja 
tahtomiseensa kielletään, niin silloin onkin tie avoinna 
mielivaltaisille ja totuudenvastaisille uskotteluille. Kun 
ka ikk i riippuu ihmisyksilöstä itsetehostus-, sukupuoli- ja 
omistusvietteineen, hänen "animaalisista, henkisistä ja 
syvähenkisistä tarpeistaan”, niin eikös kelpaa selittää 
suuret vallankumouksetkin sairaalloisten, vallan-, 

kunnian- ja kostonhimoisten ihmisyksilöiden 
tempauksiksi? Mikäs estää uskottelemasta, että sotienkin 
syyt ovat pelkästään sielullisia, että ne johtuvat vain 
ihmisen viettielämästä, ja jahkahan päästään todenteolla 
käsiksi näihin "sielullisiin syvyyskerroksiin”, niin sodat 
loppuvat maailmasta. 

Va ikk a torjummekin kestämättömän käsityksen, että 
tarpeet ovat ihmisten kaiken käyttäytymisen ja myös 
henkisen elämän alkusyitä, emme luonnollisestikaan halua 
kieltää tarpeiden osuutta ihmisten ajatusmaailman 
muodostumisessa. Eihän mainitunlaista 

"tarvepsykologiaakaan” olisi olemassa, elleivät tietyt 
yhteiskuntapiirit katsoisi juuri sellaista tarvitsevansa. 
Mutta tämän tarpeen aiheuttajia ei löydetä yksityisen 
kapitalistin sisukaluja tutkimalla, se on koko 
kapitalistiluokan etujen sanelemaa, siis yhteiskunnallisista 
ja taloudellisista tekijöistä johtuvaa. "Modernin” 
psykologian monet kommellukset johtuvatkin juuri siitä, 
että se koettaa selittää kaikenlaiset tajunnan ilmiöt vain 
ihmisyksilöä tutkimalla. Sen vuoksi se ei pystykään 
selittämään, miksi eri ihmisryhmät ajattelevat, tuntevat ja 
tahtovat erilailla. Se ei pysty tähän siksi, että se tutkii 
elämästä, yhteiskunnasta irti reväistyä abstraktista ihmistä 
— ihmistä, jota ei ole. 

”Punaisen mökin ajatus” 

"Kumpi on ollut ensin, punainen mökki vaiko ajatus 
punaisesta mökistä?” 

Tällaisellakin "syvähenkisellä" kysymyksellä on 
eräässä ns. valistustilaisuudessa pyritty tyrmäämään 
marxilainen väite, että materia on ollut olemassa ennen 
tajuntaa, ja tahdottu todistaa oikeaksi idealistinen väittämä 

hengen ensisijaisuudesta. Että maailman ensimmäisenkin 
punaisen mökin rakentaja on ajatellut punaista mö kk iä 
ennenkuin hän on ryhtynyt sitä rakentamaan ja punaiseksi 
maalaamaan, sitähän ei kukaan epäile. Tämä ennakolta 
tapahtuva "päässä rakentaminen”, kuten Marx 
huomauttaa, erottaa kehnommankin ihmiskuntaan 
kuuluvan arkkitehdin hänen eläinkuntaan kuuluvista 
virkaveljistään, jotka rakentavat yksinomaan 
vaistonvaraisesti. 

Siitä että punaisen mökin ajatus on ollut ennen 
punaista mökkiä, ei siis synny riitaa materialistin ja 
idealistin välille haastamallakaan. Tiet eroavat vasta siitä 
hetkestä, jolloin herää kysymys, mistä punaisen mökin 
rakentaja on "siepannut” tuon ajatuksensa, oman 
sielunsako salaisista sopukoista vaiko häntä ympäröivästä 
aineellisesta todellisuudesta, siinä näkemistään 
rakennusaineista ja punaisesta väristä. Ottaakohan koville 
sen seikan ymmärtäminen, että ilman noita aineellisia 
edellytyksiä ei punaisen mökin ajatusta olisi koskaan 
kenenkään päässä syntynyt. 

Havainnollisessa ja samalla viehättävässä muodossa 
esittivät kalevalaiset esivanhempamme täysin 
materialistisen käsityksensä henkisten arvojen synnystä 
sanoessaan, että heidän laulunsa olivat "tien ohesta 
tempomia" ja "risukoista riipomia". — Tie siihen 
"risukkoon”, niihin aineellisen ja yhteiskunnallisen 
elämän ilmiöihin, joihin kai kk i henkiset arvot, tieteen 
abstraktiot samoin kuin taiteenkin luomukset viime 
kädessä pohjautuvat, saattaa monissa tapauksissa olla 
hyvinkin pitkä ja mutkallinen, hämärän peitossa, mutta se 
on aina olemassa. Tyhjästä ei vilkkainkaan mielikuvitus 
voi mitään luoda, se pystyy vain muovaamaan ja 
kehittelemään ulkomaailmasta saamiaan vaikutteita. 
Vedenneidon mielikuva voi syntyä vain sillä, joka on 

nähnyt ihmisen ja kalan. Kun Leo Toistoilta kysyttiin, 
mistä hän oli siepannut "Sodan ja rauhan” suurenmoisen 
Natasa Rostovan, hän vastasi survoneensa Sonjan yhteen 
Tanjan kanssa. Sonja oli Tolstoin vaimo ja Tanja hänen 
sisarensa, Natasa oli suuren taiteilijan luoma yhdistelmä 
näistä kahdesta. 

Kun väitetään, niin kuin eräissä psykologian 
oppikirjoissa tehdään, että runoilijan ”antoisimpana 
tietolähteenä on pidettävä itsetutkistelua”, niin silloin 
meitä yritetään taluttaa sä kk i päässä mystiikan 
valtakuntaan. Noin sanottaessa meille uskotellaan, että 
runoilija on saanut ei vain taitoaan, vaan myös tietonsa ja 
ihmistuntemuksensakin jo syntyessään ja että 
ulkomaailmalla kanssaihmisineen ei ole siihen osaa eikä 
arpaa. Todellisuudessa on asia päinvastoin. Aineisto jonka 
runoilija itseäänkin tutkistellessaan löytää, ei ole vain 
hänen omaa minäänsä, vaan ennen ka ikk ea hänen 
tajunnassaan heijastuvaa ympäristöä. 

Ns. sosiaalinen kenttä 

Emmekö anna väärää todistusta väittäessämme, että 
''uudenaikaiset” porvarilliset psykologit repäisevät 
ihmisen irti yhteiskunnasta? Onhan heidän kirjoissaan 
paljonkin puhetta "elämänkentästä”, "sosiaalisesta 
kentästä”, "sosiaalisesta sidonnaisuudesta” jne. 

Totta on, että "sosiaaliselta” kalskahtelevien sanojen 
viljelemisestä ei ole puutetta. Mutta jos vaivaudumme 
silmäilemään tuota professorien "sosiaalista kenttää”, 
havaitsemme sen olevan aivan toista maata kuin todellinen 
yhteiskunta, jossa ihmiset tässä maailmassa elävät, 
toimivat ja taistelevat. 

Kailan ”elämänkenttä” ja "sosiaalinen kenttä”, kuten 
hän teoksessaan "Persoonallisuus” alinomaa tähdentää, on 
aina vain koettua ympäristöä, siis maailma sellaisena kuin 
kukin yksilö sen omalta kohdaltaan sisimmässään kokee. 
Ympäristön olemassaolo tai olemattomuus, yhteiskunnan 
olemassaolo tai olemattomuus jätetään siis kokonaan 

riippuvaksi asianomaisen Minän kokemuksesta tai 
"kokemattomuudesta”. Se ei siis ole ulkokohtaista 
todellisuutta, vaan pelkkää näkemystä ja kokemusta. 

Mainitunlaisen psykologian "sosiaalisessa kentässä” 
vaikuttavat voimat ovat yksinomaan "sielullisia”. Ei 
mitään taloudellisia tekijöitä eikä eturistiriitoja, ei 
yhteiskuntaluokkia eikä kaiken tämän vaikutusta. Suurten 
maailmantapahtumienkin todelliset syyt ovat vain 
"sielullisissa voimissa”. Vallankumouksetkaan eivät 
kuulemma ole muuta kuin "sielullisten voimien 

luhistumista”. 

"Modernin” porvarillisen sosiaalipsykologian suhde 
yhteiskunnalliseen todellisuuteen on siis suunnilleen sama 
kuin hirttonuoran suhde hirtettyyn. Sen "sosiaalinen 
kenttä” merkitsee yhteiskunnallisen todellisuuden 
kieltämistä. 

Tosin David Katz suomeksikin ilmestyneessä 
"Psykologian käsikirjassaan” katsoo aiheelliseksi 

toistamiseen tähdentää, että "ihminen kehdosta hautaan 
elää yhteisön jäsenenä”, että "jokainen yksilö on 
lukemattomien sosiaalisten kontaktien tuote” ja että 
"erillinen yksilö on abstraktio” — mikä kai kk i on totista 
totta. Mutta kun hän samassa yhteydessä leimaa 
työväenluokan ja porvariston välisen luokkavastakohdan 
pelkäksi ennakkoluuloksi, totuudenvastaiseksi 

propagandaksi ja epäoikeudenmukaiseksi 

"suhtautumiskaavaksi”, niin hän — Katzin omia sanoja 

käyttääksemme — ”estää meitä näkemästä asioita ja 
esineitä sellaisina kuin ne ovat todellisuudessa”. Hän 
haluaa nähdä porvarillisen yhteiskunnan toisenlaisena 
kuin se on, sellaisena kuin kapitalistiluokka tahtoisi sen 
näkevänsä. (Kts. mainittua teosta, sivut 298, 302 ja 326.) 

Porvarillisen sosiaalipsykologian samoin kuin 
yleensä kaikenlaisen porvarillisen yhteiskuntatieteen 
varmin tunnusmerkki onkin itsepintainen pyrkimys 
yhteiskuntaluokkien olemassaolon kieltämiseen. Tämä on 
ka ikk ein tärkein niistä vaatimuksista, joita 
kapitalistiluokka oppineille palvelijoilleen esittää. Näiden 
on lupa nähdä "sosiaalisessa kentässä” hyvinkin 
monenlaisia ihmisyhteisöjä: perheitä, kansoja, 

seurakuntia, osakeyhtiöitä, jopa puolueitakin, mutta 
yhteiskuntaluokkia he eivät saa nähdä — ja mikäli niistä 
puhuvat, täytyy puheen tarkoituksena olla 
luokkakäsitteiden sotkeminen. Ahlbergin "Psykologiassa” 
jaetaan erilaiset ihmisyhteisöt kahteen suureen 
päätyyppiin: 1) persoonallisten suhteiden nojalla 

muodostuviin "primäärisiin” ryhmiin ja 2) tiettyä 
tarkoitusta varten perustettuihin ”sekundäärisiin” ryhmiin. 
Huomaamme, että yhteiskuntaluokka ei mahdu 
kumpaankaan, sillä se ei rakennu persoonallisille suhteille 
eikä ole perustettu määrättyä tarkoitusta varten. Jako on 
suoritettu niin taitavasti, että yhteiskuntaluokat saadaan 
kokonaan pois pelistä, mikä on ilmeisesti ollut 
tarkoituskin. 

Jotta psykologia olisi tieteellistä, täytyy sen uskaltaa 
tarkastella ihmistä ympäristössään, osana siitä 
todellisuuksien maailmasta, johon hän itsekin ruumiineen 
ja sieluineen kuuluu. Sosiaalipsykologia, joka ei ole 
tietävinään yhteiskuntaluokista ja luo kk ataistelusta tai 
joka näkee yhteiskuntaelämässä pelkkiä "sielullisia 
voimia”, ei ansaitse tieteen nimeä. Tieteellinen psykologia 

näkee "sielullisten voimien”, ts. henkisten arvojen, 
aatteiden, tietojen, tahdon jne. suuren merkityksen, mutta 
se osaa asettaa ne oikeaan, luonnolliseen suhteeseensa 
kaikkiin muihin yhteiskunnan kehitystä määrääviin 
voimiin nähden. Tällainen psykologia on olemassa. Se on 
dialektisen materialismin pohjalle rakentuvaa marxilaista 
psykologiaa. 

V. TARKOITUS, SYY 
JA SEURAUS 


Onko elämällä tarkoitus? 

Kysymys ei ole niistä tarkoituksista, päämääristä ja 
tavoitteista, joita ihmiset itselleen asettavat, vaan niin 
sanotusta "kaiken olevaisen tarkoituksesta”, siitä, onko 
luonnolla ja ihmiselämällä jokin ihmisistä riippumaton 
"korkeampi” tarkoitus. Eivät vain papit, vaan eräät 
filosofit, jopa jotkut tiedemiehetkin ovat luonnon ja 
ihmiselämän "arvoituksia” pohtiessaan päätyneet 
uskomuksiin tai olettamuksiin ihmisen yläpuolella 
olevasta voimasta, joka ohjaa maailman menoa omien 
tarkoitustensa mukaisesti. Tällaisia väitteitä esittävää 
oppia sanotaan teleologiaksi eli 

tarkoituksenmukaisuusopiksi. Tämä puolestaan on 
läheistä sukua predestinaatio- eli 

ennakoltamääräämisopille, jonka mukaan ei 
hiuskarvaakaan pidä meidän päästämme putoaman ilman 
"sallimusta”. 

Irmari Rantamalan kuuluisan jättiläisromaanin 
Harhaman lähes kahdella tuhannella sivulla etsitään 
kiihkeästi vastausta alituisesti toistuvaan kysymykseen: 
mikä on elämän tarkoitus? Monet kymmenet toinen 
toistaan "syvällisemmät” ja eriskummallisemmat 
määritelmät elämän olemuksesta ja tarkoituksesta 
osoittautuvat Harhaman kokemusten valossa vuoron 
perään kestämättömiksi, ja viimeiseksi "totuudeksi” jäävät 

paroonitar Lichtensteinin sanat: ”Elämän tarkoitus on 
tuskallansa helpottaa kuoleman tuloa”. Lopputuloskin on 
siis varsin laiha ja lohduton, ja tuskallisella 
pohdiskelullaan elämän tarkoituksesta Harhama tekee 
lukijalle vain sen palveluksen, että saa tämän kyllästymään 
tuollaiseen pohdiskeluun ja vakuuttumaan sen 
hedelmättömyydestä. 

”Elämän tarkoitukseen” uskovat henkilöt viittaavat 
tavallisimmin luonnossa vallitsevaan "ihmeelliseen” 
järjestykseen. Heidän mielestään ei tällainen järjestys voi 
olla mitenkään mahdollista, ellei ole ihmistä verrattomasti 
viisaampaa ja voimallisempaa suunnittelijaa ja ohjaajaa, 
jonka tahdosta ka ikk i tapahtuu. Ammattimystikot, 
k ir konmiehet tuntevat olonsa perin onnelliseksi 
voidessaan vedota siihen, että eräät tiedemiehetkin ovat 
tukeneet heidän edustamiaan käsityksiä. He ovat saaneet 
vettä myllyynsä mm. seuraavista prof. Pentti Eskolan 
lausunnoista: "Luonnon ihmeiden tarkastelu osoittaa 
kaikessa sopusuhtaisen kokonaisuuden ja kaikkivaltiaan 
Luojan ohjauksen. . . Kaikkiviisas Luoja on osannut laatia 
lakinsa sellaisiksi, että ne toteuttavat Hänen 
tarkoitusperänsä.” (Maailmankuvaa etsimässä, s. 283- 
284.) 

Jos prof. Eskola olisi esittänyt nuo lausuntonsa 
edustamansa tieteen nimessä, olisi hän selvästi ylittänyt 
valtuutensa, sillä tiede ei voi tietää mitään "ka ikk iviisaan 
Luojan ohjauksesta ja tarkoitusperistä”. Tämän hän itsekin 
oivaltaa ja menettelee täysin tunnollisesti korostaessaan 
samassa yhteydessä, että hän on päätynyt mainitunlaisiin 
lausuntoihinsa pelkän subjektiivisen näkemyksensä 
perustalla. Tiedemieheitäkään ei voida kiistää oikeutta 
esittää subjektiivisia näkemyksiään, mutta niitä ei pidä 
sekoittaa tieteeseen, jonka tehtävänä on tutkia 
kaikenlaisista näkemyksistä riippumatonta todellisuuksien 

maailmaa, etsiä objektiivista totuutta. Mitä pitemmälle 
tiede tässä tehtävässään pääsee, sitä heikommissa 
kantimissa ovat kuvitelmat ihmisen yläpuolella olevasta 
tarkoituksesta ja johdatuksesta, sillä sellaiset kuvitelmat 
eivät perustu tietoon, vaan siihen mikä vielä on tiedon 
rajojen ulkopuolella. On hyvä, että tähdennetään, kuten 
prof. Eskola tekee, maailmankaikkeutta koskevien 
tietojemme rajoittuneisuutta ja että tämän 
rajoittuneisuuden oivaltamisessa nähdään "kiihoke 
eteenpäin yhä lähemmäksi luonnon todellista 
ymmärtämistä”. Mutta niin rajoitettuja kuin tietomme 
lienevätkin, riittävät ne kuitenkin saamaan meidät 
vakuuttuneiksi siitä, että "lähemmäksi luonnon todellista 
ymmärtämistä” päästään vain luontoa tutkimalla, mutta ei 
ihmettä etsimällä. 

Yliluonnollisen suunnittelun ja ohjauksen 
kieltäminen ei suinkaan merkitse yritystäkään kieltää 
luonnossa vallitsevaa järjestystä ja luonnon lakeja, sillä ne 
kuuluvat siihen objektiiviseen todellisuuteen, jonka 
tunnustaminen on dialektisen materialismin lähtökohta. 
Juuri marxilaisuus opettaa, että luontoa ei ole tarkasteltava 
"toisistaan irrallaan olevien, toisistaan eristettyjen ja 
toisistaan riippumattomien esineiden ja ilmiöiden 
satunnaisena kokoutumana, vaan yhteenkuuluvana, 
yhtenäisenä kokonaisuutena, jossa esineet ja ilmiöt ovat 
elimellisesti toistensa yhteydessä, toisistaan riippuvia ja 
toistensa ehtoina” (Stalin). Ilmiöiden universaalinen, koko 
maailmankaikkeutta käsittävä keskinäinen yhteys, 
keskinäinen riippuvuus ja toisiinsa punoutuminen on 
tieteen jokaisen uuden saavutuksen mukana yhä 
ilmeisemmäksi käyvä tieteellinen tosiasia. Ilman 
luonnossa vallitsevia lainmukaisuuksia ei tiedekään olisi 
mahdollinen, sillä niiden selville saaminen onkin juuri sen 
varsinainen tehtävä. 

Mutta järjestys ja lainmukaisuus eivät ole samaa 
kuin tarkoituksenmukaisuus. Luonnon järjestys on sen 
omaa järjestystä, luonnon lait sen omia lakeja, joita ei 
kukaan ole laatinut, vaan jotka ovat muodostuneet 
itsestään. Luonnon tapahtumat ovat mistään tarkoittajista 
ja ohjaajista piittaamattomia. Luonto on oma tarkoittajansa 
ja ohjaajansa, se kulkee omaa kulkuaan. 

Tarkoituksenmukaisuusoppi on ilmeisessä 
ristiriidassa alituisesti havaittavien ilmiöiden kanssa, eikä 
ole ihme, että se on aikojen kuluessa saanut veristä pilkkaa 
osakseen. Heinrich Heine päättelee teoksessaan ”Matka 
Harzille” tuon opin perusteella, että puut viheriöivät sen 
vuoksi, että vihreä väri on terveellistä silmille, Jumala on 
luonut nautaeläimet, koska lihakeitto vahvistaa ihmistä ja 
aasin sen vuoksi, että tämä auttaa ihmistä tekemään 
vertailuja. Ihminen taas on luotu sitä varten, että hän söisi 
lihakeittoa eikä olisi aasi. Jos pitäisimme kiinni 
käsityksestä, että ka ik illa luonnon tapahtumilla on 
tarkoituksensa, pitäisi meidän täällä Suomessa eräiden 
menneiden kesien kokemusten perusteella tulla siihen 
tulokseen, että sateen tarkoitus on viljan mädännyttäminen 
ihmisten pelloilla. Bakteerit ja virukset olisi luotu sitä 
varten, että ihmiset sairastuisivat ja kuolisivat, ja 
sairastuminen ja kuolema olisi näiden ihmisten elämän 
tarkoitus jne. 

Omalaatuisella tavalla torjui 

tarkoituksenmukaisuusopin suuri hollantilainen filosofi 
Spinoza. Hän joka nimitti luontoa Jumalaksi, selitti 
jyrkästi, että Jumala ei pyri mihinkään tarkoitukseen, hän 
ei kaipaa eikä tarvitse mitään. Yhtä päättävästi hän torjui 
opin maailman luomisesta puolustaen sitä puhtaasti 
materialistista käsitystä, että Luonto on iankaikkinen, 
aluton ja loputon, ”oman itsensä syy”. 


100 



Mutta emmekö sittenkin tee alituisesti havaintoja, 
jotka todistavat luonnossa vallitsevasta tietynlaisesta 
tarkoituksenmukaisuudesta? Eivätkö jänis ja metsäkana 
ole talvella lumivalkoisia, mutta saavat kesällä uuden 
ajanmukaisen suojavärin? Ja eikö meillä itsellämme ole 
silmät näkemistä, korvat kuulemista ja jalat kävelemistä 
varten? 

Esimerkkejä tämänlaatuisesta 

"tarkoituksenmukaisuudesta” voitaisiin luetella 
loputtomiin. Mutta yliluonnollisilla tarkoittajilla ja 
tarkoituksilla ei tässä ole mitään tekemistä. Mainitunlaiset 
ilmiöt eivät todista muuta kuin elollisen organismin kykyä 
mukautua sitä ympäröiviin olosuhteisiin, kehittyä näiden 
olosuhteiden suomien mahdollisuuksien ja asettamien 
vaatimusten puitteissa. 

Mutta elollisen olennon mukautuminen ympäristöön 
ei ole samaa kuin määrätietoinen toiminta. Mikään ei 
todista, että metsäkanan tai jäniksen valkoisen talviasun 
olisi jokin "mestari” suunnitellut ja valmistanut; se on 
muodostunut metsäkanan tai jäniksen ja kenenkään 
tiedosta ja tahdosta riippumatta, elimistön ja sitä 
ympäröivän luonnon vuorovaikutuksessa. Luonto ei aseta 
itselleen tavoitteita, se ei tahdo eikä tarkoita mitään. 
Eläinten välittömien fyysisten tarpeiden sanelemat 
tavoitteet ovat pelkkiä vaistonvaraisia heijastusliikkeitä, 
yksinkertaista ympäristöön mukautumista. Vielä 
vähemmän voidaan puhua kasvien saat ikk a epäorgaanisen 
luonnon tarkoituksista. 

Oppi elämän ilmiöiden tarkoituksenmukaisuudesta 
ei kestä arvostelua alkuunkaan. Nykyajan ihmiset osaisivat 
varmasti järjestää monen asian paljon 
tarkoituksenmukaisemmin, jos olisivat "luojan” asemassa. 
Hyvin uskottavalta tuntuu kertomus tiede miehestä, joka oli 

sanonut, että jos lasinhioja möisi hänelle niin kelvottoman 
linssin kuin ihmisen silmä on, palauttaisi hän sen heti 
takaisin uudelleen hiottavaksi. Samasta näkökulmasta 
katseli asioita se metsätorpan emäntä, joka Jämsänkosken 
paperitehtaat nähtyään lausui: ”luojan laitokset ovat 
ihmeelliset, mutta kyllä nämä ruukin laitokset ovat vielä 
ihmeellisemmät. ” 

Päädymme siihen, että tutkistelu ihmisen ylä- tai 
ulkopuolella olevasta olevaisen tarkoituksesta ja elämän 
tarkoituksesta on hedelmätöntä askartelua. Luonnossa on 
ihmettelyä, ihailua ja hämmästystä herättävää järjestystä, 
lainmukaisuutta, suuruutta ja kauneutta, mutta 
"lainlaatijaa” tai "tarkoitusta” emme siitä löydä. 
Tarkoitusta on vain ihmisen aivoissa. Muuta tarkoittajaa, 
ihmistä korkeampaa olentoa, ei kukaan tunne eikä sen 
olemassaolon myöntäminen ole perusteltua. Ihmisen 
elämällä on tarkoitus, jos ihminen pystyy sen itselleen 
asettamaan tai valitsemaan. Muussa tapauksessa se on 
"tarkoitukseton”. Johonkin salaperäiseen elämän 
tarkoitukseen uskomalla päädytään vain sekavuuteen, 
ihmisen arvon ja hänen oman tahtonsa ja toimintansa 
merkityksen väheksymiseen. Sellainen oppi tuomitsee 
ihmisen kohtalonsa passiiviseen odottelemiseen ja siihen 
alistumiseen. Ja juuri tästä syystä meillä on oikeus pitää 
sellaista oppia taantumuksellisena. 

Syy ja seuraus 

Kukaan ei voi vastata kysymykseen, mikä on sateen 
tarkoitus. Sitävastoin voivat luonnontieteilijät 
järkeenmenevästi selittää, mistä sade johtuu, ts. mitkä ovat 
syyt, jotka sateen aiheuttavat. Ja kuka tahansa voi helposti 
todeta sateen vuorostaan aiheuttamat hyödylliset tai 
tuhoisat seuraukset, esimerk ik si sen hedelmöittävän 

vaikutuksen kasvillisuuden kehitykseen tai siitä ihmisille 
koituvat monenmoiset haitat ja vastukset. Tarkoitusta tässä 
kaikessa on vain sikäli kuin ihminen panee sateen 
palvelemaan omia tarkoituksiaan tai pyrkii torjumaan sen 
haitallisia vaikutuksia. Mieletöntä olisi kysellä bakteerien 
tai virusten tarkoitusta, mutta järjellistä on tutkia niitä 
olosuhteita, joissa bakteerit ja virukset sikiävät ja 
lisääntyvät sekä pyrkiä löytämään niiden tuhoamiseen 
soveltuvia vastavoimia. Kapitalismi synnyttää jokaisessa 
maassa työväenluokan omaksi ”haudankaivajakseen” 
kenenkään sitä tarkoittamatta. 

Nämä yksinkertaiset esimerkit puhuvat luonnossa ja 
yhteiskunnassa vallitsevasta syy-yhteydestä, siitä, että 
jokaisella oliolla ja ilmiöllä on omat syynsä ja omat 
seurauksensa. Tunnustaessaan kaikkialla vallitsevan 
yleisen syy-yhteyden, syyn ja seurauksen lain, 
marxilaisuus edustaa filosofiassa determinismiä. Tämä 
erottaa sen indeterminismistä, joka kieltää objektiivisen 
syy-yhteyden, ja myös tarkoituksenmukaisuusopista. 

Jyrkkää indeterminismiä edusti Friedrich Nietzsche, 
väkeväsanainen ja kiihkomielinen imperialismin profeetta. 
”Syytä ei ole olemassakaan.” ”Syy-yhteys on petosta.” 
Näin hän julisti. Tuollainen kanta merkitsee, että ”me 
teemme mitä tahdomme”. Ol ik in aivan luonnollista, että 
Saksan natsit tunnustivat Nietzschen oppi-isäkseen. He 
kuvittelivat todellakin, että ainoa laki, joka oli määräävä 
kansojen historian kulun, oli puoskari Adolf Hitlerin tahto. 
Ja niinpä päivänä muutamana sanottu puoskari otti kynän 
käteensä ja yhdellä huitaisulla "lakkautti” Saksanmaasta 
ka ikk i yhteiskuntaluokat perustaen niiden tilalle neljä 
"säätyä”: teollisuussäädyn, johon kuuluivat 

suurkapitalistit että työmiehet, elatussäädyn, johon 
kuuluivat ka ikk i maalaiset suurmaanomistajista 
muonamiehiin, sotilassäädyn ja opetussäädyn. Näiden 

"säätyjen” saksankielinen luettelo on kuin runoa ikään: 
Nährstand, Wehrstand, Lehrstand. . . Ja pelkäksi 
runoksihan se jäi koko touhu, sillä eihän suurkapitalistien 
fasistisilla kahlekoirilla ollut aikomustakaan poistaa 
luokkavastakohtien syitä, kapitalistisia tuotanto- ja 
omistussuhteita. 

Erittäin kuvaavaa kapitalistisen järjestelmän 
kuolinkamppailulle on, että Hitlerin puoskaroinnin surkea 
loppu ei näy opettaneen mitään toisten "sivistysmaiden” 
kapitalistisille vallanpitäjille. Luokkavastakohdat, 
luokkataistelu ja siirtomaakansojen vapaustaistelun 
valtava nousu ovat meidän aikamme jämerää todellisuutta, 
mutta herrat suursaalistajat eivät mitenkään halua 
"tunnustaa” näitä realiteetteja, vaan etsivät edelleenkin 
pelastusta omaan tärkeyteensä ja Kaitselmukseen 
uskovista, arvoituksellisina esiintyvistä "yli-ihmisistä”, 
jotka Hitleriä jäljitellen uskottelevat voivansa "lopettaa” 
luo kk avastakohdat ja kansojen vapaustaistelun. 

Syy-yhteys ja peräkkäisyys 

Ovatpa eräät huomattavatkin filosofit, mm. 
englantilainen Hume ja saksalainen Kant, yrittäneet 
kumota käsitystä objektiivisesta syy-yhteydestä. Mutta 
kun he eivät ole katsoneet voivansa omaksua k ir kkoisien 
oppia Luojan ihmeellisestä johdatuksesta, ja toisaalta ovat 
todenneet luonnon ilmiöissä tiettyä vuorojärjestystä ja 
muuta säännönmukaisuutta, on heidän täytynyt etsiä siihen 
jonkinlaista selitystä. Agnostikko joka kieltää ihmisen 
tajunnasta riippumattoman todellisuuden olemassaolon tai 
pitää sen tiedostamista mahdottomana, ei näin ollen voi 
tulla muuhun tulokseen kuin että tuo hänen toteamansa 
säännönmukaisuus on vain hänen oman tajuntansa 
synnyttämä. "Meidän ymmärryksemme sanelee lait 

luonnolle”, julistaa Kant. Ja Hume oli jo ennen häntä 
väittänyt, että se m ik ä meistä näyttää esineiden väliseltä 
yhteydeltä, on todellisuudessa vain "sielulla tunnettua” 
ideain välistä yhteyttä. Kun havaitsemme toisiaan 
säännöllisesti seuraavia ilmiöitä, ei kysymyksessä Humen 
mukaan ole muu kuin pelkkä peräkkäisyys ja 
ajatustottumus, emmekä mitenkään voi todistaa, että 
edellinen ilmiö olisi seuraavan ilmiön aiheuttaja, sen syy. 

Pari sataa vuotta sitten eläneen Humen 
peräkkäisyysteoriaan ei nyt enää kannattaisi kiinnittää 
huomiota, jos se olisi mennyt tekijänsä mukana hautaan. 
Niin ei kuitenkaan ole tapahtunut, vaan se on yhä käypää 
tavaraa ka ikk ein "uudcnaikaisi tupienkin” porvarillisten 
filosofien keskuudessa. Niinpä Russell puolustelee varsin 
kiihkeästi Humen peräkkäisyysoppia ja leimaa syy- 
yhteyden tunnustamisen "erehdykseksi”, kun taas hänen 
läheinen hengenheimolaisensa Wittgenstein tuomitsee sen 
peräti "taikauskoksi”. Muuhun tulokseen ei voida 
tullakaan filosofialla, joka kieltää tajunnasta 
riippumattoman ulkomaailman olemassaolon. Mitäpä syy- 
yhteyttä enempää kuin muutakaan yhteyttä voisi olla 
maailmassa, jota ei ole. 

Mutta se mitä tietynlaiset "viisaustieteilijät” eivät ole 
käsittävinään, avautuu normaalijärjellä varustetulle 
ihmiselle verraten helposti. Tällainen ihminen osaa tehdä 
eron syy-yhteyden ja muunlaisen yhteyden välillä. Ei ole 
vaikea huomata, että ilmiöiden virrassa esiintyy 
kahdenlaista peräkkäisyyttä: sellaista missä ilmiö seuraa 
toista olematta edellisen aiheuttama ja sellaista missä 
tällainen syy-yhteys on kiistattomasti havaittavissa ja 
todistettavissa. Perjantai seuraa säännöllisesti torstaita ja 
helmikuu tammikuuta, mutta torstai on aivan ”syytön” 
perjantain tuloon ja tammikuu helmikuun tuloon. Kesä 
seuraa talvea ja päivä yötä, mutta talvi ei aiheuta kesää 

eikä yö päivää, niiden välinen yhteys ei ole syy-yhteyttä. 
Vuodenaikojen samoin kuin vuorokaudenkin aikojen 
vaihteluilla on kuitenkin omat syynsä, jotka jokainen 
koululapsi tietää. Veden kuumentaminen aiheuttaa sen 
kiehumisen ja muuttumisen höyryksi, salama aiheuttaa 
ukkosenjyrähdyksen, kapitalistinen järjestelmä aiheuttaa 
luokkataistelun kapitalistien ja työläisten välille. 
Tällaisissa tapauksissa, joita voitaisiin luetella 
loputtomiin, on selvästi nähtävissä ja myös todistettavissa 
syy-yhteys eikä vain pelkkä ilmiöiden peräkkäisyys. 

On tehtävä ero syyn ja aiheen välillä. Aihe on 
ilmiöiden pinnalla näkyvä tapahtuma, joka edeltää toista 
tapahtumaa ja esittää jonkinlaista "kätilön” osaa tämän 
syntymisessä, mutta ei ole sen todellinen syy. Sodat ja 
vallankumoukset puhkeavat usein ilmi verraten 
mitättömistä aiheista, kun niiden todelliset edellytykset 
ovat kypsyneet. Sarajevon laukaus ei ollut suinkaan 
ensimmäisen maailmansodan syy eikä saippua-annosten 
pienentäminen Saksan laivastossa vuoden 1918 
vallankumouksen syy, mutta näiden tapahtumien 
syttymisen välittöminä aiheina ne esittivät huomattavaa 
osaa. Aiheet löytyvät, kun syyt ovat tarpeeksi painavia. Ei 
ole kuultu, että jokin ryyppytilaisuus olisi jouduttu 
peruuttamaan sopivan aiheen puuttumisen vuoksi. 

Kaikella tapahtumalla, ka lk illa ilmiöillä on syynsä. 
"Syyttömiä” ilmiöitä ei ole. Jos emme osaa selittää jonkin 
ilmiön luonnollista syytä, se merkitsee vain, että meillä on 
sillä kohdalla aukko sivistyksessämme. Monien ilmiöiden 
syitä ei tiedekään voi vielä tyydyttävästi selittää, mutta 
nämä syyt ovat silti objektiivisesti olemassa ja odottavat 
luonnollista selitystään. Lääketiede ei ole vielä tähän 
mennessä (toukokuu 1959) saanut selville syövän 
aiheuttajaa, mutta se tulee epäilemättä lopulta löydetyksi. 

Luonnossa ja yhteiskunnassa vallitsevan 
objektiivisen syy-yhteyden tuntemisella on valtavan suuri 
merkitys ihmisten käytännölliselle toiminnalle. Tuntien 
ilmiöiden syyt ja seuraukset ja niihin tietoisesti 
vaikuttamalla voimme aiheuttaa toivomiamme muutoksia. 

Mahdollisuus ja todellisuus 

Kun sanomme, että sama syy aiheuttaa saman 
seurauksen, on siihen varmuuden ja selvyyden vuoksi 
lisättävä: jos muut olosuhteet pysyvät samoina. Veden 
kiehumapiste on 100 Celsius-astetta, jos kuumennamme 
sitä merenpinnan korkeudella ilmanpaineen ollessa 
normaali, mutta alenee korkeammalle noustessa, ja 5.000 
metrin korkeudella se on enää vain 84 astetta. Se että 
samanlaisesta siemenestä syntyy samanlainen kasvi, on 
totta, mutta ei varauksitta. Vehnän jyvästä ei voi tietenkään 
syntyä muuta kasvia kuin vehnä. Mutta ottaako se maahan 
jouduttuaan itääkseen, millaiseksi sen kasvu muodostuu 
eri vaiheissa, jaksaako se kantaa hedelmää ja minkälaista 
— ka ikk i tämä riippuu hyvin monesta seikasta. 

Nämä pienet esimerkit riittävät kiinnittämään 
huomiomme syy-yhteyden monipuolisuuteen. Asiahan ei 
ole niin yksinkertainen, että tietyllä ilmiöllä on vain yksi 
syy ja yksi seuraus. Useinkin saa vain hyvin monien 
erilaisten syiden yhteenpunoutuminen ja yhteisvaikutus 
aikaan odotetun tuloksen. Jos haluamme täysin ymmärtää 
jotakin ilmiötä, on meidän tutkittava ka ik kia siihen 
vaikuttavia tekijöitä. Jotta saataisiin selville, miksi jokin 
kasvi on juuri sellainen kuin se on, täytyy tuntea paitsi sen 
esivanhempia ja siementä, myöskin ne mitä 
moninaisimmat ulkonaiset ehdot, jotka sen kehitykseen 
ovat vaikuttaneet: maaperä, ilmastosuhteet, lämpö, 
kosteus, valo jne. Miksi jokin ihminen järkeilee niinkuin 

hän järkeilee, sitä emme useinkaan voi selittää vain hänen 
yksilöllisten ominaisuuksiensa perusteella, ellemme tunne 
samalla ympäristöä, jossa hän on elänyt, ennen kaikkea 
hänen yhteiskunnallista luokka-asemaansa ja henkistä 
ravintoa, jota hän on ympäristöstään itseensä imenyt. 
Hyvin monenkirjavaksi muodostuu syiden ja seurausten 
kudos yhteiskuntaelämässä, jonka piirissä vaikuttavat mitä 
moninaisimmat eri tahoille suuntautuvat voimat ja 
vastavoimat alituisine heilahteluineen. 

Jonkin ilmiön muodostumiseen vaikuttavat syyt ovat 
tietenkin eriarvoisia merkitykseltään. Niin tutkimustyössä 
kuin käytännöllisessä toiminnassakin pyritään aina 
tekemään ero määräävien, ratkaisevien syiden ja 
vähemmän tärkeiden sekä satunnaisten osatekijäin välillä. 
Ratkaisevasti määräävä syy jonkin kasvin syntymiseen on 
siemen, koska se on välttämätön ehto, jota ilman 
toivottuun tulokseen ei päästä ihanteellisimmissakaan 
olosuhteissa. Työväen luo kk ataistelun menestys riippuu 
ratkaisevasti sen järjestyneisyydestä, rivien 
yhtenäisyydestä ja toiminnan määrätietoisuudesta. 

Syy-yhteyden monitahoisuudesta johtuu, etteivät 
luonnon eivätkä varsinkaan yhteiskuntaelämän lait esiinny 
aina ehdottomassa, "puhtaassa” ja "klassillisessa” 
muodossaan, eivät aina johda odotettuun lopputulokseen, 
vaan osoittavat ainoastaan ilmiöiden kehityssuuntaa. 
Toisin sanoen ne esiintyvät ainoastaan mahdollisuuksina , 
joiden muuttuminen todellisuudeksi riippuu siitä, 
muodostuvatko olosuhteet tälle muuttumiselle suotuisiksi 
vaiko epäsuotuisiksi. 

Tämä sei kk a korostaa ihmisten määrätietoisen 
toiminnan merkitystä. Ihmiset eivät voi korvata luonnon ja 
yhteiskuntaelämän lakeja, mutta voivat kyllä vaikuttaa 
siihen suuntaan, että nämä lait pääsevät oikeuksiinsa, he 

voivat edistää mahdollisuuden muuttumista 
todellisuudeksi. Millainen sato viljasta saadaan, ei riipu 
vain maahan kylvetyn siemenen laadusta ja luonnon 
tarjoamista olosuhteista, vaan myös viljelijän työstä ja 
hänen taidostaan käyttää näitä mahdollisuuksia hyväkseen. 
Suotuisinkaan vallankumouksellinen tilanne ei johda 
itsestään kansan voittoon ilman kansanjoukkojen 
määrätietoisia ponnistuksia. Nykyisessä 

maailmantilanteessa, jolloin kapitalistisen järjestelmän 
rinnalle on muodostunut voimakas sosialistinen 
maailmanjärjestelmä, on uuden maailmansodan 
ehkäiseminen mahdollisuuksien rajoissa, mistä 
aikaisemmin ei voinut olla puhettakaan. Tämän 
mahdollisuuden toteutuminen riippuu monista seikoista, 
eikä kai kk ein vähiten kansanjoukkojen päättävästä 
taistelusta rauhan puolesta. 

Luonnossa mahdollisuus muuttuu todellisuudeksi 
tavallisesti itsestään. Yhteiskunnallisessa elämässä tämä 
muuttuminen toteutuu ihmisten käytännöllisen toiminnan 
tuloksena. 

VI. DIALEKTIIKKA 


Mitä se on? 

Tietynlainen herrasväki mainehikkaan A lk on 
mainehikasta pääjohtajaa myöten nyrpistää ylhäisesti 
nenäänsä kuullessaan puhuttavan marxilaisesta 
dialektiikasta. 

Mistä ylhäisyyksien vastenmielisyys dialektiikkaa 
kohtaan johtuu? Mikä vika siinä on heidän horisontistaan 
katsellen? Tavallisten kansalaisten kuulee joskus 
valittavan vain sitä, että sana on vieraskielinen. Mutta 
ylhäisyyksillä on omat syynsä nenän nyrpistykseen ja 
"älykkääseen” naljailuun. Sana dialekti ikk a sellaisenaan ei 
heitä hirvitä, sillä kuuluuhan se ns. sivistyssanoihin, joita 
saatetaan joskus käyttää paremmissakin herrasväissä. 
Heitä ei miellytä se merkitys, joka tuolla sanalla on 
marxilaisessa teoriassa. Marxilainen dialekti ikk a ärsyttää 
heitä siitä syystä, että se on oppia kehityksestä , myöskin 
yhteiskunnan kehityksestä, m ik ä tietynlaisille 
ylhäisyyksille on samaa kuin punainen vaate härälle. 

Mutta miksi sitten käytämme vieraskielistä sanaa, 
miksemme suomenna dialektiikkaa yksinkertaisesti 
kehitysopiksi, koska sitä kuitenkin tarkoitamme? Siksi, että 
tämä sana on "varattu”: kehitysoppi on jo kauan sitten 
vakiintunut kielessämme merkitsemään oppia vain kasvi- 
ja eläinmaailman kehityksestä, ns. polveutumisoppia. 
Marxilainen dialekti ikk a sitävastoin on oppia kaiken 
olevaisen, koko luonnon, ihmiskunnan aineellisen ja 

henkisen elämän kehityksestä. "Dialektiikka on 
kehitysoppia sen täydellisimmässä, syvimmässä ja 
monipuolisimmassa muodossa” (Lenin). 

Kun kielestämme ei löydy tarkkaa vastinetta 
dialektiikka-sanalle, on meidän käytettävä tätä sanaa. Niin 
tekevät muutkin kansat. Samasta syystä on alistuttava tässä 
yhteydessä käyttämään toistakin vieraskielistä sanaa. Se 
on metafysiikka , joka on kaikessa dialektiikan vastakohta. 
Kun materialistinen dialektiikka Engelsin sanojen mukaan 
vaatii ”luonnon ymmärtämistä sellaisena kuin se on, ilman 
minkäänlaisia vieraita lisäyksiä”, pyrkii metafysiikka 
näkemään asiat toisenlaisina kuin ne ovat, antamaan 
todellisuudesta mielivaltaisesti muunnetun kuvan, 
lisäämään siihen ajattelijan omasta viisaasta päästä 
sellaista mitä todellisuudessa ei ole , esimerk ik si 
yliluonnollisen liikkeellesysääjän ja rakennusmestarin, tai 
ottamaan siitä jotakin oleellista pois. Metafyysinen ajattelu 
lo ikk aa todellisuuden rajojen ulkopuolelle. Metafysiikka 
merkitseekin sanan mukaan "fysiikan jälkeen”, "fysiikan 
tuolla puolen”. Ne edellä kuulemamme viisaudet, että 
luonto ei ole muuta kuin aistimusta ja kokemusta, pelkkää 
ominaisuutta ja aineettomien ilmiöiden virtaa, että 
yhteiskuntaluokkia ei ole olemassakaan, että 
vallankumousten syitä on etsittävä riettaiden 
ihmisyksilöiden turmeltuneesta sielusta jne. ovat 
tyypillistä metafysiikkaa, koska ne pyrkivät kiskomaan 
meitä pois tästä matoisesta maailmasta "fysiikan tuolle 
puolen”, maailmaan jota ei ole. 

Metafysiikka tarkastelee ilmiöitä ikuisina ja 
muuttumattomina, alituisesti samaa kehää kiertävinä. 
Dialektinen matematiikka opettaa, että esineet ja ilmiöt 
voidaan ymmärtää ja selittää oikein vain sillä ehdolla, että 
ne nähdään syntyvinä, kehittyvinä ja katoavina. 

Engels määrittelee dialektiikan tieteeksi 
kaikenlaisen liikunnan yleisistä laeista. Kun seuraavassa 
kosketellaan lähemmin eräitä näistä kehityksen ja 
liikunnan laeista, ei ole tarkoituskaan pyrkiä käsittelemään 
asiaa tyhjentävästi ja joka puolelta. Niihin viitataan vain 
sen verran kuin tietyt "suomalaiset”, ts. Suomessa 
esiintyvät ja "kommunismin tappamiseksi” tarkoitetut 
metafyysiset teoriat, uskonkappaleet ja elämänviisaudet 
aihetta antavat. 

Huomautettakoon jo heti alkuun, että marxilainen 
dialekti ikk a ei pyri keksiskelemään, sanelemaan tai 
säätämään elämän lakeja. Dialekti ik an lait eivät ole muuta 
kuin luonnon ja historian oman kehitysprosessin lakeja, ja 
dialektinen filosofia, kuten Engels selittää, ”on itse tämän 
prosessin pelkkää heijastelua ajattelevissa aivoissa”. 
Marxilainen ajattelu ei pyri ahtamaan kehityksen 
monitahoisuutta ennakolta valettuihin muotteihin, se vaatii 
elämän kon kr eettisten ilmausten ehtymättömän runsauden 
ja vivahdusrikkauden huomioon ottamista. 

Kehityksen etenevä suunta 

Maailmassa on ka lkk i liikkeessä, materian 
pienimmistä hiukkasista jättiläisplaneettoihin ja 
tähtijärjestelmiin asti. Jokainen atomi ja jokainen solu on 
täynnä alituista "vilskettä”. Liikunnalla emme tarkoita 
vain kappaleiden siirtymistä paikasta toiseen, vaan yleensä 
kaikenlaista muutosta: aineenvaihduntaa, kemiallisia 
reaktioita, kasvun ja surkastumisen, uudistumisen ja 
taantumisen prosesseja jne. Oliot ja ilmiöt voidaan 
ymmärtää ja selittää oikein vain sillä ehdolla, että niitä 
tarkastellaan niiden synnyn, kehityksen ja häviämisen 
prosessissa. 

Tieteen todistus luonnossa alituisesti tapahtuvasta 
kehityksestä on siinä määrin ”lyönyt itsensä läpi”, että se 
on pakottanut yksinpä eräät kirkonmiehetkin ottamaan 
lusikan kauniiseen käteen ja ilmoittautumaan tieteen 
"ystäviksi”. Kysymys ei tietenkään voi olla muusta kuin 
uudenlaisesta taktiikasta taistelussa tiedettä vastaan, sillä 
tieteen ja uskonnon välinen ristiriita on ehdoton ja 
sovittamaton, ja sellaisena pysyy. Mutta uuden 
pappistaktiikan edustajat juttelevat, että "kehitysopillinen 
näkemys maailman synnystä ja Raamatun luomiskertomus 
soveltuvat erinomaisesti yhteen”. "Todistukset”, joita he 
tämän "erinomaisen yhteensoveltumisen” puolesta 
esittävät, ovat ymmärrettävästi varsin keinotekoisia 
eivätkä kestä arvostelua alkuunkaan. Kun ne nyt puhuvat 
niinpäin, että Luoja ei "alussa” tosin vielä luonutkaan 
valmista ihmistä, Aatamia, vaan yhden ainoan alkusolun, 
elävän itiön, ilmoittavat he samalla tietävänsä, että sama 
Luoja kuitenkin tarkoitti ihmistä, ihminen oli hänellä jo 
silloin "tähtäyspisteenä”. Kun nämä mainiot tieteen 
ystävät sitten vielä "varmuuden välttämiseksi” kieltävät 
jyrkästi tieteen todistuksen, jonka mukaan elämä 
maapallolla ei ole voinut syntyä muusta kuin elottomasta 
epäorgaanisesta materiasta, on vanhan luomistarun uusi 
painos valmis. Siinä paljastuu kaiken muun ohella 
k ir konmiesten vahingonilo sen johdosta, että tiede ei ole 
vielä saanut selville elämän synnyn perimmäistä 
salaisuutta, nimittäin sitä, miten eloton epäorgaaninen 
materia on muuttunut elolliseksi, orgaaniseksi. Mystikot 
eivät iloitse tieteen saavutuksista, heidän riemunsa aiheena 
ovat hämärät sopukat, joihin tiedon valo ei ole vielä ehtinyt 
tunkeutua. Ja tieteen edistyessä on uuden luomistarunkin 
sepittäjien ennen pitkää annettava uusi näyte taktillisesta 
joustavuudestaan, peräännyttävä lähinnä seuraavaan 
hämärään sopukkaan ja sinne kaivauduttuaan jatkettava 

epätoivoista taisteluaan tiedettä vastaan jollakin 
kolmannella luomistarun muunnoksella. 

Mutta luonnossa vallitseva kehitys, muutos ja 
uudistuminen ei ole suinkaan hallitsevien riistäjäluokkien 
suurin suru. Pelottavinta on, että yhteiskuntakin kehittyy, 
muuttuu ja uudistuu, mikä merkitsee, että vanha 
järjestelmä saa väistyä uuden tieltä. Siksi keskittyvätkin 
kapitalistiluokan ''aatteellisten” edustajain 

pääponnistukset kapitalistisen järjestelmän 

järkkymättömyyden, muuttumattomuuden ja ikuisuuden 
todisteluun. Tuollainen todistelu ei voi olla muuta kuin 
sil kk aa metafysiikkaa, koska se on ristiriidassa ilmeisten 
tosiasiain kanssa. Tämän lajin mystikkojen autuus menee 
niin pitkälle, että he näkyvät olettavan Suomen pysyvän 
yksinään kapitalistisena maana senkin jälkeen, kun 
sosialismi on jo ka ikk ialla muualla voittanut. Saamme 
miltei joka päivä lukea tietynlaisista lehdistä seuraavan 
humoristisen lauseen: 

"Kommunismi ei sovi suomalaiselle luonteelle.” 

Jos sanottaisiin, ettei kommunismi sovi suomalaisen 
kapitalistin luonteelle, niin siinä olisi jotakin järkeä. Mutta 
väite, ettei se sovi suomalaiselle kansanluonteelle, on 
Suomen kansan panettelua. Mikä verraton näky: 
kommunismi kulkee voitosta voittoon ja osoittaa 
erinomaisesti soveltuvansa kaikenlaiselle 

kansanluonteelle niin idässä kuin lännessäkin, mutta tämä 
uljas suomalainen luonne seisoa jököttää nyt ja 
ianka ikk isesti paikallaan kuin puujumala eikä muutu 
miksikään, va ikk a sen voissa paistaisi! Tuollaisen 
irvikuvan Suomen kansasta voivat piirtää vain kansaa 
tuntemattomat ja sitä halveksivat, turmeltuneet 
herrasroikaleet, "oman pesän likaajat”. 

Varma luottamuksemme edistyksellisten voimien ja 
nimenomaan kommunismin voittoon ka ikk ialla 
maailmassa Suomea myöten ei ole toiveajattelua eikä se 
perustu vain niiden realiteettien tunnustamiseen, joita 
marraskuussa 1917 alkanut ja meidän päivinämme yhä 
jatkuva kommunismin maailmanhistoriallisten voittojen 
sarja merkitsee. Tämän vakaumuksemme juuret ovat 
paljoa syvemmällä, tieteellisessä sosialismissa. 
Tieteellinen sosialismi on jo monia vuosikymmeniä ennen 
Lokakuun sosialistista vallankumousta todistanut 
sosialismin voiton väistämättömyyden, historian kokemus 
vahvistaa tämän todistuksen oikeaksi. 

"Kaikki virtaa’’. Tätä vanhan ajan dialektikon 
kuuluisaa lausetta toistellaan usein täkäläisen 
taantumusleirinkin lehdistön palstoilla. Mutta tuossa 
leirissä ei jakseta sulattaa historian kumoamatonta 
todistusta, että kehityksen "virta", sen yleinen suunta, 
kulkee eteenpäin , niin monia mutkia kuin se edetessään 
saattaa tehdäkin ja niin paljon päinvastaiseen suuntaan 
käyviä sivuvirtauksia kuin se saattaa tiellään kohdatakin. 
Siellä uskotaan mieluummin sellaisiin teorioihin, joiden 
mukaan kaiken virtaaminen tapahtuu alati toistuvassa 
kehässä, suljetussa ympyrässä. Kehitys, niin luonnossa 
kuin yhteiskunnassakin, on todellakin eräänlaista 
kiertokulkua. Mutta se ei kierrä suljettua ympyrää, vaan 
pikemminkin spiraalia, mikäli mittausopillista 
vertauskuvaa halutaan käyttää. Tällaista jo Hegelin 
käyttämää vertausta Lenin sanoo erittäin syvälliseksi ja 
oikeaksi, koska se ilmaisee hyvin havainnollisesti asian 
ytimen, kun puhe on kehityksen yleisestä suunnasta. 
Kehitys "kiertää” alhaalta ylöspäin nousten alemmalta 
asteelta korkeammalle. Historia toistuu vain sikäli, että se 
tuo joka kierroksellaan jotakin uutta ja että sen yleinen 
kehityslinja kulkee alemmasta ylempään, 

yksinkertaisemmasta monimutkaisempaan ja 

täydellisempään. 

Yhteiskuntamuotojen kehityshistoria on juuri 
tällaista spiraalimaista kiertokulkua, alati toistuvaa uuden 
syntymistä yhä korkeammalla asteella. Kehitys 
alkukantaisesta sukuyhteisöstä kulkee 

orjanomistusjärjestelmään, mutta ei tästä enää takaisin 
alkukantaiseen sukuyhteisöön, vaan korkeammalle, 
feodaaliseen yhteiskuntaan, ja siitä edelleen kapitalismiin. 

Odottamattoman yksinkertaista ja 

epäjohdonmukaista olisi edellä sanotun perusteella 
päätellä, että esim. fasismin tapaiset taantumusilmiöt 
olisivat tuollaista spiraalimaista kehitystä aiemmalta 
asteelta ylemmälle ja että siis fasistinen järjestelmä olisi 
jotakin korkeampaa kuin porvarillinen demokratia. Tässä 
on koko ajan ollut puhe nimenomaan kehityksen yleisestä 
suunnasta , eikä niistä poikkeamista, mutkista, taka- 
askelista ja perääntymisistä, jotka tietyissä 
kehitysvaiheissa ovat siellä täällä väistämättömiä, koska 
kehityksen tulos, sen piirtämä ”viiva”, muodostuu 
keskenään kamppailevien voimien, edistyksen ja 
taantumuksen voimien, elämän ja kuoleman voimien 
yhteentörmäyksissä. Emme väitä, että kaikki 
yhteiskunnalliset muutokset olisivat pelkkää edistystä ja 
ettei yhteiskunnassa, samoin kuin luonnossakin, tapahtuisi 
päinvastaisia muutoksia: rappeutumista, taantumista, 
kuolemaa, "kehitystä alaspäin”. Päinvastoin, kapitalismi 
kokonaisuudessaan on jo aikoja sitten sivuuttanut sen 
pisteen, johon saakka se oli vielä kehittyvää ja 
edistyksellistä. Nyt se "kehittyy” laskusuuntaan, se on 
muuttunut taantumukselliseksi voimaksi, ja juuri fasismin 
tapaiset kouristusilmiöt ovat varmimpia merkkejä tämän 
potilaan arveluttavasta tilasta, varmasti lähenevästä 
kuolemasta. Se kykenee siellä täällä pystyttämään 

fasistisen tai jonkin muun totaalisen järjestelmän, jopa 
tekemään varsin suurisuuntaisiakin rynnistyksiä 
viedäkseen historian kehitystä taaksepäin. Mutta 
tiedämme hyvin, kuinka nolosti nämä yritykset ovat 
päättyneet. Niin tulee epäilemättä käymään 
vastaisuudessakin. Fasismin menestykset ovat jääneet ja 
tulevat jäämään väliaikaisiksi, kun taas sosialismi kulkee 
vastustamattomasti voitosta voittoon. M ik si? Siksi, että 
kehityksen yleinen suunta on etenevää, sen virta kulkee 
eteenpäin, ja tie kapitalismista eteenpäin voi viedä vain 
sosialismiin, sillä kapitalismi luo edellytykset vain 
sosialismille eikä millekään muulle yhteiskuntamuodolle. 

”Kieltämisen kieltäminen ” 

Edellä luonnehdittua yksinkertaisesta 

monitahoisempaan, epätäydellisestä täydellisempään, 
alemmasta korkeampaan etenevää ja kohoavaa kehityksen 
linjaa seuratessamme olemme tekemisissä ilmiön kanssa, 
jota filosofien kielellä Hegelin ajoista lähtien on sanottu 
"kieltämiseksi” ja "kieltämisen kieltämiseksi”. 
Marxilaisessakin kirjallisuudessa nimitetään etenevän 
kehityksen lakia "kieltämisen kieltämisen laiksi”. Tämä 
sanonta ilmaisee voimakkaasti ja sattuvasti dialektisen 
kehityksen erään peruspiirteen eikä ole lainkaan niin 
vaikeatajuinen kuin miltä se oudokseltaan kuulostaa. 
"Mutta mitä sitten on tuo hirveä kieltämisen kieltäminen, 
joka tekee herra Duhringin elämän niin katkeraksi ja joka 
hänen silmissään esittää samaa anteeksiantamattoman 
rikoksen osaa kuin kristinuskossa synti Pyhää Henkeä 
vastaan?” Näin kysyy Engels Anti-Diihringissään ja 
vastaa: 

"Se on sangen yksinkertainen, kaikkialla ja 
päivittäin tapahtuva ilmiö, jonka jokainen lapsikin voi 

ymmärtää heti kun siitä heitetään pois salaperäinen 
rihkama, jolla vanha dialektinen filosofia sen verhosi. . . ” 
(s. 142). 

Asian valaisemiseksi Engels käyttää monia 
esimerkkejä. Maahan pudonneesta ohranjyvästä kasvanut 
korsi merkitsee ohranjyvän "kieltämistä”, koska jyvä 
sellaisenaan häviää. Mutta kun sama ohrankorsi kukkii, 
hedelmöityy ja tuottaa lopulta uusia ohranjyviä, joiden 
kypsyttyä korsi kuolee, tulee tämä nyt vuorostaan 
"kielletyksi”. Kieltäminen on näin ollen muodostunut 
kaksinkertaiseksi, joten viimeinen kieltäminen on 
"kieltämisen kieltämistä". — Perhosen synty merkitsee 
munan "kieltämistä", mutta perhoset tulevat vuorostaan 
"kielletyiksi” kuollessaan heti kun munasta syntynyt 
naarasperhonen on laskenut omat munansa. — 
Maanomistus on ka ik illa kansoilla ollut alkujaan 
yhteisomistusta, mutta tietyllä kehitysasteella on tämä 
omistusmuoto tullut tuotannon kahleeksi, jolloin se on 
kumottu, mutta vielä korkeammalla kehitysasteella astuu 
jälleen väistämättömästi esiin vaatimus maan 
yhteisomistuksen voimaansaattamisesta. "Mutta tämä 
vaatimus”, Engels jatkaa, "ei merkitse vanhan, 
alkuperäisen yhteisomistuksen palauttamista sellaisenaan, 
vaan paljon korkeamman, kehittyneemmän 
yhteisomistusmuodon voimaansaattamista, muodon, joka 
ei suinkaan ole esteenä tuotannolle, vaan päinvastoin 
vapauttaa sen kahleistaan ja antaa sille mahdollisuuden 
käyttää täysin määrin hyväkseen uudenaikaisia kemiallisia 
löytöjä ja mekaanisia keksintöjä”. — Historiassa usein 
toistunut kukistajan kukistaminen ja sosialismin 
toteuttama pakkoluovuttajien pakkoluovuttaminen ovat 
ilmeistä "kieltämisen kieltämistä”. Koko ihmiskunnan 
historia on pitkä sarja "kieltämisiä” ja "kieltämisen 
kieltämisiä”. 

Nämä esimerkit viittaavat siihen, että dialektinen 
kieltäminen ei ole sitä että sanotaan vain ”ei”, väitetään, 
että "ruusu ei ole ruusu” tai että tuhotaan ka ikk i se mikä on 
esiintynyt aikaisemmassa kehitysvaiheessa. Kysymys on 
aina vain sellaisesta kieltämisestä, joka vie kehitystä 
eteenpäin. Ohranjyvä ja perhosenmuna voidaan kieltää 
niinkin, että ne survotaan murskaksi, mutta sellainen 
"kieltäminen” merkitsee myös kehityksen ketjun 
katkeamista siltä kohdalta. Dialektinen kieltäminen 
kohdistuu vain aikansa eläneeseen, vanhentuneeseen ja 
kehityksen kahleeksi muuttuneeseen olioiden ja ilmiöiden 
puoleen, mutta ei siihen mikä on tervettä, elinkelpoista ja 
kehityskykyistä. Dialektiseen kieltämiseen kuuluu 
kieltämisen rinnalla kaiken sen myönteisen säilyttäminen 
mikä aikaisemmissa kehitysvaiheissa on saavutettu ja 
mikä tekee mahdolliseksi kehityksen jatkuvuuden. 

Mikään uusi ei synny tyhjästä, vaan aikaisemmin 
muodostuneista edellytyksistä. Ihmistä, "luomakunnan 
herraa”, ei olisi ilman edellä käynyttä eläinkunnan 
kehitystä lukemattoman monessa vaiheessa, joista 
jokainen on merkinnyt edellisen vaiheen "hylkäämistä” ja 
"kieltämistä”. Uusi kulttuuri rakentuu vanhan pohjalle, 
mutta omaksuu sen kriitillisesti, ts. säilyttää siitä vain sen 
mikä on elinvoimaista ja kehittämisen arvoista. 
Marxilainen maailmankatsomus syntyy sitä edeltäneen 
filosofian kieltämisenä, mutta kieltäminen merkitsee vain 
virheelliseksi ja kestämättömäksi osoittautuneen 
hylkäämistä ja samalla kaiken sen omaksumista mikä on 
tuonut ihmiskuntaa lähemmäksi objektiivista totuutta. 
Marx ja Engels arvostelivat ankarasti Saksan klassillisen 
filosofian virheitä, mutta toisaalta myönsivät sen suuret 
ansiot inhimillisen ajattelun kehittämisessä, sanovatpa 
niinkin, että tieteellinen sosialismi olisi ollut mahdotonta 
ilman Kantia, Hegeliä ja Fichteä — jotka eivät olleet edes 

materialisteja, vaan idealisteja ja agnostikkoja. — 
Sosialismin voitto merkitsee kapitalismin kieltämistä, 
mutta sen edellytykset muodostuvat kapitalismin 
vallitessa. 

Ajatus "kieltämisen kieltämisestä" on joskus esitetty 
seuraavan kolmiasteinen kuvion muodossa: l/teesi, 
2/antiteesi ja 3/synteesi. Synteesi merkitsee tällaisessa 
ajatuskuviossa samaa kuin "kieltämisen kieltäminen”, ts. 
sitä vaihetta, jolloin kehitys "kiellettyhän” lähtökohtansa, 
karistettuaan siitä pois kelvotto mik si osoittautuneet 
ainekset, hylkää vuorostaan uuden vaiheen ja ikäänkuin 
palaa alkuperäiseen lähtökohtaansa, mutta korkeammalla 
tasolla, uudistuneena ja rikastuneena, yhdistettyhän 
itseensä aikaisempien vaiheiden myönteiset piirteet. 

Elävässä todellisuudessa tapahtuva kehitys ei ole 
tietenkään ahdettavissa mainitunlaiseen kolminaisuuden 
kaavaan eli "triadiin” ja sellainen pyrkimyskin on 
aikoinaan saanut oikeutetusti paljon pilkkaa osakseen. 
Mutta kaavan ja kaavamaisuuden hylkääminen ei valtuuta 
heittämään pellolle lasta pesuveden mukana, ts. torumaan 
"kieltämisen kieltämisen” tervettä, maailman todellisuutta 
vastaavaa ydinajatusta. Mainittuaan esimerkit 
ohranjyvästä ja perhosenmunasta Engels huomauttaa, että 
toisilla kasveilla ja eläimillä ei "kieltämisen kieltämisen” 
prosessi pääty yhtä yksinkertaisesti, vaan että ne tuottavat 
siemeniä, munia ja poikasia useamman kerran kuin 
kuolevat. Mutta tärkeää ei olekaan kolmiasteinen kaava, 
vaan se, että "kieltämisen kieltämistä" todella tapahtuu ja 
että se on Engelsin sanojen mukaan "varsin yleinen ja juuri 
siksi erittäin laajalti vaikuttava ja tärkeä luonnon, historian 
ja ajattelun kehityksen laki, joka pitää paikkansa . . . eläin- 
ja kasvimaailmassa, geologiassa, matematiikassa, 
historiassa ja filosofiassa”. 

Kun Eugen Diihring arvosteli marxilaisuutta 
"kieltämisen kieltämisen” lain tunnustamisesta, vastasi 
Engels hänelle, että jos herra Diihring ei voi sietää tämän 
lain nimeä, n ii n etsiköön sille paremman nimen, "mutta jos 
hän tahtoo karkottaa itse asian ajattelusta, niin olkoon 
ystävällinen ja karkottakoon sen ensin luonnosta ja 
historiasta”, missä se vaikuttaa kaikista vastaväitteistä 
huolimatta. Kolmiasteisella kaavallakin saattaa olla 
myönteistä merkitystä sikäli, että se selventää käsitteitä, 
helpottaa asian ytimen ymmärtämistä. 

Marxilaisen maailmankatsomuksen omaksuneet 
ihmiset tietävät paremmin kuin kukaan muu, että elävä 
elämä ei kulje kaavojen mukaan. Dialektinen ajattelu 
vaatii kehityksen monitahoisuuden, sen koko syvyyden ja 
runsauden huomioon ottamista. Vain autuaasti 
tietämättömiä ihmisiä voidaan johtaa harhaan sellaisilla 
jutuilla, että Marx olisi muka johtanut kapitalistisen 
yhteiskunnan kukistumisen ajatuksen sellaisen 
pintapuolisen päättelyn perusteella, että koska kaikki 
aikaisemmatkin yhteiskuntamuodot ovat sortuneet ja 
kadonneet historian näyttämöltä, niin se on myöskin oleva 
kapitalismin kohtalo. Marxin vallankumoukselliset aatteet 
ovat syntyneet johtopäätöksinä mitä perusteellisimmasta 
ja tunnollisimmasta tieteellisestä tutkimuksesta, kuten 
jokainen "Pääomaa” lukenut henkilö mainiosti tietää. 
Marxilaisuus ei ole dogmikokoelma, eikä voi olla 
puhettakaan siitä, että se pyrkisi korvaamaan ilmiöiden 
kon kr eettisen erikoisuuden tutkimiset joillakin yleisillä 
oppilauseilla. Päinvastoinhan asia on. Dialektinen 
materialismi keskittää huomiomme juuri siihen, mikä on 
uutta, syntyvää ja kehittyvää. Dialektisen metodin voima 
on siinä, että se velvoittamalla velvoittaa 
konkreettisuuteen ja monipuolisuuteen, kaavamaisen 
ajattelun hylkäämiseen, tieteelliseen 

ennakkoluulottomuuteen ja pelottomuuteen. Se antaa 
luotettavan avaimen ilmiöiden tutkimiseen, mutta ei pyri 
ennakoimaan tutkimuksen tuloksia. 

Ensin tutkitaan, vasta sitten hutkitaan. 

Kehityksen kaksi muotoa 

Edellä on ollut puhe kehityksen suunnasta. Nyt 
tarkastelemme kehityksen muotoja. Marxilaisen teorian 
mukaan kehitys niin luonnossa kuin 
yhteiskuntaelämässäkin esiintyy kahdessa erilaisessa 
muodossa: evoluutiona (tasaisena, verkkaisena 

kehityksenä) ja revoluutiona (perinpohjaisena 
muutoksena, jyrkkänä käänteenä, purkautumisena, 
murroksena, kumouksena). Evoluutio on määrällisten 
muutosten vähitellen tapahtuvaa asteittaista lisääntymistä 
ja kasautumista, revoluutio sitävastoin on laadullinen 
muutos, ts. olion tai ilmiön perinpohjainen muuttuminen 
kokonaan toisenlaiseksi, sen siirtyminen olomuodosta 
toiseen. 

Tällaisia laadullisia muutoksia ovat esimerk ik si 
veden muuttuminen höyryksi tai jääksi, elämän synty 
epäorgaanisesta materiasta, ihmisen synty tai kuolema, 
yhteiskunnallinen vallankumous jne. Evoluutio ja 
revoluutio eivät ole toisistaan irrallisia ja riippumattomia, 
vaan ovat päinvastoin kiinteästi sidotut toisiinsa, koska 
ovat saman yhtenäisen kehitystapahtuman eri muotoja, eri 
vaiheita, toistensa edellytyksiä. Jyrkkä, perinpohjainen, 
laadullinen muutos joka filosofien kielellä on "määrän 
muuttumista laaduksi”, voi tapahtua vain sillä ehdolla, että 
vähitellen tapahtuvat määrälliset muutokset ovat riittävästi 
karttuneet ja valmistelleet maaperää jyrkälle laadulliselle 
muutokselle. 

Jotkut samaistavat kehityksen pelkän evoluution 
kanssa, erityisesti yhteiskuntaelämästä puheen ollen. He 
myöntävät kehitykseksi vain kehitystapahtuman toisen 
puolen, tasaisen kasvun ja lisääntymisen. 
Yhteiskunnallisten voimien purkaukset ja historian 
käänteet, murroskaudet, eivät heidän väitteittensä mukaan 
ole kehitystä lainkaan, vaan jonkinlaista epänormaalia 
häiriötilaa, "sekasortoa”. Tällaisia mielipiteitä esitetään 
omistavien luo kk ien taholta — paitsi silloin kun 
kysymyksessä ovat niiden omien etujen mukaiset 
vastavallankumoukselliset mullistukset. Samanlaisia 
käsityksiä yrittävät porvariston asiamiehet levittää 
työväestönkin keskuuteen. Viime vuosisadan lopulla 
kansainvälisessä työväenliikkeessä esiin astunut 
revisionismi uskotteli sosialismiin siirtymisen olevan 
mahdollista porvarillisen valtion puitteissa, ilman 
yhteiskunnallista vallankumousta ja sen edellyttämää 
vallanottoa työväenluokan käsiin. Revisionismi hyökkäili 
ankarasti marxilaista dialektiikkaa vastaan, joka tunnustaa 
objektiivisen kehityksen molemmat muodot, evoluution ja 
revoluution. Saksan sosialidemokraattisen puolueen 
Hannoverin puoluekokouksessa vuonna 1899 eräät 
revisionistien edustajat vaativat, että puolueessa oli kerta 
kaikkiaan lopetettava kal kk i puhe dialektiikasta ja 
puhuttava ainoastaan "kehityksestä”, jolla tarkoitettiin 
vain pelkkää hiljaista, tasaista kehitystä, evoluutiota. 

Tuollainen vaatimus oli kohtuuton, jopa 
luonnotonkin, sillä siinä ei pyydetty mitään sen vähempää 
kuin todellisen kehityskulun tärkeän osan kieltämistä, 
luonnossa ja yhteiskunnassa vallitsevan objektiivisen 
kehityskin kieltämistä, siis mahdottomia. 

Marxilaisuuden suhtautuminen kysymykseen 
kehityksen luonteesta kiinnostaa Isoa Tietosanakirjaakin. 

Mutta se tietää tämänkin asian päin männikköä, kuten 
seuraavasta otteesta näkyy: 

'Totta onkin, että bolsevismiin sisältyvät ka ik ki 
Marxin kumoukselliset aatteet äärimmäisyyteen asti 
kehitettyinä. Kumouksen (revoluution) ajatuksen tieltä on 
bolsevismissa kokonaan saanut väistyä marxilaisuudessa 
syvemmällä piilevä kehityksen (evoluution) ajatus.” 

Ei ole totta, vaan hölynpölyä, että evoluution ajatus 
piilee marxilaisuudessa syvemmällä kuin revoluution 
ajatus. Yhtä totuudenvastainen ja mieletön on väite, että 
bolsevismi hylkää evoluution ajatuksen. 

Totta on se, että marxilaisuudessa, ja siis myöskin 
kommunismissa "piilee” sekä evoluution että revoluution 
ajatus. Asettamalla kysymyksen joko evoluutiosta tahi 
revoluutiosta marxilaisuuden vastustajat paljastavat 
maailman todellisuudelle vieraan "taivaallisen” 
metafysiikkansa. Dialektikko ei voi kieltää eikä hylätä 
kumpaakaan kehityksen muotoa, hän tunnustaa 
ehdottomasti ne molemmat, mutta näkee ne oikeassa 
luonnollisessa suhteessaan ja vuorovaikutuksessaan. 

Yhteiskunnan kehitys ei ole suinkaan ollut pelkkää 
lammenlainetta eikä tasapaksua pötköä, vaan on kulkenut 
jyrkkien muutosten ja mullistusten kautta — veristen tai 
verettömien. Uuden yhteiskunnan idut, sen ainekset ovat 
vähitellen kasvaneet ja varttuneet vanhan yhteiskunnan 
keskuudessa, mutta siirtyminen uuteen 

yhteiskuntamuotoon on aina merkinnyt jyrkkää käännettä, 
vallankumousta. Vallankumous ei siis ole epänormaalia 
kehitystä. Vallankumouskaudet ovat vähintään yhtä 
normaalia kehityskautta kansojen historiassa kuin mitkä 
muut kaudet tahansa. 

Että yhteiskunnallinen vallankumous ei ole samaa 
kuin väkivalta, se on jokaiselle marxilaiselle aakkostotuus, 
johon tässä yhteydessä ei ole syytä lähemmin puuttua. 

Perinpohjaiset, laadulliset muutokset, joihin 
määrällisten muutosten asteittainen kasautuminen johtaa 
tietyissä solmukohdissa, tapahtuvat enemmän tai 
vähemmän selvästi havaittavina hyppäyksinä olomuodosta 
toiseen. Jotkut näistä hyppäyksistä (veden muuttuminen 
höyryksi tai elollisen olennon kuolema, kun ”mitta on 
täysi”, suuttumuksen purkaus ihmisen "räjähtäessä”, 
taudin puhkeaminen, kemialliset reaktiot jne.) saattavat 
olla hyvinkin rajuja ja äkillisiä. Hyppäys ei dialektiikassa 
kuitenkaan tarkoita läheskään aina tuollaista 
silmänräpäyksellistä tapahtumaa. Se voi olla kokonainen 
murroskausikin, mutta kuitenkin suhteellisesti katsoen 
lyhyt aika, jonka kuluessa tapahtuu perinpohjainen, 
laadullinen muutos. 

"Hyppäys” eläinkunnasta Ihmiseen näyttää 
tapahtuneen usean välivaiheen eli ”renkaan” kautta. 

Engels mainitsee kemian sinä "alana, jolla tämä 
Hegelin selvittämä luonnonlaki viettää suurimpia 
voittojaan”. Hän sanoo, että kemiaa voidaan nimittää 
tieteeksi kappaleiden kokoonpanon määrällisten 
muutosten aiheuttamista laadullisista muutoksista. Kun 
samoja alkuaineita yhdistetään erilaisissa määräsuhteissa, 
saadaan kokonainen sarja laadullisesti erilaisia aineita. 

Kuvaavaa dialektisen luonnonkäsityksen 
elinvoimaisuudelle on, että meidän päivinämme alkavat 
marxilaisuudelle mahdollisimman vieraatkin 

luonnontieteilijät puhua laadullisten muutosten 
"hyppäyksellisestä” luonteesta. Uskonnollismielinen 
ranskalainen biologi Lecomte du Noiiy esittää 
Suomessakin julkaistussa teoksessaan "Ihmisen 

tulevaisuus hänen menneisyytensä valossa” väittämän, 
jonka mukaan kasvi- ja eläinkunnassa ”uusi laji on 
syntynyt aina äkkiä, ikäänkuin hyppäyksenä vanhasta 
muodosta uuteen”. 

Väite on oikea. Marxilaiset ovat arvostelleet 
Darvvinia nimenomaan siitä, että tämä näki kasvi- ja 
eläinkunnan kehityksessä pelkkää evoluutiota, tasaista ja 
asteittaista kehitystä jättäen varjoon ne solmukohdat, 
joissa ”hyppäys uuteen lajiin” tapahtuu. Herra du Noiiy on 
tässä kysymyksessä tullut täysin marxilaisille linjoille. 
Mutta hän ei viihdy kauan meidän seurassamme, vaan 
hyppää odottamatta miljoona vuotta eteenpäin 
selittäessään, että Jeesuskin oli "hyppäys uuteen lajiin, 
eläen ehkä noin miljoona vuotta ennen aikaansa”. Tätä on 
mahdoton ymmärtää toisin kuin niin, että suunnilleen 
miljoonan vuoden kuluttua saattaa planeetallamme syntyä 
Jeesuksia joukkomitassa. 

Uskomme mielellämme, että miljoonan vuoden 

kuluttua on ihminenkin päässyt huomattavasti 

korkeammalle kehitysasteelle kuin nyt, va ikk a 

annammekin Uuden Testamentin Jeesuksen olla rauhassa 
tieteen piiriin kuuluvista asioista puheen ollen. 

Kehityksen liikkeellepaneva voima 

Edellä sanottu ei vielä riitä selvittämään kysymystä 
kehityksen lähteestä, sen liikkeellepanevasta voimasta. 

Ja juuri tämä onkin dialektiikan keskeisin kysymys. 

"Elämän kirjaa” selaillessamme joudumme 

alituisesti toteamaan, että ka ik kialla missä on elämää ja 
kehitystä, on myös ristiriitoja, kamppailua eri suuntiin 
vaikuttavien voimien, uuden ja vanhan, syntyvän ja 
kuoleentuvan, edistyvän ja taantuvan välillä. Juuri tämä 

ka ikk ialla havaitsemamme vastakohtien taistelu onkin 
dialektisen materialismin mukaan kaiken kehityksen 
välttämätön edellytys, sen liikkeellepaneva voima. 

Sanoessaan, että kehitys on vastakohtien taistelua 
Lenin panee sanan "taistelua” lainausmerkkeihin, mikä 
tahtoo sanoa, että sitä ei ole aina käsitettävä 
kirjaimellisesti. Taistelu ei merkitse aina murskattuja 
kalloja ja verisiä vaatteita. Matematiikassa "taistelee” plus 
miinuksen kanssa toisella tavalla kuin sotajoukot 
tappotantereella, ja negatiivisen sähkön "taistelu” 
positiivista sähköä vastaan on oleellisesti toisenlaista kuin 
luokkataistelu. Mutta sisäinen ristiriita, myönteisten ja 
kielteisten puolten välinen kamppailu on sittenkin 
havaittavissa kaikessa, atomista ihmisyhteiskuntaan 
saakka ja juuri siinä piilee kehityksen "salaisuus”. 

Erittäin valaisevaa on, että riistäjäluokat, joiden 
luokkaetu vaatii kehityksen pidättämistä, käyttävät ka ikk i 
keinonsa sotkeakseen ja hämätäkseen kysymyksen 
kapitalistisen yhteiskunnan ristiriidoista. Ne panevat 
li ikk eelle kokonaisen armeijan mitä erilaisimpia 
asiamiehiään, filosofian professoreista tannereihin saakka, 
manaamaan nuo ristiriidat olemattomiksi. 
"Henkitieteiden" professorit, kuten olemme nähneet, 
julistavat sosialistisen vallankumouksen järjenvastaiseksi, 
työväen ja kapitalistien välisen luokkavastakohdan 
ennakkoluuloksi ja totuudenvastaiseksi propagandaksi. Ja 
tannerit ovat löytäneet olemassaololleen tarkoituksen 
kieltämällä työläisiltä luokkatietoisuuden ja saarnaamalla 
sen tilalle "yleiskansallista" ja "valtakunnallista” ajattelua, 
ts. alistumista taantumusporvareiden talutusnuoraan. 
Tuollainen propaganda ei tietenkään poista kapitalistisen 
yhteiskunnan ristiriitoja, ja se onkin pantu palvelemaan 
kapitalistien luokkataistelua työläisiä vastaan. 

Työväenluokalle ei luokka vastakohtien 

kieltämisestä ja härnäämisestä ole hyötyä, vaan pelkkää 
vahinkoa. Miksei tunnustettaisi vastakohtia, koska ne 
kerran ovat olemassa? Rehellisyys maan perii. Oikeassa 
oli Suomen vanha sosialidemokraattinen puolue, joka 
ohjelmallisissa asiakirjoissaan varoitti himmentämästä 
luokkavastakohtia leimaten sellaisen menettelyn työläisten 
eksyttämiseksi. 

Marxilaisessa kirjallisuudessa sanotaan nyt 
koskettelemaamme dialektisen kehityksen lakia 
"vastakohtien ykseyden ja taistelun laiksi”. Että 
vastakohdat "riitelevät” keskenään, se on varsinkin 
jokaiselle luokkayhteiskunnassa elävälle ihmiselle hyvin 
ymmärrettävä asia. Oudommalta sitävastoin tuntuu puhe 
"vastakohtien ykseydestä". Eikö se ole tarpeettoman 
"syvämielistä" viisastelua? 

Hegelin filosofiasta periytyneellä sanonnalla 
"vastakohtien ykseys” ei dialektinen materialismi tarkoita 
mitään sen salatumpaa kuin että vastakohdat edellyttävät , 
vaativat ja "kaipaavat" toisiaan ja voivat tiettyjen 
edellytysten vallitessa muuttua toisikseen. Ja tällaisia 
ilmiöitähän ympärillämme oleva maailma on täynnä. 
Elämä on kuoleman täydellinen vastakohta, mutta ilman 
elämää ei ole kuolemaa, eikä elämää ilman kuolemaa. 
Siellä, missä ei ole kapitalistiluokan ja työväenluokan 
välistä vastakohtaa, ei ole kapitalistista järjestelmääkään. 
Meillä ei ole käsitystä kauniista, viisaasta tai lihavasta, 
ellemme tunne rumaa, tyhmää ja laihaa. Ajattelukin on 
vastakohdissa liikkumista, jonkinlaista "väittelyä”, ts. 
dialektiikkaa sanan alkuperäisessä merkityksessä. 

Ei myöskään esimerkkejä vastakohtien 
muuttumisesta toisikseen tarvitse kaukaa hakea. Tapauksia 
joissa vihollinen muuttuu ystäväksi, Saulus Paulukseksi, 

rauha sodaksi, tietämättömyys tietoisuudeksi jne. voi 
jokainen luetella loputtomiin. Työväenluokka on 
kapitalistisessa yhteiskunnassa sorrettu luokka, mutta 
sosialistisessa vallankumouksessa se muuttuu 
vastakohdakseen, hallitsevaksi luokaksi. 

"Vastakohtien ykseys” ilmenee myös siinä, että 
niillä täytyy jyrkän laadullisen erilaisuutensa ja toistensa 
poissulkemisen ohella olla jotakin yhteistä, 
yhteismitallista, jota ilman ne eivät voi muuttua tois ik seen. 
Sota ja rauha, viha ja rakkaus, rehellisyys ja epärehellisyys 
ovat vastakohtia, jotka voivat tiettyjen ehtojen vallitessa 
muuttua toisikseen. Ne kuuluvat niin sanoaksemme 
"samaan oopperaan". Elävä ihminen voi muuttua 
vainajaksi, mutta ihminen ei muutu suolapatsaaksi muualla 
kuin mielikuvituksessa. 

Ristiriitoja on monenlaisia: sisäisiä ja ulkoisia, 
sovittamattomia ja vähemmän jyrkkiä, ratkaisevia ja 
toisarvoisia. Eron tekeminen näiden ristiriitojen välillä on 
kon kr eettista tilannetta arvioitaessa hyvinkin tärkeää. 
Mutta kun on selvitettävä yleinen, teoreettinen kysymys 
siitä, m ik ä on kehityksen liikkeellepaneva voima, sen 
alkulähde, kiintyy huomio sisäiseen ristiriitaan , 
"ilmiöiden omassa olemuksessa” olevaan ristiriitaan, 
samassa kappaleessa tai ilmiössä esiintyvien vastakkaisten 
voimien väliseen kamppailuun. Se tekee ainehiukkaset 
"levottomiksi", liikkuviksi, panee ne elämään, aiheuttaen 
materian itseliikunnan. Se johtaa luonnossa määrällisiin 
muutoksiin, jotka tietyssä vaiheessa aiheuttavat vanhan 
väistymisen uuden tieltä. Yhteiskuntakehityksen tärkein 
tekijä kussakin kapitalistisessa maassa on luokkataistelu 
työläisten ja kapitalistien välillä. "Ei siis ole hämättävä 
kysymystä kapitalistisen järjestelmän ristiriidoista, vaan 
paljastettava ne ja tuotava ne julki, ei tukahdutettava 
luokkataistelua, vaan käytävä sitä loppuun asti” (Stalin). 

Ulkopuoliset, kansainväliset tekijät saattavat 
vaikuttaa suuresti, joskus ratkaisevastikin luokkataistelun 
kulkuun, mutta niiden vaikutus toteutuu sisäisten 
ristiriitojen kautta. Keväällä 1917 Venäjällä puhjennut 
vallankumous esitti huomattavaa osaa Suomen 
vallankumoustapahtumien kehityksessä, mutta näiden 
tapahtumien varsinaisena liikkeellepanevana voimana 
olivat kuitenkin suomalaisen yhteiskunnan sisäiset 
ristiriidat. Niin suotuisaksi kuin kansainvälinen tilanne 
saattaa jonkin maan työväenluokan voitolle muodostuakin, 
on sosialistisen vallankumouksen suorittaminen sittenkin 
jokaisen maan työtätekevän kansan oma asia. 

Sisäisten ja ulkoisten ristiriitojen välinen ero on 
käytännössä tietenkin hyvin suhteellinen riippuen siitä 
tasosta, jolla liikutaan. Suurvaltojenkin väliset ristiriidat 
voidaan käsittää "sisäisiksi” — maailmanmitassa asioita 
tarkastellen, ja niiden merkitys maailmanhistorian 
tekijöinä on selvästi nähtävissä. 

Erittäin tärkeä teorian ja käytännön kysymys on, 
miten ristiriidat ovat voitettavissa. On ristiriitoja, jotka 
ovat sovitettavissa, toisia, joiden sovittaminen on 
mahdotonta. Tämä ero pätee varsin selvästi 
yhteiskuntaluokkien välisiin ristiriitoihin nähden. Turha 
olisi kiistää työväenluokan ja työtätekevän talonpoikaisten 
välillä tietyissä asioissa vallitsevaa eturistiriitaa. Mutta 
historian kokemus osoittaa hyvin vakuuttavasti, että tämän 
ristiriidan ei tarvitse johtaa avoimeen selkkaukseen, se 
voidaan voittaa yhteisymmärryksen hengessä, se ei ole 
esteenä näiden kansankerrosten liittoutumiselle yhteistä 
vihollista, suurpääomaa vastaan. Sitävastoin ei mikään 
todista oikeaksi sitä porvariston asiamiesten väitettä, että 
työväenluokan ja kapitalistiluokan edut ovat 
yhteensovitettavissa. Ne ovat avoimia, antagonistisia 
ristiriitoja, jotka voidaan ratkaista ja poistaa 

päiväjärjestyksestä vain työväenluokan voittoon johtavalla 
taistelulla. 

Mitä dialektiikka ei ole 

Lopuksi huomautettakoon, että edellä selostetuissa 
dialektiikan laeissa ei ole kysymys "opinkappaleista”, 
ka ikk ein vähiten "uskonkappaleista”. Dogmaattisuus, 
kaavaoppisuus, on dialektiselle materialismille täysin 
vieras. "Ei voi olla dogmaattisuutta siellä missä opin 
ainoaksi ja ylimmäksi kriteerioksi asetetaan se, vastaako se 
yhteiskunnallisen ja taloudellisen kehityksen todellista 
olemusta” (Lenin). Jos joidenkin marxilaisuuden nimissä 
esiintyvien henkilöiden edesottamuksissa voidaan osoittaa 
ilmenevän kaavamaisuutta, niin vika ei ole 
marxilaisuudessa, vaan esiintyjässä. Kon kr eettisen 
tilanteen konkreettinen erittely on dialektisen 
tutkimusmenetelmän ehdoton vaatimus. Dialekti ikk a ei 
siedä skolastisia saivarteluja, se ei käske hakemaan olioista 
ja ilmiöistä sellaista mitä niissä ei ole. Mitä virkaa olisi 
"dialektikolla", joka kuluttaisi aikaansa tutkimalla 
esimerkiksi paistinpannun dialektisiä piirteitä, hakemalla 
siitä "kieltämisen kieltämistä”, "määrän muuttumista 
laaduksi", "vastakohtien ykseyttä ja taistelua” jne? 
R ikk i viisas leikittely haetuilla käsitteiden vastakohdilla tai 
ulkoa päähän päntätyillä "viisailla" lauseilla ei ole 
dialektiikkaa, vaan sofistiikkaa. 

Marx ja Engels tähdensivät usein, että heidän 
oppinsa ei ole uskonkappale, vaan toimintaohje. Ja juuri 
tässä suhteessa on tämä oppi todistanut pätevyytensä ja 
voimansa. Mao Tse-tung sanoo, että sata vuotta kestänyt 
Kiinan kansallinen vapaustaistelu saatettiin viedä voittoon 
vasta sen jälkeen, kun Kiinan kansa oli löytänyt 

marxismin-leninismin, "korkeimman totuuden, josta on 
tullut kansamme vapautuksen luotettavin ase”. 

Ka ikk i myöntävät marxilaisuuden tehokkuuden 
käytännöllisenä toimintaohjeena, mutta jotkut kysyvät: 
onko marxilaisuus filosofiaa? Tähän kysymykseen on 
vastattava: on ja ei ole. Se on filosofiaa, koska se käsittelee 
samoja maailmankatsomuksellisia peruskysymyksiä, joita 
filosofia on aina käsitellyt. Mutta se ei ole filosofiaa, jos 
filosofialla tarkoitetaan — kuten aikaisemmin tehtiin — 
kaiken inhimillisen tiedon piirin itseensä sulkevaa 
yhtenäistä oppijärjestelmää, erikoista "viisaustiedettä” ja 
"tieteiden tiedettä”, joka katsoi erityistieteet o mik si 
"haaroikseen”. Dialektinen materialismi tutkii vain 
kehityksen yleisiä lainmukaisuuksia, sitä mikä ka ikk ien 
tieteiden kohteissa on yhteistä. Se ei pyri ratkaise-maan 
erityistieteiden tehtäviä, mutta antaa luotettavan metodin , 
ts. menetelmän ja avaimen oikeiden ratkaisujen 
löytämiseksi kaikilla aloilla. Auttaessaan ymmärtämään 
todellisuudessa vallitsevia kehityksen lakeja dialektinen 
metodi auttaa myös niitä hallitsemaan, vaikuttamaan 
määrätietoisesti ja tehokkaasti maailman menoon, 
palvelemaan ihmiskuntaa. Tämä dialektisen materialismin 
keskeisin ajatus on ytimekkäästi ilmaistu Marxin 
kuuluisassa lauseessa: 

”Filosofit ovat eri tavoin selittäneet maailmaa, 
mutta kysymyksen tulee olla sen muuttamisesta. ” 

Yli. IHMINEN JA 
YHTEISKUNTA 


Mikä erottaa ihmisen eläimestä? 

Kysymys on hyvin aiheellinen, kun haluamme 
selvittää itsellemme ihmisyhteiskunnan kehityksen 
"salaisuuden”. Mutta vastauksen antaminen tähän 
kysymykseen näkyy tuottavan suunnattomia vaikeuksia 
niille, jotka näkevät niin ihmisessä kuin eläimessäkin 
pelkän biologisen olion ja ummistavat silmänsä näkemästä 
niitä yhteiskunnallisia ja historiallisia seikkoja, jotka 
tekevät ihmisestä ihmisen. 

Vanhan ajan suuri filosofi kuuluu määritelleen 
ihmisen "politikoivaksi eläimeksi”. Tuollainen määritelmä 
on enemmän hupaisa kuin tarkka, ja se lienee ollut sanojan 
tarkoituskin. Tottakin siinä on sen verran, että eläimet 
eivät tiettävästi harrasta politiikkaa, hyvin monet ihmiset 
harrastavat. Yhtä totta olisi, jos ihminen määriteltäisiin 
keittotaitoiseksi, runoilevaksi tai huulipunaa käyttäväksi 
eläimeksi, sillä muilla luomakunnan edustajilla ei tiedetä 
havaitun tämänlaisia kulttuuriharrastuksia. Ihmissuvun 
historia on kuitenkin vanhempi kuin politikointi, 
keittotaito tai huulipunan käyttö, joten niillä ei ole mitään 
tekemistä ihmisen synnyn kanssa. 

Asian ytimeen osui nerokas amerikkalainen 
Benjamin Franklin, joka määritteli ihmisen "työkaluja 
valmistavaksi eläimeksi”. Apinakin saattaa käyttää 

kepakkoa tai kiveä kätensä jatkona, mutta ei pysty 
seloistakaan "työkalua” valmistamaan. Työvälineiden 
valmistus ja niiden avulla suoritettava työ erottaa 
ratkaisevasti ihmisen eläimestä. Työn prosessissa 
muodostuu myös ihmiselle yksinään ominainen puhekieli. 
"Työ loi ihmisen” (Engels). 

Tähän sanotaan, että tekeväthän eläimetkin työtä. 
Katsokaa, kuinka taidokkaasti hämähäkki kutoo ver kk onsa 
ja kuinka ahkerina muurahaiset ja mehiläiset hyörivät 
päivät päästään! Ihmistyön ja niin sanotun eläinten "työn” 
välillä on kuitenkin helposti havaittavissa hyvin oleellinen 
ero. Eläinten "työ” on itse asiassa vain pelkkää 
vaistomaista ympäristöön mukautumista , jossa eläin 
käyttää hyväkseen luonnon antimia sellaisina kuin ne sille 
tarjoutuvat. Ihminen sen sijaan pystyy muuttamaan 
luontoa, muo kk aamaan ja jalostamaan luonnon esineitä 
mieleisikseen. Voidaan huomauttaa, että muuttaahan 
pääskynenkin luontoa pesäänsä rakentaessaan jne. 
Leikinlaskijat voisivat myöntää, että todellakin, lehmäkin 
"muuttaa luontoa” ruohoa syödessään tai muuten 
maisemaa pilatessaan. Mutta vakavasti asioihin 
suhtauduttaessa nähdään, että eläinten suorittama 
"luonnon muuttaminen”, hämähäkin verkonkudonta, 
muurahaisen "rakennustyö” jne. on alati samanlaisena 
toistuvaa eikä siis ole rinnastettavissa ihmisen 
määrätietoiseen toimintaan, joka luo jatkuvasti jotakin 
uutta. Eläinkunnan soveltama "tekni ik ka" pysyy samana 
vuosisadasta ja vuosituhannesta toiseen, kun taas ihminen 
kehittää tuotannonvälineitään lakkaamatta alistaen 
luonnonvoiman toisensa jälkeen palvelukseensa. Ihmisille 
ilmaantuu jatkuvasti uusia tarpeita , niin henkisiä kuin 
aineellisiakin, kun taas eläinten tarpeet pysyvät samoina, 
pelkkinä biologisina, "ruumiillisina” tarpeina. 

Yhtä selvä ero on havaittavissa eläinten 
yhteiskunnan ja ihmisyhteiskunnan välillä. Eläinten 
yhteiskunnat ovat tietystikin muodostuneet kehityksen 
tuloksena, mutta monien tuhansien vuosien kuluessa ei 
niissä ole tapahtunut havaittavia muutoksia, kun taas 
ihmisyhteiskunta muuttaa muotoaan la kk aamatta. Se on 
parin vuosituhannen aikana siirtynyt alkukantaisesta 
yhteisöstä orjanomistusjärjestelmään, siitä edelleen 
feodaaliseen ja sitten kapitalistiseen järjestelmään jaon nyt 
menossa sosialistiseen ja kommunistiseen järjestelmään. 
Ei pidä siis ihmetellä, että eräät porvarilliset filosofit 
selittävät joidenkin eläinten, esimerk ik si simpanssien ja 
mehiläisten yhteiskunnan edustavan "korkeampaa 
sosiaalisuutta" kuin ihmisyhteiskunnan. Filosofia joka 
esittää simpanssien yhteiskunnan esikuvaksi ja ihanteeksi 
ihmisille, sopiikin erinomaisesti niin sanottujen 
yhteiskuntaa säilyttävien ja rakentavien voimien 
uskonnoksi, sillä onhan "isiltä peritty" simpanssien 
yhteiskuntajärjestelmä juuri se tuhatvuotinen valtakunta, 
jossa ei tapahdu vallankumouksia. 

Mihin tuo edellä luonnehdittu laadullinen ero 
eläinyhteiskunnan ja ihmisyhteiskunnan välillä perustuu? 
Selityksen juuri on siinä, että "ihminen on työkaluja 
valmistava eläin”. Yhteiskuntamuodot perustuvat 
ratkaisevasti aineellisten hyödykkeiden tuotantotapaan, ja 
tuotantotavan muutokset vuorostaan riippuvat ensi sijassa 
työvälineiden kehityksestä. "Taloudellisia aikakausia ei 
erota toisistaan se mitä tehdään, vaan se miten tehdään, 
millaisilla työvälineillä tehdään. . . Eiusia tuotantovoimia 
han kk iessaan ihmiset muuttavat tuotantotapaansa, ja 
muuttaessaan tuotantotapaansa, elämänsä ylläpitotapaa, he 
muuttavat ka ikk i yhteiskunnalliset suhteensa. Käsimylly 
tuo mukanaan feodaaliherrojen yhteiskunnan, höyrymylly 
teollisuuskapitalistien yhteiskunnan.” Tätä Marxin 

ajatusta edelleen kehittäen Lenin sanoi vuonna 1920, että 
"kommunismi on neuvostovalta ynnä koko maan 
sähköistäminen”. 

Historian tekijät 

Niin suuri merkitys kuin työvälineillä tuotannon 
kehityksessä onkin, ei tuotantoa synny ilman ihmistä, joka 
on tuotantovoimista tärkein. Vain ihmisen suorittama 
elävä työ esittää tuotannossa aktiivista osaa, vain se voi 
Marxin sanojen mukaan "herättää kuolleista” tuotannon 
välineet ja työn kohteet. Ihmiskunnan historia on 
pohjimmiltaan tuotannon historiaa, mutta tämän historian 
varsinaisia luojia ovat aineellisten hyödykkeiden tuottajat, 
työntekijät, kansanjoukot. 

Ihmiskunnan historian tapahtumat eroavat luonnon 
historian tapahtumista siinä, että näiltä puuttuu se 
määrätietoinen, subjektiivinen aines, joka lyö leimansa 
ka ikk iin ihmiskunnan historian tapahtumiin. Luonto ei voi 
vaikuttaa omaan kehitykseensä. Siinä tapahtuvat 
kehitysprosessit ovat puhtaasti objektiivisia, mistään 
subjektista eli Minästä riippumattomia. Ihmiset sitävastoin 
tekevät itse historiaansa. Ihminen ajattelee, ilmaisee 
ajatuksiaan, tahtoo, asettaa itselleen tavoitteita, toimii ja 
taistelee. Tämä merkitsee, että hän tuo maailman menoon 
subjektiivisen aineksen. 

Pahasti erehtyvät ne jotka sanovat marxilaisuuden 
kieltävän subjektiivisten tekijäin — ajattelun, tahdon ja 
määrätietoisen toiminnan — merkityksen historiassa ja 
rakentavan kaiken toivonsa pelkkiin talouselämän 
lainmukaisuuksiin ja kapitalistisen järjestelmän 
automaattiseen romahtamiseen. Marxilaisuus lähtee 
päinvastoin siitä, että ihmiskunnan historia on työn ja 

taistelun historiaa, ja luokkayhteiskunnassa elettäessä 
nimenomaan luokkataistelun historiaa. Mutta se ei jätä 
ensinnäkään huomaamatta sitä seikkaa, että ihmiset 
toimivat ja taistelevat tietyissä puitteissa, tiettyjen 
mahdollisuuksien rajoissa, konkreettiseen tilanteeseen, 
aikaan ja paikkaan sidottuina. ”Mies taitaa aatella itsensä 
koko maailman herraksi tahi tönkeileväksi sontiaiseksi”, 
mutta hän voi toteuttaa ''aatoksensa” vain sikäli kuin 
siihen on tilaisuutta. Luonto synnyttää kananpojan, mutta 
tämä ei lennä itsestään paistettuna ihmisen suuhun. 
Historian kulku luo mahdollisuuksia, joista toimivat 
ihmiset tekevät todellisuutta. Yksilöt ja luokat käyttävät 
yhteiskuntaelämän tarjoamia mahdollisuuksia eri tavoin, 
kiskovat eri suuntiin, mutta kiskovat sittenkin vain siitä 
mikä on olemassa, eikä siitä mitä ei ole. 

Niin itsestään selvää kuin ka ikk i edellä sanottu 
jokaiselle järki-ihmiselle onkin, ei se riitä vakuuttamaan 
niitä, jotka välttämättä haluavat "aatella itsensä koko 
maailman herraksi”. Heidän täytyy ehdottomasti juosta 
päänsä mäntyyn, ennen kuin uskovat. 

Mutta historian prosessien objektiivisuus ei rajoitu 
vain ihmisten toiminnan ulkonaisiin puitteisiin, sen 
edellytyksiin ja mahdollisuuksiin. Se koskee myöskin 
toiminnan tulosta. Toiminta on subjektiivista, mutta se, 
mikä siitä syntyy, on objektiivista todellisuutta. Tämä tulos 
on kokonaan riippumaton siitä, ovatko tekijät itse sitä 
tahtoneet vai eivätkö. Se muodostuu useinkin heidän sitä 
tajuamattaan, heidän "selkänsä takana”. 

"Kun alku yhteisön jotkut jäsenet siirtyivät vähitellen 
ja hapuillen kivisistä työkaluista rautaisiin, niin he eivät 
varmaankaan tietäneet eivätkä ajatelleet sitä, millaisiin 
yhteiskunnallisiin seurauksiin tämä uutuus johtaa, he eivät 
ymmärtäneet eivätkä tajunneet sitä, että siirtyminen 

metallisiin työkaluihin merkitsee mullistusta tuotannossa 
ja että se johtaa lopulta orjanomistusjärjestelmään — he 
halusivat yksinkertaisesti helpottaa työtään ja saada 
välitöntä, tuntuvaa hyötyä, heidän tietoinen toimintansa 
rajoittui tämän arkipäiväisen henkilökohtaisen hyödyn 
ahtaisiin puitteisiin.” (Stalin.) 

Marx ei suotta vertaa porvarillista yhteiskuntaa 
taikuriin, joka ei enää itse kykene hallitsemaan esille 
loihtimiaan maanalaisia mahteja. Ottaessaan käytäntöön 
koneteollisuuden kapitalistit halusivat vain rikastua, mutta 
eivät varmasti pyrkineet tekemään riistämästään 
proletariaatista omaa haudankaivajaansa. Todellisuudessa 
käy kuitenkin näin. 

Ellei yhteiskunnallisessa kehityksessä olisi 
objektiivisia lainmukaisuuksia, jos se olisi vain yksilöiden 
vapaan tahdon ja mielijohteiden varassa, niin silloin ei 
mikään tieteellinen yhteiskuntaoppi olisi mahdollinen. 
”Fyyrereiden” päähän voi pälkähtää mitä tahansa ja koska 
tahansa. Historian kulkua arvioidakseen pitäisi 
valtiomiesten ja kansanjohtajien turvautua povarieukkojen 
apuun, kuten Suomen tasavallan presidentin kerrotaan 
viime sodan aikana tehneen. 

Tosiasia kuitenkin on, että tieteelliseen 
ennakkonäkemykseen pystyvä yhteiskuntatiede on 
olemassa. Se on marxilainen tieteellinen sosialismi. 
Tarvitsee vain verrata esimerk ik si Kommunistista 
Manifestia sen julkaisemisen jälkeen tapahtuneeseen 
kehitykseen havaitakseen, että siinä esitetty 
ennakkonäkemys on toteutunut. 

Luokat ja luokkataistelu 

Jotkut sanovat, että he eivät hyväksy luokkataistelua. 
Yhtä hyvin he voisivat sanoa olevansa hyväksymättä maan 
vetovoimaa, sillä kummassakin tapauksessa on kysymys 
vääjäämättömästä tosiasiasta, joka on olemassa kenenkään 
hyväksymisestä tai paheksumisesta välittämättä. 
Luokkataistelu on luonnonlakeihin rinnastettavissa oleva 
yhteiskuntaelämän laki, joka vaikuttaa ka ikk ialla missä 
yhteiskunta on jakautunut luokkiin. ”Vapaa ja orja, patriisi 
ja plebeiji, parooni ja maaorja, ammattikuntamestari ja 
kisälli, lyhyesti sanoen sortaja ja sorrettu ovat aina olleet 
vastakkain, käyneet keskeytymätöntä, milloin piilevää 
milloin avointa taistelua”, sanoo Kommunistinen 
Manifesti todeten edelleen, että koko porvarillinen 
yhteiskunta "jakautuu yhä enemmän kahteen suureen 
vihollisleiriin, kahteen suureen ja välittömästi vastakkain 
olevaan luokkaan: porvaristoon ja proletariaattiin”. 

Luokkataistelu on vanhempi ilmiö kuin 
luokkatietoisuus. Taistelua työläisten ja porvariston välillä 
on käyty kapitalistisen tuotantotavan alusta lähtien, mutta 
työväestön herääminen luokkatietoisuuteen, luokka- 
asemansa ja historiallisen tehtävänsä tajuamiseen, on 
toteutunut vasta sosialismin aatteiden, selvimmin ja 
ratkaisevimmin marxilaisuuden vaikutuksesta. Porvaristo 
näkee ka ikk ialla maailmassa työväen luokkatietoisuudessa 
itselleen suuren vaaran, jonka torjumiseen kiinnitetään 
erittäin paljon huomiota, voimia ja varoja. Porvariston 
palveluksessa olevat "aattccnmichct” panevat parastaan 
yrittäessään sotkea luokkakäsitteitä ja ennen ka ikk ea 
himmentää työväen luokkatietoisuutta. 

Edellä on jo ollut puhe psykologian professoreista, 
jotka selvistä tosiasioista piittaamatta väittävät, että 

porvariston ja palkkatyöväestön välinen luokkavastakohta 
on pelkkää ennakkoluuloa, epäoikeudenmukaista ja 
harhaanjohtavaa ”suhtautumiskaavaa'\ Samaa maata on se 
tylsä hokema, että Neuvostoliitossa ja muissa sosialismin 
maissa on syntynyt ”uusi yläluokka” valtion 
toimihenkilöistä. Ei ole helppoa kapitalistien 
palveluksessa olevilla "aatteellisilla” helppoheikeilläkään: 
toisaalta pitää väittää, että luo kk ia ei ole olemassakaan, 
vaan että niistä puhuminen on pelkkää ennakkoluuloa ja 
propagandaa, mutta sitten taas käsketäänkin sanomaan, 
että onhan luo kk ia olemassa — ei kylläkään 
kapitalistisissa maissa, vaan sosialismin maissa! 

Samaan kekoon kantavat kortensa 
oikeistososialidemokraatit ja revisionistit selittäessään, 
että työläisten ja kapitalistien välillä on joskus ollut 
luokkavastakohta, mutta ei ole enää, koska "demokratia” 
(se mitä porvaristo sanoo demokratiaksi) on muka 
tasoittanut tämän vastakohdan ja työväestö on muka 
kohonnut tasavertaiseen asemaan muiden 
kansalaisryhmien (kapitalistien) kanssa. 

Tuollaisten väitteiden objektiivisesta merkityksestä 
ei voi olla epäselvyyttä: ne tähtäävät työväen 
luokkatietoisuuden sumentamiseen ja niin muodoin myös 
sen joukkovoiman heikentämiseen. Mutta saattaahan olla 
joitakin, jotka eivät tätä tarkoita, vaan ovat taipuvaisia 
pitämään edellä lainattua Kommunistisen Manifestin 
sanontaa "kahdesta suuresta vihollisleiristä” ja "kahdesta 
suuresta ja välittömästi vastakkain olevasta luokasta” 
vanhentuneena, liian ehdottomana, jyrkkänä ja 
suoraviivaisena. Heitä voidaan ymmärtää vain sikäli, että 
luokkajako ei todellisuudessa esiinny aina ehdottoman 
"puhtaana”. Kapitalistisessa yhteiskunnassa on paljon 
väkeä, joka ei kuulu työväenluokkaan eikä porvaristoon. 
Mutta puhuminen "kahdesta suuresta ja vastakkain 


140 



olevasta luokasta”, työläisistä ja kapitalisteista, vastaa 
sittenkin todellisuutta, koska se ilmaisee selvästi 
kapitalistisen yhteiskunnan oleellisimman tosiasian, 
ratkaisevan luokkavastakohdan, joka lyö leimansa koko 
yhteiskuntaelämään. 

Työläisten ja kapitalistien välisissä suhteissa 
ilmenee selvimpänä se mikä tekee luokan luokaksi, m ik ä 
erottaa luokan toisesta, nimittäin erilainen asema 
tuotantovälineiden omistukseen nähden. Kapitalistin tekee 
kapitalistiksi se, että hän omistaa tuotannonvälineet ja 
riistää niiden avulla työläisiä, jotka omistavat vain oman 
työvoimansa. Ristiriita työläisen ja kapitalistin välillä on 
kapitalistisen yhteiskunnan selvin ja jyrkin ristiriita, se on 
ehdoton ja sovittamaton. Minkä työläinen menettää, sen 
kapitalisti voittaa, ja päinvastoin. 

''Kahdesta suuresta luokasta” puhuminen on oikein 
senkin vuoksi, että työläiset ja kapitalistit ovat 
kapitalistisen yhteiskunnan perusluokkia , joita jokaisessa 
luokkayhteiskunnassa on vain kaksi (orjat ja 
orjanomistajat, maaorjat ja feodaaliherrat, työväenluokka 
ja porvaristo jne.). Nämä perusluokat ovat kohtio itä, joiden 
ympärille muut yhteiskuntakerrokset keskittyvät 
yhteiskunnallisten ratkaisutaistelujen aikana 

muodostaessaan kaksi jyrkästi vastakkaista leiriä. Vain 
työväenluokka tai porvaristo voivat esittää nykyisessä 
yhteiskunnassa johtavaa osaa, ja nykyajan valtio voi olla 
perimmäiseltä olemukseltaan vain joko porvariston 
diktatuuria tai proletariaatin diktatuuria. 

Ne joiden virkaan kuuluu luokkakäsitteiden 
sotkeminen, puhuvat paljon sosialismin maissa muka 
syntyneestä "uudesta yläluokasta”, toisaalla tavallisten 
kansalaisten, toisaalla tuotantolaitosten ja valtion 
johtavien toimihenkilöiden välisistä "luokkarajoista”. 

Todellisuudessa ei sosialistisessa yhteiskunnassa voi olla 
yläluokkaa enempää kuin alaluokkaakaan, koska niin 
tuotantolaitosten johtajien ja valtion toimihenkilöiden kuin 
työläisten ja talonpoikienkin asema 

suurtuotantovälineisiin nähden on sama: kukaan ei omista 
niitä yksityishenkilönä, mutta ka ikk i ovat niiden omistajia 
yhteiskunnan jäseninä. 

Uusien luokkavastakohtien keksijät yrittävät 
keinotella sillä seikalla, että hyödykkeiden jako 
sosialismin asteella tapahtuu työn laadun ja määrän 
mukaan, mikä ei voi olla johtamatta siihen, että toinen saa 
enemmän kuin toinen. Siinäpä sitten onkin jo tarpeeksi 
aihetta kahden maailmanhistoriassa ennen tuntemattoman 
luokan löytöön: suurempipalkkaisten luokan ja 
pienempipalkkaisten luokan! Nämä verrattomat keksijät 
eivät varmasti jää neuvottom ik si silloinkaan, kun 
sosialistinen yhteiskunta kehittyy kommunismin asteelle, 
jolloin kullekin annetaan tarpeittensa mukaan, m ik ä 
merkitsee, että se jonka työnsuoritus on sekä määrältään 
että laadultaan heikompi voi saada suuremman osan 
yhteiskunnallisen työn tuotosta kuin se joka tekee 
enemmän ja paremmin. Silloin syntyy tietenkin 
keksijäimme aivoissa uusi luokkavastakohta: suursyömärit 
ja nättiruokaiset! 

Tasa-arvoisuutta siinä kaavamaisessa mielessä, että 
kaikilta vaaditaan yhtä paljon ja että kaikki saavat kaikkea 
täsmälleen yhtä paljon, ei tule koskaan olemaan eikä 
sellaista tasa-arvoisuutta kukaan onneksi tarvitsekaan, 
koska ihmiset ovat erilaisia niin kykyjensä kuin 
tarpeittensakin puolesta. Sosialismin vaiheessa toteutettu 
periaate "kullekin työnsä mukaan” on valtava askel 
eteenpäin kapitalismista, missä muodollisesti saatetaan 
tunnustaa ka ikk ien yhdenvertaisuus lain edessä, mutta 
missä Marxin sanontaa käyttääksemme ”ne jotka tekevät 

työtä, eivät ansaitse, ja ne jotka ansaitsevat, eivät tee 
työtä”. Mutta täydellisin ajateltavissa oleva tasa-arvoisuus, 
joka merkitsee kaikille ihmisille yhtäläisiä 
mahdollisuuksia aineellisten ja henkisten tarpeittensa 
tyydyttämiseen sekä taipumustensa ja kykyjensä 
kehittämiseen, on toteutettavissa vasta kommunistisessa 
yhteiskunnassa. 

Lenin ei sano suotta, että ”tasa-arvoisuus on tyhjä 
fraasi, ellei tasa-arvoisuudella ymmärretä luo kk ien 
hävittämistä”. Tie todelliseen tasa-arvoisuuteen kulkee 
luo kk ataistelun ja sosialistisen vallankumouksen kautta. 

Yhteiskunnan aineellinen perusta ja 
yhteiskunnallinen tajunta 

Yhteiskunnallisella tajunnalla tarkoitamme 
yhteiskunnan jäsenten keskuudessa esiintyviä aatteita, 
filosofisia, moraalisia ja uskonnollisia katsomuksia, 
kirjallisuutta, taidetta jne. Yhteiskunnallisen tajunnan 
suhde yhteiskunnan aineelliseen perustaan on se, että 
”elämä ei määräydy tajunnan mukaan, vaan tajunta 
määräytyy elämän mukaan” (Engels). Yhteiskunnallisen 
tajunnan alkulähdettä, sen "syntyjä syviä” ei ole etsittävä 
ihmisten päistä, vaan yhteiskunnallisen aineellisen elämän 
ehdoista. Yhteiskunnallinen tajunta on yhteiskunnallisen 
todellisuuden heijastumista yhteiskunnan jäsenten 
aivoissa. 

Aineellisten hyödykkeiden tuotanto on kaiken 
henkisenkin elämän, kaikenlaisen kulttuurin ehdoton 
edellytys. Tämä oli selvää ja Feuerbachillekin, joka sanoi: 
”Jos sinulla nälän ja kurjuuden vuoksi ei ole ainetta 
ruumiissasi, ei sinulla ole myöskään päässäsi, mielessäsi 
eikä sydämessäsi ainetta moraaliksi”. Marx arvosteli 

"Saksalaisessa ideologiassa” saksalaisia 

historiankirjoittajia siitä, että he näkivät historiassa 
pelkkää "henkisyyttä” eivätkä olleet koskaan vaivautuneet 
kiinnittämään huomiota historian maalliseen perustaan. 
"Kaiken historian ensimmäinen edellytys on se, että 
ihmisten täytyy elää voidakseen ‘tehdä historiaa’. Mutta 
elämään kuuluu ennen ka ikk ea ruoka ja juoma, asunto, 
vaatetus sekä yhtä ja toista muutakin. Ensimmäinen 
historiallinen teko oli siis näiden tarpeiden 
tyydyttämisvälineiden valmistaminen, itse aineellisen 
elämän tuottaminen, ja tämä onkin historiallinen teko, 
kaiken historian perusedellytys. . . Ensimmäinen sei kk a 
kaikessa historiankäsityksessä on siis, että nähdään tämä 
perustava tosiasia kaikessa merkityksessään ja koko 
laajuudessaan ja että sille tehdään oikeutta.” 

Marxilainen teoria erottaa toisistaan yhteiskunnan 
perustuksen ja päällysrakenteen. Perustukseksi se nimittää 
yhteiskunnan aineellista, taloudellista, tuotannollista 
pohjaa, päällysrakenteeksi yhteiskunnallisen tajunnan 
erilaisia muotoja ja niitä vastaavia laitoksia: aatteita, 
filosofiaa, moraalia, taidetta, uskontoa, kirkkoa, valtiota, 
poliittisia puolueita jne. 

Ne jotka tietävät marxilaisuudesta vain sen, että se 
korostaa taloudellisen perustan tärkeyttä yhteiskunnan 
kehityksessä, eivät jaksa ymmärtää, miksi marxilaisuus 
antaa niin suuren arvon aatteille, ihmisten subjektiivisille 
pyrkimyksille ja määrätietoiselle toiminnalle. He sanovat: 
jos sosialistisen yhteiskunnan tulo kapitalistisen tilalle on 
taloudellinen ja historiallinen välttämättömyys, jos se on 
yhtä varmaa kuin kevään tulo talven jälkeen, niin miksi 
pitää sitten touhuta niin paljon, m ik si pitää levittää 
sosialistisia aatteita ja perustaa puolueita niitä 
toteuttamaan. Eihän kukaan tee propagandaa eikä perusta 
puoluetta saadakseen aikaan kevään tulon. 

Ihmiset eivät tosiaankaan tee kevättä eivätkä kesää, 
mutta ihmiset tekevät itse historiaansa. Historian kulku ei 
toteudu ihmisten ohi, vaan heidän toimintansa kautta. 
Ihmisten taloudellinen toiminta on aiheuttanut 
yhteiskunnan jakautumisen luokkiin, luokkajako 
synnyttää luokkataistelun, ja tämän taistelun tarpeista 
syntyvät eri luo kk ien etujen mukaiset teoriat ja aatteet. 
Millään teorioilla ja aatteilla ei muuteta yhteiskunnallisen 
kehityksen lakeja, mutta niillä voidaan, jos ne ovat 
edistyksellisiä, ts. jos ne käyvät yhteen kehityksen 
etenevän suunnan kanssa, tuntuvasti vaikuttaa kehityksen 
kulkuun, jouduttaa yhteiskunnallisia uudistuksia, lyhentää 
ja lieventää uuden yhteiskunnan synnytystuskia. 
Taantumukselliset aatteet voivat päinvastoin esittää 
huomattavaa osaa kehityksen jarruttajina. 

Yhteiskunnan jäsenten taloudellisilla eduilla, heidän 
luokka-asemallaan, on ensisijaisesti määräävä merkitys 
heidän yhteiskunnallisen tajuntansa muodostumiselle. Jo 
Feuerbach oli tehnyt havainnon, että "palatseissa ajatellaan 
toisin kuin hö kk eleissä’’. Mutta yhteiskunnallisen tajunnan 
riippuvuus taloudellisista eduista ei ole tietenkään aina 
välitöntä eikä suoraviivaista. Ei ole ilman muuta selvää, 
että jokaisen työmiehen ajatusmaailma vastaa hänen 
luokka-asemaansa tai että jokainen porvari on 
auttamattomasti taantumuksellinen mielipiteiltään. Joku 
on väittänyt, että kokoomuspuolueeseen lukeutuu eräs 
työmieskin. Se kuulostaa uskomattomalta, mutta saattaa 
sittenkin olla totta. Yhteiskunnallisen tajunnan 
muodostuminen on hyvin monivaiheinen tapahtuma. Sen 
lähtökohta on joka tapauksessa yhteiskunnallinen 
todellisuus, mutta tie tästä lähtökohdasta nykyisen 
yhteiskunnan jäsenen aivoihin on saattanut käydä hyvin 
monen mutkan kautta. A ik aisemmilta sukupolvilta, 
periytyneet uskomukset, kansalliskiihkoinen ja muu 

poliittinen propaganda, kasvatus, taloudellinen ja 
henkinen painostus yms. seikat vaikuttavat usein hyvinkin 
voimakkaasti työtätekevien kansankerrosten 

mielipide muodostukseen tavalla, joka sotii niiden 
luokkaetua vastaan. 

Luokkatietoinen porvaristo oivaltaa erittäin hyvin 
omia etujansa vastaavan mielipidemuokkauksen 
tärkeyden. Meidänkään maassamme ei säästetä markkoja 
eikä dollareita, kun kysymys on propagandasta, joka tähtää 
työväenluokan taistelutahdon heikentämiseen ja 
murtamiseen. Mahtava propagandakoneisto on 
kapitalistiluokalla käytettävänään tähän tarkoitukseen. 
Joskus kuulee puhuttavan tämän koneiston 
kymmenkertaisesta ylivoimasta työväenluokan 
käytettävissä oleviin mahdollisuuksiin nähden. Olemme 
lähempänä totuutta, jos arvioimme porvariston 
propagandakoneiston määrällisen ylivoiman 

tuhatkertaiseksi. Ei ole unohdettava, että tähän koneistoon 
eivät kuulu vain varsinaiset porvarilliset puoluelehdet ja 
puolue-elimet. Siihen kuuluu tannerilaisten 
komennuksessa oleva lehdistö, joka muodostaa nykyisin 
osan kokoomuspuolueen propagandakoneistosta. 
Kapitalistien hallitsemassa valtiossa ovat myös kirkko, 
koulu, tiede ja taide alistetut kapitalistiluokan 
palvelukseen. Ka ikk i ne levittävät muodossa tai toisessa 
porvarillista maailmankatsomusta, kapitalistiluokan etuja 
vastaavia ennakkoluuloja, käsityksiä, "elämänviisauksia” 
ja makua. Uskonnon, kansanvalistuksen, viihdytyksen, 
tieteen ja taiteen puolueettomaan kaapuun verhottu 
porvarillinen propaganda on monessa suhteessa vielä 
tehokkaampaakin kuin avoimesti harjoitettu 
puoluepropaganda. Se näyttää epäpoliittiselta, mutta ajaa 
porvariston luokkapolitiikkaa suuntaamalla työtätekevien 
kansanjoukkojen huomion pois niiden elinkysymyksistä, 

himmentämällä luokkavastakohtia, levittämällä työkansan 
keskuuteen Herrojen Eevan ajattelutapaa. 

Ja kuitenkin on koko tuo mahtava koneisto 
historiallisesti katsoen verrattavissa siihen hiekalle 
rakennettuun taloon, joka kaatui ja jonka kaatumus oli 
suuri. Mikä selittää, että porvariston poliittisen ja 
epäpoliittisen propagandakoneiston tuhatkertainen 
ylivoima ei ole pystynyt turvaamaan sille l ik imainkaan 
vastaavaa vaikutusta kansan keskuudessa? Miten on 
mahdollista, että vasemmistolainen työväenliike, sitä 
vastassa olevan propagandakoneiston tuhatkertaisesta 
määrällisestä ylivoimasta huolimatta, on jo tähän 
mennessä valloittanut neljännen osan Suomen kansaa 
vakaumuksellisiksi kannattajikseen? Tämäkin ”ihme” on 
luonnollisesti selitettävissä. Se johtuu siitä, että 
sosialismin ja kommunismin aate vastaa yhteiskunnallisen 
kehityksen todellista suuntaa ja samalla myös nykyisen 
yhteiskunnan edistyksellisimmän voiman, työväenluokan, 
pyrkimyksiä. 

”Vahvat miehet” 

Se mitä edellä on sanottu aatteiden merkityksestä 
koskee myös historiallisia henkilöitä. Ihmisyksilötkin 
voivat esittää historiassa myönteistä tai kielteistä, 
edistyksellistä tai taantumuksellista osaa. Merkittäväksi 
voi heidän esittämänsä osa muodostua kuitenkin vain siinä 
tapauksessa, että heidän ajatuksensa ja toimintansa vastaa 
suurten ihmisjoukkojen ajatuksia ja tahtoa, että he 
esiintyvät huomattavien yhteiskunnallisten voimien 
edustajina. Porvarillinen historiankirjoitus levittää 
käsitystä, että varsinaisia historian tekijöitä ja napoja ovat 
niin sanotut suurmiehet, etevät persoonallisuudet, 
sotapäälliköt ja hallitsijat. Marxilaisuus sitävastoin pitää 

historian kehityksen ratkaisevana liikkeellepanevana 
voimana kansaa, työtätekeviä joukkoja, edistyksellisiä 
luokkia. Maailmanhistoria on ennen ka ikk ea 
kansanjoukkojen historiaa. Miljoonien äly, Lenin sanoo, 
luo yhteiskunnan henkisen ja aineellisen elämän ka lk illa 
aloilla monin verroin suurempia arvoja kuin 
nerokkaimmankaan ihmisen ennakkonäkemys. 

Tämä ei merkitse, että olisi väheksyttävä 
nerokkaiden ja poikkeuksellisen lahjakkaiden henkilöiden 
merkitystä historiassa. Kysymys on vain edellytyksistä, 
jotka ovat tarpeen tuollaisten henkilöiden toiminnan 
menestymiselle. Ens ik s ik in on huomattava, että pienen 
riistävän vähemmistön hallitsemassa 

luokkayhteiskunnassa saa vain hyvin pieni osa ihmisiä 
tilaisuuden lahjojensa esteettömään kehittämiseen. 
Kapitalistinen järjestelmä kuristaa, murjoo ja turmelee 
lahjakkuuksia joukkomitassa. Toiseksi voidaan todeta, että 
ns. suurten persoonallisuuksien esiintyminen liittyy aina 
tiettyyn historialliseen ajankohtaan, jolloin juuri sellaisia 
henkilöitä tarvitaan. Historian suurmiehet, sekä todelliset 
että ”suurmiehinä” mainostetut, ovat ensi sijassa 
yhteiskunnallisen tarpeen tuotteita. Siitä sanoo Engels: ”Se 
seikka, että juuri tämä suurmies ilmaantuu tähän maahan 
tiettyyn aikaan, on luonnollisest ik in pelkkä sattuma. Mutta 
jos poistamme tämän miehen, niin hänen korvaamisestaan 
tulee kysyntää, ja sellainen varamies löytyykin — 
enemmän tai vähemmän onnistunut, mutta löytyy 
kuitenkin ajan oloon. Että Napoleonista, nimenomaan tästä 
korsikkalaisesta, tuli sotilasdiktaattori, joka oli 
välttämätön sodan näännyttämälle Ranskan tasavallalle, se 
oli sattuma. Mutta jos Napoleonia ei olisi ollut, niin joku 
toinen olisi esittänyt hänen osaansa. Tämän todistaa se, 
että sellainen mies on löytynyt aina kun häntä on tarvittu: 
Caesar, Augustus, Cromvvell jne.” 

Sama pätee suuriin tieteellisiin ja teknillisiin 
keksintöihin nähden. Kopernikus, Newton, Marie Curie, 
Mendelejev, Edison ja monet muut, joiden nimet liittyvät 
käänteentekeviin keksintöihin, ovat olleet 
poikkeuksellisen lahjakkaita henkilöitä, eivätkä heidän 
saavutuksensa muutoin olisi olleet mahdollisiakaan. Mutta 
huomattava on, että näillä keksinnöillä on esihistoriansa ja 
edelläkävijänsä; aikaisempi tutkimustyö ja käytäntö ovat 
luoneet niille edellytykset. Tämä tekee ymmärrettäväksi 
sen, että suuret tieteelliset ja teknilliset keksinnöt kypsyvät 
tavallisesti samanaikaisesti ratkaistaviksi eri puolilla 
maailmaa. 

Erityisen selvästi korostuu yksilöiden merkitys 
kärkevässä taistelutilanteessa. Kaikenlaisen 

joukkotaistelun, niin sotilaallisen, poliittisen kuin 
työtaistelunkin, menestyminen edellyttää lujaa ja taitavaa 
johtoa. Työväenluokka tarvitsee taistelussaan sekä 
yksityisiä johtajia että johtavaa etujoukkoa, poliittista 
puoluetta. Mutta niin johtajat kuin työväenluokan 
puoluekin voivat täyttää tehtävänsä vain sillä ehdolla, että 
todellakin edustavat työväenluokkaa, sen toiveita ja 
pyrkimyksiä, ja toimivat erottamattomassa yhteydessä 
työtätekevään kansaan. Omaa viisauttaan täynnä olevat 
yksityisajattelijat ja omaa yksilöllistä urheuttaan 
korostavat minäkeskeiset sankarit eivät kelpaa 
työväenluokan johtajiksi. 

Sillä mitä johtajat tekevät tai jättävät tekemättä, 
saattaa "kiperissä” tilanteissa olla suorastaan ratkaiseva 
merkitys tapahtumain kululle. Mutta johtajat eivät saa olla 
yksityisajattelijoita, jotka tekevät mitä tahtovat, elleivät 
halua joutua Hitlerin, Mussolinin ja näiden suomalaisten 
kumppanien ja jäljittelijäin surkeaan asemaan. 
Viimemainittujen asemaa kuvaa mm. se että he nykyisin 
tekevät silloin tällöin pilkkaa omasta Hitleristään, jota he 

aikaisemmin jumaloivat nerona. Meistä, jotka näimme 
Hitlerissä narrin jo silloin kun hän istui valtaistuimella, 
tuntuu tuollainen eilisten jumalien pilkkaaminen 
tahdittomuudelta. . . 

Kuinka vähän kapitalistisen maailman 
taantumuspiirit ovat itse asiassa oppineet hitlerismin 
kohtalosta, näkyy siitä, että niin sanotussa "vapaassa 
maailmassa’’ ovat jälleen tulemassa muotiin "vahvoiksi 
miehiksi" nimitetyt poliittiset puoskarit. Nämä niin 
kehutut vahvat miehet uskottelevat voivansa pysähdyttää 
yhteiskunnallisen kehityksen, lopettaa luo kk ataistelun ja 
siirto maakansojen vapaustaistelun, hävittää 

kommunismin. Sanalla sanoen he lupaavat tehdä 
mahdottoman mahdolliseksi — entisen vi ik siniekan 
fyyrerin jälkiä seuraten. 

Niin kansainvälisten kuin kotimaistenkin 
taantumuspiirien "vahvojen miesten” mahdolliset 
menestykset ovat aina lyhytikäisiä, tilapäisiä. Heidän 
ihailijoitaan ja ihailijattariaan odottaa varma pettymys. 
Syy on selvä: historian valtavirtaus kulkee eteenpäin eikä 
taaksepäin. Historian suurmiehiä eivät ole "kommunismin 
hävittäjät”, vaan ne jotka osaavat nähdä oikein kehityksen 
suunnan ja joilla on moraalista selkärankaa pitää 
johdonmukaisesti ja pelottomasti kiinni siitä mikä on uutta 
ja edistyksellistä. Ne tavalliset "kadun miehet", jotka 
luottavat sosialismin voittoon, osoittavat olevansa päätään 
korkeammalla taantumuksen ”yli-ihmisiä” historian 
ymmärtämisessä. 

VIII. VAPAUDESTA 


Vapaus ja orjuus 

Vapaudesta on puhuttu ja puhutaan edelleenkin 
paljon, pitkin jos polkinkin. On kiivailtu ja yhä näkyy 
kiivailtavan "ehdottoman vapauden”, ts. sellaisen 
vapauden puolesta, jota ei kukaan eikä mikään saa rajoittaa 
ja joka on niin sanotusti sataprosenttinen. Tällaisesta 
vapaudesta aikoinaan unelmoineen saksalaisen 
poroporvarin järjenjuoksusta esitetään Marxin ja Engelsin 
teoksessa "Saksalainen ideologia” seuraava hupaisa 
lainaus: 

"Kenen pitää tulla vapaaksi? Sinun, minun, meidän. 
Vapaaksi mistä? Kaikesta mikä ei ole sinua, minua eikä 
meitä. Minä olen siis ydin . . . Mitä jää jäljelle, kun olen 
päässyt vapaaksi kaikesta mikä ei ole minua? Ainoastaan 
minä eikä mitään muuta kuin minä.” 

Totisesti, jos ei olisi olemassa ketään eikä mitään 
muuta kuin minä yksin, niin silloin olisin kyllä 
ehdottomasti vapaa, täysin riippumaton, sillä mistäs riiput 
kun mitään ei ole! Herää tosin kysymys, kuinka olen 
voinut ilmestyä olemattomaan maailmaan olemattomista 
vanhemmista, kuinka voin elää olemattomassa 
avaruudessa, puhumattakaan sellaisista kaikenlaisen 
elämän ylläpitoon välttämättömistä "pikkuseikoista” kuin 
ilma, ruoka, juoma jne. Tällaisiin kysymyksiin ovat 
velvolliset vastaamaan "asiantuntijat", ts. ne jotka 
intoilevat ehdottomasta vapaudesta. Jos he taas myöntävät 

olemassaolonsa vähänkin riippuvan joistakin olosuhteista, 
jonkinlaisista edellytyksistä, niin samalla he myöntävät 
olevansa tavalla tai toisella sidottuja, ja ehdoton vapaus on 
silloin mennyttä. Ken taas tavoittelee ehdotonta vapautta 
vain siinä mielessä, että hänen ei tarvitse piitata mitään 
toisista ihmisistä eikä yhteiskunnasta, hän ei anna arvoa 
kanssaihmistensä vapaudelle. Plehanov oli oikeassa 
sanoessaan, että ”yhden ehdoton vapaus merkitsee 
ka ikk ien hänen ympärillään olevien ehdotonta orjuutta”. 

Kiivailu ehdottoman vapauden puolesta hipoo 
mielenvikaisuuden rajoja. Vakavasti otettavaa ja 
hedelmällistä keskustelua vapaudesta voi syntyä vain 
siellä missä kukin sanoo mitä hän vapaudella tarkoittaa, 
millaista vapautta hän tahtoo, vapautta kenelle, mistä, 
mihin ja mitä varten. "Vapautta yleensä” ei ole, vapaus on 
aina kon kr eettinen. Se on aikaan, paikkaan, olosuhteisiin, 
historiaan sidottu. 

Suuret ajattelijat, sellaiset kuin Spinoza, Hegel ja 
Marx, ovat tarkastelleet kysymystä vapaudesta sen 
suhteessa välttämättömyyteen, käsitelleet vapautta ja 
välttämättömyyttä "nipussa”, yhtenä kysymyksenä. 
Ihminen ei pysty muuttamaan luonnon lakeja. Ne ovat 
välttämättömyyttä, josta hän ei voi vapautua. Mutta 
luonnon orjana hän pysyy vain niin kauan kuin hän on 
luonnon lakien suhteen voimaton. Vapauden tästä 
orjuudesta hän saavuttaa päästessään perille luonnon 
"salaisuuksista” ja oppiessaan luontoa hallitsemaan. 
"Vapaus ei ole unelmoitua riippumattomuutta luonnon 
laeista, vaan näiden lakien tuntemusta ja siten saatua 
mahdollisuutta panna nämä lait suunnitelmallisesti 
vaikuttamaan tiettyjen tarkoitusperien hyväksi” (Engels). 
Luonto itse pysyy edelleenkin välttämättömyytenä. Ero on 
vain siinä, että tämä välttämättömyys oli ennen sokeaa, nyt 
ymmärrettyä. Ihminen ei vapautunut luonnon laeista, vaan 

ainoastaan avuttomuudesta niiden suhteen, ei 
välttämättömyydestä, vaan tietämättömyydestä sen 
suhteen m ik ä on välttämätöntä. Tämän ajatuksen on Hegel 
kiteyttänyt kuuluisaan lauseeseensa: "Vapaus on tajuttua 
välttämättömyyttä.” 

Vapauskäsitysten kirjavuus ja ristiriitaisuus on 
ka ik ille hyvin tuttu ilmiö. Sitä mikä toisten mielestä on 
vapautta, saattavat toiset pitää orjuutena. Marx kertoo 
edellä mainitussa teoksessa kuinka Amerikoista saapuu 
Englantiin jenkki, joka totuttuun tapaansa ryhtyy 
pieksämään neekeriorjaansa. Asiaan puuttuu kuitenkin 
englantilainen rauhantuomari kieltäen orjan pahoinpitelyn 
maansa lakeihin vedoten. Silloin jenkki kivahtaa 
siveellisen suuttumuksen vallassa: Do you call this a land 
of liberty, where a man can’t larrup his nigger? 
Nimitättekö te vapaaksi tällaista maata, missä ei saa piestä 
omaa neekeriään? 

Marxin mainitsema esimer kk i valaisee erinomaisesti 
vapauskäsitysten riippuvuutta ihmisten 

yhteiskunnallisesta asemasta. Vapauskäsitysten erilaisuus 
perustuu yhteiskunnan jäsenten aineellisten elämänehtojen 
erilaisuuteen. Jokaisessa luokkayhteiskunnassa nimittää 
jokainen luokka vapaudeksi sitä asiaintilaa, joka parhaiten 
vastaa sen luokkaetuja. 

Niin sanottu vapaa maailma 

Vapauskäsitteen samaistaminen omien välittömien 
luokkaetujen ja itsekkäiden luokkapyyteiden kanssa 
ilmenee hyvin räikeänä ja sumeilemattomana porvariston 
leirissä. Kun verrataan esimerk ik si suomalaisten 
kapitalistipiirien tekoja siihen mitä heidän edustajansa 
sanovat vapaudesta, voidaan aivan tieteellisellä 

tarkkuudella todeta, että he eivät tarkoita vapaudella muuta 
kuin samojen kapitalistipiirien vapautta rikastumiseen — 
ja tietenkin vapautta ka ik kiin asian vaatimiin 
toimenpiteisiin: aseelliseen päällekarkaukseen oman maan 
työläisten ja pienviljelijäin kimppuun (vuosi 1918), 
työtätekevän kansan vapaustaistelun kuristamiseen 
vieraiden pistimien avulla (sama vuosi 1918), rosvoretkien 
järjestämiseen naapurimaan alueelle (vuodet 1918-1922), 
köyhältä kansalta verotuksella koottujen yhteisten varojen 
rohmuamiseen jne., ja ennen ka ik kea esteettömään ja 
alituiseen riiston vapauteen. Erittäin kuvaavaa on, että 
tämä ka ikk i tapahtuu vapauden lipun alla: aseellinen 
päällekarkaus työväen kimppuun on "vapaussotaa”, 
rosvohyökkäilyt naapurimaan alueelle "heimoveljien 
vapauttamista”, valtion ja kuntien varojen rosvoaminen 
"pääomanmuodostuksen vapautta” jne. 

Vapauden nimen turhaanlausumisesta kuuluu 
takuulla ainakin Suomen, ellei peräti Pohjoismaiden 
ennätys vuonna 1957 hyväksytylle kokoomuspuolueen 
periaateohjelmalle. Siinä ei vaadita muuta kuin vapautta, 
aina vain vapautta, vapautta vapauden päälle: vapaata 
markkinataloutta, yrittämisen vapautta, elinkeinoelämän 
toimintavapautta, verovapautta yrittäjille, 

ulkomaankaupan vapautta, oikeutta maan myyntiin 
vapailla kaupoilla, yksilön vapautta jne. 
Taantumusporvarin pitää käyttää ohjelmassaan noin 
hienoa sanastoa tarkoittaessaan riiston vapautta, 
kapitalistien ja suurmaanomistajien vapautta etuilemiseen 
yhteisen kansan kustannuksella sekä oikeistolaisten 
väkivaltapoliitikkojen riehumisvapautta. 

Kansainvälisesti yhdensuuntaistettu 

taantumuspropaganda puhuu niin sanotusta vapaasta 
maailmasta, jolla se tarkoittaa kapitalistisia maita. 
Valtiollisten olojen demokraattisuuden tai 

epädemokraattisuuden kanssa tuolla niin sanotulla 
vapaalla maailmalla ei ole mitään tekemistä. Siihen 
kelpuutetaan Francon fasistinen Espanja yhtä hyvin kuin 
Ruotsin ja Tanskan tapaiset porvarillisen demokratian 
maat tai puolifasistinen Länsi-Saksa. Ainoa pääsyvaatimus 
on, että valta on kapitalistiluokan käsissä. Ja itsestään 
selvänä pidetään, että ensi viulua ”vapaan maailman” 
konsertissa soittavat imperialistiset suurrosvot, 
rotuvainojen pääjärjestäjät ja siirtomaaorjien 
joukkomurhien toimeenpanijat. 

Ilman muuta on selvää, että kaikenlainen taistelu 
sosialismia vastaan julistetaan tuossa leirissä 
"vapaustaisteluksi” ja ka ik ki vastavallankumoukselliset 
tappelupukarit ja terroristit "vapaustaistelijoiksi”. 
Maamme kokoomuslainen, erkkolainen ja tannerilainen 
propaganda nimittää yhä vieläkin "Unkarin kansan 
vapaustaisteluksi” vuoden 1956 lokakuussa Unkarissa 
toimeenpantua vastavallankumouksellista kapinaa, hyvin 
tietäen, että tämän kapinan järjestäjien tavoitteena oli 
fasistisen järjestelmän palauttaminen, tehtaiden 
luovuttaminen entisille kapitalistisille omistajille ja maan 
palauttaminen tilanherroille, sanalla sanoen Unkarin 
kansan orjuuttaminen. 

Vapaus työväenluokan näkökulmasta 

Kuten olemme nähneet, on porvariston keskuudessa 
vallitsevien vapauskäsitysten luokkakantaisuus ja 
puolueellisuus osoitettavissa kiistattomin ja 
kumoamattomin tosiasioin. Mutta miten on työläisten 
laita? Väitämmekö, että työväenluokan vapauskäsityksillä 
ei ole mitään tekemistä sen luokkaetujen kanssa, vaan että 
se katselee tätä asiaa luokkien yläpuolelta? 

Emme väitä. Sanomme päinvastoin suoraan ja 
peittelemättä, että työväenluokankin käsitykset vapaudesta 
määräytyvät viime kädessä sen luokkaetujen mukaan. 
Tässä suhteessa olemme siis "sujut” porvariston kanssa, 
mutta muutapa yhteistä ei sitten olekaan. Ero on 
ensinnäkin siinä, että työväenluokan vapauskäsitykset ovat 
jyrkässä ristiriidassa porvariston vapauskäsitysten kanssa. 
Ero on toiseksi siinä, että vapaus, jonka työväenluokka 
valtaan tultuaan toteuttaa, vastaa ka lkk ien muidenkin 
työtätekevien kansankerrosten etua, kun taas 
kapitalistiluokan täydellinen vapaus merkitsee täydellistä 
orjuutta kansan valtavalle enemmistölle. Ero on 
kolmanneksi siinä, että työväen luokkaedut ja niiden 
mukaiset vapauskäsitykset vastaavat historian etenevää 
kehityskulkua, kun taas kapitalistiluokka tarvitsee 
vapautta kehityksen jarruttamiseen, edistyksellisten 
voimien kahlitsemiseen. 

Tästä kaikesta johtuu, että työväenluokan edustajilla 
on sekä varaa että uskallusta myöntää avoimesti 
vapauskäsitystensä luokkaluonne, kun taas kapitalististen 
saalistajien asianajajat katsovat tarpeelliseksi turvautua 
silmänkääntötemppuihin omien vapauskäsitystensä 
luokkaluonteen pimittämiseksi. Tällä alalla on 
kaksinaamaisuus porvariston leirissä kehitetty 
huippuunsa: toisaalla äärimmäinen häikäilemättömyys ja 
tunnottomuus oman edun tavoittelussa, toisaalla 
mahdollisimman hurskas naama, jota näytetään silloin kun 
puhutaan rumien töiden jaloista vaikuttimista ja ylevistä 
tarkoituksista. 

Työväenluokan ja porvariston jyrkästi erilainen 
suhtautuminen oman vapauskäsityksensä luokkaluonteen 
tunnustamiseen ansaitsee huomiota. Mikä selittää, että 
porvariston edustajat eivät halua tunnustaa luokkaväriä 
näinkään selvässä asiassa? Turhaa lienee olettaa, että se 

johtuu omantunnon kolkutuksesta, siitä, että ollaan hiukan 
häpeissään, kun pitää puolustaa pienen vähemmistön 
vapautta suuren enemmistön vapautta vastaan. 
Luonnollisemmalta tuntuu selitys, että tässäkin asiassa 
vaikuttaa ratkaisevasti etunäkökohtien sanelema laskelma: 
koska meidän vapauskäsityksemme on auttamattomasti 
ristiriidassa kansan enemmistön etujen kanssa, mutta 
koska tämän tosiasian tunnustaminen olisi meille 
epäedullista, niin ei saa olla hölmö ja siis pitää yrittää 
heittää sumua kansan silmille! 

Rehelliset työväenliikkeen ihmiset eivät pyri 
milloinkaan vakuuttamaan kapitalisteille pitävänsä aina 
kunniassa näiden vapautta. Sellainen vakuuttelu olisi 
kansan asian kavaltamista, sillä työväenluokan ja kansan 
valtavan enemmistön etu vaatii ensinnäkin kapitalistisen 
saalistusvapauden rajoittamista ja sitten myös sen 
täydellistä lopettamista. Kansan enemmistön vapauden 
toteuttaminen ei ole mahdollista ilman sosialistista 
vallankumousta, mutta se merkitsee riistäjien vapauden 
"loukkausta”, riiston välineiden poisottamista 
kapitalisteilta ja heidän taloudelliseen mahtiinsa 
perustuvan poliittisen yksinvallan lopettamista. Lenin 
kirjoitti neuvostovallasta huhtikuussa 1919: 

”Se lopettaa riistäjien ja heidän apuriensa 
‘vapauden’, ottaa pois ‘vapauden’ riistää, ‘vapauden’ 
rikastua nälästä, ‘vapauden’ taistella pääoman vallan 
palauttamisen puolesta, ‘vapauden’ liittoilla 
vierasmaalaisen porvariston kanssa oman maan työläisiä ja 
talonpoikia vastaan.” 

Monille suomalaisillekin tunnettu ranskalainen 
kommunisti Roger Garaudy päättää laajan tieteellisen 
tutkielmansa vapaudesta sanoihin: ”Tie vapauteen kulkee 
proletariaatin diktatuurin kautta.” Tällainen väittämä 

saattaa tuntua liian jyrkältä niistä, jotka eivät ole tehneet 
itselleen selväksi, että marxilainen teoria ei proletariaatin 
diktatuurilla tarkoita mitään muuta kuin työväenluokan 
johtaman kansan enemmistön valtaa, joka saatetaan 
voimaan jokaisessa kapitalistisessa maassa vallitsevan 
porvariston diktatuurin tilalle , juuri sitä samaa, jota 
Suomen työväenliikkeessä on totuttu nimittämään 
työväenvallaksi. Ilman työväenvaltaa ei voida toteuttaa 
sosialistisia uudistuksia. Vain sosialistinen järjestelmä, 
joka tekee lopun yhteiskunnan jakautumisesta riistäjiin ja 
riistettäviin, luo pohjan kaikkien vapaudelle, jokaisen 
ihmisyksilön vapaalle kehitykselle. Marx sanoo, että 
kommunistinen yhteiskunta on ”ainoa, jossa yksilöiden 
aito ja vapaa kehitys ei ole fraasi”. 

Kun hyväksyy päämäärän, täytyy 
johdonmukaisuuden nimessä hyväksyä myös siihen 
johtava tie ja tällä tiellä mahdollisesti kohdattavien 
esteiden pois raivaaminen. Jos hyväksyy Marxin 
mainitseman aidon vapauden ja käsittää, että siihen 
päästään vain sosialismin kautta, on myös hyväksyttävä 
kaiken sellaisen "vapauden” rajoittaminen, joka 
suuntautuu sosialismia vastaan. 

Opposition ja arvostelun vapaus 

Huumorintajuttomasti "vapaaksi” kehutussa 
kapitalistisessa maailmassa on paljon herrasväkeä, joka on 
käärmeissään sosialismin maille siitä, että siellä rajoitetaan 
sosialismin vihollisten toimintavapautta, ei julkaista 
vastavallankumouksellista kirjallisuutta eikä sallita 
vastavallankumouksellisten järjestöjen perustamista. 
Tämän perusteella nähdään sitten hyväksi julistaa, että 
sosialismin maissa ei ole demokratiaa. Ja että tämä 
paremmin uskottaisiin, teetetään palvelusintoisilla 

"valtiotieteilijöillä” teorioita, joiden mukaan pääasia 
demokratiassa, demokratian varsinainen tunnusmerkki, on 
opposition vapaus, vastaanpanemisen vapaus. 

Onpa totta vieköön erittäin hauska tietää, että 
demokratiassa pitää ehdottomasti olla rajoittamaton 
toimintavapaus vastavallankumouksellisilla aineksilla. 
Noin ällistyttävän syvällistä valtio-opillista viisautta olisi 
mahdoton ymmärtää, ellemme tietäisi, että mainitunlainen 
herrasväki tarkoittaa demokratialla aivan muuta kuin 
kansan valtaa', se tarkoittaa sillä kansan olemista 
kapitalististen isäntien armoilla ja näiden poliittisten 
apureiden talutettavana. 

Opposition vapauden apostolien joukosta tapaamme 
tietysti samat tannerilaiset sosialidemokraatit, jotka ovat 
ryhtyneet ka ikk iin mahdollisiin vaino- ja 
painostustoimenpiteisiin oman puolueensa opposition 
nujertamiseksi. Vuodesta 1918 vuoden 1944 syksyyn oli 
Suomen Kommunistinen Puolue pakotettu toimimaan 
maan alla, mutta eipä ole kuultu että vapaussankarina 
itseään mainostava Tanner tai joku hänen 
hengenheimolaisistaan olisi kertaakaan vaatinut siihen 
kohdistetun terrorin lopettamista. Tämä riittääkin 
todistukseksi siitä, että nämä herrat eivät tarkoita 
opposition vapaudella mitään muuta kuin sosialismin 
vihollisten vapautta hyökkäillä sosialismia vastaan. Tästä 
syystä he ovatkin äärimmäisten taantumuspiirien 
suosiossa. Erkon ja kokoomuspuolueen lehdissä kehutaan 
Väinö Tanneria "suoraselkäiseksi suomalaiseksi”. 
Tällainen titteli annetaan vain niille, jotka tunnetaan 
paksunahkaisiksi Neuvostoliiton vihollis ik si. 

Ne jotka vaativat opposition vapautta 
vastavallankumouksellisille aineksille sosialismin maissa, 
vetoavat usein "vastavuoroisuuteen”, siihen, että on 

kapitalistisia maita, joissa työläisillä on oikeus olla 
oppositiossa kapitalistista järjestelmää vastaan. Tuollaiset 
"tasapuolisuuden” kannattajat eivät tule ajatelleeksi 
ensinnäkään sitä, että työväenluokalla on opposition 
oikeus kapitalistisessa yhteiskunnassa vain siellä missä se 
on taistellen han kk inut tämän oikeuden itselleen. 
Kapitalistiset vallanpitäjät eivät ole antaneet sitä vapaasta 
tahdostaan, vaan silloin kun siihen on ollut pakko, antaneet 
sen pahempia seurauksia välttääkseen — ja ottaneet sen 
sitten jälleen pois oman tarpeensa sitä vaatiessa ja 
suotuisan tilanteen tarjoutuessa. Minkä vuoksi pitäisi 
kansan suurta enemmistöä edustavan työväenliikkeen olla 
armollisempi tämän luontoisessa asiassa? Miksi niillä, 
jotka pyrkivät kääntämään historian pyörää taaksepäin, 
pitäisi olla suurempi tai edes niinkään suuri opposition 
vapaus kuin edistyksellisillä voimilla? Edistyksen ja 
taantumuksen välinen ristiriita on ehdoton ja sovittamaton, 
sen ratkaisee ainoastaan taistelu, jossa ei käännetä toista 
poskea sille joka on toiselle lyönyt. Ja mitä vapauteen 
tulee, niin loppujen lopuksi on kuitenkin aina 
ratkaistavanamme kysymys siitä, kumpaako vapautta 
haluamme, vapautta palvella edistyksen asiaa tai vapautta 
palvella taantumuksen asiaa. 

Tämän kysymyksen kanssa joudumme tekemisiin 
esimerkiksi silloin, kun määrittelemme suhtautumistamme 
sosialististen maiden hallitusten tai niiden 
työväenpuolueiden toiminnan arvosteluun. Stalinin 
palvontaa ja Unkarin tapahtumia koskevissa 
keskusteluissa nousi meidänkin maamme 
työväenliikkeessä hyvin polttavana esiin kysymys siitä, 
miten sosialismin kannattajien on suhtauduttava 
sosialismin maissa sattuneihin virheisiin ja 
oikeudenloukkauksiin. Sosialismin maiden ystävien 
kesken vallitsee tässä asiassa nykyisin täydellinen selvyys 

ja yksimielisyys. Suhtautuminen virheisiin ja 
r ikk omuksiin ei voi olla muuta kuin kielteistä, koska ne 
vahingoittavat sosialismin asiaa ja hyödyttävät sosialismin 
vihollisia, antavat näille suurta ilon ja riemun aihetta, 
kuten olemme nähneet. Epäkohtia on arvosteltava, eikä 
arvostelun vapaudella saa olla muita rajoituksia kuin tuo 
sama näkökohta, ettei se muodostu sosialismin asian 
vahingoittamiseksi ja sen vihollisten auttamiseksi. Tämä 
velvoittaa torjumaan yritykset käyttää virheiden arvostelua 
verukkeena hyökkäilyihin itse sosialistista järjestelmää 
vastaan. Varsinkin kapitalistisessa maassa elettäessä 
muodostuu hyvin tärkeäksi kysymys siitä, miten, missä 
muodoissa ja missä paikassa arvostelu suoritetaan ja millä 
tavoin se saatetaan arvosteltavan tietoon. Lenin antoi 
aikoinaan neuvon, että ''arvostelun esittäjän tulee 
arvostelun muotoihin nähden ottaa huomioon puolueen 
asema sen vihollisten keskellä”. 

Kulttuurista ja sen vapaudesta 

Työväenluokka kulkee eturintamassa siinä 
taistelussa, jota maailmassa on käyty ja on edelleenkin 
käytävä ajatuksen vapauden, tieteen ja taiteen vapauden 
puolesta. Tämä johtuu työväen luokka-asemasta, joka 
tekee siitä aikamme historian edistyksellisimmän voiman. 
Kapitalismin vallitessa täytyy työväenluokan raivata 
taistellen tietä omille sosialistisille ja kommunistisille 
aatteilleen, sen täytyy alituisesti puolustaa oman 
ajatuksensa vapautta taloudellista painostusta, 
hallinnollisia pakkotoimenpiteitä, häikäilemätöntä 
ajojahtia vastaan. Tässä taistelussa se lyö rikki monia niistä 
kahleista, jotka kapitalistisessa yhteiskunnassa jarruttavat 
henkisen kulttuurin kehitystä yleensä. Mutta tämä ei vielä 
selitä sitä, miksi työväenluokka valtaan tultuaankin pysyy 

ajatuksenvapauden, kulttuurin vapauden horjumattomana 
puolustajana. Miksei se aikaisempien hallitsevien luok ki en 
tavoin ryhdy rakentelemaan esteitä henkisen kulttuurin 
vapaalle kehitykselle? Miksei sekin vuorollaan muutu 
edistyksellisen tieteen ja taiteen viholliseksi, kulttuuri- 
taantumuksen tukipylvääksi? 

Selitys on siinä, että työväenluokka edustaa 
ihmiskunnan tulevaisuutta. Työväenvaltio on historian 
viimeinen luokkavaltio. Työväenluokan alapuolella ei ole 
enää yhteiskuntaluokkaa, joka voisi sen jälkeen nousta 
näyttämölle hallitsevana luokkana. Mutta työväenluokka 
— jyrkäksi erotukseksi ka ik ista aikaisemmista 
hallitsevista luokista — ei pyri ikuistamaan omaa 
luokkavaltaansa, tekemään siitä "tuhatvuotista 
valtakuntaa”, vaan valmistautuu päinvastoin siitä 
luopumaan luodessaan määrätietoisesti edellytyksiä 
siirtymiselle uuteen, korkeampaan, luokattomaan 
kommunistiseen yhteiskuntaan. Sillä ei ole 
tulevaisuudessa mitään pelättävää, se uskaltaa katsoa 
rohkeasti eteenpäin. Sillä ei ole syytä jarruttaa luovan 
kulttuurin kehitystä, koska mikään tieteen saavutus ei ole 
sille liiaksi edistyksellinen, mikään taiteen luomus liiaksi 
vallankumouksellinen. 

Tämä totuus on niin ilmeinen, ettei siitä kannattaisi 
enempää puhua, ellei meidänkin maassamme esiintyisi 
parvittain tietynlaisia vapauden ritareita, jotka ottavat 
vapaudekseen kääntää asiat päälaelleen leimaamalla 
kommunistit, työväenluokan etujoukon, 

ajatuksenvapauden vihollisiksi ja kertoilemalla kaikelle 
kansalle synkkiä tarinoita tieteen ja taiteen vapauden 
kahlehtimisesta sosialismin tielle lähteneissä maissa. 
Noilla tarinoilla koetetaan vaikuttaa ennen ka ikk ea 
sivistyneistöön, ja nähtävästi vaikutetaankin siihen osaan 
sivistyneistöä, joka ei vaivaudu ajattelemaan omilla 


162 



aivoillaan, vaan ottaa täydestä sen, mitä Uudessa 
Suomessa ja Helsingin Sanomissa kirjoitetaan. 

Tässä "vapaussodassa” vedotaan erikoisesti niihin 
ka ik ille tunnettuihin tapauksiin, jolloin Neuvostoliiton 
kommunistisen puolueen johtavat elimet ovat suuntaa 
antavalla tavalla tarttuneet tieteen, kirjallisuuden ja taiteen 
kysymyksiin. Mutta erittäin kuvaavaa on, että näiden 
kannanottojen sisältö ei mainittuja vapauden ritareita 
suurestikaan kiinnosta, ja siinä he joutuisivatkin hyvin 
huonolle puolelle. Ei, he ratsastelevat vain sillä tosiasialla, 
että kommunistinen puoluekin sanoo sanansa tieteen ja 
taiteen kysymyksissä. Se kuuluu olevan holhousta. 

Ratsastus päättyy kuitenkin lyhyeen, jos 
vaivaudutaan ottamaan selvää, mitä kommunistinen 
puolue on noista asioista sanonut ja mitä se ei ole sanonut. 
Se ei ole säätänyt kaavoja eikä reseptejä, ja kaikkein 
vähiten se on pyrkinyt asettamaan sulkuja tieteen ja taiteen 
esteettömälle eteenpäinmenolle. Se on arvostellut vain 
kehitystä jarruttavia, kielteisiä ilmiöitä, vanhoillisuutta, 
takapajuisuutta, kalkkeutumisen ja rappeutumisen oireita. 
Kun se vaatii kirjailijoilta ja taiteilijoilta, että he puhuisivat 
kansalle, ottaisivat huomioon kommunistista yhteiskuntaa 
rakentavan neuvostokansan tarpeet ja taiteellisen maun, 
niin eikö tämä ole täysin oikea, demokraattinen vaatimus? 
Kun se lausuu arvostelevan ja varoittavan sanansa 
huomatessaan kirjallisuudessa ja taiteessa pyrkimystä 
kansasta vieraantumiseen, sisällyksettömään 

muodonpalvontaan, niin minkähän ihmeellisen 
"ajatuksenvapauden” nimessä siltä voitaisiin kiistää 
tällaisen terveen arvostelun vapaus, joka kuuluu ka ik ille 
kansalaisille? 

Mikä luokka, valtio tai puolue ei olisi pyrkinyt 
vaikuttamaan henkisen kulttuurin kehitykseen, esittämään 

sille vaatimuksia, ohjaamaan sitä haluamaansa suuntaan? 
Sellaista luokkaa, valtiota ja puoluetta ei ole ollut eikä ole. 
Kysymys onkin aina vain ohjauksen suunnasta, 
vaatimusten sisällöstä, siitä, ovatko ne edistyksellisiä vai 
taantumuksellisia. Ja juuri tätä ka ikk ein oleellisinta 
sei kk aa eivät sanotut vapauden ritarit ole huomaavinaan. 
Ja näin he paljastavatkin kiivailunsa ulkokultaisuuden. 
Heidän närkästyksensä on itse asiassa närkästystä sen 
johdosta, että työväenluokka ratkaisee omilla aivoillaan 
suhtautumisensa kulttuurin kysymyksiin eikä käytä tähän 
tarkoitukseen porvarillisia laina-aivoja. Kenkä puristaa 
siitä, että henkisen kulttuurin mahtava voimatekijä ei ole 
enää kapitalistiluokan yksityisomaisuutta, kuten "vanhaan 
hyvään aikaan’’, vaan että se palvelee mitä teho kk aimmin 
kansan asiaa, sosialismin asiaa. 

Kun huudetaan hengen vapauden kahlehtimisesta 
Neuvostoliitossa ja kansandemokratian maissa, sillä 
tarkoitetaan, ettei pidä huomata kapitalistisessa 
yhteiskunnassa vallitsevaa henkistä orjuutta. Ei pidä 
nähdä, kuinka kapitalistien luokkapyyteitä palveleva 
valtiok irkk o tunkee lonkeronsa yhteiskunnan ka ikk iin 
huokosiin koulua, armeijaa ja radiota myöten, kuinka se 
todellakin holhoaa niin vääriä kuin vanhurskaitakin 
ristiäisistä hautajaisiin saakka! Ei pidä huomata sitä 
räikeää tosiasiaa, että porvarillisella 

maailmankatsomuksella on ehdoton monopoliasema 
yliopistojen, oppi- ja kansakoulujen opetusohjelmissa ja 
että marxilainen filosofia ja yhteiskuntatiede on julistettu 
pannaan ja karkotettu kaikesta virallisesta opetustyöstä. Ei 
pidä olla tietävinään niistä mitä moninaisimmista 
painostus- ja kiristyskeinoista, joita hallitseva yläluokka 
taloudelliseen ja valtiolliseen mahtiinsa nojaten käyttää 
sekä tiedemiehiä että kirjailijoita ja taiteilijoita 
"kesyttääkseen”! 

Kapitalismi myöntää kansalaisoikeudet vain sille 
ajatussuunnalle, joka tavalla tai toisella tukee kapitalistista 
riisto-, terrori- ja pimitysjärjestelmää. Asia ei muutu 
miksikään, vaikka tämän ainoan autuaaksitekevän 
ajatussuunnan puitteissa sallitaan "vapaata” väittelyä siitä, 
millä tavoin tuota järjestelmää olisi parhaiten tuettava, 
onko esimerkiksi valtiok ir kon pappien ajettava 
suurrikkaiden politiikkaa puhumalla politiikkaa vaiko 
käyttämällä epäpoliittiselta näyttävää taktiikkaa, mikä 
taistelukeino kommunismia vastaan on tepsivämpi, terrori 
vaiko propaganda jne. Sillä puolueiden, filosofisten 
koulukuntien ja ”ismien” monenkirjavuudella, joka usein 
esitetään mitä painavimpana todistuskappaleena 
kapitalistisen yhteiskunnan demokraattisuudesta ja siinä 
muka sallitusta ajatuksenvapaudesta, ei todisteta muuta 
kuin että kysymys on nimenomaan kapitalistisen 
järjestelmän pönkittämisen vapaudesta. Erilaisilla 
"ismeillä” vaikutetaan erilaisiin ihmisiin, ja yritteliäs 
porvari osaa soveltaa aatteellisellakin alalla kaupallista 
näkökohtaa: ellei yksi kyltti vedä, niin toinen kenties 
vetää. Oltakoon eri mieltä merkityksettömistä 
pikkuasioista, mutta puhallettakoon samaan hiileen siinä, 
mikä on ka ikk ein kalleinta: riistojärjestelmän 

säilyttämisessä! Päinvastainen, edistyksellinen ajattelu 
olkoon vainottua, kolmasti kirottua! Ja kun tätä sitten 
nimitetään "ajatuksen vapaudeksi”, niin siihen tarvitaan 
arveluttavaa huumorintajun puutetta. 

Varsin valaiseva esimer kk i siitä, mitä sosialismin 
viholliset tarkoittavat ajatuksen vapaudella, on 
maassamme julkaistun neuvostovastaisen 

törkykirjallisuuden suunnaton tulva. Kun asianomaisille 
herroille huomautetaan moisen "hengenviljelyn” 
sikamaisuudesta ja vaarallisuudesta, he vetoavat 
kyynillisesti maassa vallitsevaan painovapauteen. Tuon 

saman törkypropagandan harjoittaminen päivälehdissä on 
nimeltään "vapaata uutispalvelua” — mitä tärkeämpää, 
sitä vapaampaa! Tämä on sitä vapautta, josta Lenin on 
sanonut: "Painovapaus kaikkialla maailmassa, missä on 
kapitalisteja, on vapautta ostaa sanomalehtiä, ostaa 
kirjailijoita, lahjoa , ostaa ja tehtailla ‘yleistä mielipidettä’ 
porvariston hyväksi .” 

Taiteen suhteellisen väljästä hikkumisalasta ja sen 
ilmaisukeinojen monipuolisuudesta johtuu, että hallitseva 
yläluokka ei voi siihen nähden aina soveltaa puolueellista 
luokkalinjaansa yhtä häikäilemättömästi kuin se soveltaa 
sitä esim. yhteiskuntatieteisiin ja filosofiaan nähden. Mutta 
se panee parastaan suunnatakseen myöskin kirjallisuuden 
ja taiteen palvelemaan omia luokkapyyteitään. 

Yläluokan palveluksessa olevat esteetikot 
nyrpistävät hienostunutta nenäänsä ns. 

tendenssikirjallisuudelle. Armon saa vain ns. 
taidekirjallisuus. Rajaviivan vetäminen tendenssi- ja 
taidekirjallisuuden välille on heille maailman helpoin asia: 
työläishenkinen ja sosialistinen kaunokirjallisuus on 
tendenssikirjallisuutta, porvariston makua tyydyttävä 
kirjallisuus on taidekirjallisuutta. Edustavan näytteen 
tällaisesta logiikasta on antanut prof. Rafael Koskimies, 
jonka lausunnon mukaan Maiju Lassila (Irmari 
Rantamala) oli kirjailijanero niin kauan kun hän kuului 
suomettarelaiseen puolueeseen, mutta menetti tyystin 
ka ikk i taiteelliset lahjansa ja muuttui pelkäksi "punaiseksi 
kiihottajaksi” sinä hetkenä, jona hän siirtyi työväen leiriin. 

Vähintään yhtä suurella oikeudella voisimme väittää 
asian ole vankin niin päin, että ka ikk i sosialistinen 
kirjallisuus on taidekirjallisuutta ja ka ikk i porvarillinen 
kirjallisuus tendenssikirjallisuutta. Mutta koska emme 
halua maksaa pahaa pahalla emmekä suostu tarttumaan 

porvarillisten esteetikkojen heittämään onkeen, 
pysyttelemme kirjallisuuden tendenssiä tai 
tendenssittömyyttä koskevassa kysymyksessä, samoin 
kuin kaikessa muussakin, maailman todellisuuden 
pohjalla. Ja tämä todellisuus näyttää, että tendenssitöntä 
kirjallisuutta ei ole olemassakaan. 

Suomen itsenäisyydenajan kirjallisuuden historia on 
porvarillisen tendenssikirjallisuuden historiaa. En puhu 
tässä varsinaisesta "vapaussota”-, "jatkosota”- ym. 
sotakirjallisuudesta ja sitä kyhäilevistä kirjureista, vaan 
taiteilijoista. Monet nimekkäät suomalaiset kirjailijat ovat 
romaaneissaan käsitelleet kansalaissota-aihetta, punaisia 
ja valkoisia. Ja onkin aivan luonnollista, että tämä Suomen 
historian valtavin tapahtuma ei ole voinut jäädä 
kirjallisuudessa heijastumatta. Mutta miten on 
selitettävissä, että tuossa kirjallisuudessa esiintyvä 
punakaartilainen on miltei säännöllisesti kielteinen hahmo, 
parhaassa tapauksessa surkuttelua herättävä, tietämätön, 
harhaanjohdettu ihmisraukka? Mikä voi estää kirjailijaa 
tekemästä oikeutta sille Irmari Rantamalan julistamalle 
totuudelle, että "nimi punakaarti on historian nimiä, 
maailman ja kansojen suuria nimiä" ja että "punakaartin 
miesten suonissa lyö työväenluokan tervein ja voimakkain 
veri”? Mikä voi estää suomalaista kirjailijaa näkemästä 
Suomen Punaisessa Kaartissa erästä kansamme 
suurenmoisinta luomusta, josta sillä on syytä olla ylpeä? 
Ei mikään muu kuin riippuvuus hallitsevasta yläluokasta, 
sen suosiosta ja sen aatteista, tietoinen tai tiedoton 
pyrkimys tyydyttää sen tarpeita ja makua. Sellainen 
kirjallisuus kantaa kapitalistisen orjuuden leimaa, niin 
vapaana kuin kirjoittava yksilö itseään pitäneekin. 

Ajateltakoon sitä hirmuista prosessia, joka olisi 
noussut, jos esim. Sillanpää olisi "Nuorena 
nukkuneessaan” ja "Hurskaassa kurjuudessaan” kuvaillut 

punakaartilaista myönteisenä hahmona eikä kielteisenä 
raukkana, kuten hän teki. Hänet olisi varmasti julistettu 
"suomalaisen yhteiskunnan viholliseksi”, Nobelin 
palkinto olisi jäänyt tulematta ja Rafael Koskimies olisi 
Uuden Suomen palstoilla ilmoittanut, ettei tuo Sillanpää 
mikään kirjailija olekaan. 

Vastaavanlaiset prosessit nousevat 

päiväjärjestykseen aina, kun joku kirjailija uskaltaa 
arvostella Suomen vallanpitäjien typerää hitleriläistä 
sotapolitiikkaa tai kuvailla totuudenmukaisesti 
Neuvostoliiton oloja. 

Edellä sanottu ei ole tarkoitettu m ik sikään 
valitusvirreksi. Tarkoituksena on ollut osoittaa 
kon kr eettisen suomalaisen aineiston pohjalla, kuinka oikea 
on Kommunistisen Manifestin toteama, että kunkin 
aikakauden vallitsevina aatteina ovat aina olleet 
hallitsevan luokan aatteet, ja kuinka joutavia ovat puheet 
kulttuurin vapaudesta kapitalistisessa yhteiskunnassa. 
Kulttuurin "vapaus” kapitalistisessa yhteiskunnassa 
merkitsee rajatonta vapautta vanhoillisille ja 
taantumuksellisille tendensseille, mutta jyrkkää rajaa 
edessäpäin, juuri siellä, missä luovan kulttuurin vapautta 
kaivataan, kuonokoppaa sille mikä voi palvella 
yhteiskunnallisen edistyksen asiaa. Ken ei halua joutua 
epäsuosioon, hän on täysin "vapaa” pönkittämään 
kapitalistista riistojärjestelmää. 

Luokkayhteiskunnassa vallitsee luokkataistelu, 
taistelu edistyksen voimien ja taantumuksen voimien, 
rauhan voimien ja sodan voimien välillä. Tämän taistelun 
kulkuun joutuu jokainen tiedemies, jokainen kirjailija ja 
taiteilija, samoin kuin jokainen muukin kansalainen 
vaikuttamaan puoleen tai toiseen, haluaapa hän sitä tai ei. 

Todellisen kulttuurin vapauden edellytyksenä on 
niiden taloudellisten, valtiollisten ja henkisten kahleiden 
murtaminen, joita kapitalismi edustaa. Työväenluokka on 
ratkaiseva voima, joka tämän tehtävän suorittaa. 
Sosialismin, rauhan ja demokratian puolesta taistelevan 
vallankumouksellisen työväenluokan ympärille on 
liityttävä niiden, jotka tarkoittavat totta kulttuurin 
vapaudella, sillä työväenluokan voitto avaa portit avariksi 
luovan henkisen kulttuurin esteettömälle kehitykselle ja 
ennen aavistamattomalle kukoistukselle. 

IX. MORAALI 


Mitä se on? 

Mikä on hyvää ja mikä pahaa? Tästä on kysymys, 
kun puhutaan moraalista. Moraali on se tajunnan muoto, 
joka tekee eron hyvän ja pahan, siveellisen ja 
epäsiveellisen, oikean ja väärän välillä. Moraali ei siis 
tarkasti ottaen merkitse samaa kuin siveellisyys, vaikka 
sanaa tässä mielessä usein käytetään. Moraali voi olla 
hyvää tai huonoa, korkeaa tai alhaista. Moraali- 
käsitteeseen ei sisälly mitään arvostusta, se ilmaisee vain 
näkökohtaa, josta arvostus suoritetaan. Tällaisessa 
"puolueettomassa” mielessä käytetään seuraavassa sanoja 
moraali, moraalinen jne. 

Oppia tai tiedettä, joka käsittelee hyvän ja pahan 
ongelmaa, tutkii moraalin olemusta, moraalikäsitysten 
syntyä ja kehitystä sekä pyrkii esittämään 
käyttäytymissääntöjä ja -normeja, nimitetään 
moraaliopiksi tai etiikaksi. Kumpaa nimitystä käytetään, 
se on pelkkä makuasia, sillä ero on vain siinä, että 
edellinen on johdettu latinalaisesta, jälkimmäinen 
kreikkalaisesta sanasta. Moraalioppi eli etiikka 
suomennetaan usein "siveysopiksi”, ja menetteleehän 
sekin, kun otetaan huomioon, että siveydestä puhuminen 
edellyttää myös siveyden vastakohdan tuntemista. ”Ellei 
pirua olisi, ei pappia tarvittaisi.” 

Kaikenlaiset moraalikäsitykset voivat tietenkin olla 
vain ihmisten käsityksiä hyvästä ja pahasta. Jumalia ja 

mörköjä emme tiedä olevan, ja mitä eläimiin tulee, niin ne 
ovat täysin moraalittomia tai sanottaisiinko 
”moraalivapaita”, vailla käsityksiä hyvästä ja pahasta niin 
kuin Aatami ja Eeva ennen syntiinlankeemusta. Koirat ja 
apinat eivät ole maistaneet ”hyvänja pahan tiedon puusta” 
eivätkä siis voi käyttäytyä epäsiveellisesti, vaikka 
ihmisistä joskus siltä saattaa näyttää. 

Mutta ihmistenkään moraalitajunta ei pulppua 
heidän oman yksinäisen sielunsa syvyyksistä eikä ole 
myötäsyntyinen, vaan muodostuu ihmisten 
kanssakäymisen pohjalla. Ihmisyhteisön ulkopuolella 
ikänsä elävä yksilö olisi varmasti yhtä ”moraalivapaa” 
kuin metsäneläin. Vain ihmisten eläessä yhdessä ja 
toimiessa vuorovaikutuksessa keskenään voivat syntyä 
sellaiset käsitteet kuin rehellisyys ja epärehellisyys, 
säädyllisyys ja säädyttömyys, vaatimattomuus ja 
röyhkeys, kohteliaisuus ja epäkohteliaisuus. Ihmisyhteisön 
ulkopuolella ne olisivat vailla mielekkyyttä. Kaikkien 
aikojen moraalisäännöt ja ”kymmenet käskyt” ovat 
oleellisesti yhteiselämän sääntöjä. 

Näin olemme päätyneet marxilaiseen määritelmään, 
jonka mukaan moraali on eräs ihmisten yhteiskunnallisen 
tajunnan muodoista. Ja erikoisuus, joka erottaa sen muista 
yhteiskunnallisen tajunnan muodoista, on siinä, että se 
tekee eron hyvän ja pahan välillä, katselee asioita 
moraalisesta näkökulmasta. 

Toistettakoon tässä yhteydessä vielä kerran, että kun 
me puhumme yhteiskunnallisesta tajunnasta , se ei missään 
tapauksessa merkitse, että pitäisimme yhteiskuntaa 
tajuisena oliona, vaikka eräät professorismiehet näkyvät 
haluavan asian näin ymmärtää. Minkäänlaista tajuntaa, 
yksilöllistä enempää kuin yhteiskunnallistakaan, ei voi olla 
elollisten olentojen aivojen, tässä tapauksessa ihmisen 

aivojen ulkopuolella. Yhteiskunnallinen tajunta, moraali 
siihen luettuna, ei ole irti ihmisestä, se on 
yhteiskunnallisen elämän heijastumaa yksilöiden aivoissa. 

Voiko moraalioppi olla tieteellistä? 

Haluamme tietenkin omaksua moraaliopin, joka 
kestää elämän myrskyissä. Nykyajan ihmistä voi tyydyttää 
vain tieteen pohjalle rakentuva moraalioppi. Mutta onko 
tieteellistä moraalioppia olemassa ja onko se edes 
mahdollinen? Eikö moraali ole enemmän uskon ja 
arvostuksen kuin tiedon asia? 

Kun väitämme marxilaista moraalikäskystämme 
tieteelliseksi, emme suinkaan tarkoita, että jokainen 
mielipiteemme hyvästä tai pahasta, jokainen moraalinen 
arvostelmamme pitäisi tunnustaa tieteelliseksi totuudeksi. 
Arvostelmat ovat arvostelmia. Moraaliopin voimme 
tunnustaa tieteelliseksi, jos sen perusväittämät ovat 
sopusoinnussa todistettavien tosiasioiden kanssa, jos sen 
antama selitys moraalin olemuksesta, synnystä ja 
kehityksestä vastaa historiallista totuutta ja jos se lisäksi 
pystyy esittämään tieteellisesti perusteltuja ja 
objektiivisesti päteviä moraalinormeja ja 
käyttäytymisohjeita. 

Tieteellisestä moraaliopista ei voi olla puhettakaan 
siellä missä selitetään moraalin olevan yliluonnollista 
alkuperää, salaperäistä ''jumalan ääntä", joka sanoo mitä 
sinun tulee tehdä ja mitä sinun ei tekemän pidä. Se on 
mystiikkaa ja siis mahdollisimman kaukana tieteestä. 
Mystillisiä moraalikäsityksiä eivät ole edustaneet vain 
erilaiset uskonnot, vaan myös monet filosofit. Maine ikk ain 
heistä on Immanuel Kant, joka puhui "kategorisesta 
imperatiivista" eli ehdottomasta, ikuisesta ja 

muuttumattomasta siveyskäskystä, pystymättä kuitenkaan 
selittämään tuon käskyn alkuperää. Kantin ehdottomalla 
siveyskäskyllä ei saanut olla mitään tekemistä ihmisten 
käytännöllisten tarkoitusperien kanssa, sitä oli toteltava 
katsomatta lainkaan siihen, edistetäänkö sillä mitään asiaa, 
tuottaako se etua tai mielihyvää kenellekään. Hyvettä on 
harjoitettava sen itsensä tähden, pelkästä velvollisuuden 
tunnosta. Onpa hyvän tekeminen siveellisesti 
arvotontakin, jos se tuottaa tekijälleen mielihyvää. 

Tuollainen moraalioppi ei ole tästä maailmasta, 
kuten helposti näemme. Maailman todellisuutta vastaavaa, 
arvostelun kestävää tieteellistä moraalioppia saamme 
turhaan etsiä idealistifilosofeilta ja agnostikoilta. Miten on 
materialismin laita? 

Suuri kre ikk alainen filosofi Epikuros, joka eli 
satakunta vuotta ennen nykyisen ajanlaskumme alkua, 
oivalsi moraalin olevan yhteydessä ihmisten 
elämäntarpeisiin ja tavoitteihin. Hän selitti, että hyve on 
tyhjä käsite, ellei se palvele ihmistä, ellei se auta häntä 
saavuttamaan onnellista elämää, nautintoa. Nautinnolla ei 
Epikuros lainkaan tarkoittanut karkeita aistinautintoja, 
vaan ennen kaikkea ruumiin terveyttä ja pelosta vapaata 
mielentyyneyttä. — Mahdotonta on tietenkin vaatia 
vanhan Kreikan filosofeilta, että heidän vastauksensa 
moraalia koskeviin kysymyksiin olisivat olleet täysin 
tieteellisiä. Meillä on syytä olla kiitollisia Epikurokselle 
hänen nerokkaasta oivalluksestaan, joka näytti selvästi 
oikeille jäljille johtavaa suuntaa. 

1600-luvulla elänyt Spinoza, eräs ka lkk ien aikojen 
suurimpia ajattelijoita, joka puki materialistisen 
filosofiansa "jumaluusopilliseen” ulkokuoreen, opetti, että 
moraali ei ole lähtöisin jumalasta, vaan ihmisestä. Jumala 
ei tarvitse moraalia, sitä tarvitsee vain ihminen. Moraali 

perustuu ihmisten etuihin eli "itsekkyyteen”, jota sanaa 
Spinoza käytti. "Hyvällä tarkoitan sitä minkä varmaan 
tiedämme olevan meille hyödyksi, pahalla sitä minkä 
tiedämme estävän meitä saavuttamasta jotakin hyvää.” 

Spinozan edustaman hyötymoraalin valtavan suuri 
edistyksellinen merkitys on siinä, että se antoi musertavan 
iskun niille uskonnollisille ja idealistisille käsityksille, 
joiden mukaan moraali perustuu "jumalan käskyyn" tai 
muuhun yhtä salaperäiseen lähteeseen. Spinoza veti 
moraalin taikauskon ja mystiikan maailmoista ihmisten 
maailmaan. 

Spinozan moraalioppi oli kuitenkin vielä kaukana 
tieteellisestä. Sen avulla ei voitu esimerkiksi selittää, m ik si 
eri ihmisten moraalikäsitykset ovat niin erilaisia, 
ristiriitaisia ja suorastaan vastakkaisiakin. Spinozaa 
syvemmälle eivät tässä kysymyksessä päässeet 18. 
vuosisadan ranskalaiset materialistitkaan, ei liioin Ludwig 
Feuerbach, viimeinen suuri esimarxilainen materialisti. 
Että moraali perustuu ihmisten "maallisiin” etuihin, 
aineellisiin ja henkisiin tavoitteihin, se oli heille ka ik ille 
selvää. "Hyvä ei ole mitään muuta kuin sitä mikä vastaa 
kai kk ien ihmisten itsekkyyttä”, selitti Feuerbach. Mutta 
mikä estää toteuttamasta "ka ik kien ihmisten itsekkyyttä 
vastaavaa" hyvää — tähän ensiarvoisen tärkeään 
kysymykseen ei hän pystynyt antamaan selvää vastausta. 
Feuerbachin moraalioppi, kuten Engels toteaa, jäi 
luokkayhteiskunnan todellisuudelle vieraaksi 
vuodatukseksi ka ikk ia yhdistävästä rakkaudesta ja 
yleisestä sovinnosta, ja siitä johtui sen hedelmättömyys. 
"Feuerbachin moraaliteorian käy samoin kuin ka ik kien sen 
edeltäjienkin. Se on tarkoitettu kai kk ia aikoja, ka ik kia 
kansoja ja ka ikk ia olosuhteita varten, ja juuri siitä syystä 
sitä ei voida käyttää koskaan eikä missään, vaan se jää 

todellisen maailman suhteen yhtä voimattomaksi kuin 
Kantin kategorinen imperatiivi” (Engels). 

Arvostelunkestävä, objektiivisesti pätevä, 
tieteellinen moraalioppi voi syntyä vain sillä ehdolla, että 
moraalia tarkastellaan yhteiskunnallisena ja historiallisena 
ilmiönä, todellisten, yhteiskunnassa elävien ja toimivien 
ihmisten eikä kuviteltujen abstraktisten ihmisten 
moraalina. Niin menettelee marxilaisuus. 

Moraalin perusta 

Marxilaisen käsityksen mukaan moraali kuuluu 
yhteiskunnan henkiseen päällysrakenteeseen, joka nousee 
yhteiskunnan aineellisen elämän perustalta, kehittyy ja 
muuttuu olosuhteiden vaikutuksesta. 'Ihmiset ammentavat 
tietoisesti tai tiedottomasti siveelliset katsomuksensa 
viime kädessä käytännöllisistä suhteista, joihin heidän 
luokka-asemansa perustuu — taloudellisista suhteista, 
joissa he tuottavat ja vaihtavat tuotteitaan” (Engels). 
Ihmisten aineelliset elinehdot poikkeavat suurestikin 
toisistaan eri kansoilla, eri yhteiskuntakerroksilla ja eri 
aikoina, ja tämä selittää myös moraalikäsitysten 
kirjavuuden ja ristiriitaisuuden. 

Kun sanomme, että moraali perustuu taloudellisiin 
seikkoihin, saattaa se tuntua oudolta joistakin 
epäitsekkäistä ihmisistä. Heidän rauhoittamisekseen on 
sanottava, ettemme suinkaan väitä jokaisen ihmisyksilön 
moraalisen käyttäytymisen olevan välittömästi 
selitettävissä hänen omilla itse kk äillä etupyyteillään. Jos 
sellaista väittäisimme, kieltäisimme niin oman maamme 
kuin muidenkin maiden työväenluokan ja sorrettujen 
kansojen käymän vapaustaistelun historian, joka tarjoaa 
loputtomasti esimerkkejä epäitsekkyydestä ja 

uhrautuvuudesta, kaikesta muusta kuin oman hyödyn 
tavoittelusta. Mutta tätä taistelua on aina käyty 
työtätekevän kansan etujen ja oikeuksien puolesta, joten 
näissäkin tapauksissa osoitettu korkea moraali on 
lopultakin perustunut aineellisen elämän ehtoihin. Sen 
josta tämä totuus tuntuu liian ”proosalliselta”, on 
hyödyllistä muistaa, että ainoatakaan tunnettua 
uskonsotaakaan ei tässä maailmassa ole käyty pelkän 
uskon vuoksi. Historia todistaa taloudellisten ja poliittisten 
etunäkökohtien esittäneen niissä aina ratkaisevaa osaa. 

Mutta vielä meidän päivinämme esiintyy filosofeiksi 
itseään nimittäviä henkilöitä, jotka eivät ole tietävinään 
siitä, että moraalikäsityksillä on jotakin tekemistä materian 
kanssa. Sen sijaan he kiistelevät aivan vakavissaan 
esimerk ik si sellaisesta kysymyksestä, perustuuko moraali 
järkeen vaiko tunteeseen — aivan kuin olisi itsestään 
selvää, että sen pitää ehdottomasti perustua 
jompaankumpaan. Bertrand Russell selittää kirjassaan 
"Etiikka ja politiikka” kuuluvansa siihen leiriin, joka käy 
sotaa tunteeseen perustuvan moraalin puolesta. 

Tuollaisen kiistan pinnallisuus on hätkähdyttävä. 
Joko-tahi-asettelu ei tässä kestä arvostelua alkuunkaan. 
Kuka tahansa voi omaa käyttäytymistään tarkkailemalla 
todeta, että hänen moraalitajunnassaan ovat osallisina 
erilaiset tajunnantoiminnan ainekset. Se että tunnen jonkin 
seikan moraalisesti oikeaksi ei voi estää minua myös 
käsittämästä sitä oikeaksi, ja päinvastoin. Mutta jos tämän 
perusteella ryhtyisimme kehittelemään teoriaa, että 
moraali perustuukin molempiin, sekä järkeen että 
tunteeseen, tarttuisimme porvarillisten luokkafilosofien 
virittämään lou kk uun ja lankeaisimme yhdessä heidän 
kanssaan anteeksiantamattomaan pintapuolisuuden 
syntiin. 

Mutta täytyyhän löytyä jokin järjellinen selitys 
siihen, "m ik si arvomiehet kehtaa haastaa tuommoisista”, 
mihin intohimoisella kiistelyllä tyhjänpäiväisestä 
kysymyksestä pyritään. Russell on kieltämättä älykäs 
mies, eikä hänelle luulisi tuottavan ylivoimaisia vaikeuksia 
sen silminnähtävän totuuden oivaltaminen, että moraali ei 
perustu järkeen eikä tunteeseen, että sen perusta ei ole 
löydettävissä ihmisen tajunnasta, ihmisestä itsestään, vaan 
niistä olosuhteista, joissa hän elää ja vaikuttaa. Mutta 
näkyy olevan niin, että kapitalistiluokan aatteellisella 
edustajalla ei ole lupaa huomata eräitä tosiasioita, vaikka 
älykin myöten antaisi. Ymmärtämättömyys on tässä 
tapauksessa hyvin ymmärrettävää, sillä jos myönnettäisiin, 
että ihmisten moraalikäsitykset perustuvat aineellisiin 
etuihin, silloin tulisi sanotuksi, että tämä koskee 
kapitalistinkin moraalikäsityksiä. Se olisi tietenkin totta, 
mutta niin ei saa sanoa, koska se on epäedullista. 
Kapitalistista isäntää miellyttäisi suuresti teoria, jonka 
mukaan työväenluokan ja sen edustajien moraalikäsitys 
perustuisi näiden itse kk äisiin etupyyteisiin, kun taas 
kapitalistien moraali perustuisi yksinomaan näiden jalossa 
sielussa li ikk uviin yleviin tunteisiin. Näinhän porvariston 
tavalliset kuolevaiset propagandamaakarit uskottelevatkin, 
mutta tieteelliseltä näyttävän teorian teettäminen siitä 
kohtaa erinäisiä vaikeuksia. Mutta kun selitetään, että 
"moraali perustuu tunteeseen”, niin onhan siinä edes 
tarpeeksi väljää liikkuma-alaa: työläisten moraali perustuu 
työläisten ilkeyteen, kapitalistien moraali heidän 
jalouteensa. Ja pääasia on, että saadaan käännetyksi 
huomio pois totuudesta, että porvarin moraali on hänen 
rahakukkarossaan. 

Moraalikäsitysten muuttuvuus 

Historian todistukseen vedoten saattoivat dialektisen 
materialismin perustanlaskijat julistaa: 

'’Me torjumme jokaisen yrityksen, jolla meille 
tyrkytetään jotakin moraalioppia ikuisena, 
muuttumattomana siveyslakina . . . Me väitämme 
päinvastoin, että ka ikk i tähänastiset moraaliopit ovat viime 
kädessä kunkin ajan taloudellisen yhteiskuntatilan 
tuotteita” (Anti-Duhring). 

Engels on todistanut väitteensä perusteellisella ja 
selkeällä tavalla teoksessaan ''Perheen, yksityisomistuksen 
ja valtion alkuperä”. Tässä sisältörikkaassa ja lisäksi 
erittäin miellyttävästi kirjoitetussa teoksessaan Engels 
joutuu yhteiskuntamuotojen kehityshistoriaa seuratessaan 
tarkastelemaan myös sen varrella esiintyneitä avioelämän 
muotoja ja moraalikäsitysten muuttumista. 

Engels totesi tieteen esittäneen riittävästi todisteita 
siitä, että yksiavioisuus ei ole suinkaan ollut ihmisten 
alkuperäinen sukupuolielämän muoto, vaan että sitä ennen 
on yleisesti vallinnut ns. promiskuiteetti, rajoittamaton ja 
sääntelemätön yhdyselämä, minkäänlaisiin 

sukulaisuussuhteisiin katsomatta. Tuollaiset elintavat eivät 
silloin herättäneet kenessäkään siveellistä suuttumusta. 
Vasta tuhansia vuosia jälkeenpäin on asiasta tehty 
moraalikysymys. Tiedemiestenkin keskuudessa on 
esiintynyt moralisteja, jotka ovat olleet näkevinhän noissa 
ammoisten esi-isiemme ja -äitiemme elintavoissa 
siveettömyyttä, haureutta, prostituutiota, sukurutsausta 
yms. paheita. Nuo hyvin myöhäistä jälkiviisautta 
harrastaneet herrat ovat soveltaneet uudenaikaisia 
käsitteitä tuhansien vuosien takaisiin aikoihin, eli kuten 

Engels sanoo, ''katselleet alkukantaisia oloja porttolarillien 
läpi”. 

Me näillä leveysasteilla nykyisin elävät ihmiset 
pidämme yleensä yksiavioisuutta ainoana hyväksyttävänä 
ja siveellisenä avioelämän muotona. Mutta Engels osoittaa 
hyvin vakuuttavasti, että yksiavioisuuden synnyn kanssa ei 
silloisten ihmisten moraalikäsityksillä ollut kerrassaan 
mitään tekemistä. Yksiavioisuuden synty perustuu 
ratkaisevasti käytännöllisiin etunäkökohtiin, se liittyy 
yksityisomistuksen syntyyn. Yksiavioisuus tulee 
vallitsevaksi ajankohtana, jolloin yhteisomistukseen 
perustuva alkukantainen yhteisö väistyy 
yksityisomistukseen perustuvan yhteiskuntamuodon tieltä. 
R ikk auksien omistajaksi kohonnut mies tahtoo saada 
varmuuden siitä, että perijät ovat hänen omia siittämiään. 
Yksiavioisuus ei syntynyt miehen ja vaimon keskinäisen 
vapaaehtoisen sopimuksen pohjalla, vaan aviomiehen 
herruutena, vaimon alamaisuutena. Mies tuli todellakin 
"vaimon pääksi”. Engels vertaa yksityisomistukseen 
perustuvaa avioliittoa luokkayhteiskuntaan: aviomies on 
porvaristo, vaimo proletariaatti. 

Järjestys on siis ollut se, että ensin on syntynyt 
yksiavioisuus ja vasta sitten ovat muodostuneet käsitykset 
sen siveellisyydestä. Etunäkökohdille rakentuva käytäntö 
on tässäkin kulkenut moraalioppien edellä. 

Engels ei kiellä, etteikö esimerk ik si porvarispojan ja 
porvaristytön avioliiton perusteena voisi olla "tietty määrä 
rakkauttakin”, mutta yleensä hänellä ei ole paljon hyvää 
sanottavaa yksityisomistuksen herruuteen ja kaupalliseen 
laskelmointiin perustuvan yksiavioisuuden 

siveellisyydestä. Sitävastoin hän arvelee, että 
yksiavioisuus ei katoa kapitalistisen yksityisomistuksen 
kadotessa, vaan tulee vasta silloin todelliseksi. 

Yhteiskunnassa joka toteuttaa miehen ja naisen täydellisen 
tasa-arvoisuuden ja jossa nainen on miehestä 
taloudellisesti riippumaton ja taloudelliset näkökohdat 
eivät ole vaikuttamassa aviopuolison valintaan, katoavat 
avioelämästä poroporvarilliset kaupalliset piirteet. 
Avioliitto voi silloin perustua rakkauteen. Ja vain sellainen 
avioliitto on Engelsin mielestä siveellinen. 

Hän pysyy kuitenkin tässäkin asiassa uskollisena 
omaksumalleen historialliselle käsitykselle. Hän ei saarnaa 
^ikuista” moraalia tuleville sukupolville. Hän huomauttaa, 
että uusissa oloissa kasvavat tulevaisuuden miehet ja naiset 
muodostavat itse itselleen omat käyttäytymistapansa ja 
oman moraalinsa piittaamatta säännöistä, joita me kenties 
haluaisimme heidän noudatettavakseen tyrkyttää. 

”Kymmenet käskyt” oman aikansa kuvastimena 

Totuus että siveyskäskyt ovat alunperin käytännön 
tarpeiden sanelemia ja että '’moraaliopit ovat viime 
kädessä kunkin ajan taloudellisen yhteiskuntatilan 
tuotteita”, kuvastuu hyvin selvänä ns. Mooseksen 
kymmenissä käskyissä. Käskyjen tekstistä käy selville, 
että ne ovat syntyneet karjanhoitoa pääelinkeinonaan 
harjoittavan kansan keskuudessa ajankohtana, jolloin 
yksityisomistus on jo päässyt vallitsevaksi. Kolme näistä 
käskyistä — ne joissa kielletään varastamasta, 
himoitsemasta lähimmäisen huonetta, aviopuolisoa, 
palkollisia, karjaa tai mitään hänen omaansa — 
tarkoittavat yksityisomistuksen pyhittämistä ja 
suojelemista ja ovat siis silloisten karjanomistajien etujen 
sanelemia. 

Mainittakoon, että katkismuksen suomalainen 
käännös jättää epäselväksi sen aviopuolison sukupuolen, 

jota kielletään himoitsemasta, kun taas muunkielisissä 
laitoksissa, mm. Lutherin saksankielisessä katkismuksessa 
sanotaan selvästi, että kysymys on vaimosta — ei 
miehestä. Tämä käykin yhteen sen asiaintilan kanssa, että 
aviomies oli herra ja ylhäisyys, ei vain karjan, renkien ja 
piikojen, vaan myös vaimon yksityisomistaja. 

Teoksessaan Anti-Duhring Engels osoittaa, että 
varastamisen kielto ei ole ikuinen. Alkukantaisessa 
yhteisössä, jossa ka ikk i oli yhteistä, ei tuollaista kieltoa 
olisi kukaan osannut keksiä. Se saattaa syntyä ja tulla 
ymmärretyksi vasta yhteiskunnassa, jossa vallitsee 
irtainten esineiden yksityisomistus. Sen näennäinen 
muuttumattomuus ja "ikuisuus” johtuu vain sen 
suhteellisesta pitkäikäisyydestä, koska yksityisomistus on 
säilynyt useissa toisiaan seuranneissa 

yhteiskuntamuodoissa. Tulee kuitenkin aika, jolloin tämä 
käsky jää jälleen todellisuuspohjaa vaille. Engels sanoo: 

"Yhteiskunnassa, jossa varastamisen syyt on 
poistettu ja jossa siis ajan mittaan korkeintaan vain 
mielisairaat voivat varastaa, kuinka tällaisessa 
yhteiskunnassa pilkattaisiinkaan moraalisaarnaajaa, joka 
juhlallisesti julistaisi ikuista totuutta: älä varasta!” 

Sosialismin maissa, Neuvostoliitossakaan, ei ole 
vielä päästy siihen, ettei tarvitsisi huolehtia kansalaisten 
henkilökohtaisen omaisuuden suojelemisesta. Mutta 
jyrkkä muutos on tapahtunut siinä, että raskaimmaksi 
omaisuusrikokseksi katsotaan sosialistiseen 

yhteisomistukseen kohdistuva anastus ja vahingonteko. 
Yhteiskunnan omaisuus on lain erikoisessa suojeluksessa. 

Kapitalistisessa valtiossa näkyy asia olevan 
päinvastoin. Yksityisomaisuus on pyhä, mutta "yhteisen 
kansan” taskuista veroina kiskottuja valtion ja kuntien 

varoja saa rohmuta miljardittain — kunhan se vain 
tapahtuu n ii n sanotuissa laillisissa muodoissa. 

Koko kapitalistinen järjestelmä sinänsäkin merkitsee 
laillistettua varkautta ja rosvousta, koska se on kansan 
työllä luotujen ja oikeutta myöten kansalle kuuluvien 
arvojen anastusta riistäjien yksityisomaisuudeksi. 
Kapitalismin kausi on kuitenkin ollut välttämätön ja 
sellaisenaan oikeutettu vaihe ihmiskunnan kehityksessä. 
Marxilaisuus myöntää jopa orjanomistusjärjestelmänkin 
esittäneen aikanaan edistyksellistä osaa viedessään 
eteenpäin tuotantovoimien ja kulttuurin kehitystä. Nyt on 
ihmiskunta kuitenkin päässyt kehityksessään niin pitkälle, 
että päiväjärjestykseen on noussut kysymys kaikenlaisen 
riiston hävittämisestä. Sosialismin maiden kokemus on 
vakuuttavasti osoittanut, että kansat tulevat erinomaisesti 
toimeen ilman kapitalisteja. Tämän kokemuksen valossa 
katsellen näkyy kapitalistisen järjestelmän loismaisuus 
räikeänä ja luonnonvastaisena. Kapitalistisen järjestelmän 
puolustella on nyt samanlaisessa asemassa kuin henkilö, 
joka yrittäisi todistaa, että ihminen kaipaa ehdottomasti 
syöpäläisiä ruumiissaan pysyäkseen terveenä. 

”Älä varasta!” on kapitalistisessa yhteiskunnassa 
elettäessä hyvinkin tarpeellinen moraalisääntö. Mutta jotta 
osoite olisi oikea, on kiellon kärki kohdistettava ensi 
sijassa kapitalistisiin riistäjiin ja loiseläjiin. 

Näemme, että niin ”älä varasta!” kuin ka ik ki 
muutkin Mooseksen kymmenet käskyt ovat vain oman 
aikansa taloudellisen yhteiskuntatilan tuotteita eivätkä 
missään tapauksessa kelpaa ikuisiksi siveyskäsitteiksi. 
Kun kapitalistiluokka kaikesta huolimatta yrittää 
hengellisten ja vähemmän hengellisten asiamiestensä 
avulla tehdä niistä ikuisia, on se hyvin ymmärrettävissä, 


182 



koska sen luokkaedut vaativat yksityisomistuksen 
pyhittämistä. 

Luokkamoraali ja yleisinhimillinen moraali 

Se yleisinhimillinen, "kaikkien ihmisten 
itsekkyyttä” vastaava moraali, josta niin monet hyvää 
tarkoittavat ja rakastettavat ihmiset ovat unelmoineet, on 
varmasti joskus toteutettavissa — mutta ei niin kauan kuin 
ihmisyhteiskunta on jakautuneena luokkiin, joista toinen 
riistää toista. "Luokkavastakohtien ja niiden muistojen 
yläpuolella oleva, todella inhimillinen moraali käy 
mahdolliseksi vasta sillä yhteiskunta-asteella, jossa 
luokkavastakohdat ovat paitsi voitetut, myöskin elämän 
kulussa unohdetut.” (Engels). 

Mutta niin kauan kuin eletään 

luokkayhteiskunnassa, on kaikenlainen moraali 
ratkaisevalta osaltaan luokkamoraalia. Kapitalistisessa 
yhteiskunnassa, jossa työväenluokan ja kapitalistiluokan 
edut ovat sovittamattomassa ristiriidassa keskenään, 
törmäävät myös näiden luo kk ien moraalikäsitykset yhtä 
jyrkästi vastakkain. Porvarillinen moraali on 
häikäilemätöntä luokkamoraalia, riistäjien ja sortajien 
moraalia. Hyvää ja oikeaa on sille kaikki mikä palvelee 
suuromistajien rikastumista, pahaa ja väärää kaikki mikä 
sotii näiden luokkaetuja vastaan. Työväenluokan moraali 
sen sijaan vastaa omalla työllään elävien ihmisten, kansan 
valtavan enemmistön etuja. Mutta senkin luokkaluonne on 
kiistaton. 

Moraalin luokkaluonteen toteaminen ja voimakas 
korostaminen eivät lainkaan merkitse, että 

kieltäytyisimme tunnustamasta ja hyväksymästä 
kaikenlaisia moraalisääntöjä ja käyttäytymisnormeja, 

jotka eivät ole taatusti proletaarista tai marxilaista 
alkuperää. Päinvastoin, juuri marxilaisuus opettaa 
pitämään arvossa kansojen edistyksellisiä perinteitä 
ka ik illa aloilla. Se koskee tietenkin myös moraalisia 
arvoja, erityisesti niitä yhteiselämän ja käyttäytymisen 
sääntöjä, joita kansat ovat vuosisatojen ja vuosituhansien 
varrella luoneet lukemattomien sukupolvien kartuttaman 
elämänkokemuksen perusteella. Monista tällaisista 
yhteiselämän normeista, kun niihin suhtaudutaan 
ymmärtävästi arvostellen, kun niistä karistetaan pois 
mystiikan roju ja hallitsevien luo kk ien etupyyteiden 
sanelemat kerrostumat, löydetään paljon sellaista mikä 
työläistenkin kannalta on omaksumisen arvoista. 
Sellaisilla moraalin alalle kuuluvilla käsitteillä kuin 
rehellisyydellä, vaatimattomuudella, uskollisuudella jne. 
ei sinänsä ole minkäänlaista luokkasisältöä, ja usein — 
mutta ei läheskään aina — voivat erilaisia moraalioppeja 
edustavat ihmiset olla yhtä mieltä niiden tulkinnastakin. 

Tietenkin voi luokkayhteiskunnassakin olla yhtä ja 
toista kai kk ien ihmisten etujen mukaista. Päätä 
vaivaamalla voidaan keksiä moniakin seikkoja, joiden 
hyödyllisyydestä tai vahingollisuudesta voidaan olla yhtä 
mieltä yli luokka- ja puoluerajojen. Taistelu keuhkotautia, 
syöpää ja poliota vastaan on hyvä asia kaikkien mielestä; 
luokkapyyteistä ja luokkamoraalista puhuminen olisi tässä 
yhteydessä mieletöntä. 

Mutta tämän tapaiset esimerkit eivät horjuta totuutta, 
että moraali on ratkaisevalta osaltaan luokkamoraalia. 
Tuollaisten todella yleishyödyllisten, ka ik kien 
yhteiskuntakerrosten etuja vastaavien asiain alue on hyvin 
ahdas verrattuna siihen taistelutantereeseen, jolla 
ihmiskunnan ja kansojen olemassaolon suuret kysymykset 
ratkaistaan. Siinä käyvät luo kk ien edut ja näiden mukana 
moraalikäsitykset auttamattomasti ristiin. 

Porvarillisen moraalin tekopyhyys 

Työväenluokan edustajat julistavat suoraan ja 
avoimesti moraalinsa luokkaluonnetta. 'Meidän 
siveellisyytemme johdetaan proletariaatin 

luokkataisteluiden eduista", selitti Lenin Kommunistisen 
Nuorisoliiton edustajakokouksessa vuonna 1920 
pitämässään puheessa. 

Porvaristo johtaa moraalinsa omista 
luokkaeduistaan, mutta sen edustajilla ei ole rohkeutta 
myöntää tätä tosiasiaa. He ovat kyllä halukkaita 
myöntämään kommunistien edustavan luokkamoraalia, 
mutta väittävät oman moraalinsa olevan ka lkk ien luokka- 
ja puoluenäkökohtien yläpuolella. Kukaan ei ole 
esiintyvinään niin pontevasti kaikenlaisia ryhmäetuja 
vastaan kuin suurrikkaiden ryhmäetujen puolustajat. 
Näiden ihmisten puheista voisi päätellä, että suomalainen 
kapitalisti ei enää pyri lainkaan rikastumaan, että hänen 
ainoana kannustimenaan on vain jalo pyrkimys 
"elinkeinoelämän kohottamiseen”. He evät kuulemma tee 
muuta kuin "suojelevat ihmisten oikeutta työhön” - kun 
haalivat rikkureita lakonalaisille työmaille. Eikä työläisten 
joukkotaistelun tukahduttamisella väkivalloin kuulu 
olevan mitään tekemistä kapitalistiluokan etupyyteiden 
kanssa, ei, se on vain isällistä huolenpitoa "laillisuudesta 
ja järjestyksestä”. Porvariston luokka-armeijan aseellinen 
hyökkäys oman maan työläisten kimppuun on pelkkää 
"vapaussotaa” ja kansanmiesten joukkotapattaminen 
maailmanvalloitusseikkailuissa "taistelua kodin, uskonnon 
ja isänmaan puolesta”. 

Porvarillisen moraalin tekopyhyys näkyy hyvin 
selvästi suhtautumisessa sellaisiin ihmisten kesken 
yleisesti arvossa pidettäviin ominaisuuksiin kuin 

rehellisyyteen, uskollisuuteen, vaatimattomuuteen, 
pelottomuuteen jne. Porvariston leirissä annetaan näille 
ominaisuuksille arvoa vain sikäli kuin ne palvelevat sen 
luokkaetuja. Missään muussa tapauksessa ei rehellisyys 
ole rehellisyyttä, uskollisuus uskollisuutta, sankaruus 
sankaruutta jne. Kokoomuspuolueen äänenkannattaja Uusi 
Suomi julkaisee säännöllisin väliajoin muutaman kerran 
vuodessa saman jutun, jossa "paljastetaan” kommunistien 
moraalittomuus. Kun ohranan kynsiin joutuneet 
kommunistit SKP:n maanalaisuuden kaudella kieltäytyivät 
ilmiantamasta tovereitaan ja antamaan puolueen 
vainoojille tietoja, jotka saattoivat vaarantaa työväen 
järjestöjä, se on kokoomusporvarin silmissä 
"epärehellisyyttä”. Uuden Suomen moraalikäsityksen 
mukaan rehellisyys olisi vaatinut, että pidätetyt 
kommunistit olisivat suinpäin tarjoutuneet 
kokoomuslaisen puoluepukarin Esko Riekin 
päällikkyyden alaisen ohranan vasikoiksi, oman 
puolueensa ja luokkansa kavaltajiksi. 

Ka ikk ien Suomen kaupunkien keskusaukioille ja 
puistoihin on pystytetty yksi tai useampi vuoden 1918 
kansalaissodan muistoon liittyvä patsas, ja uusia nousee 
kuin sieniä sateen jälkeen. On Mannerheimin patsaita, 
jääkäripatsaita, saksalaisten "vapauttajien” patsaita, jos 
jonkinlaista Rumminjusseja kuten kansa niitä yhteisellä 
nimellä kutsuu. Ne on pystytetty luokkasodan valkoisille. 
Tämä on erittäin havainnollinen kuva porvarillisessa 
yhteiskunnassa vallitsevasta jyrkästä porvarillisesta 
luokkamoraalista. Porvarillisen moraalikäsityksen mukaan 
ovat sankaruutta Suomenmaassa osoittaneet vain ne jotka 
ovat taistelleet porvariston luokkaetujen puolesta. 

Kaikessa kukkeudessaan esiintyi porvarillisen 
moraalin luokkakarva ja tekopyhyys Unkarin tapahtumien 
yhteydessä. Samat koti- ja ulkomaiset piirit, jotka 

äänekkäimmin ilmaisivat niin sanottua siveellistä 
suuttumusta vastavallankumouksen myttyynmenon ja 
fasististen rikollisten rankaisemisen johdosta, olivat onnen 
uuvuttamia silloin, kuin fasistiset murhamiehet heittelivät 
työväenliikkeen toimihenkilöitä ikkunoista kaduille tai 
hirttivät heitä pää alaspäin katujen varsille. Ne eivät olleet 
aikaisemminkaan ilmaisseet suuttumustaan eikä inhoaan 
kuolemanrangaistuksen johdosta silloin kun ne olivat 
kohdistuneet työtätekevien kansankerrosten tai sorrettujen 
kansojen asian puolustajiin, sodan ja fasismin vastustajiin. 
Maamme oikeistoporvarillisten ja tannerilaisten 
johtomiesten myötätunto on säännöllisesti ollut 
siirtomaiden kansallisten vapaustaistelijoiden 
joukkomurhien toimeenpanijoiden, imperialististen 
terroristien puolella. Kukaan noista herroista ei osoittanut 
pienimpiäkään siveellisen suuttumuksen merkkejä viime 
sodan aikana, kun Martta Koskinen, Urho Kaipiainen, 
Jorma Johteinen, Väinö Ketonen ja kymmenet muut sodan 
vastustajat teloitettiin. He olivat ka ikk ea muuta kuin 
''kuolemanrangaistuksen periaatteellisia vastustajia” 
valkoisen terrorin riehuessa vuonna 1918. 

Melko lähelle porvarillisen luokkamoraalin 
tekopyhyyden avointa myöntämistä tulee Bertrand Russell 
teoksessaan "Etiikka ja politiikka” eritellessään syitä, 
joiden vuoksi Englannin porvaristo vihaa kommunisteja. 
Se sanoo vihaavansa kommunisteja siksi, että nämä 
vastustavat uskontoa. Mutta se vihaa kiinalaisiakin 
kommunisteja, vaikka nämä ovat Russellin mukaan aivan 
syyttömiä uskonnon poistamiseen Kiinasta. Vihan 
todellinen syy ei siis olekaan uskonnon poistamisessa, 
vaan siinä, että ki inalaiset kommunistit karkoittivat 
maastaan Tsiang Kai-sekin, Englannin porvariston 
liittolaisen. Englannin porvaristo sanoo vihaavansa 
kommunisteja siksi, että ”he eivät usko demokratiaan”. 

Mutta kiintymys demokratiaan ei voi olla vihan todellinen 
syy, koska Englannin porvaristo rakastaa fasisti Francoa. 
Sanoopa Russell sellaisenkin totuuden, että liittoutuessaan 
Hitlerin kanssa Mimchenissä vuonna 1938 länsivaltojen 
johtomiehet todistivat koko ihmiskunnalle, ettei niillä ollut 
minkäänlaisia siveellisiä periaatteita. 

Mikä on korkeinta moraalia? 

Eräät viisaat pitävät koko moraalikysymyksen 
pohdintaa pelkkänä ulkokultaisuutena ja ilveilynä. He 
saamaavat sellaista moraalia, että yhden Pulliaisen 
moraalikäsitys on yhtä hyvä kuin toisenkin ja että on kerta 
ka ikk iaan mahdoton löytää objektiivista 
arvosteluperustetta, joka antaisi oikeuden päätellä jonkin 
moraalikäsityksen paremmuudesta toiseen nähden. Asia 
on muka aina vain mielivaltaisen tulkinnan varassa ja 
jokainen katselee sitä vain oman minänsä, oman perheensä 
tai kuppikuntansa edun kannalta, joten lopputulos on, että 
”minun moraalini on hyvä, sinun kelvoton”. 

Noinkin kyynillistä ”moraalioppia” voidaan 
saarnata, jos ihmiskunnan historiaa käytetään sylkyastiana 
ja viitataan kintaalla sen opetuksiin. Mutta objektiivinen, 
kestävä arvosteluperuste korkeamman ja matalamman 
moraalin toisistaan erottamiselle on löydettävissä, kun 
moraalioppi perustuu historiallisten lainmukaisuuksien 
tuntemiseen ja tunnustamiseen. Yhteiskuntaelämässä on 
käynnissä alituinen taistelu vanhan ja uuden, 
taantumuksellisen ja edistyksellisen välillä. Historia onkin 
ylimmäinen ”tapaintuomari”, joka ratkaisee kysymyksen 
erilaisten moraalikäsitysten paremmuudesta tai 
huonommuudesta, ja se ratkaisee sen edistyksen hyväksi 
— ei aina ilman taka-askelta, mutta viime kädessä aina ja 
ehdottomasti. Tällaisten havaintojen perusteella Engels 

todettuaan eri luo kk ien moraalikäsitysten ristiriitaisuuden 
vastasi kysymykseen, mikä on sitten sitä ”oikeaa” 
moraalia: 

"Ei mikään, ehdottomasti ja lopulliseksi käsitettynä; 
mutta varmaan on eniten pitkää ikää lupaavia aineksia 
siinä moraalissa, joka nykyisyydessä edustaa nykyisyyden 
kumoamista, tulevaisuutta, siis proletaarisessa.” 

Historian näkökulmasta, edistyksen ja taantumuksen 
voimien välisen taistelun näkökulmasta on asioita 
katseltava, jotta osattaisiin yleispätevästi erottaa hyvä 
moraalioppi huonosta. Hyvää ja oikeaa on se mikä 
palvelee kehitystä, pahaa ja väärää se mikä palvelee 
taantumusta. Tämä sei kk a ratkaisee kysymyksen moraalin 
paremmuudesta työväenluokan sosialistisen moraalin 
hyväksi. "Siveellisyys palvelee ihmisyhteiskunnan 
kohottamista korkeammalle ja vapauttamista työn riistosta 
. . . Siveellisyyttä on se mikä auttaa vanhan 

riistoyhteiskunnan hävittämistä ja ka ikk ien työtätekevien 
liittämistä uutta, kommunistista yhteiskuntaa luovan 
proletariaatin ympärille” (Lenin). 

Leninkään ei, kuten näemme, pyrkinyt julistamaan 
moraalikysymyksessä "ikuisia totuuksia”; hänen 
määritelmänsä siveellisyydestä ulottuu ajallisesti 

"ainoastaan” kapitalistisen riistoyhteiskunnan 

hävittämiseen ja luokattoman kommunistisen 
yhteiskunnan luomiseen saakka. Miten siveellisyyden 
määritelmä on sen jälkeen muotoiltava, siitä ei tarvitse 
surua pitää ainakaan meidän, jotka vielä elämme 
kapitalistisessa yhteiskunnassa. Varmoja voimme 

kuitenkin olla, että tuo määritelmä tullaan silloinkin 
johtamaan ihmisten aineellisista eduista. 

Määritelmä "hyvää on se mikä vastaa ka ikk ien 
ihmisten parasta” on mielenkiintoinen, mutta nykyisessä 

todellisuuksien maailmassa käyttökelvoton. Emme näet 
voi toimia "kaikkien ihmisten parasta” vastaavalla tavalla, 
va ikk a kuinka tahtoisimme. Jos esimerk ik si esiinnymme 
sotaa ja kansallisuussortoa vastaan, saamme hyvin pian 
huomata, että se ei olekaan "parasta kaikille”. Maailmassa 
on piirejä, jotka rikastuakseen tarvitsevat sotaa ja 
kansallisuussortoa. 

Sotaa, kansallisuussortoa ja riistoa vastaan, 
sosialismin puolesta taistelevan työväenluokan moraali 
vastaa ihmisten valtavan enemmistön , mutta ei tätä 
enemmistöä riistävän pienen vähemmistön eikä siis 
kaikkien etua. Se on toistaiseksi vielä selvää 
luokkamoraalia. Mutta koska työväenluokan historiallinen 
päämäärä, sosialismi ja kommunismi, käy yhteen 
kehityksen tosiasiallisen suunnan kanssa, edustaa 
työväenluokka jo nyt moraalia, joka tulevaisuutta ajatellen 
vastaa "ka ikk ien ihmisten parasta”. 

Taloustiede ja moraali 

Varmuutemme sosialismin voitosta ei perustu 
suinkaan vain pelkkään vakaumukseen sosialismin 
moraalisesta paremmuudesta kapitalismiin nähden. 
Yhteiskuntajärjestelmien vaihdokset, kuten ka ikk i 
historian suuret kysymykset, ratkaistaan voimalla. 
Tässäkin on ohimennen huomautettava, että voima ei ole 
samaa kuin väkivalta. Moraali saattaa olla vain 
voimatekijä toisten joukossa, joskus ehkä ratkaisevakin, 
mutta vain sillä ehdolla, että se saa li ikk eelle suuret 
kansanjoukot aineellista voimaansa osoittamaan. Pe lk illä 
moraalisaarnoilla ja passiivisella luottamuksella siihen, 
että "oikeus voittaa aina” ei sosialismia toteuteta. 

A ik oinaan esiintyi maailmassa jaloja ihmisystäviä, 
jotka uskoivat, että ajatus uudesta oikeudenmukaisesta 
yhteiskuntajärjestyksestä toteutuu pelkällä siveellisellä 
voimallaan. Näitä olivat suuret utopisti-sosialistit (Saint- 
Simon, Fourier, Owen ym.). He kaavailivat teoksissaan ja 
yrittivät luodakin niin sanottua ihanneyhteiskuntaa 
kapitalistisen riistoyhteiskunnan tilalle. Kun tuo 
ihanneyhteiskunta täytti heidän mielestään ka lkk i 
ajateltavissa olevat oikeudenmukaisuuden vaatimukset, 
uskoivat he sen saavan yleisen hyväksymisen ja olevan 
vaikeuksitta toteutettavissa. He saivat kuitenkin kärsiä 
ankaran pettymyksen. Heidän kohtalokas virheensä oli 
siinä, että he ryhtyivät keksimään uutta yhteiskuntaa 
omasta päästään ja jättivät kysymyksen uuden 
yhteiskunnan historiallisista edellytyksistä näköpiirinsä 
ulkopuolelle. 

Marxilainen tieteellinen sosialismi sen sijaan tutkii 
kapitalistisessa yhteiskunnassa vallitsevia 

lainmukaisuuksia, sitä kehitysprosessia, joka johtaa 
sosialistisen yhteiskunnan syntymiseen kapitalistisen 
uumenista. Ainoakaan uusi yhteiskuntamuoto, niin 
oikeudenmukaiselta kuin se näyttäneekin, ei ota 
syntyäkseen ilman vastaavia taloudellisia ja historiallisia 
edellytyksiä. Kommunistinen yhteiskunta, jossa 
toteutetaan periaatetta "jokainen kykyjensä mukaan, 
jokaiselle tarpeittensa mukaan” olisi kieltämättä 
oikeudenmukaisin ajateltavissa oleva yhteiskuntajärjestys. 
Mutta siihen siirtyminen suoraan kapitalismista ei ole 
mahdollista, koska kapitalismin vallitessa ei voida luoda 
sitä tuotteiden runsautta, jota tuon periaatteen 
toteuttaminen edellyttää. Näiden edellytysten luomiseksi 
on läpäistävä sosialismin vaihe, jossa eletään 'jokaiselle 
työnsä mukaan” periaatteen pohjalla. 

Niin ilmeinen kuin sosialistisen järjestelmän 
paremmuus kapitalistiseen verraten onkin, eivät 
tieteellisen sosialismin perustajat milloinkaan vedonneet 
moraaliseen näkökohtaan todistelussaan kapitalismin 
tuhon ja sosialismin voiton väistämättömyyttä. Tässä 
mielessä Lenin yhtyy saksalaisen porvarillisen 
taloustieteilijän Werner Sombartin lausuntoon, että 
"marxilaisuudessa ei ole rahtuakaan moraalia”. Tämä 
hieman omituinen sanonta tarkoitti, että Marx ja Engels 
perustivat kumoukselliset johtopäätöksensä yksinomaan 
kapitalistisen yhteiskunnan kehityslakien objektiiviseen 
tutkimiseen. He pitivät tärkeänä, että sosialismin 
tieteelliseen perusteluun ei sekoitettu "rahtuakaan” 
moraalista arvostusta. M ik si? Siksi, että ihmiset, jotka 
katselivat yhteiskunnallisia oloja moraalin näkökulmasta, 
luisuivat helposti yhteiskunnallisten ilmiöiden 
idealistiseen tulkintaan, panivat pääpainon 
moraalisaarnoihin, uskottelivat yhteiskunnallisten 
epäkohtien poistamiseen tarvittavan vain "ihmisen sisäistä 
uudistumista” — ja siten johtivat työtätekevien joukkojen 
huomion pois pääasiasta, yhteiskunnan aineellisen 
perustan muuttamiseen tähtäävästä taistelusta. 

Usein kuulee sanottavan, että marxilainen sosialismi 
perustuu Raamatun oppeihin. Tällaisia ajatuksia voivat 
jotkut henkilöt esittää hyvässäkin tarkoituksessa, 
huomaamatta, että noin puhuessaan he tulevat 
tahtomattaan puhaltaneeksi samaan hiileen niiden 
kapitalistien palveluksessa olevien 

propagandamaakareitten kanssa, joiden tehtävänä on 
yrittää saada Marxin oppien tieteellisyys 
epäilyksenalaiseksi, leimata marxilaiset haihatteleviksi 
maailmanparantajiksi ja synkiksi moraalisaarnaajiksi. 
Tässä hommassa on kovasti ahkeroinut Russell, joka ei 
pitkään aikaan ole osannut paljon muusta puhuakaan kuin 


192 




siitä, kuinka muka marxilaisuus on ”uskontoa” ja 
marxilaisuuden kannattajat "uskovaisia”. Hänen jälkiään 
seurasi innokkaasti tunnettu fasismin ihailija ja 
kommunismin vihollinen, kokoomuslainen prelaatti Paavo 
Virkkunen, joka Uudessa Suomessa teki tiettäväksi, että 
"materialistisen kommunismin kannattavat ideologiset 
ajatukset on lainattu kristinuskosta joko tietoisesti tai 
tietämättä”. Prelaatti Vir kk unen puhui tapansa mukaan 
pötyä — joko tietoisesti tai tietämättä. Mutta onhan se 
sentään mielenkiintoista, kun pappismiehen pitää 
kommunismia herjatessaan väittää sen perustuvan 
kristinoppiin! 

Marxilaisuus ei sekoita moraalikysymystä 
sosialismin tieteelliseen perusteluun. Mutta sen edustama 
tieteellinen totuus vetoaa sellaisenaan hyvin voimakkaasti 
ka ikk ien oikeamielisten ihmisten moraaliin, heidän 
"parempaan minäänsä”. Juuri tämä tieteellinen totuus 
auttaa työväenluokkaa tajuamaan asemansa ja yhteiset 
etunsa, antaa sille varmuuden asiansa lopullisesta voitosta. 
"Kylmät" tieteelliset tosiasiat ovat omiaan lämmittämään, 
innostamaan ja rohkaisemaan enemmän kuin parhaatkaan 
moraalisaarnat. Tästä syystä on työväenluokan vihollisille 
niin tärkeää marxilaisuuden leimaaminen 
"epätieteelliseksi”. 

Marxilainen tieteellinen sosialismi liittyy 
moraalikysymykseen vielä toiseltakin puolen. Miten on 
selitettävissä, että Karl Marx, jolla jumaluusoppineen 
Alasenkin tietämän mukaan "olisi ollut mahdollisuutta 
päästä pitkälle aikansa porvarillisessa yhteiskunnassa", 
kuitenkin "uhrasi kai kk i nämä mahdollisuudet antautuen 
puutteenalaisissa oloissa tutkimaan yhteiskunnallista 
kysymystä"? Mikä kannusti tieteellisen sosialismin 
perustajia ryhtymään jättiläismäiseen tutkimustyöhönsä, 
omistamaan koko elämänsä työväen vapauttamisen 

asialle? Ei mikään muu kuin heidän ihmisrakkautensa, 
lahjomaton oikeudentuntonsa, suuttumuksensa 
kapitalistisessa yhteiskunnassa vallitsevaa riistoa, sortoa ja 
vääryyttä kohtaan, lämmin myötätuntonsa ka ikk ia 
sorrettuja ja kovaosaisia kohtaan, siis moraaliset 
näkökohdat. 

Emme näin ollen tekisi oikeutta Marxin ja Engelsin 
muistolle, jos selittäisimme heidän siirtymisensä 
porvariston leiristä työväenluokan puolelle johtuneen vain 
siitä, että he näkivät ennakolta sosialismin voiton 
väistämättömyyden ja halusivat "suuntautua” voittoisaan 
työväenluokkaan. Vain periaatteettoman 

tilannepolitikoitsijan ja keplottelijan harrastus työväen 
asiaa kohtaan saattaa perustua pelkkään laskelmointiin, 
voitonvarmuuteen. Kommunistille on moraalinen 
näkökohta ratkaiseva: hän lähtee vakaumuksesta, että 
työväen asia on oikea. Sen vuoksi hän katsoo paikkansa 
olevan työväen taistelurintamassa aina ja ehdottomasti, 
niin hyvinä kuin huonoinakin aikoina, täysin riippumatta 
siitä, millaisia menestyksen ja voiton toiveet kulloinkin 
ovat. Kommunisteiksi tullaan ennen ka ikk ea sen vuoksi, 
että halutaan puolustaa työtätekevän kansan oikeuksia aina 
ja kaikissa olosuhteissa, taistella kaikenlaista sortoa ja 
vääryyttä vastaan. 

Tällaista moraalia opettaa jäsenilleen ja 
kannattajilleen Suomen Kommunistinen Puolue. Eikä vain 
opeta, vaan myös noudattaa sitä, kuten esimerk ik si tämän 
puolueen maanalaisuuden kauden sankarillinen historia 
osoittaa. 

Työväenliikkeen taistelukeinoista 

Porvarillisen jesuiittamoraalin edustajat hokevat 
mielellään, että kommunistit ovat niitä, joille "tarkoitus 
pyhittää keinot’’. Totuus on kuitenkin, että kommunistien 
moraalilla ei ole mitään yhteistä jesuiittamoraalin kanssa, 
ei tarkoitusten enempää kuin keinojenkaan puolesta. 
Kommunistien tarkoitusperät ovat kaikille tunnetut, ne 
kestävät arvostelun moraalisessa suhteessa. Ja mitä näihin 
tarkoitusperiin pyrittäessä käytettäviin keinoihin tulee, 
niin kysymykseen tulevat vain kansan oikeudentuntoa ja 
moraalikäsitystä vastaavat keinot, eivät missään 
tapauksessa muunlaiset. Siellä missä tätä sääntöä rikotaan, 
ei varmasti edistetä, vaan vahingoitetaan työtätekevän 
kansan asiaa. Moraalisesti ala-arvoiset keinot, jesuiittain 
konstit, eivät siis ole loppujen lopuksi 
tarkoituksenmukaisiakaan; kommunistien tarkoitusperillä 
eivät ne ole mitenkään "pyhitettävissä”. 

Mutta mitä ne sitten ovat nuo kansan oikeudentuntoa 
ja moraalikäsitystä vastaavat työväenliikkeen 
taistelukeinot? Tällainen määrittely on joidenkin mielestä 
liiaksi väljä ja venyvä. Asia on kuitenkin sen luontoinen, 
että kertakaikkista, joka aikaan ja paikkaan soveltuvaa 
luetteloa kansan oikeudentuntoa vastaavista 
taistelukeinoista ei voitane laatia, koska taistelutilanne ja 
sen mukana myös käsitykset sen asettamista vaatimuksista 
vaihtelevat. "Ikuisen” ja "ehdottoman" moraalisäännön 
muotoileminen on tässä yhtä vaikeaa kuin missä muussa 
asiassa tahansa — jos nimittäin ei hosuta, vaan asiaan 
suhtaudutaan vastuuntuntoisesti. Joskus on 
työväenliikkeenkin piirissä esitetty käsityksiä, että 
siveellistä on vain se m ik ä on laillista. Siinä on yritetty 
kytkeä keinotekoisesti toisiinsa kaksi aivan eri tasoille 
kuuluvaa asiaa, eikä Suomen työväki ole koskaan 

omaksunut tuota virkaherramaista käsitystä. 
Luokkayhteiskunnassa on työläisten ja porvariston 
mahdoton päästä yksimielisyyteen edes siitä mikä on 
laillista, mikä laitonta. Ol ik o vuoden 1956 yleislakko 
laillinen vaiko laiton, siitähän kiistellään vielä tänäkin 
päivänä. Mutta kiistatonta on, että tuo taistelu vastasi 
kansamme valtavan enemmistön oikeudentuntoa ja 
moraalikäsitystä. Samaa on sanottava vuoden 1905 
suurlakosta ja vuonna 1918 käydystä Suomen työläisten ja 
torpparien itsepuolustustaistelusta, vaikka edellinen oli 
työväenluokan vihollisten mielestä vähintään laitonta ja 
jälkimmäinen peräti rikollista. 

Luonnollista on, että työväenluokka pyrkii 
toteuttamaan kaikki tavoitteensa, myöskin lopullisen 
sosialistisen päämääränsä, rauhanomaisin keinoin. 
Tällainen on erityisesti kommunistien kanta. Väitteet 
kommunistien "väkivaltaisista aikeista’’ ovat 
kapitalistiluokan asiamiesten neronleimauksia. Mutta 
rauhanomaisen sosialismiin siirtymisen toteaminen ja 
tällaiseen siirtymiseen pyrkiminen ei suinkaan oikeuta 
siveellisen tuomion langettamiseen niille tapauksille, 
joissa työtätekevien joukkojen on ollut pakko puolustaa 
sosialismin asiaa ase kädessä. 


Käyttäytymisestä ja moraalisäännöistä 

Moraali ilmenee käyttäytymisessä. Kaikenlaiset 
yhteisöt ovat ka ikk ina aikoina pyrkineet säätämään 
jäseniään ja kannattajiaan velvoittavia kirjoitettuja tai 
kirjoittamattomia käyttäytymisohjeita ja -normeja, 
"kymmeniä käskyjä". Eikä käyttäytymisohjeiden aika ole 
suinkaan ohi, niitä tarvitaan työväenliikkeenkin piirissä. 

Marxilaisen moraalikäsityksen omaksunut ihminen 
johtaa käyttäytymisohjeensa siitä yleisestä periaatteesta, 
että hyvää on se mikä palvelee työväenluokan ja kaikkien 
työtätekevien kansankerrosten asiaa, pahaa mikä sitä 
vahingoittaa. Hyvää on se mikä vie sosialismin asiaa 
eteenpäin, pahaa mikä palvelee sosialismin vihollisia. 
Hyvää on se mikä edistää rauhan ja sorrettujen kansojen 
vapauden asiaa, pahaa mikä hyödyttää sotapukareita ja 
kansojen sortajia. 

Pyrkiessämme ratkaisemaan ka ikk i 

käyttäytymistämme koskevat kysymykset tämän 
periaatteen mukaisesti huomaamme helposti, että sen 
asettamat velvoitukset eivät rajoitu ainoastaan 
varsinaiseen yhteiskunnalliseen toimintaan ja taisteluun, 
vaan ulottuvat pitkälle pelkiltä yksityisasioiltakin 
näyttävien jokapäiväisten kysymysten alueelle. Niinpä ei 
ole yhdentekevää, miten suhtaudumme työtovereihin, 
naapureihin, perheeseen, alkoholinkäyttöön jne., sillä 
ihmiset muodostavat useinkin käsityksensä aatteista ja 
järjestöistä niitä edustavien henkilöiden käyttäytymisen 
perusteella. Vastustajamme vaanii aina tilaisuutta 
voidakseen leimata meikäläisen moraalisesti tuomittavaksi 
yleisön silmissä. Voimme kuvitella sitä riemua, m ik ä 
vastustajan leirissä nousisi, jos voitaisiin osoittaa jonkun 
kommunistin syyllistyneen pienimpäänkin rikolliseen 
tekoon. 

Aikaisemmin on jo ollut puhetta siitä, että emme 
suinkaan asetu umpimähkään hylkäävälle kannalle niihin 
yhteiselämän sääntöihin nähden, jotka ovat muovautuneet 
aikojen kuluessa kansojen elämän kokemusten pohjalla. 
Mutta n ii n kauan kuin eletään luokkayhteiskunnassa ja 
käydään luokkataistelua, on työväenluokan moraali 
sittenkin ensi sijassa taistelumoraalia. Kommunistisen 
moraalin ratkaisevin tunnusmerkki on uskollisuus 

työtätekevän kansan asialle, pelottomuus taistelussa sen 
vihollisia vastaan, yhteisten etujen asettaminen omien 
henkilökohtaisten etujen yläpuolelle. 

Menestyksellinen taistelu yhteisen asian puolesta 
vaatii ja edellyttää korkeaa moraalia. Mutta tämä on vasta 
asian toinen puoli. Yhtä totta on, että yhteinen taistelu 
suuren ja oikean asian puolesta on omiaan toisaalta 
suuresti kohottamaan siihen osallistuvien joukkojen 
moraalista kuntoa. Luokkataistelujen historia tarjoaa tästä 
loputtomia esimerkkejä. Henkilö joka tämän vuosisadan 
alussa (1905-1906) oli seuraamassa kokonaisen vuoden 
kestänyttä Pohjolan tukkityöläisten Kemi-yhtiötä vastaan 
käymää suurta lakkotaistelua, kertoo: 

"Kuten Pohjolassa asuvat muistanevat, oli 
tukkityöläisten elämä siellä ennen kaiken arvostelun 
alapuolella. Juominen, tappelut, uhkapelit, rivo elämä ja 
törkeät siveellisyysrikokset kuuluivat päiväjärjestykseen. 
Mutta työläisten ryhtyessä taisteluun vapautensa, 
paremman toimeentulonsa puolesta la kk asi myöskin tuo 
epäsiveellinen elämä. Itse r ik koivat työläiset itseltänsä ja 
tovereiltansa väkijuomapullot ja varastot, repivät korttinsa 
ja alkoivat tutkia sosialidemokratiaa” (Emil Lehen: 
"Pohjolan tukkityöläisten lakko”). 

Moraalisesti kohottava vaikutus laajoihin 
työväenjoukkoihin oli myöskin vuonna 1956 maassamme 
käydyllä yleislakkotaistelulla. Pi kk umaiset kinastelut, 
solvaava nimittely ja epäluuloisuus eri ajatussuuntiin 
lukeutuvien työläisten kesken tekivät tilaa luottamukselle 
ja toverihengelle. Tämä näkyykin olevan pääsyy siihen, 
että työväenluokan viholliset vieläkin puhuvat tuosta 
ajasta vain hammasta purren. 

Kommunistinen moraali ei suinkaan vaadi pelkkää 
uhrautumista ja marttyyriutta. Kielteinen, askeettinen 

suhtautuminen ''maallisen elämän" iloihin ja nautintoihin 
on sille vieras. Muutoin ei voi ollakaan, koska kansojen 
valoisa tulevaisuus, aineellinen ja henkinen hyvinvointi on 
kommunismin päämäärä. Kommunistinen moraali ei kiellä 
ihmisiä tavoittelemasta omaa henkilökohtaista etuaan, 
mutta se ei salli yksilön etuilevan yhteisön kustannuksella, 
vaan vaatii yhteisten etujen asettamista aina ensi sijalle, 
hakemaan omaa menestystä yhteisen menestyksen kautta. 
"Moraalinen velvollisuus ei ole mitään muuta kuin yksilön 
velvollisuudeksi ja hänen henkilökohtaiseksi edukseen 
tullut yhteinen etu", sanoo tunnettu neuvostoliittolainen 
kasvattaja Makarenko. 

Hiukan kristillisestä moraalista 

Monet viisaat ihmiset, jotka itse eivät ole olleet 
vähimmässäkään määrin uskonnollisia, ovat katsoneet 
uskontoa tarvittavan kansaa varten, ei vain hallitsemis- ja 
kurissapitovälineenä, vaan myös kansan moraalisen 
kunnon ylläpitäjänä. Heidän mielestään ei "yhteistä” 
kansaa voida saada pysymään hyveen tiellä millään muulla 
keinolla kuin yliluonnollisten voimien avulla, ts. helvetillä 
pelottelemalla ja taivaan iloilla viekoitelemalla. Ja kun 
k ir kko on maallisen esivallan mahtikeinoihin nojaten 
han kk inut itselleen erikoisaseman moraalisaarnan alalla, ei 
ole ihme, että kansan keskuudessa useimmiten nähdään 
juuri uskonto moraalisten arvojen ja siveellisyyden 
varsinaisena edustajana. 

Useat nimittävät uskonnoksi tai uskonnollisuudeksi 
sellaista, millä todellisuudessa ei ole lainkaan tekemistä 
uskonnon kanssa. Edellä on jo mainittu, että jotkut 
hyvääkin tarkoittavat ihmiset rinnastavat kommunismin 
uskontoon, sanovatpa niinkin, että "Kristus oli 
ensimmäinen kommunisti". Tällaiset ihmiset eivät 


199 



ilmeisesti tarkoita uskonnolla muuta kuin 
oikeamielisyyttä, korkeaa moraalia, ylevää aatteellisuutta, 
joten kysymys on vain virheellisestä kielenkäytöstä. Ne 
jotka tässä mielessä uskonnosta puhuvat, ovat aikoinaan 
menneet niinkin pitkälle, että ovat nimittäneet ateismia 
”vap aa- aj attelij ain u skonnoksi’ ’. 

Kieltämättä kristinusko on edustanut aikoinaan 
suhteellisesti katsoen korkeaa moraalia, varsinkin 
alkukristillisyyden kaudella, jolloin se ei vielä ollut 
mammonan ruhtinaiden suosiossa. Meidän päivinämme 
sitävastoin ei voida olla kysymättä, onko kristillisen k ir kon 
sanomalla moraalisesti kohottavaa vaikutusta edes tuon 
sanoman levittäjiin itseensä. Kiistatonta lienee, että 
pappien ja muiden k ir konmiesten osuus viime vuosien 
aikana ilmi tulleiden siveellisyysrikosten määrässä on 
maassamme suurempi kuin minkään muun 
ammattikunnan kohdalla. 

Kristillisessä moraalikäsityksessä, ainakin sellaisena 
kuin maamme evankelis-luterilaisen valtiok ir kon papit sitä 
nykyisin esittävät, pistää näin ”maailmanlapsen” silmään 
eniten sen väheksyvä suhtautuminen ihmisen omien 
siveellisten pyrkimysten arvoon. "Kristityksi ei tulla 
jättämällä huonot tavat, vaan tulemalla Kristuksen orjaksi 
. . . Siveellinen kilvoitus ei kenestäkään tee kristittyä.” 
Tällainen on huomattavan suomalaisen jumaluusoppineen 
lausunto Uuden Suomen selostuksen mukaan. 
Pessimistinen luottamuksen puute ihmiseen kuvastuu siinä 
käsityksessä, että hän on luonnostaan paha ja "syntinen”. 
Tällainen käsitys ei kannusta ihmistä ponnistelemaan 
voittaakseen omat vikansa eikä myöskään taistelemaan 
ympäristössään esiintyvää vääryyttä vastaan. Armon ja 
anteeksiantamisen avokätinen lupaileminen 

raskaimmistakin rikoksista ei ole omiaan edistämään 
taistelua rikoksia vastaan. 

Marxilainen käsitys on tässä asiassa periaatteellisesti 
päinvastainen. ”Ei saa olla vikoja”, sanoo Makarenko. 
Kukaan ei väitä, että ka ikk i Makarenkon kasvatit olisivat 
joka suhteessa täydellisiä ihmisiä. Mutta kiistatonta on, 
että tällainen moraalioppi, joka periaatteessa suhtautuu 
suvaitsemattomasti vikoihin ja rikoksiin, on omiaan 
johtamaan myönteisiin tuloksiin — täällä ”maan päällä” 
tietenkin — paremmin kuin sellainen, joka kovin 
jalomielisesti lupaa antaa raskaimmatkin rikokset anteeksi. 

Marxilaiselle, kommunistiselle moraalikäsitykselle 
on ominaista valoisa usko ja luottamus ihmiseen, 
myönteinen käsitys hänen kehityskyvystään, 
mahdollisuuksistaan ja voimistaan. Se kunnioittaa ihmistä 
ja juuri sen vuoksi vaatii häneltä paljon. 

VIERASKIELISET 

SANAT 


Vieraskielisten sanojen käyttöä on tässä teoksessa pyritty 
supistamaan mahdollisimman vähiin, mutta kokonaan se 
ei ole ollut vältettävissä, mikä johtuu käsiteltävien asioiden 
luonteesta. Kirjan aikaisempien painosten lukijain 
esittämien toivomusten mukaisesti liitetään tähän lyhyt 
luettelo tekstissä esiintyvistä vieraskielisistä sanoista 
selityksineen. 


A 

absoluuttinen , ehdoton (vastakohta: relatiivinen, 
suhteellinen, ehdollinen) 

abstraktinen, ajatusperäinen, käsitteellinen, 
epähavainnollinen (vastakohta: konkreettinen) 

abstraktio, käsitteellinen yleistys, "puhdas” ajatus 

agnostisismi, oppi, joka kieltää maailman tiedostamisen 
tai ainakin sen tyhjentävän tiedostamisen 
mahdollisuuden, "tietämättömyyden” eli 
"epätietoisuuden” filosofia. Agnostikko, tällaisen opin 
edustaja 

analyysi, erittely 

anatomia, eliöiden rakennetta käsittelevä oppi 

ancien regime, vanha järjestelmä (Ranskassa ennen 
porvarillista vallankumousta) 

animaalinen, eläimellinen, eläimille ominainen 
antagonistinen, jyrkästi vastakkainen, sovittamaton 
antiteesi, vastaväittämä 
ateismi, jumalankieltäminen 


B 


barbaari, raakalainen 

biologia, eliöiden fyysistä elämää tutkiva tiede 

D 

dialektiikka, oppi kaikenlaisen liikunnan ja kehityksen 
yleisistä laeista 

dogmi, uskonkappale 


E 

eklektiikka, eklektisismi, sekalaisista aineksista kokoiltu 
oppi 

eksoottinen, vieras, "kaukaisilta mailta” peräisin oleva, 
outo 

empiirinen, kokemusperäinen 
empirismi, kokemusfilosofia 
esteetikko, taiteentuntija 
etappi, välivaihe 
etiikka, siveysoppi 

evoluutio, tasainen, verkkainen kehitys (vastakohta: 
revoluutio) 

F 


fanaatikko, kiihkoilija 

feodaali, keskiaikainen suurmaanomistaja, lääninherra 
funktionaalinen, toimintaa koskeva 
fysiikka, elotonta luontoa tutkiva tiede 
fysiologia, elintoimintaa tutkiva tiede 

fyysillinen, fyysinen, luontoon kuuluva, aineellinen, 
ruumiillinen 


I 


idea , aate, ajatus 

idealismi , filosofian suunta, joka näkee ideassa, 
ajattelussa, maailman alkusyyn ja ainoan tosiolevan 
(vastakohta: materialismi) 

ideologia , aatemaailma 


K 

kategorinen imperatiivi , ehdoton siveyskäsky 

klassillinen, vanhojen perinteiden mukainen, 
selväpiirteinen, mallikelpoinen 

kommentaari, selitys 

konkreettinen, havainnollinen, esineellinen, 
kouraantuntuva (vastakohta: abstraktinen) 

konstruktio, rakennelma 

kosminen, kosmillinen, maailmankaikkeutta koskeva 

L 


logiikka, oppi ajattelun muodoista 

loogillinen, looginen, logiikkaan pohjautuva, 
johdonmukainen 


M 


materia, aine 

materialismi, filosofinen suunta, joka opettaa, että 
materia on ka ikk ien ilmiöiden perusta (vastakohta: 
idealismi) 

metafysiikka, maailman todellisuudelle vieras 
''tuonpuoleinen” ajattelutapa tai filosofian suunta 

moderni, uudenaikainen, muodinmukainen 
mystiikka, usko yliluonnolliseen, salaperäiseen 
mystikko, mystiikkaa harrastava henkilö 

N 


normi, sääntö, ohje 


O 

objekti, toiminnan tai tarkastelun kohde (vastakohta: 
subjekti) 

objektiivinen, tosiasioihin perustuva, kenenkään tahdosta 
tai tajunnasta riippumaton, ulkokohtainen, asiallinen, 
tasapuolinen, puolueeton (vastakohta: subjektiivinen) 

oppositio, vastarinta, vastustus 

optimismi, myönteinen, valoisa suhtautuminen elämään 

orgaaninen, e li mellinen 


P 

perverssi, luonnonvastainen, turmeltunut 

pessimismi, synkkä suhtautuminen elämään 

planeetta, kiertotähti 

pornografia, epäsiveellinen kirjallisuus 

predestinaatio, ennakoltamäärääminen 

probleemi, ongelma 

prosessi, tapahtuma, tapahtumasarja 

psykologia, sielutiede 

psykopaatti, luonnevikainen henkilö 

R 

rationaalinen, järkiperäinen, järjellinen 
reaalinen, todellinen, tosiasioihin perustuva 
realiteetti, todellisuus, tosiasia 
relatiivinen, suhteellinen (vastakohta: absoluuttinen) 

revisionismi, työväenliikkeessä esiintyvä suunta, joka 
pyrkii "tarkistamaan”, ts. kumoamaan marxilaisuuden 

revoluutio, jyrkkä laadullinen muutos, purkaus, 
vallankumous (vastakohta: evoluutio) 

S 

skolastiikka, keskiaikaista ”viisaustiedettä”, saivartelu 
sofistiikka, vanhan ajan filosofinen koulukunta, viisastelu 

solipsismi, äärimmäistä subjektiivista idealismia, joka 
tunnustaa vain Minän olemassaolon 

sosiaalinen, yhteiskunnallinen 
spiraali, kierre 

subjekti, tietoinen, toimiva henkilö, ”Minä” (vastakohta: 
objekti) 

subjektiivinen , omakohtainen, yksilöllinen, Minästä 
lähtevä, puolueellinen (vastakohta: objektiivinen) 

suvereeni, täysivaltainen, itsenäinen, riippumaton 
synteesi, erilaisten käsitteiden yleistävä yhdistäminen 

T 


teesi, väittämä 

teleologia, tarkoituksenmukaisuusoppi 
tendenssi, taipumus, pyrkimys 
teologia, jumaluusoppi 
termi, sana, nimitys 


y 

vulgääri, yksinkertaistettu, madallettu 


207 



